
LĂMURIRE 


O sintaxă a limbii române, ca orice sintaxă în general, în 
stadiul actual al linguisticei, nu poate fi bine construită decât 
dacă, se ţine seama. de punctul de vedere istorioo-stilistic. 

S'ar părea că a face istoria unei limbi şi a face stilistica, 
aceleiași limbi însemnează, a lucra, din două, puncte de vedere cu 
totul deosebite. | 

Realitatea, este însă cu totul alta. Aceste două puncte de 
vedere nu sunt deosebite, ci, dimpotrivă, ele formează două! as- 
pecte ale unei realităţi, aspecte care se confundă în aceeaşi 
realitate. 

Numai o continuă, privire a lor ne va pune sistemul unei 
limbi în adevărata lui lumină. 

Intr'adevăr, o limbă este un organism viu, care trăeşte în 
mintea, şi sufletul celor care o vorbesc. Aşa dar, pentru a o în- 
ţelege, este nevoie să ne adresăm gândirii şi inimii celor care o 
vorbesc. Să o privim şi s'o studiem după ceeace ne prezintă cei 
care o vorbesc. In mintea şi în inima, lor trăeşte sistemul, mănun- 
- chiul de regule fonetice, morfologice, sintaxice, stilistice al limbii, 
acolo trebue să-l căutăm şi găsindu-l să-l studiem. Deci vorbitorii, 
oamenii de azi şi limba lor actuală trebue să fie obiectul cerce- 
tărilor unui gramatic. 

Nu ei au creiat însă limba. Ei au moștenit-o. Ei îm- 
bracă gândirile şi simţirile lor în forme moștenite din moşi-stră- 
moși, deci în forme istorice. Pot să le modifice, să le facă mai 
potrivite pentru a exprima, gândirile lor, dar nu pot să le des- 
fiinţeze, fiindcă, în acest chip, ar desfiinţa, însăși limba. Astfel 
că limba actuală este limba, moşilor şi strămoşilor noştri sporită, 
schimbată pe alocuri, şlefuită, așa, ca să încapă gândurile noastre 
în ea, dar nicidecum înlocuită cu altceva. Insemnează aceasta, că 
pe un gramatic nu-l înteresează, decât starea de acum a limbii 
şi că deci trebue să facă tabula rasa, de ceeace a fost înainte? 
În niciun caz. Este cu neputinţă dealtfel. Ar însemna, de pildă, 
ca un om la cincizeci de ahi, —neţinând seamă. de însușirile 

sufleteşti şi trupeşti cu care s'a născut, cu care a crescut și care 
trăesc în el, — să înceapă a desfășură o muncă în totală pro- 
tivnicie cu aceste însuşiri, spunând că pe el nu-l interesează tre- 
cutul său, ci numai prezentul şi că, după părerile sale, el ar 
putea face orice. Dispariţia acestui om ar fi urmarea, ce s'ar în- 
deplini în cel mai scurt timp. Omul, ca și planta, nu-și desvoltă, 
decât însuşirile sădite din fire în fiinţa sa. El nu poate face decât 
ceeace-i îngădue ele. Altfel dispare. 

Aşa este şi limba. Ea este un organism viu, care are un 
trecut. Ca să o înţelegem trebue să privim trecutul său. Dar 
unde găsim acest trecut al său, dacă nu la cronicari, la Eminescu, 
bunăoară, la Alecsandri, etc.? Cu alte cuvinte, unde găsim noi 
trecutul unei limbi, dacă nu la cei care au vorbit-o şi au scris-o 
în decursul veacurilor? 

Şi de ce trebue s'o căutăm acolo? Fiindcă nu putem s'o 
înţelegem pe cea de astăzi, dacă nu o cunoaştem pe a lor. Într'a- 
devăr, cum vom putea noi deosebi — dacă e vorba să întrebuințăm 
conştient o limbă, deci ca nişte oameni luminaţi — de pildă, o 
cauzală care începe cu că, de alta, care începe cu fiindcă sau de 
alta care începe cu deoarece? Cum vom putea, să avem la înde- 
mână toate mijloacele de a exprima o calitate în diferite grade 
dacă nu vom ști, de pildă, că, alături de gradele de comparaţie ale 
unui adjectiv, mai există şi forma repetării adjectivului <u con- 
juncţia şi, aşa, cum o întâlnim la I. Heliade Rădulescu, în cazul: 
„Lungă şi dungă e calea adevărului“? Fără îndoială, această 
formă a adjectivului nu mai este atât de des întrebuințată. Dar 
tocmai în aceasta, constă puterea ei. Expresii vechi, care nu se mai 
întrebuinţează astăzi, aduse din nou în circulaţia limbii, aduc cu 
ele înţelesuri şi culori afective pe care multe din expresiile actuale 
nu le au. Deasemenea, cum ne vom explica existenţa conjuncţiei 
consecutive încât, dacă nu vom şti că, bunăoară, la I. Neculce se 
întâlnesc consecutive cu cât? 

Aceste puţine exemple ne arată lămurit că atât din punct 
de vedere teoretic — înţelegerea, diferitelor forme sintaxice ale 
sistemului limbii —, cât şi din punct de vedere practic — posi- 
bilități cât mai multe de a exprima cât mai clar şi mai nuanţat 
mişcările sufletului nostru — cunoașterea trecutului limbii noastre: 
în general și al sintaxei române, în cazul de față, este o nevoie 
pe care ne-o impune însăși firea, lucrurilor. Aşa dar, o sintază a 
limbii române trebue să fie istorică. Cu alte cuvinte, ea trebue 
să consemneze — în cazul ideal — toate formele sintaxice pe care 

le-a avut limba de când a fost scrisă și până în prezent. In acelaşi 
timp însă o sintază trebue să fie şi stilistică. 

De ce? 

Adesea, după ce soarele lunecă și cade după deal, la, asfinţit, 
stelele încep să fiarbă pe cer, diamante aprinse, ce învăpăiază 
bolta de un foc azuriu. Prin unghere se ţes totuş umbre, căci 
noaptea şi-a svârlit mantia-i neagră peste fire. E adâncă noaptea. 
Deodată însă, din ramuri de copaci, la răsărit, apare luna. Roata 
ei de aur, foc liniștit, se înalță pe boltă. Fug umbrele din un- 
ghere. Pălesc stelele. Se scaldă casele într'o ploaie de raze pale, 
așezând peste fire sărbătoarea, ireală a visurilor noastre de tot- 
deauna. Neaşteptata înălţare a lunii deasupra, liniei de unire a 
cerului cu pământul ne-a prins deodată inima în cleștele unei 
emoţii nebănuite. Exclamăm: aht. 

Acest, simplu ah/, această singură înterjecţie, exprimă pu- 
ternica mișcare a, inimii noastre la apariţia lunii. Exprimă deci o 
stare afectivă a sufletului nostru. 

Nu însemnează însă că gândirile noastre, că creerul nostru 
era, cu desăvârşire absent în acest moment. Dimpotrivă, în sub- 
conştientul nostru şi chiar în conştientul nostru, se întretăiau 
gânduri de felul acestora: Frumoasă e luna! Ce viu e focul dis- 
cului ei! Cum luminează firea cu razele ei palide! Gândurile au 
fost în sufletul nostru, dar nu le-am exprimat. Am exprimat 
mișcarea inimii noastre cu ajutorul interjecţiei. 

Se vede deci lămurit că interjecţia exprimă emoția su- 
fletului nostru, judecăţile fiind subiînţelese. Să presupunem că, 
în loc de interjecţie, am fi întrebuințat una din propoziţiunile de 
mai sus. E limpede că, îndată ce am trecut dela interjecţie la ju- 
decată, am exprimat mai mult gând şi mai puţin simţământ. În 
fond, mişcarea inimii noastre, e aceeaşi. S'o exprimăm în mai 
multe feluri şi să comparăm: 1. Ah! 2. Luna! 3. Frumoasă e luna! 
4. Fiindcă luna se înalță printre ramuri şi luminează noaptea, e 
foarte frumoasă. In primul caz avem o interjecţie, în al doilea un 
nume, în al treilea o propoziţiune, în al patrulea o frază. Dintre 
toata, cel care exprimă cu cea, mai mare putere simţământul nostru 
este primul — înterjecția —, iiar cel care-l exprimă în chipul cel 
mai slab este cazul al patrulea — fraza. 

Dar să mai luăm şi alte cazuri în discuţie. 

Când spunem Eu strig şi tu nu mă auzi, am întrebuințat 
două propoziţiuni legate între ele prin vorba și, deci o frază în 
are sunt două coordonate copulative. Ideia, exprimată în această 

frază se mai poate însă reda, şi sub forma: Deși eu strig, totuş tu 
nu mă auzi. In amândouă cazurile, am întrebuințat două, fraze, 
care sunt tratate de gramatici la capitolul sintaxei. Şi cu toate 
acestea, când am ales una din aceste forme, în locul celeilalte, 
pentru ca să exprimăm ideia, noastră, am făcut stil. 

Intr'adevăr, a face stil însemnează a face o alegere între 
două forme sintaxice care exprimă aceeași ideie. De ce uneori ex- 
primăm ideia de opoziţie între cele două acţiuni prin coordonate 
copulative, iar alteori printr'o cincumstanţială adversativă şi prin- 
tro principală? Pricina se datoreşte activităţii inimii noastre în 
momentul când vorbim. Intr'adevăr, când spunem Eu strig şi tu 
nu mă auzi, exprimăm un gând, lăsând să vorbească mai mult 
inima, noastră decât creerul nostru. In expresia: Deşi eu strig, 
tu nu mă auzi, am exprimat mai tare legătura logică între cele 
două verbe, creerul nostru vorbeşte, inima tace. Dar mai sunt și 
alte forme sintaxice ce exprimă același raport logic, dar care sau 
lasă, să vorbească, mai mult creerul sau mai mult inima, 

Iată ordinea lor, după cum ele exprimă mai tare simţământul 
nostru sau activitatea judecății noastre, deşi — repetăm — din 
punct de vedere al legăturii logice dintre cele două, idei, ele ex- 
primă acelaşi lucru. 


I. Eu strig, tu nu mă Juztapuse. Expresie afectivă puternică. 
auzi. Logica e ascunsă. 
II. Eu strig și tu nu mă Coord. copulativă. Scade afectivitatea, începe 
auxi. să se arate elementul logic. 
III. Eu strig, sar tu nu Cood. adversativă. Elementul logic mai lămu- 
mă auxi. rit exprimat, afectivitatea a 
z scăzut mai mult. 
IV. Eu strig, dar tu nu Element logic precis expri- 
mă auxi. mat, afectivitategi maislabă. 
V. Eu strig, tu însă nu Acelaşi raport; se atrage 
mă auxi. mai mult atenţia opoziţiei 
între cele două subiecte. 
VI. Eu strig, ci lu nu Acelaşi raport; se atrage 
mă auxi. atenţia asupra opoziţiei ce- 
(Nu eu nu strig, ci tu...) „lor două predicate. 
VII. Deși eu strig, totuși  Subord. adversativă-t- Expresie logică puternică. 
tu nu mă auzi. principală. Afectivitatea e ascunsă. 


Toate aceste fraze sunt obiectul sintaxei. Ele sunt însă, în 
același timp, şi obiectul stilisticei. De ce? Fiindcă omul, când 
vorbeşte, lucrează, cu tot sufletul, chiar dacă într'o clipă vorbeşte 
mai mult creerul, iar într'alta mai mult inima. Prin însuși faptul 
că vrem să ne dăm seama, într'o formă sintaxică, cine vorbeşte 
mai mult: crecrul sau inima, facem stilistică. 

Greșala celor care fac o deosebire între sintaxă şi stilistică 

constă în aceea că prin sintaxă înţeleg partea, gramaticii care se 
ocupă numai cu legăturile logice, cu legăturile de înţeles sau cu 
înțelesul, ideia, gândul, dintre diferitele cuvinte care alcătuesc 
formele sintaxice, iar prin stilistică partea gramaticii care se 
ocupă de anumite vorbe ce dau simţămintelor noastre mai multă 
expresie. Pentru cei vechi, și multă vreme pentru cei moderni, 
stilistica, se reducea, la figurile de stil: metaforă, hendiadă, meto- 
nimie, sinecdocă, etc. Cu alte cuvinte, de pildă, în loc să spunem 
Turcii, pentru a înfrumuseţa, expresia noastră, pentru a-i da o în- 
făţişare care să fie vie şi să placă inimii noastre, vom zice Semi- 
luna. Este foarte drept că toate acestea fac parte din stilistică. Dar, 
după cum am văzut, nu sunt numai ele. Domeniul stilisticei este în- 
treaga sintaxă, după cum este întreaga gramatică. Sunt câţiva 
ani decât lucrul acesta a fost înţeles în Apus, mai întâi pentru 
limbile greco-latină. Dar n'a fost încă aplicat în chipul în care 
se va face aci. 

O sintaxă, ca de altfel o gramatică, nu poate fi decât istorică, 
și stilistică în acelaşi timp. Cu alte cuvinte, o propoziţiune sau 
frază şi în general orice formă sintaxică, trebue mereu cercetată 
sub îndoita ei înfățișare: istorică și stilistică. Când o cercetăm 
istoric, ne dăm seama dacă ea, este mereu prezentă în limbă sau e 
pe cale de a dispărea, fiind întrebuințată numai de un anumit 
strat social sau de o anumită literatură, iar când o cercetăm sti- 
listic, ne întrebăm dacă ea are mai mult o haină logică, adică 
este mai mult fructul creerului nostru, sau e mai mult rodul 
inimii noastre, este deci mai mult afectivă. Dar adesea între- 
buințăm o formă sintaxică arhaică tocmai pentru parfumul ei 
vechi, pentru prestigiul ei bătrânesc. In acest caz, ca întotdeauna 
dealtfel, deși mai puţin conştienţi, facem şi istorie şi stil. In fond 
o limbă este în acelaşi timp şi istorică şi stilistică. 

Astfel că sintaza noastră va fi lucrată după metoda istorico- 
stilistică. La, fiecare formă de sintaxă, vom da exemple din scriitori 
trecuţi şi contimporani, fiindcă trecutul, deşi prezent, e totuş un 
trecut şi apoi le vom judeca din punctul de vedere logico-afectiv. 

Numai în acest fel gramatica va putea avea şi un folos 
practic. Intr'adevăr, când ne vom da pe deplin seama dacă o formă 
sintaxică — grup de cuvinte, propoziţiune, frază, perioadă — este o 
haină mai mult logică sau mai mult afectivă, sentimentală a gân- 
dului nostru, vom putea uşor să o întrebuinţăm când vom voi, 
după împrejurări, să vorbim sau să scriem într'un stil logic, in- 
telectual, sau într'un stil sentimental, afectiv. 

INTRODUCERE 


CE ESTE LIMBA? 


- Este un sistem de cuvinte și regule după care aceste cuvinte- 
pot fi legate între ele şi orînduite în propoziţiuni şi fraze, prin 
care omul își poate împărtăși semenilor săi, mişcările sufle- 
tului său. 

Intr'adevăr, omul, ființă socială, spre a se înțelege cu se- 
menii săi, a trebuit să găsească anumite lucruri materiale în 
afară de el, care să fie întruparea mişcărilor sale sufleteşti, lu- 
cruri care pentru întreg grupul din care făcea, parte trebuiau să 
aibă aceeași valoare. 

Aşa, bunăoară, când suntem departe de un prieten şi voim 
să-l chemăm la noi, neputând întrebuința glasul, din pricina de- 
părtării, mișcăm mâna întrun anumit fel. Mişcarea, aceasta, a 
mâinii noastre are şi pentru noi şi pentru prietenul nostru acelaşi 
înţeles, adică, ea este partea, văzută a unei mişcări a sufletului 
nostru: dorinţa, ca! el să vină la noi. 

Acelaşi lucru se întâmplă şi cu sistemul limbii: fiecare cu- 
vânt e un semn, materializarea, întruparea unei părticele a su- 
fletului nostru şi unirea a două sau mai multe cuvinte întru- 
pează o mișcare a sufletului nostru. 

Sunt unele cuvinte care şi singure pot exprima, o stare sau o 
mișcare a sufletului nostru. Cuvântul e deci întruparea unui, 
conţinut spiritual: în sunete, când este pronunţat, şi în imaginea, 
grafică, când este scris. 

Sunt multe limbi, fiindcă sunt multe popoare deosebite care 
şi-au creiat sisteme deosebite „de a se înţelege. Dar, ca să se în- 
țeleagă, membrii aceluiaşi popor, care vorbesc aceeaşi limbă, deci 
întrebuinţează, același sistem de cuvinte şi regule de orînduirea 
lor în propoziţiuni şi fraze, trebue să cunoască desăvârșit atât ce 
însemnează, ce părticică a sufletului nostru reprezintă fiecare 
cuvânt, cât şi chipul în care pot fi așezate cuvintele în propozi- 

țiuni și fraze. O mică abatere _dela chipul cunoscut de toţi al 
aplicării acestui sistem, și înţelegerea sau nu e întreagă, sau, 
adeseori, e cu neputinţă. 

Să ne gândim, bunoară, la acei oament care în loc de atitu- 
dine zic aptitudine şi invers. Sau la aceia, care confundă interesat 
cu interesant. Şi întrun caz şi în altul a fost nevoe numai de 
schimbarea, unui sunet pentru ca să se schimbe înţelesul. A fost o 
greșală de pronunțare exactă a cuvântului, care, pe loc, a dus la o 
greșală de înţeles. 

Nu mai vorbim de aceia care nu întrebuinţează cuvintele pe 
înțelesul lor adevărat, deşi le pronunţă exact. 

— „Trădare, trădare dar să ştim şi noi“. , strigă cunoscutul 
personaj din Caragiale şi, în altă parte, același autor ne face să 
auzim: — „Dacă e anonimă, o semnez și eu“. 

Sau ce să mai vorbim de oamenii cu pretenţii de cultură 
care, voind să vorbească numai în circumstanţiale, vorbesc sau 
scriu pur și simplu păsăreşte. Să ne amintim de faimosul Pro- 
ces-verbal al lui Caragiale unde autorul Momentelor, Schițelor 
şi Amintirilor redă în chip măestru ambiția de om cult şi om 
a] legii pe care o are dl. Comisar al Secţiei 55, din anul 1900 
şi care în limba Procesului-verbal se traduce prin încercarea de a 
scrie numai în propozițiuni subordonate, pentru a da un caracter 
cât mai juridic prozei sale de om al legii. Rezultatul este desă- 
vârșita păsărească a deliciosului Proces-verbal. 

Exemplele de mai sus sunt de ajuns spre a ne arăta că 
limba este un sistem social de transmisiune a mișcărilor sufle- 
teşti ale membrilor unui popor de aceeaşi limbă semenilor săi, 
sistem foarte delicat şi care nu poate fi oricum întrebuințat, nici 
ne luat în seamă sub motiv că-l învăţăm dela naştere şi deci îl 
putem întrebuința oricând şi oricum. 


SUFLET ȘI LIMBĂ 


Este un lucru prea cunoscut că, deşi nu în egală măsură, 
totuși toate cele trei funcțiuni sufleteşti ale noastre, — rațiune, 
sentiment, voinţă —, sunt active, sunt prezente în orice mişcare 
sufletească. 

Când deslegăm o problemă de geometrie, sângele nostru e 
concentrat în creer şi raţiunea e încordată la maximum, dar sen- 
timentul de plăcere sau cel de neplăcere o susţine sau o slăbește 

în surdină, iar voința încordează şi creer şi ochi şi mână, dacă 
scriem. 

Când executăm o bucată muzicală, simțământul ne înso- 
țeşte, dar raţiunea ne arată şi ea, în surdină, cum să executăm 
optimile și trioletele, iar voinţa întărește glasul sau mâna, pe 
arcuş. Tot aşa când alergăm, voința — mişcare e stăpâna noastră, 
dar rațiunea ne arată încotro să îndreptăm pașii, iar inima, iarăși 
în surdină, ne face să simțim dacă! alergarea este sau nu plăcută, 

Sistemul limbii, oricare ar fi ea, este astfel făcut încât să 
poată să redea, oricând cele trei funcțiuni sufleteşti ale celui care 
vorbeşte sau scrie, în gradul cât mai exact al tăriei lor. 

Astfel, când, — primind vizita unui prieten pe care nu l-am 
mai văzut de mult timp — exclamăm 0o00/.,, am exprimat exact 
mişcarea sufletească — sub întreitul aspect al raţiunii, sentimen- 
tului, voinţei — arătând cu precizie care funcţiune domină). 

Ne-am exprimat printr'o interjecţie, deci suntem stăpâniţi 
de sentiment. Dar nici raţiunea nu este absentă, fiindcă acest 
0000!, are şi un înţeles logic, acela de: Mă bucur nespus că te 
văd, iar voința se va manifesta, de sigur prin gestul de afecţiune 
pe care-l vom face. 

Ce s'ar întâmpla însă dacă în loc de 0ooo!..., la vederea, ne- 
aşteptată a prietenului nostru, am exclama: „Ce mult mă bucur 
că te văd!“? Fireşte că, din punct de vedere logic, am exprima 
acelaşi lucru ca şi în cazul interjecţiei, dar, din punct de vedere 
afectiv, fraza, ar exprima un sentiment destul de slab în compa- 
rație cu interjecţia. Conţinutul logic al mișcării noastre sufle- 
teşti, la vederea, prietenului, a fost însă clar exprimat prin frază. 

A fost deci nevoe de o frază, adică de predicate şi subiecte, 
ca să se exprime clar conţinutul logic al mișcării noastre sufle- 
teşti şi ca, în același timp, să se pună o surdină expresiei sen- 
timentului nostru. 

Aşa .dar, dacă o interjecţie, ca să ne exprimăm oarecum 
exagerat, exprimă maximum de sentiment şi minimum de con- 
ţinut logic, deşi el este implicit, o propoziţiune sau o frază, invers, 
exprimă maximum de conţinut logic şi minimum de sentiment, 
deși el este implicit, 

Urmează de aci că numai interjecţiile pot exprima stări 
afective, iar propoziţiunile sau frazele numai stări raţionale? Nici 
decum. Mai întâi, nu oricând în limba scrisă se poate între- 
buinţa. o interjecţie. In al doilea rând, după chipul cum vom lega 
propozițiunile şi frazele între ele, după calitatea cuvintelor pe care 

le vom întrebuința, după locul lor în frază, vom putea obţine o 
serie întreagă de posibilităţi de a, exprima mişcări sufleteşti afec- 
tive — raţionale — volitive sau raţionale — afective — volitive sau 
volitive — afective — raţionale 

Aşa dar, pentru a ilustra aceste idei, am putea asemăna, 
sufletul nostru cu lumina soarelui. Această lumină e una, deşi al- 
cătuită din multe raze. Când ne vine drept dela soare, ea ni se 
înfăţişează albă, ca, de argint. Cum o trecem însă printr'o sticlă 
roşie, s'a schimbat şi înfățișarea ei. Şi altfel va apărea ochilor 
noştri trecută printr'o sticlă violetă, altfel va apărea străbătând 
un geam albastru, etc. Așa, dar, acelaşi conţinut material al lu- 
minii ni s'a înfățişat în chipuri diferite, după aspectele ma- 
teriei prin care a trecut. 

Acelaşi lucru se petrece în muzică. O bucată muzicală, şcrisă 
pe câteva portative nu există, decât virtual. Noi nu putem lua 
cu'adevărat cunoştinţă de ea decât în clipa când este executată 
fie de o voce omenească, fie de un instrument. Dar într'un fel va 
mişca, inima noastră când va fi executată de un pian, altfel ne 
va impresiona executată de o vioară, altfel o vom simţi când 
coardele unei harpe ne-o vor trimite pe vibraţiile lor sonore şi 
altfel când va fi întonată de vocea unui om. Notele melodiei sunt 
aceleași, conţinutul ei rămâne neschimbat în toate cazurile. Şi 
totuş, simţirea, noastră a fost impresionată de fiecare dată în 
altfel, datorită materiei deosebite în care s'au întrupat sunetele, 
pentruca să ajungă până la noi. 

Aşa este şi sufletul nostru. O bucată muzicală virtuală, o 
lumină complexă virtuală, care, deşi mereu aceeași, când ajunge 
la noi ne impresionează deosebit după materialul în care a fost 
întrupată. De fiecare dată sufletul se mişcă întreg, cu toate cele 
trei funcțiuni ale sale: rațiune, sentiment, voinţă. De fiecare dată, 
una, din cele trei funcțiuni e mai activă, iar celelalte, deși în miş- 
care, o însoțesc totuş în surdină. Materialul limbii este astfel 
făcut, încât să ne putem exprima, orice mișcare sufletească, după 
funcțiunea predominantă. Astfel că, dacă voim să exprimăm o 
mişcare sufletească în care predomină raţiunea, va trebui să în- 
trebuințăm un anumit material al limbii şi să-l orânduim în- 
trun anumit fel; dacă, dimpotrivă, simţământul este mai pu- 
ternic într'o manifestare a sufletului nostru, vom întrebuința un 
alt material — şi adesea, chiar pe acelaşi — orânduit în altfel. 

STATICA ȘI DINAMICA LIMBII 


După cum am spus, limba este un sistem de unităţi, cu- 
vintele, ce pot fi orânduite în fraze, după anumite regule, spre a 
exterioriza mişcări sufleteşti. Mișcările sufleteşti sunt însă deo- 
sebite, după cum sunt predominate de una dintre cele trei func- 
ţiuni: rațiune, sentiment, voinţă. Variate şi deosebite sunt şi ma- 
terialele pe care limba ni le pune la îndemână spre a întrupă 
aceste variate mișcări sufleteşti. Se pot distinge două mari grupe 
de unităţi ale sistemului limbii: grupa unităţilor statice — statica 
şi grupa unităţilor mobile — dinamica limbii. 

In grupa unităţilor statice intră cuvinte ce sunt nume de 
fiinţe sau de lucruri sau exprimă calităţi sau cantități ale fiin- 
telor sau lucrurilor. Astfel, substantivele sunt nume de ființe sau 
de lucruri, adjectivele sunt nume ce exprimă însușiri ale fiinţelor. 
Numeralele sunt nume ce exprimă cantităţi ale fiinţelor sau lu- 
crurilor. Pronumele este un nume generic spaţial ce ţine locul 
altui nume, comun sau propriu, etc. Toate acestea, rostite singure, 
exprimă însă nume de lucruri sau de fiinţe în stare de repaos, In- 
tr'adevăr, când spunem om sau pom, casă, masă, cer, în mintea 
noastră apare imaginea fiecărei realități numite în stare de ne- 
mișcare; şi nu numai nominativul substantivelor, ci oricare din 
cele cinci cazuri exprimă imaginea unor ființe sau lucruri în stare 
de repaos; astfel formele: al casei, casei, casa, o casă exprimă, 
toate realităţi în stare de repaos 

Dar viaţa este mişcare. Numai cu grupa unităţilor ce ex- 
primă, realităţi statice — cu „statica — sistemul limbii n'ar fi fost 
complet. Spre a spune despre un lucru sau o fiinţă că face o mi- 
şcare, oricare ar fi ea, trebue să întrebuinţăm o unitate a siste- 
mului limbii care să exprime mişcare, Cuvintele care exprimă 
mișcare — verbul la toate formele lui — formează a doua parte a 
limbii — dinamica limbii. 

Dar ideia de mişcare este legată de ideia de spaţiu şi de 
timp. A măsura, timpul însemnează în fond a măsura spaţiul, 
fiindcă măsurarea, timpului unei ore nu este decât aşteptarea, ca 
soarele să parcurgă un anumit spaţiu pe cer. A parcurge o di- 
stanțăi în spaţiu însemnează a se mişca. Deci ideile de timp, 
spațiu, mişcare, sunt trei concepte în cea mai strânsă legătură 
logică. Este un verb în stare să îndeplinească acest triplu rol în 
acelaşi timp, adică să exprime deodată ideile de mişcare, timp, 
spaţiu? N'avem decât să luăm un exemplu: Copilul merge la 

şcoală. Ideia de mișcare este cea, dintâi evidentă. Ideia de timp 
este implicită. Acum merge, în momentul de faţă, nu ieri sau 
mâine. Tot, astfel îndeplineşte și rolul de expresiv al ideii spa- 
tiale: el merge, se mișcă, adică își schimbă locul în spaţiu. Dar 
pe lângă această ideie spaţială, implicită, verbul mai exprimă și 
un alt raport spaţial. Intr'adevăr, nu el cel de aici, nici tu cel de 
lângă) mine, ci copilul, care e mai depărtat în spaţiu şi de mine și 
de tine merge. Așa, dar, exprimând persoana a treia, verbul merge 
exprimă un raport spaţial între cele trei persoane presupuse vor- 
bitoare. 

Așa dar, dacă statica limbii, numele, exprimă realităţi în 
nemișcare, dinamica limbii, verbul, exprimă mişcarea în timp şi 
spaţiu a acestor realităţi. 

Numele singure nu sunt decât niște imagini fixe pe ecranul 
inteligenţei noastre. Este nevoe de verbe, ca să le pună în mișcare 
şi să ne dea filmul vieţii. 

Dar, la privirea, unui film, noi vedem nu numai ființe care 
se mișcă, ci filmul ne mișcă şi simţirea întrun anumit fel. La 
priveliștea, lui, ne sunt prinse şi raţiunea, și simţirea. Intr'altfel 
ne va impresiona însă statica limbii, într'altfel ne va impre- 
siona, dinamica, limbii şi într'altfel ne va impresiona complexul 
amândorora. Care este aspectul sistemului limbii din acest punct 
de vedere? Pentru a răspunde la această întrebare, trebue să di- 
sțingem două mari despărţăminte în acest sistem: Limba rațiunii 
şi Limba inimii. 


LIMBA RAŢIUNII 


Ce putere a sufletului nostru se ocupă cu măsurarea tim- 
pului, spaţiului şi mișcării? Rațiunea fireşte. Ea este mișcarea, 
sufletească care face judecăţi, adică stabileşte raporturi tempo- 
rale, spațiale, cauzale, între diferitele realităţi. Ea nu își înde- 
plineşte menirea, ei decât îndrumându-ne în realitatea obiectivă 
rece, care este geometrie, timp, spaţiu. 

Să luăm un exemplu din ştiinţa raţiunii prin excelenţă, 
matematica. Fie adevărul: cinci plus cinci fac zece. Ce lucrare a 
făcut raţiunea, noastră? A luat cinci unităţi dintr'un punct al 
spaţiului şi le-a unit cu altele cinci. Rezultatul a fost că sau 
făcut zece, A măsurat materia cantitativ, spaţial și temporal. Dar 
teoremele ce sunt decât adevăruri bazate pe adevăruri? In- 


www.dacoromanica.ro 


17 


tradevăr, dacă pentru primele teoreme geometrice s'au făcut mă- 
surători pe teren, pentru celelalte nu s'au mai făcut decât simple 
deducţii şi s'a ajuns la concluzii care, aplicate pe teren, sau 
dovedit a fi exacte. Cum ar fi fost posibilă această] deducere a 
unor adevăruri spaţiale din alte adevăruri spaţiale, fără a se 
merge pe teren, dacă raţiunea, această putere sufletească, a noa- 
stră, n'ar fi în stare să măsoare mai dinainte, aprioric, fără a se 
duce pe teren, spaţiul şi timpul, care sunt realități obiective, 
aceleaşi pentru toţi? 

Am dat, exemple de judecăţi, de activitatea raţiunii când 
stabilește legătura, între două noţiuni cu ajutorul unui predicat. 
Nu aceasta este însă prima şi unica ei activitate. Ca să stabi- 
lească legături între noţiuni, trebue ca, noţiunile să poată fi între- 
buințate de rațiune și, într'adevăr, noţiunea, este un instrument 
al limbii făurit de rațiune. Noţiunea este o idee generală despre o 
serie de lucruri sau de fiinţe. Când spunem copil, în mintea 
noastră, apare o fiinţă omenească înzestrată, cu anumite însușiri: 
vârstă, fragedă, făptură mică, ete., fără să ne apară în minte şi 
fața, ochii, părul, vocea unui anumit copil. Același lucru se în- 
tâmplă, când spunem casă, masă, pom etc. In realitate, nu există, 
copii în general, nici copaci în general, nici case, ci numai un 
anumit copil, o anumită casă, etc. Așa dar, noțiunea este o cre- 
aţie artificială a raţiunii noastre. Ea nu ne aduce în minte icoana 
care să corespundă exact fiinţei sau lucrului denumit, ci o icoană 
creiată de rațiune, deci artificială. Numai când privim un anumit 
copac sau copil, etc., sau ne gândim la un anumit copac sau copil 
etc., avem în minte icoana exactă a acelui lucru sau a acelei fiinţe. 
De ce a creiat rațiunea noţiunile? Tocmai pentru nevoile de cuprin- 
dere și măsurătoare a realităţii. O măsură este o formă fixă, ne- 
schimbată, în care intră întotdeauna, aceeași cantitate de ma- 
terie, care are acelaşi conţinut. O măsură de apă, un litru să 
zicem, va, cuprinde întotdeauna aceeași cantitate de apă, va con- 
ține același volum de apă. Tot așa un km., o măsură a distanţei, 
va avea întotdeauna, aceeași lungime, va cuprinde aceeaşi. distanță 
între două, puncte, va avea același conţinut. Dar nici în cazul 
măsurării unui litru de apă nu ne interesează culoarea, gustul 
greutatea apei, ci numai cantitatea ei, după cum nici în cazul 
măsurării unui km. nu ne interesează dacă terenul pe care-l mă- 
surăm e păduros sau pietros, etc. Așa dar, în toate aceste cazuri 
nu ne interesează decât forma fixă a volumului sau lungimii ma- 
teriei. Acelaşi lucru se întâmplă cu noțiunile: ceeace sunt mă- 

surile în domeniul materiei, sunt noţiunile în domeniul spi- 
ritului. Intradevăr, o noţiune e ca o măsură fixă în care intră 
aceeaşi cantitate de spirit. Noţiunea nu se interesează de ceeace 
constitue însușirile deosebitoare ale lucrurilor sau fiinţelor, ci de 
forma pe care trebue să o aibă! toate ființele sau luorurile de a- 
celași fel, ca să poată fi măsurate cu aceeași măsură, adică cu 
aceeaşi noţiune. Astfel, când spunem scaun, nu ne gândim decât 
la un obiect care să aibă o anumită formă, picioare și o anumită 
planșe pe care să putem sta, pentru ca să o putem numi scaun. 
Nu ne interesează dacă obiectul numit de noi scaun este roşu sau 
nu, cu braţe sau fără, înalt sau sound, etc. Aşa dar, noţiunile 
sunt instrumente ale raţiunii care cuprind același conținut spi- 
ritual pentru toată lumea, făcând abstracţie de însuşirile parti- 
culare ale lucrurilor şi fiinţelor, noţiunea, este instrumentul ra- 
țiunii noastre prin care se pot alcătui judecăţi. 

Insemnează oare că, dacă limba se exprimă prin noţiuni şi 
verbe, adică prin instrumentele raţionale ale suiletului nostru, 
inima, noastră nu poate să-şi exprime nimic? Pentru a ne lămuri, 
să stăruim puţin asupra acestei chestiuni. 


LIMBA INIMII 


Am dat, la început, un exemplu de chipul în care putem să 
ne exprimăm puternic bucuria noastră la vederea unui prieten 
pe care nu l-am mai văzut de mult. Luaţi fără: veste, la vederea 
lui exclamăm 0o00! A fost o expresie lipsită şi de nume şi de verb 
şi care totuși a exprimat şi un element intelectual, în mod im- 
plicit însă. Intr'adevăr, înțelesul acestui 0000? a fost: Mă bucur 
mult că a venit prietenul meu. Totuşi, interjecţia a exprimat mult 
mai puternic decât fraza bucuria, noastră. Dacă am face o com- 
paraţie a diferitelor trepte în care ne putem exprima acest sim- 
țământ, am face următoarea, gradaţie. 

1. 0000! Expresie afectivă puternică. Logica neexprimată, ci 
implicită. i 

2. Prietenul! Expresie afectivă mai puţin puternică. Raţi- 
unea și-a făcut apariţia prin nume. 

3. A venit prietenul! Expresie afectivă şi mai slabă, ex- 
presia logică şi mai puternică. 

4. Mă bucur că a venit prietenul. Expresie afectivă foarte 
slabă, expresia logică foarte puternică, fiind completă. 

De ce, pe măsură ce ne depălrtăm de interjecţie și înaintăm 
la noţiune, judecată, raţionament, expresia afectivității noastre 
este mai slabă? Pentrucă stările afective, când sunt exprimate 
prin mijlocul unor tipare raţionale, pierd tocmai ceeace au per- 
sonal și particular în ele. 

Astfel, fie propozițiunea: S'a stins viața falnicei Veneții. 
Mihail Eminescu vrea să exprime impresia, de cimitir pe care i-o 
trezeşte în suflet orașul Veneţia. Ce face poetul pentru aceasta? 
Intrebuinţează termenul S'a stins pentru a pierit sau pentru nu 
mai este. Când spunem S'a stins, în mintea noastră apar ima- 
ginele vagi ale stingerii unei flacări, unei lumini, unui corp lu- 
minos. Aşa dar, viaţa este aici o torță, un corp luminos care se 
stinge. Abstracţiunea, viața a fost deci personificată implicit 
prin întrebuinţarea, verbului S'a stins, iar substantivul concret 
oraş a fost însufleţit, pentrucă i s'a dat viafa care s'a stins. Pe 
lângă aceasta, poetul a așezat verbul la începutul propoziţiunii. 

Iată trei procedee de limbă, necerute de logică, prin care 
poetul a încercat să ne comunice mișcările şimţirii sale în pre- 
zenţa, lipsei de viaţă din Veneţia. Aceste procedee au constat din 
înlocuiri: torță în loc de viață, predicat în loc de subiect. Au tre- 
buit deci exprimate stări sufleteşti produse de alte fenomene, 
pentru ca, prin asemănare cu ele, să ni se trezească în suflet stări 
cât mai apropiate de acelea pe care le avea poetul în momentul 
când privea Veneţia fără viaţă. Mai mult: în cursul poeziei au 
trebuit să fie făcute și alte însuflețiri; astfel: Okeanos, San- 
Marc, etc.. 

Şi totuşi, ceeace simțea cu adevărat poetul când a scris 
acest sonet, nimeni nu va şti, fiindcă sistemul limbii nu i-a în- 
găduit să exprime decât parțial glasul inimii sale. Dacă am fi 
văzut privirea poetului, imaginea ceasornicului San-Marc, figurile 
pereților înălbiți de lună, ne-am fi apropiat de adevărata ima- 
gine a simțirii poetului. Dar astfel, cum să putem noi ști cu 
adevărat ce a simțit poetul, când cuvintele fintirim, copil, cetate, 
bate etc., sunt idei generale despre fiinţele și lucrurile arătate? 

Și totuşi, expresia S'a stins viața falnicei Veneţii este mult, 
mai bogată în conţinut afectiv decât ar fi fost expresia identică 
din punct de vedere logic: In oraşul Vaneţia nu mai este viaţă, 

Exemplele de mai sus ne arată lămurit că glasul inimii 
noastre nu poate fi pe deplin exprimat decât de mijloace sub- 
noţionale ca: priviri, gesturi, schimbarea feţii, interjecţii, etc. 
De îndată ce exprimăm însă o mișcare a simţirii noastre folo- 

sindu-ne de instrumentul raţional care este limba, glasul inimii 
noastre va fi mai slab exprimat. 

_Inlăuntrul sistemului limbii însă, — instrument al părţii 
identice din sufletul nostru pentru toţi oamenii, al raţiunii — sunt 
posibilităţi de a exprima mai tare sau mai slab simţirea noastră. 
Cui se datoresc aceste posibilităţi? 

Se datoresc faptului că întreg sufletul nostru este activ în 
orice clipă şi că însăşi manifestările raţiunii noastre sunt în- 
muiate în afectivitate. Astfel, de pildă, și raţiunea şi inima 
noastră ştie că locul subiectului este la începutul propoziţiunii și 
locul predicatului este la sfârşitul ei. Este ordinea stabilită, de 
însăși firea, lucrurilor. Astfel, când spunem: Vulturul sboară, mai 
întâi în minte ne apare, în chip firesc, vulturul. El este ființa vie, 
realitatea, căreia, îi atribuim o mişcare. 

Mișcarea, atribuită vulturului, sburatul, nu poate exista, în 
acest caz, fără vultur, dar vulturul există în multe stări şi fără 
să sboare. Dacă însă, spunem Sboară vulturul, am răsturnat or- 
dinea, firească, deci ordinea raţională şi am pus în locul ei ordinea 
simţirii noastre. Intr'adevăr, pentru simţirea noastră predicatul 
este subiect, pentru că el se impune în primul rând afectivității 
noastre. Același lucru l-a făcut Eminescu în propoziţiunea S'a 
stins viața falnicei Veneţii. Dacă poetul ar fi zis: Viaţa falnicei 
Veneţii s'a stins, expresia, s'a stins n'ar mai fi fost atât de tare 
simțită de inima noastră. 

Dar în domeniul ştiinţelor pure, care este glasul inimii 
noastre? Cum să se mai facă simțită afectivitatea, noastră când 
ne propunem să arătăm că cinci ori cinci fac douăzeci şi cinci 
sau să demonstrăm că pătratul ipotenuzei este egal cu suma pă- 
tratelor celor două catete? De altfel, ce ar putea să spună 
inima când cinci ori cinci fac douăzeci și cinci, indiferent dacă 
vreau sau nu vreau eu?. Așa ar fi, și totuși, chiar în domeniul 
celor mai raţionale şi reci demonstraţii, simţirea noastră încă se 
face auzită. Astfel, fie adevărul cinci plus cinci fac zece. Îl putem 
exprima în mai multe feluri: 

a) Cinci plus cinci fac zece. 

b) Dacă la cinci unităţi mai adăugăm cinci, obţinem zece. 

c) Să presupunem că la cinci unităţi am adăuga cinci, am 
avea, zece. 

d) Adăugând cinci unităţi la alte cinci, se fac zece. 

e) Oridecâteori la cinci unităţi adăugăm altele cinci, avem 
zece. 

f) Oricine adaugă cinci unităţi la altele cinci obţine zece. 

g) Adunarea, a cinci unităţi cu altele cinci face zece. 

h) Ca să obținem zece unităţi, nu avem decât să adăugăm 
cinci unităţi la altele cinci. 

In toate aceste cazuri am exprimat același adevăr, anume 
cinci plus cinci fac zece. Şi totuși, de fiecare dată, am exprimat 
altfel acest adevăr, deşi în toate cazurile cu elemente raţionale: 
substantive, verbe, pronume, numerale, propoziţiuni, conjuncţii. 
Aceste deosebiri de expresie, toate raţionale şi toate exprimând 
acelaşi lucru, nu sunt fără răsunet în simţirea noastră. 

In cazul a, am exprimat adevărul rece, fără să ne mai preo- 
cupăm de nimic altceva. In cazul b, rigiditatea adevărului şi ră- 
ceala produsă de el este îndulcită prin ipoteza introdusă de con- 
dițională şi prin includerea noastră în demonstraţie, — verbul la 
persoana I-a plurală. In cazul c, ipoteza este și mai accentuată 
şi deci rigiditatea şi mai slăbită. In cazul d, yerbul adăugând, 
prin aceea, că exprimă mişcarea unei lucrări, apropie adevărul 
de viață. Acelaşi lucru se poate spune şi despre cazurile e, şi f, 
cu deosebirea, că ele sunt mai categorice şi mai reci de cât b, şi d. 
Cazul g, este şi mai rece, iar cazul h, este cel mai puţin rece și 
cel mai aproape de simţirea, noastră prin ideia de scop pe care o 
exprimă. 

Profesorul care va exprima adevărul 5+5=10 sub forma a, 
va fi, în demonstraţia sa, mult mai rece decât acela care va 
exprima același adevăr sub forma, b, iar cel care va îmbrăca ex- 
presia adevărului în forma g, va fi mai rece decât în cazul formei 
a, iar cel care se va exprima sub forma h, va fi mult mai a- 
proape de simţirea elevilor, decât în toate celelalte cazuri. 

Iată dar cum, exprimând un adevăr rece, ştiinţific, lăsând 
adică, să vorbească rațiunea în domeniul în care ea este stăpână, 
inima își face totuş glasul auzit, simţirea, noastră se exprimă. 

Cui. se datoresc aceste deosebiri de influențare a simţirii 
noastre? Se datorese faptului că orice instrument de exprimare al 
raţiunii noastre— fie el substantiv, adjectiv, verb, propoziţiune, 
frază, perioadă, subiect, predicat, atribut, complement, etc. — tre- 
zeşte un anumit răsunet în simţirea noastră şi fiecare o impre- 
sionează întrun anumit fel deosebit de celelalte sau, cu alte cu- 
vinte, aceeaşi mişcare sufletească ne impresionează în altfel, după 
instrumentul limbii prin care am, exprimat-o. 

Aşa dar, nici pentru matematicianul celor mai reci demon- 
straţii, nici pentru legiuitorul celor mai obiective adevăruri, nici 

pentru maestrul de barou ce caută să lumineze raţiunea şi să 
înflăcăreze simţirea, şi cu atât mai puţin pentru poetul ce caută, 
să-şi exprime cât mai complet simţirea, sa, şi pentru niciun om 
în general, nu este indiferentă! forma, limbii în care îşi îmbracă 
manifestările sufletului său. Vrea cineva să fie clar în exprimarea 
ideilor sale? Va întrebuința anumite forme ale sistemului limbii 
şi le va orîndui într'un anumit fel. Vrea să miște inima? Va în- 
trebuinţa alte forme, în altă ordine. Vrea să fie rece şi rezervat? 
Alte mijloace îi stau la dispoziţie. 

Cunoaşterea, sistemului limbii este deci cunoaşterea, formelor 
pe care poate să le ia gândirea şi simţirea noastră. Cui îi este 
indiferent în ce haine se îmbracă şi cum se poartă în public? 
Cui îi poate fi indiferent dacă luminează sau e întunecat, dacă 
mişcă sau răceşte pe aceia cărora le vorbește? 

SINTAXA PROPOZIȚIUNII 


STATICA LIMBII ŞI CAZURILE 


Această, împărțire a studiului gramaticii cuprinde cuvintele 
care, considerate singure, exprimă imaginile unor realităţi în stare 
de repaos. Astfel, fie cuvintele: om, pom, casă, masă, eu, tu, el, 
bun, rău. Luate singure, ele exprimă, ideile unor ființe sau lucruri 
care nu se mișcă, Când însă, le unim cu un element din împărţirea 
denumită, de noi dinamica limbii, cu un verb, ele devin săvârşi- 
toarele mișcării, adică produc viaţa. Viaţa este realitatea făcută de 
mişcarea unor fiinţe. În stare de agenţi ai vieţii, ele se impun în 
cel mai înalt grad raţiunii şi simţirii noastre. Dar nu numai fiin- 
tele se mișcă, ci și lucrurile, mânate de fiinţe. Mişcarea produsă de 
ele este exprimată ca, şi cum ar fi a lor, identică cu a ființelor. 
Astfel încât între propoziţiunile Copilul merge- la şcoală şi Carul 
merge pe drum, din punct, de vedere linguistic; nu este nicio deo- 
sebire, deși calitatea mișcării, din punct de vedere filosofic, nu este 
aceeaşi : copilul are mișcarea în el însuşi, pe când carului i-o 
împrumută fiinţa care-l duce. 

In viaţă însă nu întotdeauna, toate fiinţele şi lucrurile sunt 
în poziţia, de săvârşitoare de mișcări. Astfel numai unele fiinţe 
sau lucruri săvârşesc mişcarea, pe când altele nu fac altceva decât 
să se găsească într'o anumită poziţie faţă cu cele care săvârşesc 
mișcări sau cu mișcarea. Astfel, în propoziţiunea Copilul merge la 
şcoală, copilul este săvârșitorul mișcării, pe când școala nu face 
nicio mişcare, ci este numai într'o anumită stare faţă de copil, 
în starea de ţintă către care se îndreaptă copilul. Fie și propo- 
ziţiunea: Şcoala îl primeşte pe copil. In acest caz, școala ne apare 
ca săvârșitoarea mișcării, iar copilul se găseşte într'o anumită, 
stare faţă de şcoală: sufere mișcarea, săvârșită de şcoală. Simţirea, 
noastră însă nu acordă aceeaşi valoare, în amândouă cazurile, cu- 

vântului copi, adică copilul subiect, nu se impune simţirii noastre 
în același fel în care se impune complementul pe copil. 

Deosebirea, de valoare afectivă pe care o are un nume în po- 
ziţie de subiect față de aceea pe care o are în poziţia, sa de comple- 
ment, este aceea care există între creiator şi lucrul creiat, între 
creiator și împrejurările de loc, timp, spaţiu, instrument, în care 
creiază. Fie și o altă propoziţiune: Dumnezeu conduce lumea cu 
înțelepciunea Sa. Dumnezeu este săvârşitorul mișcării exprimate 
de verbul conduce. Să exprimăm şi altfel această, ideie: Inţelep- 
ciunea lui Dumnezeu conduce lumea. Logic am exprimat același 
gând, conducerea, lumii de Dumnezeu, care este înţelept. In cazul 
al doilea însă, am ridicat substantivul înțelepciune la rangul de 
subiect, am făcut din înţelepciune săvârșitoarea mișcării. Și 
cum, în realitate, numai fiinţele vii se mișcă, am făcut din sub- 
stantivul înțelepciune o fiinţă vie care săvârşeşte o mișcare, am 
personificat-o. Şi simţirea noastră altfel este impresionată de o 
fiinţă care face o mișcare şi altfel de instrumentul prin care 
se săvârșește mişcarea. 

Substantivul Dumnezeu, în primul caz, era săvârşitorul miş- 
cării, iar în al doilea caz era înfățișat în stare statică, în stare de 
repaos, faţă de înţelepciunea care săvârşea, mișcări, conducând 
lumea. 

Dintre toate formele pe care poate să le aibă un nume, 
numai acea formă care exprimă pe săvârșitorul unei mișcări, 
anume nominativul, se impune în cel mai înalt grad raţiunii 
şi simţirii noastre. Nominativul ne înfăţişează fiinţe şi lucruri 
mișcându-se sau făcând mișcări, adică fiinţe şi lucruri creind 
viaţa și, repetăm, creiatorii vieţii se fac simţiţi de sufletul nostru 
cu mai multă tărie decât celelalte fiinţe și lucruri din viaţă. Dea- 
ceea nominativul este cazul mișcării, am putea, spune Regele Ca- 
zurilor, pe când celelalte cazuri sunt subalternii săi. 

Fie propoziţiunile: Dau copilului cartea şi Laud pe copil. Da- 
tivul copilului arată fiinţa, în nemişcare, în interesul căreia, să- 
vârşesc eu mișcarea, datului. Tot aşa acuzativul pe copil arată 
fiinţa, în nemişcare, care sufere mișcarea, exprimată de verbul 
laud. Aşa, dar, dativul şi acuzativul ca şi genitivul, după cum am. 
văzut în exemplul Infelepciunea lui Dumnezeu conduce lumea, 
sunt cazuri ce exprimă ideia de fiinţe sau lucruri în stare de 
repaos, sunt, cazuri statice prin excelenţă. 

Vocativul este un caz psihologic. El exprimă imaginea, unei 
ființe sau a unui lucru căruia, ne adresăm, pe care-l chemăm la 

noi, către care îndreptăm sufletul şi vorbirea, noastră. El nu ex- 
primă legături de timp, spaţiu, mișcare, ci legături de valoare 
afectivă. E un caz static, psihologic. 

Dar să analizăm fiecare caz în parte. 


NOMINATIVUL 


Este cazul în care stau numele ce săvârşesc mișcarea, expri- 
mată de verb. Propoziţiunea, fiind expresia unei mișcări săvârşite 
de un lucru sau de o ființă, nominativul este agentul mişcării, 
este subiectul propoziţiunii. 

Fiind expresia ideii unui agent ce săvârşeşte mişcări în timp 
şi spaţiu, el este, înainte de orice, un caz raţional. Menirea sa, în 
sistemul limbii este de a exprima legături de mişcare, timp, spaţiu 
între diferite realităţi din viaţă. 

Dat fiind însă că viaţa este mişcare, nominativul mai are 
şi valoarea, afectivă, valoarea pe care o acordă inima noastră să- 
vârşitorului mișcării, când percepem o mişcare. L-am numit, mai 
sus, Regele Cazurilor, pentrucă el se impune în aceeaşi măsură şi 
raţiunii şi simţirii noastre. Sunt alte cazuri care exprimă mai 
tare decât nominativul simţirea, noastră. Un astfel de caz este, 
după cum vom vedea, dativul. Dar ele nu mai pot exprima, în 
aceeași măsură, raporturi logice. 


Stilistica nominativului. Din comparaţia, nominativului cu 
alte cazuri s'a văzut valoarea sa. Tot din comparaţia sa cu alte 
cazuri se va vedea, şi valoarea, sa, stilistică, adică gradul în care, 
comparat cu alte cazuri, exprimă mai mult sau mai puţin şi sim- 
țirea, noastră, 

Astfel Eminescu, în Luceafărul, zice: Porni Luceafărul. E o 
constatare a mişcării Luceafărului, exprimată printr'un nominativ 
şi un verb. Când, mai departe, întâlnim versul: 

O cere-mi, Doamne, orice preț, substantivul Doamne este în 
cazul vocativ. In acest caz, nu mai constatăm raţional, logic, rece, 
mişcarea, săvârșită de Luceafăr, ci exprimăm o mişcare a inimii 
noastre, o rugăminte. 

Nominativul poate înlocui vocativul în expresii solemne. In 
rdgăciuni se spune adesea: Auzi-mă, Dumnezeul Meu, în loc de 
Auzi-mă, Dumnezeule. Nominastivul se întrebuinţează și în titluri. 
Este tot o întrebuințare stilistică. Intr'adevăr, acest capitol este 

întitulat Nominativul. Înţelesul logic este: Despre nominativ. In 
limba latină cultă — logică, prin excelenţă — titlurile sunt cu pre- 
poziţia de: De amicitia, De fato, etc. 

Când spunem, în titlu, Nominativul şi nu Despre nominativ, 
ridicăm noţiunea, la rangul unui subiect fără predicat. In cazul 
titlului cu prepoziţie, subiectul se transformă) într'un complement 
indirect, pierzând astfel din puterea cu care se impune atenţiunii 
noastre. 

Acelaşi lucru se petrece când dintr'un complement circum- 
stanţial facem un nominativ, înlocuind complementul printr'un 
pronume sau adverb. Astfel, în loc să zicem: In zilele de sărbă- 
toare te vei duce la biserică, putem spune: Zilele de sărbătoare, 
atunci te vei duce la, biserică. De aci se vede lămurit că un nume, 
în stare circumstanţială într'o propoziţiune, este într'o poziţiune 
inferioară nominativului din punct de vedere afectiv. Intr'adevăr, 
în viaţă, ceeace isbește în chip principal şi obişnuit atenţia 
noastră şi impresionează simţirea, noastră este mișcarea elemen- 
telor statice. Adică un lucru sau o fiinţă care se mișcă. Viaţa, în 
fond, nu-i decât o mișcare a, fiinţelor sau lucrurilor. O fiinţă care 
săvârşeşte o mișcare în limbă se exprimă prin nominativ. 

Când nu este în nominativ, nu săvârşeşte o mişcare, deci nu 
se impune atențiunii noastre cu aceeaşi tărie cu care se impunea, 
când săvârşea, mişcarea. Astfel când spunem: Zilele de sărbătoare, 
atunci te vei duce la biserică, cuvintele zilele de sărbătoare sunt în 
nominativ, parc'ar săvârşi o mişcare. Se impun deci sufletului 
nostru cu forța nominativului, deși logic nu sunt decât un cir- 
cumstanţial. Dacă spunem însă: In zilele de sărbătoare, atunci te 
vei duce la biserică, dela, pronunţarea: prepoziţiei ne-am dat seama 
că altcineva, va, săvârși mișcarea, şi, îndată, în sufletul nostru s'a, 
produs sentimentul aşteptării subiectului. Invers: când am spus: 
Zilele de sărbătoare,.... te vei duce, ne aşteptam la un verb și când 
colo a apărut un alt subiect şi apoi verbul. Aşadar, n'am făcut 
altceva, decât să exprimăm o ideie circumstanţială prin tăria, afec- 
tivă pe care o are nominativul. Am făcut stil. 

Aceleaşi întrebuințări stilistice ale nominativului le în- 
tâlnim și în trecutul limbii noastre. Mitropolitul Dosoftei, în Psal- 
tirea în versuri, spune: Toate lucrurile acelea, milostive Şi prea 
luminate Doamne, carile fac rugii sminteală, ne'mvață Sfânta 
Scriptură să ne ferim de dânse. (Pred.). Logic ar fi fost: Sf. Scrip- 
tură ne învață să ne ferim de toate lucrurile care fac rugii smin- 

teală. Aşa, cum este în Psalitare însă, subst. lucrurile parc'ar fi 
subiect. In realitate el nu este decât complement. Sub această 
formă însă s'a impus mai mult simţirii noastre. Titlurile capito- 
lelor la cronicarul Grigore Ureche sunt, construite stilistic. Cea 
mai mare parte sunt în cazul prepoziţional. Astfel: De orbirea lui 
Iliaş Vodă. De nişte Tătari ce au prădat fara în două rânduri, etc. 
Sau sunt redate printr'o temporală: Când au luat Ştefan Vodă ce- 
tatea Teleajenului, etc. Sau printr frază: Pentru ţara ungurească 
de jos şi Ardealul de sus vom să arătăm., etc. In nominativ stau 
numai titlurile unor subiecte ce mișcau mai mult decât celelalte 
simţirea, cronicarului. Astfel, când e vorba de războaie, ele sunt 
date aproape întotdeauna, prin nominativ: Războiul Radului Vodă 
cu a lui Băsărabă Vodă. Războiul dela Râmnic, etc. Tot prin no- 
minativ sunt date şi alte titluri însemnate, ca: Soborul ce s'au 
adunat la Florintina, ete. Predoslovia descălecării, etc. 

Astăzi, este aproape exclusivă întrebuinţarea, titlului unui 
capitol sau al unei cărți în cazul nominativ. Așa dar, expresia, 
afectivă a titlului în nominativ s'a generalizat. Când însă, prea 
arareori, întâlnim un titlu în caz prepoziţional, ne dăm îndată, 
seama, că acest titlu este exprimat în forma logică a limbii noastre. 
Tot în limba dctuală, întâlnim expresia obişnuită: Se întoarseră 
cu toții (M. Sadoveanu, Șoimii, V, 4). Logic ar fi fost: Toţi se în- 
toarseră. Expresia cu prepoziţie însă nu-i altceva decât o dublare 
poetică a subiectului: ei+ toții. Zicem: Să mergem sau să mergem 
toţi sau să mergem cu toții. A treia, expresie este cea mai încăr- 
cată. de lumină logică, datorită prepoziţiei cu, ce parcă ne asociază 
pe noi cu alţi toți, care nu suntem decât tot noi. 


VOCATIVUL. 


Este o formă a numelui, care ne arată că, înainte de a ex- 
prima mișcarea vreunui verb, noi chemăm, ne adresăm, facem 
atentă persoana și, prin personificare, lucrul ce stă la vocativ. 
Astfel: Omule! vino încoace. Vocativul omule atrage atenţia per- 
soanei pe care am numit-o astfel asupra a ceeace are să urmeze. 
Prietenilor! Să mergem. Hoane! nu eşti cuminte. Astfel că această 
formă, a numelui este în fond expresia unei judecăţi: ascultă 
omule, ascultați prietenilor, ascultă loane, etc. In formă fiind un 
nume, iar în conţinutul intelectual fiind o judecată, vocativul este 
forma, care exprimă afectiv o judecată. Să presupunem că am pro- 

nunța un vocativ: Prietene! Persoană, căreia îi adresăm acest, 
nume a înţeles despre ce este vorba. El a înţeles următoarea, ju- 
„decată: Ascultă prietene. Şi întradevăr, auzind vocativul, prie- 
tenul nostru aşteaptă să audă ceeace avem să-i spunem. 


Stilistica vocativului. După cum am spus mai sus, vocativul 
prin el însuşi esta o expresie afectivă a unei judecăţi. Are şi el 
totuși felurite tonalități, după locul pe care îl ocupă în frază. Astfel 
când spunem: Prietene! vino la mine sau Ioane! nu eşti cuminte, 
vocativele Ioane şi prietene au maximum de forță expresivă, 
fiindcă persoanele cărora li s'a atras atenţia că li se va spune ceva 
nu ştiu încă despre ce este vorba. Așadar, la, începutul îrazei, vo- 
cativul are maximum de forță expresivă. Să schimbăm locul voca- 
tivului și să spunem: Nu eşti cuminte, Ioane! In acest caz, am 
suprimat sentimentul aşteptării, fiindcă Ion ştie despre ce este 
vorba, iar vocativul Joane a luat caracterul unui determinativ. In 
orice caz, şi în această, poziţie, vocativul Ioane dă o mai mare pu- 
tere afectivă expresiei, decât dacă am fi avut: Tu, Ioane, nu ești 
cuminte. Eminescu spune: Să-mi ceri un semn, iubito; dac'ar fi 
spus: Jubito, să-mi ceri un semn, el ar fi exprimat un vocativ 
învăluit în tonalitatea afectivă a aşteptării. 

Vocativul poate fi înlocuit prin nominativ: Prietenul meu, 
ascultă-mă; Auzi-mă, Dumnezeul meu. Nominativul, în aceste ca- 
zuri, are înţelesul de: Tu care ești prietenul meu, ascultă-mă. In 

„acest fel, nominativul devine mai expresiv, mai prestigios decât 
vocativul. 

Deaceea, Mitrop. Dosoftei zice: Doamne, Dumnezăul mieu, 
Tu-mi eşti razăm tare, (Psaltirea, 6). Interesant este lucrul pe care-l 
ocupă vocativul la traducătorul Psaltirei. Astfel întâlnim: Și mă, 
Doamne, du de-mi fi povaţă, în loc de: Și mă du, Doamne, de-mi 
fi povață sau Și, Doamne, mă du.... Așezarea vocativului între 
verb şi complementul mă, cu totul neobișnuită, atrage şi mai 
mult atenţia asupra lui. Tot acolo citim: Omule mişele. E un dublu 
vocativ. Obişnuit se spune: Omule bun, sau bunule sau mişelule 
sau omule. Spunând însă Omule bunule, am întrebuințat un dublu 
vocativ, care, fireşte, are mai tare răsunet în simţirea noastră. 

Același lucru îl face M. Sadoveanu în Șoimii, VI, 2: Haide, 
Gânjule, bătrâne tovarăș, să cinstim, etc. S'a simţit totuşi nevoia 
unui vocativ care să exprime și mai puternic simţirea, noastră. S'a 
recurs la vocativul însoţit de interjecţie. Astfel: O sărmane! Tii 
tu minte câte'n lume ai auzit? (M. Eminescu, Scris. 1). Nomina- 

tivul cu interjecţie, întrebuințat în locul vocativului cu interjecţie, 
este mai încărcat de solemnitate: O! tu craiu cu barba'n noduri, 
ca şi câlții când nu-i perii //, Tu în cap nu ai grăunte, numai 
pleavă şi puzderii. (M. Eminescu, Călin, VI). 


GENITIVUL. 


Genitivul este cazul care exprimă felurite legături logice între 
numele aflat în acest caz şi numele pe care-l determină. Astfel când 
spunem: Găina babei se oua... (I. Creangă, Punguţa cu doi bani). 
genitivul babei ne arată, în ce raport era baba faţă de găină și a- 
nume ne arată că baba era stăpâna găinii sau că găina era a babei. 
In acest caz genitivul arată, posesorul unui lucru, este un genitiv 
posesiv. Dacă răsturnarea ministerului ar aduce-cu sine căderea 
dualismului... (M. ‘Eminescu, Scrieri politice. — Să facem un con- 
gres). Genitivul Dualismului ne arată cine ar cădea = dacă dua- 
lismul ar cădea, — cu alte cuvinte ne arată subiectul care în fapt 
săvârşeşte acţiunea. In prima parte a operei. Genitivul operei ne 
arată întregul din care se ia o parte. E un genitiv partitiu La, 
râul Babilonului, în loc de râul Babilon. In acest caz genitivul ne 
arată, despre care râu e vorba, este un genitiv determinativ. Culesul 
florilor. Ideea este: a culege flori. Genitivul ne arată obiectul care 
suferă, acţiunea verbului. E un genitiv obiectiv. Omul dreptăţii = 
omul drept. In acest caz genitivul arată calitatea, este un genitiv 
al calității. Dedesubturile afacerii = lucrurile ascunse cu privire 
la afacere. In acest caz genitivul arată numele la care se referă 
ideia exprimată, de celălalt nume, e un genitiv de referință. l 

Toate aceste idei subînțelese însă, sau, mai bine zis, toate 
raporturile dintre numele în genitiv şi numele pe lângă care este 
pus, sunt exprimate sub forma posesorului. Intr’adevăr, dacă ne 
uităm bine, în toate cazurile de mai sus, numele în genitiv ne 
apare ca posesorul numelui pe lângă care este pus. Chiar dacă noi 
înțelegem altceva decât ideia de posesie când pronunţăm un ge- 
nitiv — cum e, de pildă, cazul genitivului obiectiv — forma ex- 
presiei este aceea prin care arătăm persoana posesoare față de 
lucrul posedat. In acest fel, în toate cazurile în care înţelesul ge- 
nitivului este altul decât al formei sale, întrebuinţarea sa este 
făcută din motive afective. 

Stilistica genitivului. A face stil, după cum am mai spus, 
însemnează a face o alegere între două sau mai multe expresii, 
care în fond exprimă aceeași ideie, care au acelaşi conţinut logic. 
Orice ideie exprimată de genitiv mai poate fi exprimată şi printr'o 
altă formă. Astfel în poezia Ce-ţi doresc eu Tie, Dulce Românie, M. 
Eminescu scrie: Ingerul iubirii, îngerul de pace. Genitivul iubirii 
arată o însușire a îngerului. E un genitiv de calitate. A doua, 
însușire a îngerului este redată printr'o formă propozițională; în 
loc să spună îngerul păcii, poetul a spus, îngerul de pace. Expresi- 
unea. cu genitivul calităţii este mai solemnă, Când spunem în- 
gerul iubirii exprimăm ideia, de calitate sub forma şi chiar prin 
imâginea, genitivului posesiv. Astfel prin îngerul iubirii înţelegem 
nu numai un înger iubitor, ci îngerul care slujeşte iubirii, cum 
preotul slujește lui Dumnezeu. In acest fel, palida, noţiune de iu- 
bitor a fost exprimată, prin personificarea, noţiunii de iubire. 
Omul cuvântului, este o expresie mult mai puternică, decât om de 
cuvânt = om care-și ţine cuvântul, Şi în acest caz am înlocuit 
un caz prepoziţional printr'un genitiv posesiv. Tot astfel înlocuim 
prin genitivul definitiv sau determinativ Râul Dâmboviţei, care nu 
este decât tot un posesiv, ideea cuprinsă în Râul Dâmbovița. 
Denumirile de genitiv obiectiv, subiectiv, posesiv, determinati, 
de calitate, partitiv au fost creiate de gramatici spre a arăta ideia, 
logică pe care o exprimă aceste genitive. In fapt, ele exprimă idei 
deosebite sub forma şi tăria, afectivă pe care o posedă genitivul 
posesiv. O poezie a lui M. Eminescu este intitulată: La moartea 
Principelui Ştirbei. In acest titlu avem un genitiv subiectiv. Ideia 
este: Când a murit Principele Ştirbei. Se vede uşor deosebirea, 
dintre cele două expresii. Tot astfel expresiunea. Pustiul codrilor 
se impune mai mult simţirii noastre decât Pustiul din codrii. Ex- 
presia este luată din Creangă, Amintiri... Tot acolo găsim şi: Po- 
doaba creştinătăţii. In poezia populară întâlnim: Greul pămân- 
tului, uşurelul vântului = pământul greu, vântul uşor. Aşa dar, 
înlocuirea, expresiilor prepoziţionale prin genitiv este un procedeu 
poetic chiar în limba poporului. Expresiile prepoziţionale pentru 
a reda, aceste idei fiind cele raţionale, genitivul, prin personifi- 
carea și raportul de posesiune pe care-l stabilește între cele două 
noțiuni, exprimă o icoană vie a ideilor. | 

Intr'o cronică întâlnim următoarea propoziţiune: Și îndată 
i-au risipit cu ajutorul lui Dumnezeu şi cu norocul lui Ștefan 
Vodă. (Gr. Ureche, Letop.). Norocul e trimis de Dumnezeu sau vine 
dela Dumnezeu, deci lui Dumnezeu e un genitiv obiectiv — sau 


www.dacoromanica.ro 


31 


Dumnezeu, trimite norocul, în acest caz e genitiv subiectiv. No- 
rocul l-a ajutat pe Ştefan Vodă, deci lui Ştefan Vodă e un genitiv 
obiectiv. In această propoziţiune avem două) idei: 1) i-a risipit şi 
2) mijlocul, instrumentul, cauza, datorită căreia s'a făcut risipirea. 
Patru sunt imaginile ce alcătuesc ideial de cauză a risipirii: ajutor, 
Dumnezeu, noroc, Ştefan Vodă. Iată chipurile în care ar fi putut 
exprima, cronicarul ideia cuprinsă în propoziţiunea de mai sus, cu 
ecourile lor afective: 
I. Și îndată i-au risipit, căci Dum- Expresia logică completă. Afectivi- 
nexeu i-a ajutat și Șiefan Vodă a tate redusă la însemnătatea nume- 


fost norocos. lor Dumnezeu şi Stefan Vodă, care 
sunt în nominativ. 


II. Și îndată i-au risipit cu ajutorul Expresia e mai puţin bogată în con- 
trimis de Dumnezeu şi cu norocul + tinut logic prin eliminarea verbului 
ce ajută pe Ștefan Vodă. 1-a ajutat. Afectivitatea creste prin 

apariţia numelor ajutorul şi norocul. 


III. Și îndată i-au risipit cu ajutorul Logica scade. Afectivitatea creşte prin 


lui Dumnezeu și norocul lui Ștefan trecerea numelor Dumnezeu și pte- 
Vodă. fan Vodă în genetiv. 

IV. Şi îndată i-au risipit ajutorul lui Logica scade şi mai mult. Afectivi- 
Dumnezeu și norocul lui Ştefan tatea creste la maximum prin tre? 
Vodă, cerea numelor ajutor gi noroc la 

nominativ, 


Vedem, din tabloul de mai sus, că o ideie exprimată printr'un 
verb+subiect e mai puţin bogată! în răsunet afectiv decât când 
este exprimată! prin nume, după cum aceeași ideie exprimată, prin 
nume e mai logică, dacă numele sunt în cazul prepoziţional, şi 
mai bogată în conţinut afectiv, dacă numele sunt în nominativ 
sau în genitiv. Aşa dar, expresia, IV e cea mai bogată în răsunet 
afectiv şi cea, mai săracă în logică, după oum expresia I redă com- 
plet conţinutul logic al mişcării sufleteşti exprimate prin propo- 
ziţiune, dar inima, tace aproape cu totul. Acelaşi cronicar ar fi 
întrebuințat o expresie logică, dar săracă în conținut afectiv, dacă 
în loc de expresia din Letopiseţ... ci era în zavistia celor de casă 
şi în batjocura tuturora, ar îi zis: ci toţi îl batjocoreau şi cei de 
casă îl certau, fiindcă verbul, după cum am spus, exprimă cel mai 
bogat conţinut logic al unei mișcări sufleteşti, pe când numele, — 
prin ridicarea unor abstracțiuni la rangul de realităţi individuale, 
desprinse de timp, spaţiu, mișcare, — are un răsunet mai puternic 
în inima, noastră, tocmai fiindcă-i lipsesc aceste preciziuni spațial- 
temporale. Şi mai puternică pentru simţirea noastră ar fi fost ex- 
presia, dacă zavistia şi batjocura ar fi fost la nominativ: Ci zavistia 
ceior de acasă şi batjocura tuturora îl stăpâneau. 

Deasemenea, o expresie logică ar fi întrebuințat M. Sado- 
veanu, dacă, în loc să, scrie: Adesea, în fuga cailor, în zori, le tre- 
ceau pe dinainte icoana fugare. (Şoimii, V, 2), ar fi zis: Adesea, pe 
când caii fugeau, în zori... Fuga e mai bogată în afectivitate 
decât. fugeau. 

In expresiile Ministerul Sănătăţii, Ministerul Culturii, Mi- 
nisterul Muncii, genitivele exprimă idei care, logic, ar trebui ex- 
primate printr'o propoziţiune. Astfel Ministerul Culturii= Mini- 
sterul care se ocupă de Cultură, ete. Exprimate prin genitiv, no- 
țiunile respective ne trezesc în suflet imaginile unor individualităţi 
posesoare, ale Ministerelor. Aceste individualităţi se impun cu mai 
multă. tărie inimii noastre, decât dacă ar fi fost exprimate prin 
cazul prepoziţional. 

Așa dar, vom stabili că, ori decâte ori vom înlocui o propo- 
ziţiune, un acuzativ sau un caz prepoziţional printrun genitiv, 
vom obține o expresie afectivă. 


DATIVUL. 


Este cazul ce arată persoana sau, printr'o întrebuințare sti- 
listică, lucrul care este interesat la acţiunea exprimată. de verb. 
Dau o carte copilului. Cui dau cartea? sau pentru cine, în înte- 
resul cui săvârșese mișcarea exprimată de verbul dau? Pentru 
copil, în interesul copilului = o dau copilului. Gramaticii deose- 
bese mai multe feluri de dative, Astfel ei vorbesc de dativul in- 
teresului, care arată persoana în interesul căreia, se săvârşeşte ac- 
țiunea, exprimată, de verb. Aștfel: Ce-ţi doresc eu Ție, Dulce Ro- 
mânie? (M. Eminescu). Pronumele ţi şi Tie, care sunt în cazul 
dativ, arată persoana pentru care poetul doreşte. Apoi de dativul 
etic sau moral, ce arată persoana care ia parte moralmente la ac- 
țiunea exprimată de verb: Ţi-a venit prietenul la mine. Adică 
prietenul tău a venit la mine, nu pentru tine, nu în interesul tău, 
dar e totuș prietenul tău. In exemplul: Li s'a sfărâmat căruța în 
drum, dativul li este numit dativ de simpatie, fiindcă arată per- 
soana către care se îndreaptă simpatia noastră. La M. Eminescu, 
în Revedere, întâlnim: larna viscolul ascultă // Crengile-mi rupân- 
du-le. Mi este un dativ de simpatie. In poezia. La Steaua, citim: 
lar raza ei abia acum // Luci vederii noastre = luci pentru ve- 
derea noastră. Vederii noastre este un dativ de scop. In limba po- 
pulară se spune: Ce-ţi este?=Ce ai? Ti este un dativ posesiv. 

Mie îmi pare prea înalt, Dativele mie îmi arată persoana care își 
exprimă părerea, care judecă. Sunt dative de judecată. 

Toate aceste categorii ale dativului sunt făcute avându-se 
în vedere conţinutul raţional, logic, intelectual al diferitelor în- 
trebuinţări ale dativului. Acest conţinut logic însă este implicit, 
nu exprimat; de aci şi nevoia, pentru gramatici, de a traduce di- 
feritele înţelesuri logice ale dativului, dându-le denumirile co- 
respunzătoare. In formă dativul nu exprimă decât fiinţa sau 
lucrul care ia parte sufleteşte la mişcarea; exprimată de verb, fie 
în calitate de interesat moralmente la acţiune — dativul etic, 
fie în calitate de suferitor sentimental al mișcării — dativul de 
simpatie, fie în calitate de fiinţă către care se îndreaptă, în 
scopul Căreia se întâmplă mișcarea verbului — dativul de scop, 
sau care apreciază mişcarea exprimată de verb — dativul de a- 
preciere sau fiinţa, care este interesată la mișcarea exprimată de 
verb în calitate de posesoare — dativul de posesie. Se poate spune 
deci că ideile logice împlicite în dativ sunt exprimate sub haina 
afectivă a interesului. Astfel că, la auzul unui nume în dativ, în 
primul rând, noi ne dăm seama, înţelegem că mișcarea verbului 
se întâmplă în interesul numelui în dativ, fără să mai reflectăm 
dacă acel dativ este de scop, de simpatie, moral, etc. 


Stilistica dativului. Am arătat mai sus diferitele feluri de 
dativ pe care le deosebesc gramaticii, după ideea, logică pe care o 
exprimă. Dativul însă, fiind înainte de toate cazul care arată per- 
soana în interesul căreia se împlineşte acţiunea, verbului, este mij- 
locul de expresie cel mai afectiv. Astfel în dativul de simpatie: 
Și frunzişul mi-l răreşte, dativul mi arată persoana care tre- 
zeşte simpatia, noastră, dar este numai o deosebire de ton, nu de 
ideie, fiindcă mi arată înainte de toate persoana, care simte acţi- 
unea, verbului. In cazul dativului posesiv: Ce-ţi este? ideea, lo- 
gică de posesie este trecută cu totul în umbră de afectivitatea, cu 
care este încărcat dativul. 

Astfel că, dacă înlocuim expresia Ce ai? prin Ce-i este?, am 
înlocuit o expresie logică printr'o alta afectivă. Intrebuinţând da- 
tivul când e vorba de lucruri, însufleţim lucrul, ridicândul la înăl- 
țimea unei fiinţe vii. Astfel M. Eminescu, în poezia. Te duci: Că 
nu am fost victimă iară // Neînduratelor dureri = pentru nein- 
duzratele dureri, din pricina neînduratelor dureri. Spunem adesea: 
I-am pus roți carului în loc de: Am pus roţi la car. Este o însu- 


îleţire a carului, 
8 

Inlocuirca pronumelui posesiv prin dativul pronumelui per- 
sonal este tot un procedeu stilistic. In poezia Criticilor mei, M ` 
Eminescu spune: Dar când inima-ţi frământă în loc de: Dar când 
inima ta frământă. E o dedublare: inima ta frământă pentru tine. 
Acelaşi lucru îl face în poczia Te duci: Te duci şi ani de sufe- 
rință // N'or să te vadă ochii-mi trişti... = ochii mei trişti. Lupului 
îi scăpărau ochii (|. Creangă, Capra cu trei iezi) = Ochii lupului 
scăpărau. In acest caz e înlocuit un genitiv posesiv printr'un 
dativ, tot pentru a exprima cu tărie starea afectivă a lupului, care, 
în propozițiunea. Ochii lupului scăpărau, apare ca un nume static, 
fără să participe activ la scăpărarea. ochilor. 

In opera lui I. Neculce întâlnim următoarele forme de dativ: 
Făcut-au vezirul un izvod, la câte locuri trebuia să dea bani Ni- 
colai-Vodă şi Ca să porunceşti la țară; este dativul cu prepoziţie. 
Tot dativul cu prepoziţie se întâlnește și în poezia populară. 
Astfel în poezia Vâlcan (Colecţia G. Dem. Theodorescu) în- 
tâlnim: La păgân dormind mai dat // Fără teamă de păcat. Tre- 
bue să sublinicm că aceste forme de dativ nu sunt singurele. 
Astfel la I. Neculce, chiar după verbul a da, se întâlnește forma 
articulată a dativului: Fost-au dat împărăteasa Moscului pe taină 
agiutor.... Cazilbaşilor. Dativul cu prepoziţie nu exprimă însă 
atât de puternic fiinţa sau lucrul care ia parte la mișcarea ex- 
primată. de verb, ci stărue asupra direcţiei pe care o ia mişcarea. 
Astfel că dativul cu prepoziţie are o expresivitate afectivă mai 
slabă decât dativul articulat. Să luăm încă un exemplu: Mă supun 
legilor faţă de Mă supun la legi. Deosebirea este evidentă. De aci 
tendinţa de a creia noi expresii cu dativul fără prepoziţie. Această 
explicaţie este cu totul opusă aceleia pe care o dau unii gramatici. 

La Mitrop. Dosofteiu, Psaltirea... întâlnim dativul dublu, 
întrebuințat negreșit tot din nevoia de a exprima cât mai pu- 
ternic ideia cuprinsă în dativ. Astfel citim: Carile ti-au fânutu-ţi 
poruncile toate şi Că tu mi-ai înfrântu-mi pizmaşii să fugă şi 
Ş'au gătitu-şi scaun Domnul pre giudiaţe. Sunt. formele scurte 
ale dativului. S'ar părea că sunt cerute de ritmul versului. Dar 
dativ dublu întâlnim și în proza din vremea lui Dosoftei. Astfel, 
în Letop. lui Gr. Ureche, citim: ...Ce fi-i voi da fie..., „că ti-i voi 
da fie... Fără îndoială că cra obişnuită în vorbire şi dubla formă 
scurtă a dativului, aşă cum o întâlnim și pentru acuzativ: ...J-cu 
prinsu-i vii..., (Letop. De domnia feciorilor lui Ştefan Vodă)... 
Miron Costin, în sentimentala sa Predoslovie, zice: Este inimii 
durere și Iscusită oglindă minţii omenești. Substantivele inimă și 

minţii, în acest caz, sunt ridicate la rangul unor fiinţe vii. Logic ar 
fi fost: pentru inimă, şi pentru minte. La Al. Odobescu citim: Toţi 
ne suntem fraţi (Timotei Cipariu). Ar fi fost în deajuns, pentru a 
îi înţeles, să spună: Toţi suntem fraţi. A adăogat însă expresiei 
dativul ng, pentru a întări și mai mult exprimarea ideii de legă- 
tură frățească ce există între toţi. Expresia este a lui Timotei 
Cipariu. 

Se vede deci că dativul, ca și genitivul, când înlocueşte un 
alt caz, exprimă ideia respectivă sub o formă înmuiată, în afec- 
tivitate. 


ACUZATIVUL. 


» Arată ființa sau lucrul care sufere mișcarea, exprimată de un 
verb. Ridic cartea. Forma cartea e în acuzativ. Această formă, 
arată asupra cui se răsfrânge mișcarea, ridicării. Numele de fiinţe, 
la acuzativ, primesc de cele mai multe ori prepoziţia, pe. Am văzut 
pe Domnul Ionescu. Această întrebuințare a prepoziţiei s'a, făcut 
când acuzativul se tocise şi, la numele proprii mai ales, se putea, 
ușor confunda cu nominativul, — spre a da o mai mare putere de 
expresie acuzativului. Intr'adevăr, dacă am spune: Am văzut 
tatăl tău, n'am înţelege nimic. Prepoziţia pe, determinând sub- 
stantivul tatăl, dă un înţeles propoziţiunii. Se vede bine că, în 
exemplul de mai sus, acuzativul fără prepoziţie se confundă cu 
nominativul. Avem impresia că tatăl tău este subiectul unei noui 
propoziţiuni care începe și al cărei verb nu este exprimat. Ion 
Creangă, în Amintiri din copilărie, spune: Bi, ei! pe bădița Vasile 
l-am pierdut şi mai departe... dar n'a mai găsit un bădița Vasile. 
Articolul nehotărît un a făcut să nu se mai simtă lipsa, prepoziţiei 
pe. Tot acolo, citim:... iaca vedem în prund câțiva oameni. Şi mai 
departe: Iaca pentru ce scosese atunci vornicul oamenii, la 'clacă. 
Aşa cu amăgele ce prindeau pe vremea aceea flăcăii la oaste. lar . 
mama lui bădița Vasile îşi petrecea băietul la Piatră. Şi tot cihăia 
mama pe tata să mă mai dee undeva la şcoală, că... omul învățat 
înţelept va fi, şi pe cel neînvățat slugă-l va avea. Apoi, la alți 
scriitori, citim: Alături cu rapacitatea predecesorilor săi, vedem 
pe acest bărbat... (M. Eminescu, Scrieri politice, Influența austri- 
acă)... Spre a ține înir'însele rânduiala şi pe popor în supunere... 
(N. Bălcescu, Istoria Românilor)... ...Și în fine d-l Munteanu învită 
pe Asociajiune ca să primească de bună acea ortografie... (A. Odo- 

bescu, Asociațiunea transilvană). Intreabă pe unii şi pe alţii (P. 
Ispirescu, Tinerețe fără bătrânețe)... Isbind pe smeu în cap (Idem, 
Prâslea cel voinic)... Se uită împrejur şi văzu un balaur care se 
urca ca să mănânce nişte pui de sgripțor.... întrebă pe pui cine 
le-a făcut ăst bine? A avut de soţii pe fetela cari le-a trimis eh. 
„Cum spărgea la alune pe nicovală. Când văzu argintarul cloşca 
cloncăind şi puii piuind, (Prâslea cel voinic)... lar Gricori-Vodă, 
aflându-se la fară, toate le grămădiră la un loc. (I. Neculce, 0p.). 
Scos-au odată și pe preoții un bir ce-i zicea mucarea, de agiungea 
pre preot cât de sărac trei galbeni, iar pre cei mai de frunte şi 
opt galbeni i-au agiuns (Ibidem). 


Stilistica acuzativului obiect drept. Este un fapt neîn- 
doelnic că numele proprii în acuzativ primesc întotdeauna prepoziţia 
pe. 'Trebue scos în lumină însă faptul că numele proprii care primesc 
prepoziţia pe sunt însoţite de apelative articulate deobiceiu cu arti- 
colul determinativ: pe bădița Vasile l-am pierdut (Creangă, Amin- 
tiri)... am văzut pe domnul Ionescu. Numai să-mi aduci pe Ileana 
Simziana (Ispirescu, Ileana Simzianu). Aceasta, ne dovedește că arti- 
colul determinativ nu mai era în stare să distingă nominativul de 
acuzativ. Numele proprii, trezind în mintea noastră imagini cari ni 
le înfățișează lucrând, vorbind, mișcându-se, deci îndeplinind fapte, 
nominativul lor s'a impus cu atâta, tărie în limbă, încât el nu mai 
putea, îndeplini și funcţiona de acuzativ. Așa dar, în cazul numelor 
proprii, prepoziţia pe a împlinit lipsa unui determinant al acu- 
zativului. Când e vorba de fiinţe omenești și de fiinţe îndeobște, 
acuzativul este când cu prepoziţie, când fără prepoziţie. Astfel, 
după cum s'a văzut mai sus, Creangă spune: cihăia mama pe 
tata... şi .„.prindeau pe vremea aceea flăcăii la oaste..., iar la Is- 
pirescu găsim: întrebă pe pui cine le-a făcut... și: când văzu ar- 
gintarul cloşca cloncăind şi puii piuind. In cazul: cihăia mama pe 
tata, dacă îndepărtăm prepoziţia pe, tata ne apare în minte în 
nominativ. Concluzia e că substantivul tata, deși comun, în cazul 
de mai sus are valoarea unui nume propriu. De aci întrebuinţarea, 
lui pe. Prin urmare, calitatea imaginii pe care o trezea în suflet 
tata a ridicat substantivul comun tata la înălțimea, unui sub- 
stantiv propriu. Când Ispirescu spune: întrebă pe pui în loc de 
întrebă puii, substantivul pui în acest caz are valoarea, unui nume 
propriu, valoarea, pe care n'o mai are în cazul următor, când spune: 
când văzu argintarul cloşca cloncănind, şi puii piuind. Dac'ar îi zis 
pe cloşcă cloncănind şi pe pui piuind,, le-ar îi dat valoare de nume 
proprii, valoare pe care n'o mai aveau, fiindcă nu mai vorbeau 

dela egal la egal, ca în primul moment. Tot astfel, când A. Odo- 
bescu spune: învită pe Asociaţiune în loc. de învită Asociaţiunea, 
o face fiindcă Asociaţiunea, i se prezenta în minte ca o fiinţă vie, 
iar numele ei ca un nume propriu. 

Aşa dar, prezenţa sau. absenţa prepoziţiei pe pe lângă un 
nume ne arată calitatea imaginii pe care a trezit-o în sufletul au- 
torului numele respectiv. Fiind deci vorba de culorile fiinţelor sau 
lucrurilor, a suprima sau a adăoga prepoziţia pe acolo unde ideia 
logică, nu cere neapărat prezenţa ei, însemnează a exprima nuanţe 
afective, a face stil. 

Dacă adăogarea prepoziţiei pe acolo unde înţelesul logic n'o 
cere, ridică numele respectiv la rangul unei fiinţe vii, adică o 
personifică, îndepărtarea ei de acolo unde este cerută de uzul 
limbii, duce la decăderea numelui propriu la nume comun. Astfel 
dac'am zice: Am citit Eminescu, în lod de Am citit pe Eminescu, 
am cobori substantivul propriu Eminescu la treapta, de substantiv 
comun: (am citit cartea Eminescu). Așadar, schimbarea unei 
expresiei — se verifică încă odată — fără să aducă o atingere a 
conţinutului ei logic, aduce totuș o schimbare a culorii, a tonalităţii 
afective a ei. Deși ar fi putut să spună: Oare tinerimea va mai fi 
în siare să înțeleagă acest popor, Eminescu (Scrieri pol. Răp. 
Bucov.) zice: ... Să înțeleagă pe acest popor. Marele poet a în- 
tebuințat prep. pe tot dim motivele arătate. 


Trebue să menţionăm încă un fapt. In cele mai vechi texte 
românești, se întâlneşte acuzativul numelui propriu fără prepo- 
ziţia pe. Simţim că acolo nu e vorba de o coborîre a numelui pro- 
priu la nivelul unui nume comun, dat fiind 'că încă nu intrase 
în uz întrebuinţarea prepoziţiei pe în acest caz. Deci nu se putea 
coborî ceva care nu urcase. Și acum încă o deosebire între un nume 
comun cu prepoziția pe și acelaşi nume fără pe: M. Eminescu, în 
Misterele nopţii, zice: Câte inime râzânde // Dar pe câte suspi- 
nânde // Le delasă încetinel. Poetul a vrut să stărue asupra ideii 
de inimi suspinânde. A întrebuințat un dublu procedeu stilistic: 
conjuncţia, adversativă dar şi prepoziţia pe. 

In secolul al XVII, nevoia aceasta de a insista asupra unui 
nume în acuzativ se împlinea adesea prin acuzativul dublu. 

Astfel, în Psaltirea în versuri a Mitr. Dosofteiu citim: Te 
vor încungiura-te năroade de gloate și: L-ai pusu-l mai mare, toate 
să-l asculte şi: Şi i-ai obositu-i cu goana cea lungă, etc. Același 
acuzativ dublu îl întâlnim şi în cronica lui Gr. Ureche: i-au prin- 
su-i vii (Letop. De domnia feciorilor lui Ștefan Vodă dintâi). Este 

„vădit că acest acuzativ dublu al pronumelui personal la, Dosoftei 
nu e datorit ritmului, căci îl întâlnim și în proză. S'ar putea spune 
că se datorește influenţei slavone. Influențele în sintaxă însă, 
oricare ar fi limbile în discuţie, sunt rare, iar acolo unde există 
în realitate, ele nu sunt decât desvoltarea unor tendinţe firești 
ale limbii influențate, provocate de limba ce exercită influenţa. 

Acest acuzativ dublu al pronumelui personal s'ar putea în- 
trebuinţa, foarte bine şi azi. Forţa sa afectivă e cu atât mai mare 
cu cât, pentru noi, el este încărcat și de culoarea bătrânească, a 
arhaismului. — Nu trebue să-l confundăm cu acuzativul dublu al 
numelui+ pronume personal: Ce noi acesta nume nu-l putem da 
Jării noastre Moldovei (Gr. Ureche, Ibidem. Predos.). In tradu- 
cerile Evangheliei întâlnim expresia: Si l-au dat pe EI. ete. Este 
același acuzativ dublu al pronumelui personal, care, în partea a 
doua, a fost întărit de prepoziţia pe. Şi pentru Gr. Ureche însă 
prezenţa, sau absenţa prepoziţiei acolo unde înţelesul n'o cere este 
datorită tot stilului. Astfel: Şi aşa au slobozit năvragii săi (Ibid. 
Războiul Radului Vodă cu a lui Băsărabă Vodă) faţă! de: Şi au 
împins pre oastea lui Bogdan Vodă (Ibid. Războiul lui Bogdan 
Vodă cu a Leşilor), deşi ar îi putut spune.:.... pe năvrapii săi şi: 
oastea lui Bogdan. 

Aşa, dar, deşi pornită din nevoia logică de a se înlătura ne- 
înțelegeri, aşa cum e în cazul numelor proprii, prepoziţia pe, în- 
trebuinţată acolo unde n'o cere logica, se transformă întrun 
mijloc stilistic: acela, de a însista, de a prezenta într'o cât mai 
vie lumină un nume, de a atrage atenţia asupra lui, arătând, prin 
aceasta, interesul ce se poartă acelui nume, deci a-l prezenta şi 
afectiv. 


NUMELE 


SUBSTANTIVUL 


Este vorba care exprimă ideia unui lucru sau a unei 
ființe. Astfel substantivul casă este numele dat lucrului alcătuit 
din pereţi, uși, ferestre, acoperiş, destinat locuinţei noastre. Când 
auzim spunându-se cuvântul casă, ne apare în minte imaginea 
unei case în general, adică a lucrului despre care avem în minte 
ideile arătate mai sus. Deci substantivul este numele care se dă 
unei ființe sau unui lucru spre a-l deosebi de celelalte. Când zic 
creion, mă gândesc, am în minte imaginea unui lucru de o lun- 

gime şi grosime anumită, ascuţit la vârf, cu care scriu. Spun 
creion, nu pentru ca să arăt cum e un creion — dacă e galben sau 
roşu, folositor sau stricat—ci ca să înţeleg că e vorba de un 
creion, de lucrul numit creion, nu de lucrul numit casă. Părţile 
esențiale însă din care se compune un lucru sau o fiinţă, spre 
deosebire de celelalte sau, mai bine zis, şi care o deosebesc de 
celelalte lucruri sau ființe sunt înregistrate de raţiunea noastră. 
Astfel că substantivul este instrumentul făurit de raţiunea noastră 
de care ne servim ca să deosebim lucrurile şi fiinţele unele de 
altele. Având această menire, substantivul se va adresa raţiunii 
noastre, pronunţarea, unui substantiv va pune în mișcare partea 
raţională a sufletului nostru, deci partea, care ne îndrumează, rece 
şi obiectiv, în realitatea, materială. Substantivele sunt de două 
feluri: a) comune, numele acelea pe care le dăm mai multor fiinţe 
sau, mai bine zis, tuturor fiinţelor care au aceleaşi părţi constitu- 
tive, care, la măsurarea făcută, de rațiunea! noastră, prezintă ace- 
leași forme şi conţinuturi şi b) proprii, numele date unui singur 
lucru sau unei singure fiinţe. Astfel substantivul om este numele 
care se dă tuturor fiinţelor care au două picioare, două mâini, etc. 
şi vorbesc, este un nume comun, pe când Ștefan cel Mare este 
numele pe care-l dăm, cu care arătăm un singur Domn al Mol- 
dovei. Scaune sunt multe, pe când Scaunul domnesc e unul. 


Stilistica substantviului. Comparat cu adjectivul, — care 
exprimă însuşirile lucrurilor măsurate de inima noastră, prin in- 
termediul simţurilor noastre, — substantivul e un nume raţional. 
Când zicem om înţelegem fiinţa, care are două picioare, două 
mâini, etc. şi vorbeşte etc., dar nu ştim nimic dacă e bun sau rău, 
înalt sau mic de statură, roşcovan sau brunet, etc. Pentru a ști ceva, 
afectiv despre un om sau chiar despre omul — adică, despre substan- 
tivul articulat — trebue să recurgem la ajutorul unui adjectiv. In- 
semnează oare că pronunţarea unui substantiv lasă absolut rece 
inima noastră? Nici decum. Numai că substantivul nu o arată. 
Când spunem cireş ființa arătată, prin acest cuvânt ne impresio- 
nează în alt fel decât lucrul arătat prin numele munte. Fiecare 
dintre noi avem pentru fiecare lucru sau ființă o altă tonalitate 
afectivă. Dar pronunţăm un substantiv, nu pentru a arăta cum 
ne impresionează, ce simțim pentru lucrul sau ființa arătată prin 
numele numit substantiv, ci care e lucrul de care vorbim, despre 
cine, la cine ne gândim, cine săvârşeşte o mişcare. Aşa dar, sub- 
stantivul este numele prin care raţiunea noastră individualizează, 
separă lucrurile și fiinţele din Univers, unele de altele. 

Adjeativarea substantivului. Datorită, afectivității implicite 
pe care o poartă în sine un substantiv, el poate fi întrebuințat în 
înțeles afectiv, ca un adjectiv. Astfel auzim adesea: Băiatul X e 
un brad. Fără îndoială că un om nu e un brad, dar brad exprimă, 
în acest caz, nu ceeace deosebește pe brad de om, ci, dimpotrivă, 
ceeace îi aseamănă. Astfel că înţelesul propoziţiunii este aceasta: 
Băiatul X este înalt, voinic, mândru ca un brad. Noţiunea brad, 
datorită impresiilor plăcute de drept, voinia, frumos, a fost între- 
buinţată ca un adjectiv. Când zicem de cineva: e un câine, nu ne 
gândim de loc că are însușirile specifice ale unui câine, adică, 
patru picioare, bot, ochi, etc., ci că e rău ca un câine. Cu alte 
cuvinte întrebuinţăm substantivul câine, pentru a arăta afecti- 
vitatea, noastră legată de acest substantiv şi a o atribui altui 
substantiv. 

Pe același principiu se bazează şi expresiile figurate ca: aurul 
lunei, argintul apelor, unde calitatea atât de tare sa imprimat 
simţirii noastre, încât s'a făcut substantiv, ca şi când ar fi fost 
un lucru deosebit de substantivul a căruia este. Este procesul 
invers al afectivității noastre. 

Să stabilim o gradaţie Se poate spune: a) holdele sunt ca 
aurul; b) holdele sunt aurii; c) holdele sunt de aur; d ) holdele 
sunt aur (de galbene sau de scumpe). Se vede deci că adjectivarea, 
substantivului se face din nevoia de a exprima puternic o mişcare 
intensă a afectivității noastre, produsă de un lucru sau de o ființă. 


ARTICOLUL 


Credem că tot aici este momentul cel mai potrivit de a vorbi 
şi despre articol. Se știe că un substantiv poate avea două forme: 
nearticulată — copil, pom, casă, masă, şi articulată — un copil sau 
copilul, o masă sau masa, o casă sau casa. Trebue observat că un 
substantiv nearticulat nu poate forma cu același înţeles subiectul 
unei propoziţiuni cu care îl formează, articulat. Astfel nu se poate 
spune: copil merge la şcoală, ci un copil sau copilul merge la 
şcoală. Acelaşi lucru se petrece cu orice substantiv. Astfel nu se 
poate spune stejar e un arbore, ei stejarul e un arbore. Sau putem 
spune copil merge la şcoală în înţelesul de: el copil, sau ca un 
copil, ca şi când ar fi un copil. Tot aşa Copil merge la şcoală şi 
stejar e un arbore ne dau impresia că substantivele copil și 
stejar sunt nume proprii, parc'am zice: Gheorghe merge la şcoală 

şi lon e un arbore de om. Se poate însă spune: ești copil sau copacii 
din pădurea vecină sunt stejari. Așa dar, un substantiv nearticulat; 
nu poate fi subiect, dar poate fi nume predicativ în predicatul no- 
minal. Care este cauza acestui fenomen? Pentru a ne lămuri, să 
facem aceeași încercare cu un adjectiv. Vom spune, sau, mai bine 
Zis, vom putea, spune: înțeleptul este stimat, nu însă: înțelept este, 
stimat. Vedem aşa dar petrecându-se același lucru ca în cazul sub- 
stantivului: articulat, adjectivul poate forma subiectul propoziţi- 
unii, nearticulat, nu. Dar nearticulat, adjectivul, ca și substantivul, 
poate îi nume predicativ: Gheorghe este înțelept. In cazul adjec- 
tivului subiect, mai asistăm însă la un fenomen: la substanti- 
varea adjectivului. Intr'adevăr, numai în calitatea sa de săvârșitor 
al unei mişcări un adjectiv se transformă în substantiv. Dar ca 
să fie subiect, adjectivul trebue să fie articulat. Putem trage deci 
concluzia, că articolul contribue, prin determinarea sa, la substan- 
tivarea adjectivului. Să analizăm şi cazul adjectivului și substan- 
tivului în situaţia lor de nume predicative. Fie deci propoziţiunile: 
Stejarul din pădure e copac și: Gheorghe e înțelept. Să presu- 
punem c'am zice: Gheorghe e înțeleptul şi Stejarul din pădure e 
copacul. In aceste cazuri, atât adjectivul înțeleptul, cât şi sub- 
stantivul copacul nu mai servesc să arate calităţi ale subiectelor, 
ci,— ne dăm bine seama — ele sunt parcă subiectele unor noui 
` propoziţiuni lăsate în suspensie. Dacă deci articolul substanti- 
vează un adjectiv și subiectivează un nume predicativ însem- 
nează că lipsa lui ar trebui să adjectiveze un substantiv. Dacă 
cercetăm propoziţiunea, Copacul din pădure e stejar, vedem că lu- 
crurile se petrec chiar în acest fel. Intr'adevăr, în propoziţiunea 
de mai sus, substantivul stejar are aceiaşi valoare pe care o are 
adjectivul înfelept în propozițiunea Gheorghe este înțelept. Aşa 
dar, un substantiv nearticulat, putând fi întrebuințat în roluri 
sintaxice pe care le îndeplinește un adjectiv, are el însuși valoarea 
unui adjectiv. Intr'adevăr, când spunem „om“, înţelegem o fiinţă 
care are mâini, picioare, cap, etc. şi poate să vorbească. Cu alte 
cuvinte, cuvântul „om“ vrea să ne trezească în minte însușirile, 
atributele ființei denumită om, în comparaţie cu alte fiinţe care 
nu sunt om. Adică spunând om, ne gândim imediat la însușirile 
fiinţei, aşa dar cuvântul om, în acest caz, este adjectiv. Dacă, 
spunem însă omul sau un om, ne gândim la o anumită ființă care 
poartă acest nume şi pe care o vedem săvârșitoarea unei mişcări. 


Se vede deci lămurit că, în limba noastră românească, ar- 
ticolul este acela care dă propriu zis viaţă substantivului, preci- 

zând, individualizând, arătând că este vorba de un anumit lucru, 
considerat în el însuși, nu în raport cu altele. Atât de mult indi- 
vidualizează, articolul, încât — numai el — poate transforma chiar 
adjectivul în substantiv: frumos însemnează ceva care place 
ochilor, însușirea unei fiinţe sau a unui lucru de a fi plăcută. 
ochilor, frumosul însă exprimă și un anumit om înzestrat cu a- 
ceastă, calitate sau însușirea de a fi frumos, frumosul în sine. 
După cum se ştie, articolul este hotărît, atunci când hotă- 
rește, determină, îndividualizează un nume: omu-l, cas-a. Neho- ` 
tărît când arată o fiinţă sau un lucru, despre care n'a mai fost 
vorba: un om, o casă. Adjectival când precizează, pus înaintea 
unui substantiv, o noţiune. Mihnea cel Rău. Posesiv, când se 
pune înaintea, unui nume spre a arăta, precis ideia de posesie: 
cartea este a copilului. 


Stilistica articolului. Intre un nume care exprimă ideia 
unei însuşiri — frumos, de pildă — și un altul care exprimă ideia 
unei ființe sau a unui lucru — copilul, casa, pomul — cel care im- 
presionează mai mult simțirea noastră este acela care exprimă ideia 
unei însușiri: adjectivul. Am văzut însă că adjectivul, căpătând 
articol, se substantivează şi că substantivul, fără articol, tinde 
să ia, în mintea noastră, valoarea unui adjectiv. Aşa dar, un sub- 
stantiv nearticulat va fi mai bogat în conținut afectiv, — tocmai 
prin lipsa lui de precizie spaţială, deci logică — decât un sub- 
stantiv articulat. Să verificăm. M. Eminescu (Visuri trecute) zice: 
Viscolul iernii moarte îi cântă // Moarte îi râde tot împrejur. Dacă 
Eminescu ar fi zis: Viscolul iernii îi cântă moartea, am înţelege 
că îi cântă, moartea lui, una, care va veni. Intrebuinţând însă sub- 
stantivul nearticulat, poetul i-a dat valoare de adjectiv al ver- 
bului. Eminescu ar fi putut zice: îi cântă a moarte. Ar fi fost o 
expresie mai precisă raţional. In strofa următoare, poetul spune: 
Am uitat mamă, am uitat tată // Am uitat lege, am uitat tot. El 
nu putea! să uite decât pe tatăl său şi pe mama sa. Logic, adică 
exact, din punct de vedere al realităţii obiective, ar fi trebuit să 
spună: am uitat pe mama, am uitat pe tata. Poetul a întrebuințat 
însă substantivul nearticulat, tocmai pentru însușirea lui adjec- 
tivală, deci de tonalitate afectivă. Așa dar, am uitat tată=am 
uitat tot ceeace simt eu pentru tata, tot ceeace este legat în su- 
fletul meu de noţiunea de tata. Acelaşi lucru ni-l arată și versul 
următor din aceiaşi poezie: Te văd adesea frunte senină=te văd 
adesea, însenitată la frunte, cu fruntea înseninată. Este ca și când 

ar fi spus: te văd om = te văd cu însușirile pe care le are un om; 
deci noţiunea om, în acest caz, întrupează, este expresia, tuturor 
însușirilor unui om, este un adjectiv de chintesenţă. Incă o deo- 
sebire: tot Eminescu, în poezia O, rămâi!, zice: Anii tăi se par ca 
clipe = Clipe dulci se par ca veacuri. Înţelesul: anii tăi, care sunt o 
realitate obiectivă, pe care îi ştim ..; clipe dulci, când se întâmplă 
să fie, unele, rare, întâmplătoare, puţine, fugare.... 

In toate exemplele de mai sus, a fost vorba de articolul ho- 
tărît. Să facem însă o comparaţie stilistică între cele patru cate- 
gorii de articole. Fie cuvântul „pom“. Am văzut că, nearticulat, 
un substantiv arată însușirile unui lucru sau ale unei fiinţe în 
raport cu lucruri şi fiinţe deosebite. Este așa dar mai mult un 
adjectiv. Pom însemnează, deci ființa cu rădăcini, tulpină, ramuri, 
care face fructe etc., şi nu altă fiinţă. Un pom = un pom în com- 
parație cu alţi pomi, nu cu alte fiinţe. Pomul = pomul precis, cu- 
tare despre care a fost vorba, fără să ne mai gândim la alţi pomi. 
Pomul bun = un pom înzestrat cu o anumită însușire, care se 
distinge precis de oricare alt pom. Pomul cel bun=pomul cu o 
anumită însușire despre care a fost vorba, pe dare-l ştim. Se vede 
deci că substantivul este foarte bogat în conţinut afectiv și sărac 
în cel logic când este nearticulat, mai bogat în conţinut logio şi 
sărac afectiv, când e articulat cu articolul nehotărit și foarte 
bogat în conținut logic şi sărac în conţinut afectiv când e arti- 
culat cu articolul hotărît. ` 

Articolul adjectival precizează şi mai mult un substantiv. Ar 
însemna ca el să intelectualizeze și mai mult conţinutul spiritual 
exprimat de un substantiv. Faptul nu se întâmplă însă astfel, 
fiindcă, în cazul articolului adjectival, substantivul este însoţit 
de adjectiv. Astfel, când spunem pomul bun, am precizat şi mai 
mult ideia de pom decât era în forma, pomul. Dar forma pomul 
cel bun = pomul acela care este bun, în acest caz accentul cade 
pe adjectiv. Astfel între Mihnea cel Rău şi Mihnea Răul sau între 
Mircea cel Bătrân și Mircea Bătrânul, deosebirea nu constă în 
conţinutul logic exprimat de adjectivele cel Rău și Răul sau Bă- 
trânul şi cel Bătrân, —ci în deosebita subliniere a adjectivului 
în cazul articolului adjectival. Așa dar, rostul articolului adjectival 
este acela de a întări adjectivul pe lângă care stă și care, la 
rândul lui, este determinativul substantivului. 

M. Eminescu întrebuinţează foarte mult articolul adjectival 
cel, cea, ete. Astfel, în poezia sa, întâlnim: Oceanul cel de ghiaţă 
mi-apare înainte şi Departe doară luna cea galbenă-o pată. (De 

câte ori, iubito)..., apoi Cununa cea de laur (La Heliade), etc. Pri- 
cina acestei dese întrebuințări a acestui articol constă tocmai în 
puterea, expresivă, pe care o dă el adjectivului pe lângă care este 
pus, înlocuind în același timp expresia lungă şi nepotrivită cu 
stilul poetic a propoziţiunii relative. El spune chiar națiunea cea 
română, în loc de națiunea română, înțelegând: națiunea care se 
numeşte română, acea națiune icare este română. 

Acest articol este, deasemenea, des întrebuințat de limba 
afectivă a cronicarilor. Astfel: și mulți din boerii cei mari au picat 
şi vitejii cei buni au pierit (Gr. Ureche, Let. Războiul lui Ștefan 
Vodă cu Mehmetbeg), în loc de: boerii mari şi vitejii buni. Tot 
aşa şi în Psaltirea în versuri a Mitr. Dosoftei, citim: Cu dreapta 
lui cea tare (Ps. 97). Articolul adjectival, întrebuinţându-se rar 
astăzi, apariţia lui ne trezeşte în suflet o nuanţă de simplitate; 
măreție şi cumpănire bătrânească. 

Articolul posesiv, exprimând ideia de posesie, va exprima 
întotdeauna manifestări logice ale sufletului nostru. 

Articolul poate fi uneori înlocuit prin determinări prepo- 
ziționale. Despre aceste determinări se vorbește atât la sintaxa 
cazurilor cât şi la capitolul prepoziţiei. El mai poate fi înlocuit 
prin numerale: doi oameni, un doi oameni, sau prin alte deter- 
minări care vor fi cercetate în capitolele respective. 

Sar părea că un substantiv articulat, individualizând un 
lucru sau o fiinţă, deci mărind conţinutul şi micșorând sfera, e 
mai bogat în conţinut afectiv, fiind mai bogat în conţinut. După 
cum am arătat mai sus însă, lucrurile nu stau aşa. Această, reali- 
tate se datoreşte faptului că articolul măreşte într'adevăr conți- 
nutul noțiunii pe care o determină, dar această îmbogăţire a con- 
ținutului e logică, nu afectivă. Intr'adevăr, când spunem pom ne 
apar în minte însușirile fiinţei denumită astfel în contrast cu alte 
ființe sau lucruri din Univers. Când zicem însă pomul, am de- 
terminat logic o ființă despre care este vorba. Tot așa când zicem 
casă, fată de cazul când zicem casa şi casa mea. Articolul-a, ca 
şi adjectivul posesiv mea nu fac decât să determine spaţial, deci 
raţional, aşa dar logic, nu afectiv, un lucru. Dar — se va spune — 
ar fi natural să am mai multe impresii afective despre casa mea, 
decât, despre o casă, în general. Şi cu toate acestea, prin nedeter- 
minarea sa şi prin însuşirile sale adjectivale, numele nearticulat; 
este mai bogat în conţinut afectiv decât cel determinat cu arti- 
colul hotărît. 

Nu vom insista, asupra altor întrebuinţări ale prepoziţiei pe 

şi ale acuzativului cu alte prepoziţii. O vom face în capitolul în- 
chinat prepoziției. Cu această, ocazie se vor vedea, și unele între- 
buinţări ale acuzativului care sunt în strânsă legătură cu sin- 
taxa acuzativului obiect drept. 

Numele proprii nu sunt îndeobşte articulate. Astfel numele 
de persoane: Mihai, Vasile, Dumitru, etc., precum şi numele de 
familie: Eminescu, Alecsandri, Bolintineanu, Sadoveanu. Si cu 
toate acestea se întâlnesc și nume proprii articulate. Astfel:.... că 
atunceşi i-au venit veste cum Radu Vodă au intrat în ţara mun- 
tenească cu oaste turcească şi acilaşi au trimis alţi soli de au 
poftit oaste într'ajutor împotriva Radului Vodă (Gr. Ureche, 
Letop. Aicea să socotim). Şi mai departe, găsim următorul titlu: 
Războiul Radului Vodă cu a lui Băsărabă Vodă. Dar imediat 
după titlu citim: lui Radu Vodă. De ce aceste variaţiuni? Expli- 
caţia nu poate fi decât următoarea: numele proprii n'aveau nevoe 
de articol, fiind date unei singure persoane; am văzut cum în pro- 
pozițiunea stejar e mare, substantivul stejar, fiind nearticulat, 
ne răsună în minte ca un nume propriu. Articulând un nume 
propriu, îl înfăţișem într'o formă neobişnuită, atragem atenţia, 
asupra lui. Dar această articulare, în fond, nu face decât să pună 
un nume propriu în rândul celor comune, de aci nota de ironie 
din pricina căreia porneşte adeseori această articulare a numelor 
proprii. Şi astăzi spunem: Șoseaua Iancului, denumire ce, pentru 
noi, are o tonalitate arhaică. Miron Costin întrebuinţează şi ex- 
presia: Au scris viața şi faptele vestitului Alerandrului (Pred.), 
unde avem în fată un dublu articol. Adjectivul vestitului ne arată, 
lămurit că în acest caz nu e o ironie, ci îndoirea articolului este 
expresia sentimentului de admiraţie pentru Alexandru cel Mare. 
Astăzi, dac'am întrebuința această articulare a numelor proprii 
cunoscute nouă, articolul ar răsună ironic. Expresiile bătrânești 
de acest gen au, dimpotrivă, un răsunet arhaic. 

Articolul determinativ se pune înaintea numelor proprii. 
Astfel, spunem curtea casei, dar casa lui Gheorghe. Punând acest 
articol înaintea unui nume comun, îl ridicăm la rangul de nume 
propriu. Deaceea, citim la Gr. Ureche: Mai apoi ca să arate că mai 
mult poate să strice ei lui crai, decât craiul lui Ştefan Vodă (Letop. 
Când s'au împăcat Ştefan Vodă cu craiul leşesc). Craiul este un 
nume comun, chiar dacă este întrebuințat pentru o singură per- 
soană Este ca și numele Impăratul. Astfel, spunem oastea Impă- 
ratului, a spus Impăratului, etc. Dacă am zice: a spus lui Impărat, 
am face din Împărat un nume propriu, adică am socoti că pe o 

singură persoană o cheamă Impărat. Să presupunem că cineva are 
numele personal Ștejar. Vom spune: îi dau lui Stejar, spre a-l deo- 
sebi de planta stejar, în cazul: dau stejarului. Iată dar cum locul 
articolului determinativ are și un rol sintaxic și unul stilistic, 
fiindcă nu aceeaşi valoare are pentru sufletul nostru un nume pro- 
priu ca un nume comun. Dimpotrivă, numele proprii feminine au 
articolul definit postpus: Maria, a Mariei, Mariei. Fără îndoială că 
între dau cartea lui Gheorghe şi dau cartea Mariei există, deose- 
birea subconștientă dintre un nume propriu și un nume comun. 
Când a fost creiat acest articol, deosebirea între numele proprii 
bărbătești şi cele femeești era, fără îndoială, conștientă, 


ADJECTIVUL 


Adjectivul tace parte din statica limbii. Este prin exceiență 
numele care exprimă însuşiri ale lucrurilor sau ființelor, aşa dar 
care exprimă nuanţe şi culori, deci, un nume prin însăși firea, 
sa destinat exprimării mişcărilor afective ale sufletului nostru. 
Orice însușire a unei fiinţe sau a unui lucru trezește în sufletul 
nostru şi o mișcare de apreciere afectivă. 

Sat mare şi vesel... Sat vechiu răzăşesc.., cu flăcăi voinici şi 
fete mândre. (I. Creangă, Amintiri...). Ş'apoi să fi văzut pe neobo- 
situl părinte cum umbla... Şi, cum filele erau cam unse... (Ibi- 
dem). Din exemplele de mai sus se vede că: 1) un adjectiv poate 
exprima o însușire nedespărţită de numele pe lângă care stă: 
neobositul părinte, deci pentru Creangă numele de părintele loan 
îi trezea în minte imaginea unui preot neobosit; în acest caz ad- 
jectivul este parcă un articol exprimat printr'o însușire; deaceea 
s'a şi articulat; 2) că un adjectiv poate exprima o calitate pe care 
o punem noi pe seama, unei fiinţe sau a unui lucru, cu ajutorul 
unui predicat: filele erau unse sau cartea era roşie. In acest caz, 
adjectivul formează, împreună cu verbul, predicatul, este nume 
predicativ. 

Când subiectele sunt fiinţe de genuri diferite, numele pre- 
dicativ adjectiv se pune la masculin: Pata şi mama erau îngrijaţi. 

Adjectivul poate exprima calitatea, unui lucru fără a-l asemui 
cu un altul. Floarea este frumoasă. In acest caz spunem că este 
în gradul pozitiv. Floarea ta este mai frumoasă decât a mea. In 
acest caz am comparat însuşirile a două flori, constatând că una 
are o însușire întrun grad mai înalt decât ceailaltă. Adjectivul 

care exprimă această comparaţie este în gradul comparativ şi 
fiindcă însuşirea exprimată este pe o treaptă mai înaltă se nu- 
meşte gradul comparativ de superioritate: Floarea ta este mai 
frumoasă decât a mea. Când însușirea, lucrurilor sau fiinţelor 
comparate este pe aceeaşi treaptă, adjectivul este în gradul com- 
parativ de egalitate: Floarea ta e tot atât de frumoasă ca şi a mea. 
Când arătăm că o fiinţă sau un lucru are o însuşire în gradul 
cel mai înalt, adjectivul este în gradul superlativ: Floarea este 
foarte frumoasă. Adjectivul nu arată, comparaţie. Este expresia, 
însuşirii unui singur obiect. Este în gradul superlativ absolut. 
Dacă voim să arătăm însă că un obiect posedă o însuşire în 
gradul cel mai înalt, dar în comparaţie cu mai multe obiecte de 
acelaşi fel, vom întrebuința superlativul de comparație sau super- 
lativul relativ: Floarea ta este cea mai frumoasă dintre toate. 
Trebue menţionat de asemenea, comparativul de inferioritate, care 
arată că o ființă sau un lucru posedă o însușire într'o măsură 
mai mică în comparaţie cu altul:Floarea ta este mai mică decât 
a mea. 


Stilistica adjectivului. Intrebuinţările de mai sus ale adjec- 
tivului mulţumesc toate nevoile spiritului nostru de a exprima, 
însușirile unei fiinţe sau ale unui lucru luat singur sau în com- 
paraţie cu alte fiinţe sau lucruri. Sunt dealtfel cele mai des în- 
tâlnite întrebuinţări. Simţirea, noastră nu este însă exprimată în 
aceste cazuri. Deaceea limba a creiat şi alte expresii, care să îm- 
plinească nevoia, de exprimare a simţirii noastre. In mod obişnuit 
se spune: Floarea aceasta este foarte frumoasă. Dar superlativul 
foarte frumoasă nu ne mai mulţumeşte şi atunci spunem: nespus 
de frumoasă, nemaigrăit de frumoasă, neînchipuit de frumoasă, 
uimitor de frumoasă, etc. Toate aceste expresii au darul de a 
înviora, imaginea, ștearsă a expresiei foarte frumoasă. Acestea 
sunt procedee stilistice de înlocuire a expresiilor învechite, tocite, 
şterse. 

Sunt însă procedee stilistice care înlocuesc chiar forma, sin- 
taxică a comparaţiei. Astfel putem spune: Floarea mea e tot aşa 
de frumoasă ca a ta, dar putem spune şi: Floarea ta e frumoasă. 
A mea e tot atât de frumoasă. In acest caz am înlocuit comparaţia 
obişnuită prin două propoziţiuni juxptapuse. Pauza creiată între 
aceste două propoziţiuni dă un răsunet faptului că floarea mea e 
tot atât de frumoasă, pe care nu-l are în comparaţia obişnuită. 
Acelaşi lucru se poate petrece şi cu celelalte forme de comparativ. 

Elevii clasei sunt toți buni. El este cel mai bun, în loc de: El este 
cel mai bun dintre toți elevii clasei. Popescu este un băiat bun, 
Georgescu este mai bun în loc de: Georgescu este mai bun decât 
Popescu. 


Substantivarea adjectivului este tot un procedeu stilistic. al 
limbii noastre. Astfel în loc să spunem oamenii drepți, spunem 
drepții, în loc de oamenii păcătoşi, păcătoşii, în loc de oamenii 
săraci, săracii, în loc de oamenii înţelepţi, înțelepții, etc. In toate 
aceste cazuri, noţiunea de om este subconștientă, în mintea noa- 
stră însă însușirea lor de drepţi, înţelepţi etc. ne apare cu atâta 
putere, încât noţiunea, de om e cu totul în umbră. Astfel că e în 
obișnuinţa limbii să nu se mai exprime substantivul om. Dacă îl 
exprimăm însă, revenind astfel la expresia logică a ideii, am creiat 
iarăși un procedeu stilistic, fiindcă vom da vorbirii noastre o în- 
făţișare cultă, corectă, mai puţin colorată. In unele cazuri ad- 
jectivul s'a transformat cu totul în substantiv, fără să se mai 
subînţeleagă vreo altă noţiune, iar substantivul pe lângă care sta 
se pune la genitiv. Astfel spunem în adâncul apei în loc de în apa 
adâncă, în largul mării în loc de în marea largă. Și în acest caz 
expresiile stilistice, fiind prea des întrebuințate, se uzează, iar în 
locul lor apar proaspete expresiile logice. 


Adjectivarea substantivelor se face tot din nevoi stilistice. 
Astfel substantivul om tinde să ia un înţeles adjectival în ex- 
presia: fii om, adică fă în așa fel încât să ai însușirile bune pe 
care le are un om, așa cum am arătat în capitolele respective. 

Un alt procedeu stilistic însă, unde tendinţa spre adjecti- 
vare a substantivelor este evidentă, îl formează diminutivele. In- 
tr'adevăr, între formele floare, floricea, floricică, există o deose- 
bire, nu de înţeles logic, ci de cuprins afectiv. Astfel în loc să 
spunem o floare mică, spunem floricică. Sufixul ică este mult mai 
bogat în expresivitate afectivă decât adjectivul mică, fiindcă sub- 
stantivul floricică nu exprimă numai ideia, unei flori mai mici, ci 
încă şi simțământul de drăgălăşenie pe care-l trezeşte în sufletul 
nostru această, floare mai mică, această floricică Tot astfel sunt: 
copil-copilaș, mândră-mândruliţă, frunză-frunzuliță. E lucru ne- 
tăgăduit că exprimarea unei nuanţe afective cu ajutorul unui sub- 
stantiv adjectivat este mult mai puternică deeât accea a unui sub- 
stantiv însoţit de adjectiv. 

In toate epocile desvoltării limbii s'au creiat procedee de ex- 

primare cât mai colorată şi mai nuanţată a adjectivului. Astfel 
I. Neculce întrebuinţează adesea, două feluri de superlative: Şi era 
om învățat foarte, alături de: Şi era foarte cunoscător la oameni. 
Aşezarea adverbului foarte în urma adjectivului (provenit din verb) 
învățat a. dat o mai mare valoare afectivă expresiei decât în al 
doilea, caz. Tot la I. Neculce întâlnim înlocuirea noţiunilor adjec- 
tivale prin substantive în cazul prepoziţional: Ce şi a oameni de 
frunte şi de cinste; în acest caz, înlocuirea abstractelor fruntași 
şi cinstiți prin concretele frunte şi cinste a dat viaţă imaginilor 
respective. Mitrop. Dosoftei, în Pref. Psaltirei, spune: foarte cu 
` osârdie mare=cu osârdie foarte mare. Așezarea, adv. foarte îna- 
intea, întregii expresii îi dă o tărie neobișnuită. Eminescu (Scrieri 
politice-Răpirea Bucovinei) spune: Apele cele limpezi se pogoară 
la vale cu un sunet prea frumos; adverbul prea, în acest caz, este 
mult mai expresiv decât ar fi fost foarte. Din aceleași motive de 
exprimare cât mai puternică a însuşirilor au fost întrebuințate și 
comparativele cu mult, negrăit de, nemaipomenit de, extraor- 
dinar de)... 

Un procedeu de exprimare puternică a ideilor adjectivale, 
care tinde să dispară, deşi foarte colorat, este acela care constă 
din repetarea adjectivului. Astfel I. Heliade Rădulescu zice: Lungă 
dar e calea progresului, pentrucă lung şi lung e travaliul spiri- 
tului. (Echilibrul între antiteze). 

Un alt punct asupra căruia, trebue stăruit îl formează capi- 
tolul adjectivelor derivate din nume proprii. Astfel regal dela Re- 
gele. Uzul limbii spune: Palatul Regal, nu însă Palatul Regelui, 
Curtea Domnească, nu Curtea Domnului. In toate aceste cazuri, 
adjectivul, exprimând însuşiri ce pot fi atribuite unui şir nes- 
fârşit, de fiinţe sau de lucruri, conferă o măreție substantivului 
care este unul singur; una e Curtea Regelui sau Curtea Domnului. 
După cum, în acest caz, exprimă măreție, tot aşa atribuite unor 
fiinţe comice, acest soiu de adjective trezesc măreţia comicului. 
Astfel, dacă, în loc de Isprăvile lui Păcală, am zice Păcăleştile 
ISsprăvi, am conferi o deosebită măreție isprăvilor lui Păcală. 


ADVERBUL 


Este o vorbă neschimbătoare care arată în ce fel se împli- 
neşte mișcarea, exprimată de verb sau care lămureşte un adjectiv 
sau chiar un adverb. El este pentru verb ceeace este adjectivul 

pentru substantiv. Merge repede. Lucrează frumos. Invaţă bine. 
E prea dulce. Lucrează tare frumos. Adverbele se pot compara ca 
şi adjectivele. Forma, lor rămâne însă neschimbată: bine, mai bine, 
foarte bine. Adeseori o reunire de cuvinte deosebite ţin locul unui 
adverb. Acestea, sunt locuţiunile adverbiale: Mergea de-a-lungul 
drumului. Mergea alene. Lucra altădată. 


Stilistica adverbului. Adverbul, fiind adjectivul verbului, 
exprimă, de cele mai multe ori, atitudinea, afectivă a sufletului 
nostru faţă de mișcarea, exprimată de verb. Am spus de cele mai 
multe ori, fiindcă adverbul nu exprimă o apreciere raţională a, 
mişcării verbului decât numai în cazurile când exprimă idei de 
timp şi spaţiu. Astfel când spunem: acum citesc, adverbul nu 
face decât să precizeze, să determine timpul în care se petrece 
mișcarea exprimată de verb. Tot astfel în cazul: prietenul meu 
este înainte, adverbul înainte exprimă un raport de spaţiu, deci 
un raport constatat de raţiunea noastră. Tot o constatare raţio- 
nală a felului mișcării exprimă și adverbele de cantitate: mun- 
ceşte mult, rezistă puţin, etc. In majoritatea cazurilor însă, ad- 
verbul, ca, și adjectivul, exprimă aprecierile afective ale sufletului 
nostru faţă de mişcarea, exprimată de verb. Astfel: cântă frumos, 
învață bine, se simte rău, etc. | 

Tot ceeace s'a spus la stilistica adjectivului are va- 
loare și se aplică şi la stilistica adverbului. Astfel, după cum 
unele substantive se adjectivează, se adjectivează şi unele adverbe 
„Si. n'ai fi dat deajunsul preţ // Al salbei dând o țară (G. Coșbuc, 
Crăiasa Zânelor). Inţelesul logic este: Şi wat fi dat îndeajuns preţ 
pe salbă. Deajunsul personifică, şi mai mult ideia, de preț. 

Deasemenea, adverbul are diminutive: bine, binişor, cald, 
călduț; uşor, uşurel; repede, repejior; încet, încetinel; etc. 

Din punct de vedere stilistic, o deosebită însemnătate o pre- 
zintă locuţiunile adverbiale. Astfel, în loc să spunem noaptea, 
zicem în timpul nopții; în primul caz, substantivul noaptea, de- 
căzuse la rangul de adverb, în al doilea însă substantivul timpul a, 
ajutat la repersonalizarea noţiunii noaptea; în afară de aceasta, 
prezenţa substantivului timpul ne trezeşte în suflet. încă o ima- 
gine, ceeace face ca ideia de timp să fie mai viu exprimată. I. Ne- 
culce se exprimă astfel: „Deci Mihai-Vodă nu putea deplin să 
stăpânească“. Cu timpul adverbul deplin s'a tocit și-astăzi îl în- 
trebuințăm însoţit de prepoziţia pe, spunând pe deplin. Intrebu- 
inţarea lui deplin singur poate foarte bine fi făcută şi astăzi. El 

va trezi în sufletul nostru ecoul afectiv al unei expresii bătrânești, 
curate, lipsite de violenţă, luminoase, aşa cum sunt toate expresiile 
arhaice. In poezia populară Vâlcan (Colecţia G. Dem Theod.) în- 
tâlnim: Dimineața cât ținea // Intreba tot întreba=întreba mereu. 
Tată un mijloc de a întări ideia exprimată de adverbul mereu. 

Gr. Ureche spune: Şi cumu-i năvala cu groază a o sprijini, 
așa-i şi goana cu primejdie a o goni... (Letop. De împărăția Tătă- 
rească)... Vedem cu groază, în loc de groaznic şi cu primejdie în 
loc de primejdios. Şi astăzi simţim că un substantiv cu prepo- 
ziţie este mai colorat decât un adverb. Locuţiunile adverbiale, 
acolo unde dublează adverbele sunt expresii afective. Uşor este 
mai palid afectiv decât cu uşurinţă. 


PRONUMELE 

Pronumele este unitatea statică a limbii creiată de oameni 
în scopul de a arăta raporturi spaţiale, la început între ființe, 
apoi şi între lucruri. Este o unitate a sistemului limbii, in- 
strument al raţiunii noastre. Neexprimând decât raporturi spaţiale, 
el nu se face niciodată expresivul simţirii noastre. 

Intr'adevăr, pronumele este vorba care ține locul unui nume, 
iar alteori îl însoţeşte, arătând felurite poziţii al acestuia faţă de 
cel care vorbește. Eu scriu, tu citeşti, el se plimbă. Eu ţine locul 
numelui meu: Popescu, Ionescu, Georgescu, arătând în acelaș timp 
persoana vorbitoare. Pronumele tu ţine tot locul unui nume, ară- 
tând că persoana înlocuită de el se găseşte în apropiere de per- 
soana vorbitoare, vorbește chiar cu ea. Pronumele el ţine locul nu- 
melui unei persoane depărtate, despre care se vorbeşte Așadar, pro- 
numele nu ne spune dacă persoana al cărui nume îl înlocuește este 
ființă sau lucru, adesea nu ne arată nici de ce gen este, ne arată, 
însă întotdeauna în ce poziţie se găsește faţă de persoana care 
vorbește şi dacă este la singular sau la plural. 

Am spus însă că uneori pronumele însoţeşte un nume. În 
cazul acesta, el își îndeplineşte adevărata lui menire, aceea pentru 
care a fost creiat, anume de a arăta în ce poziţie se găsește nu- 
mele pe lângă care este pus, faţă de persoana care vorbeşte. A- 
cesta e bun. Acela e mai puţin bun. Pronumele acesta şi acela ţin 
locul unor nume, dar mai ales ne arată dacă lucrul sau ființa 
al cărui nume îl înlocueşte este aproape sau departe de subiectul 
vorbitor. Acest om e bun. Acel om e mai puțin bun. Și în acest 

caz pronumele şi-au îndeplinit slujba lor de a arăta în ce legă- 
tură se găseşte numele om faţă de mine, care vorbesc: acest om e 
aproape, lângă mine, acel om e mai departe. Aşa dar, menirea de 
temelie a pronumelui este aceea de a arăta, poziţia spaţială a 
numelui pe care-l înlocueşte sau pe lângă care se pune față de 
persoana care vorbeşte. Pronumele care se pun pe lângă nume se 
mai numesc şi pronume adjectivale sau adjective pronominale: po- 
sesive, demonstrative, etc., având în vedere că, în aceste cazuri, 
ele îndeplinesc mai ales funcţia, unui adjectiv. 

Pornind dela poziţia spaţială a numelui pe care-l înlocu- 
eşte sau pe lângă care stă, pronumele a putut uşor exprima și 
alte poziţii, derivate din cea spaţială. 

Dată fiind însușirea sa de instrument al raţiunii, pronumele, 
prin prezenţa sa acolo unde înțelesul logic nu-l cere, aduce o notă 
de intelectualitate. 


PRONUMELE PERSONAL 


Arată persoana: care vorbeşte, deci care se ia ca punct de- 
plecare într'o orientare spaţială, persoana cu care vorbeşte persoana 
luată ca, punct de plecare şi persoana îndepărtată de primele 
două. Pronumele care ţine locul numelui persoanei luate ca, punct 
de plecare este pronume personal de persoana I: eu, noi. Pronumele 
care ţine locul numelui fiinţei sau lucrului — deci obiectului in- 
dividualizat, persoanei — cu care este în legătură, cu care vor- 
beşte persoana I, este pronume de persoana II: tu, voi. Pronumele 
ţinând locul numelui egal depărtat de persoana I şi de II, e 
pronume personal de persoana III: el, ea, ei, ele. 


Stilistica pronumelui personal. Intrebuinţările menţionate 
mai sus ale pronumelui personal sunt cele logice. Cu alte cuvinte, 
pronumele personal servește să ne arate spaţial persoana care vor- 
beşte şi celelalte două persoane: una cu care vorbeşte şi alta, în- 
depărtată, despre care se vorbeşte. Nu întotdeauna, însă pronumele 
personal este cerut de înţeles, fiindcă, adeseori, verbul singur este 
„deajuns ca, să ne arate persoana care săvârșește mişcarea. Pre- 
zenţa sau lipsa pronumelui personal nu este însă fără răsunet 
pentru simţirea noastră. M. Eminescu, în Scrisoarea 1, zice: 


Când cu gene obosite seara suflu'n lumânare, 
Doar ceasornicul urmează lunga timpului cărare. 

Căci perdelele'ntr'o parte când le dai şi, în odae, 
Luna varsă peste toate voluptuoasa ei văpae, 

Ea din noaptea amintirii o vecie 'ntreagă scoate 
De dureri, pe care însă le simţim ca'nvis pe toate. 


Predicatele suflu, dai, simțim n'au subiecte exprimate. Su- 
biectele n'ar fi putut fi în aceste cazuri decât pronume personale. 
Ele lipsesc. Dac'ar, fi exprimate, ele ar schimba înfăţişarea de 
vis a, preziei, aducând preciziuni pe care poetul nici nu le-a gândit. 
Intr'adevăr, dacă poetul ar fi zis: când eu suflu... dacă tu le dai... 
noi le simțim, ar însemna că este vorba de persoane bine deter- 
minate, care iau parte la discuţie. Persoană determinată a acestor 
predicate nu este decât cea a, verbului suflu, adică eu poetul, ce- 
lelalte sunt nehotărite: (deşi ar putea fi exprimate prin pronume 
personale de persoana II singulară şi I plurală) le dai (tu) =cineva, 
oricine; le simțim (noi)=toţi muritorii, nu numai eu şi tu, per- 
soane determinate. Aşa dar, prezența pronumelor personale nu e 
cerută, acolo unde persoanele sunt nedeterminate, în idei gene- 
rale. Poetul exprimă, însă pronumele personal acolo unde se cere o 
determinare, în vederea, unei opoziții: Mereu va plânge apa, noi 
vom dormi mereu (0, mamăl). Propoziţiunea, a doua, e o adver- 
sativă: noi însă vom dormi mereu. Aceeaşi deosebire o vedem în 
strofa, următoare, din poezia, O, rămâi! 


O rămâi, rămâi la mine! 
Te iubesc atât de mult! 
Ale tale daruri toate 
Numai eu ştiu să le-ascult. 


Dacă poetul ar fi spus: Eu te iubesc atât de mult, ne-am fi 
aşteptat la un iar tu, în orice caz la o opoziţie cu o altă persoană. 
In ultimul vers opoziţia este subînțeleasă: şi nimeni altcineva. 
Tot așa I. Creangă în Amintiri...: Şi când deodată numai iacă 
vedem în prund câţiva oameni claie peste grămadă şi unul din 
ei mugind puternic. Ce să fie acolo, ziceau oamenii, alergând care 
de care din toate părțile. Autorul stărue asupra acţiunii vedem, nu 
asupra persoanei verbului în legătură. cu altele. De aci lipsa pro- 
numelui personal noi. 

Aşa dar, lipsa pronumelui personal nu aduce după sine o 
lipsă, de înţelegere a textului, prezența sa aduce însă o schim- 
bare a ideilor asupra, cărora, se opreşte interesul nostru, o intelec- 
tualizare a lor. 

La I. Creangă, în Ivan Turbincă, întâlnim: Boierul, în sgo- 

motul ista se scoală şi el şi întreabă, iar mai departe: In vorbele 
aceste, numai iacă ce se înfăţişează şi lvan înaintea boerului. 
Prima frază ar fi putut avea forma pe care o are a doua, fără să 
se schimbe ideia. Intradevăr, Creangă ar fi putut zice: In sgo- 
motul ista se scoală şi boerul şi întreabă, înţelesul ar fi fost același: 
adică se scoală și boerul, nu numai ceilalţi despre care a tost 
vorba înainte. Exprimarea subiectului la începutul propoziţiunii 
și repetarea lui printr'un pronume personal după verb este un 
procedeu stilistic al sintaxei, creiat cu scopul de a pune într'o cât 
mai vie lumină subiectul propoziţiunii sau frazei. Intre prima frază 
şi cea de a doua, deosebirea, constă, în aceea că, în prima se stărue 
mult asupra numelui „boerul“, pe când „Ivan“ e mai ușor trecut 
cu vederea. i 

Stăruinţa asupra persoanei sau persoanelor dintro frază, 
motiv stilistic de exprimarea pronumelor personale, se poate face 
în felurite împrejurări: 

a) în împrejurări solemne: Noi, Primarul Comunei Adâncata, 
văzând..., am hotărit.... Tu, cel mai lacom dintre Regi Ai umilit 
popoare întregi (Zobail). 


b) în rugăciunile noastre: Auzi-mă, Tu Doamne. 
c) în vorbire familiară: Ascultă, Tu. 
d) în modestie: Am vorbit şi noi așa... 


G. Coșbuc, în Fata Morarului, se exprimă astfel: O, stin- 
ge-te lampă, te stinge. In primul caz, reflexivu te este la locul 
obișnuit. In al doilea caz, el este în locul pe care-l ocupă când au- 
torul mișcării exprimate de verb nu este acelaşi cu subiectul, nu 
mai este deci reflexiv. Aşa dar, numai poziţia propoziţiunii ne face 
să ştim că pronumele fe din te tinge este reflexiv. Versul îmbracă 
tonalitatea afectivă pe care o au expresiile asemănătoare din poezia 
populară: şi te du, te du mereu în loc de du-te. La I. Neculce citim: 
„Deci văzându-l pe Constantin Vodă că au îmbrăcat caftan“. 
Logic, expresia ar fi fost corectă şi fără pronumele-l, adică vă- 
zând pe C.V. că..., repetarea ideii exprimate de substantivul pro- 
priu prin pronumele personal nu face decât să stărue şi mai mult 
asupra acestui nume. 

Pronumele personal de persoana II și III, la singular şi 
plural, este înlocuit prin Dumneata, Dumneavoastră, Dumnealui, 
Dumnealor, pentru a exprima sentimentul de consideraţie pe care-l 
avem față de o persoană. Şi aceste forme însă, tocite din pricina 
îndelungei lor întrebuinţări, sunt înlocuite prin formele etimo- 

logice: Domnia Ta, Domnia Sa, Domnia Voastră, Domniile Lor, 
tocmai spre a arăta, mai puternic simțământul de respect. La per- 
soana III singular se întrebuinţează deasemenea pronumele dânsul, 
tot pentru a exprima simţământul de respect. In limba poporului, 
femeile, când vorbesc de soţul lor, spun: dânsul, spre a exprima 
deasemenea. simțământul lor de respect. 

Am spus la început că pronumele, exprimând raporturi spa- 
tiale şi temporale, e un instrument al raţiunii noastre. Astfel fiind, 
pronumele personal mai ales, acolo unde este întrebuințat, stărue: 
asupra ideilor logice exprimate de propoziţiune. In exemplul: eu 
unul nu mă amestec, unul a întărit ideia, de opoziţie spaţială ex- 
primată de pronumele eu: eu singur în opoziţie cu mulţimea. 

Pronumele de întărire însumi, însămi, — însuți, însăţi, — 
însuşi, însăşi, — înşine, însene, — înşivă, însevă, — înşişi, înseşi, 
au tot o valoare stilistică. Ele se întrebuinţează spre a atrage a- 
tenția asupra unui nume. 'Tonalitatea, expresiei în care le găsim 
este întelectuală. La cronicari întâlnim forma primară îns, din 
care sau desvoltat, mai târziu, atât formele enumerate mai sus, 
cât şi pronumele de politeţă dânsul. Astfel: şi l-au răzbit pre însut 
şi toată oastea lui (Gr. Ureche, Letop. Războiul Radului Vodă cu a 
lui Băsărabă Vodă). Cronicarul vrea să spună că l-a bătut și pe el 
şi toată oastea lui. Forma însul, de-o vom întrebuința astăzi, va 
da expresiei noastre un aspect bătrânesc. In Psaltirea... Mitr. Do- 
softei întâlnim chiar forma dânsul: Cu nediajde către dânsu tot 
omul (Ps. 39). Pronumele de întărire, dând expresiei o tonalitate 
intelectuală, nu se va întâlni în limba afectivă a, poeziei. Şi dacă, 
totuși îl întâlnim adesea în poezie, expresia, respectivă este o in- 
cursiune intelectuală în lumea simţămintelor. Fiind o expresie în- 
telectuală, nu o vom întâlni în vorbirea, obișnuită. In limba po- 
porului nu se aude aproape de loc. Iar ţăranul care va spune eu 
însumi va da o notă de distincţie intelectuală vorbirii sale. In 
locul pronumelui de identitate, poporul întrebuinţează adverbul 
chiar. 


PRONUMELE POSESIV 


Ține locul unui nume care este posesorul unui lucru sau al 
unei fiinţe. A cui este cartea de aici? Este a lui. Forma a lui în- 
locueşte un nume propriu: cartea este a lui Ionescu. Ce vă faa 
copiii? Ai mei sunt sătătoşi. Pronumele ai mei ţine locul și al 
posesorului (eu Ionescu, Popescu etc.) și al substantivului pose- 

siune (copii). Sunt însă cazuri când numele care arată obiectul 
posesiunii este exprimat: Cartea este a mea; în acest caz, pro- 
numele posesiv a mea ţine numai locul numelui posesorului. El 
este în acelaş timp şi adjectiv pe lângă substantivul cartea. Ast- 
fel încât pronumele posesiv este şi pronume şi adjectiv. Este un 
pronume adjectival. Şi, deşteptându-se dimineața, au spus visul 
argaților săi. (I. Neculce, O seamă de cuvinte). 


Stilistica pronumelui posesiv. Am citat fraza de mai sus 
din I. Neculce, în care întâlnim pronumele săi, care arată că ar- 
gaţii erau ai lui Petre Rareş. Mai departe întâlnim: Și, când au 
purces de acolo, argaţii lui i-au zis. Aşa dar, pentru aceeaşi idee, 
întâlnim două forme: săi şi lui. Care-i pricina schimbării? Pentru a 
răspunde cu temei, trebue să ne amintim că pronumele său este 
de origine adjectivală: suus, sua, suum, pe când lui este de origină 
substantivală: ilius. Un adjectiv exprimă o însușire a unei fiinţe 
sau a unui lucru, un substantiv este numele unei ființe sau al 
unui lucru. Aşa dar, deosebirea stilistică între săi şi lui este aceea, 
dintre un adjectiv şi un substantiv. Pronumele lui este un posesiv 
mult mai expresiv decât pronumele său. Astfel se explică dece lui 
este întrebuințat mult mai mult decât pronumele său, în limba po- 
pulară şi familiară, iubitoare de expresii tari. Limba cultă între- 
buinţează mai mult pronumele posesiv al său, a sa, etc. De aci se 
nasc confuzii când sunt două subiecte în propoziţiune. Pentru a 
se înlătura confuzia, ar trebui urmat procedeul limbii latine care 
întrebuința pronumele posesiv suus, când persoana posesoare 
era subiectul propoziţiunii, iar când persoana posesoare nu era 
subiectul propoziţiunii, se întrebuința genetivul dela demonstra- 
tivele is și ille; eius şi ilius, rom: lui. 

O dovadă de puterea, expresivă a posesivului lui faţă de po- 
sesivul său o întâlnim la M Eminescu, în poezia Călin: 


Când l-aude, numai dânsul îşi ştia inima lui, 
Căci copilul cu bobocii eră chiar copilul lui. * 


Fiind un singur subiect, pronumele său ar fi fost foarte 
corect întrebuințat. Poetul a preferat, pronumele lui, pentru forţa 
sa expresivă. Tot astfel în versul: 


El din patu-i o ridică şi pe pieptul lui şi-o pune. 


In acest caz pronumele său ar fi fost şi corect şi potrivit, 
ritmului. Lui a fost însă mai expresiv. 

Tot din motive de ordin expresiv, este înlocuit pronumele 
posesiv şi prin dativul pronumelui personal: 


Astfel zise mititica, In loc de; 
Dulce netezindu-mi părul Dulce netezind părul meu. 
(M. Eminescu, Floare albastră). 


(Intrebuințăm termenul de pronume posesiv chiar când pro- 
numele este întrebuințat în funcţie adjectivală, adică pentru ca- 
zurile când e adjectiv posesiv). 

Prin forma netezindu-mi, poetul a exprimat două idei: a 
arătat el cui era părul şi pentru cine, în interesul cui, de dragul 
cui se făcea netezirea. Tot astfel în: Ja-ţi patul tău şi umblă, ţi 
exprimă şi posesiune, fiindcă îa-ți patul ar fi arătat că patul este 
al tău. S'a simţit însă nevoie de a se exprima, tare și posesorul; 
de aci repetarea, ideii de posesiune prin pronumele tău. Obișnuit 
se întrebuinţează şi azi expresii ca: Mi-am făcut lucrul meu şi am 
plecat, în loc de: mi-am făcut lucrul şi am plecat! 

Am spus însă, la început, că pronumele este unitatea, sta- 
tică a sistemului limbii care exprimă raporturi de spaţiu între 
numele pe care le înlocueşte, deci raporturi raţionale. Afirmația 
noastră este întărită și de pronumele posesiv. Intr'adevăr, când 
spunem: mi-am vândut hainele mele, repetăm ideia. de posesie nu 
din motive afective, cum cred unii gramatici, ci din motive de 
ordin raţional: se pune mai mult în lumină ideia de opoziţie a 
două poziţii spaţiale: nu ale tale de acolo, ci ale mele de aici. 

Dacă repetarea, ideii de posesie, prin întrebuinţarea pronu- 
melui posesiv acolo unde nu este cerut de înţelesul logic, aduce o 
precizare a raportului logic între noţiuni, suprimarea sa din lo- 
curile în care este cerut de logică, duce la tonalizarea afectivă a 
expresiei. Astfel cuvântul mama, tata, se întrebuinţează fără, ad- 
jectivul posesiv, în expresii ca: a venit mama, a venit tata etc.; în 
acest caz, aceste substantive au, aproape, valoarea unor nume 
proprii, deci se impun afectivității şi consideraţiei noastre ca nişte 
nume proprii; aşa dar, n'a mai fost nevoe de exprimarea pronu- 
melui posesiv. Tot astfel ai mei= rudele mele. 

Pronumele posesiv se aşează în urma substantivului, când 
este în funcție adjectivală. Așezarea lui înaintea substantivului, 
ca orice schimbare topică, atrage atenţia asupra primului nume, 
deci asupra ideii de posesie. 

PRONUMELE DEMONSTRATIV 


Ține locul unui nume, arătând, în acelaş timp, dacă fiinţa 
sau lucrul pe care-l arată este aproape sau departe de subiectul 
vorbitor. Zar din Moldoveni avea pre Sandul Sturza Hatman. 
Acesta îndemna pre Grigori Vodă la luat (I. Neculce, op. c.). Pro- 
numele acesta, ține locul numelui Sandul Sturza Hatman, arătând 
în acelaşi timp că e aproape de vorbitor, fiindcă a mai fost vorba, 
de el. Uite cele două cărți. Aceasta e um roman, aceea o istorie a 
Românilor. Aceasta ţine locul cărţii, arătând că e aproape de vor- 
bitor, aceea îndeplineşte acelaşi rol, arătând că a doua carte e mai 
departe de vorbitor. Când însoţeşte un substantiv, demonstrativul 
îndeplinește funcţia de adjectiv. Acest om e prietenul meu. In 
această propoziţiune, acest este un pronume adjectival sau un ad- 
jectiv demonstrativ. 


Stilistica pronumelui demonstrativ. Forma populară a pro- 
numelui demonstrativ: ăsta, în loc de acesta, se întrebuinţează în 
limba vorbită. Întrebuinţarea lui acesta în vorbire este un pro- 
cedeu stilistic, având de scop să dea o notă de distincţie vorbi- 
torului. 

Pronumele demonstrativ, în funcţie pronominală sau adjec- 
tivală, exprimă, ca și personalul şi posesivul, raporturi spaţiale. 
Astfel că ceeace s'a spus la, stilistica, acelor pronume are valoare 
şi pentru pronumele demonstrativ. .I. Neculce zice: „Ce să ma- 
zileşti Măria Ta pre cesta Domn şi să poronceşti la țară să-şi a- 
leagă ei pre cine le va plăce Domn“. În loc de acest vedem în- 
trebuințată forma arhaică acesta, care are o altă tonalitate afec- 
tivă. Menţionăm şi acest fapt gramatical, deși el aparţine sti- 
listicei morfologiei. Tot la I. Neculce citim: Și aşa cu meşteşug 
au scris la Poarta că să-i deie voie să se facă a se ajunge cu 
Moscalii... Deci vezirul... datu-i-au şi acea voie. Astăzi spunem: 
i-a dat voie. Prin demonstrativul acea, substantivul voie capătă 
parcă un articol care-l fixează mai bine în spaţiu, îl determină 
mai bine. 

Același lucru îl vedem şi la Gr. Ureche: Pentru domnia a- 
cestui Despot Vodă letopiseţul cest moldovenesc foarte pre scurt 
scrie (Letop. Pentru acest Despot Vodă...). In capitolul precedent 
fusese vorba. de Despot Vodă. Cronicarul vrea să stărue asupra nu- 
melui Despot Vodă. A întrebuințat demonstrativul acestui. Logic, 
n'ar mai fi fost nevoe de demonstrativ, fiindcă s'ar fisînţeles că 

nu poate fi vorba, decât de acelaşi Despot Vodă. Acelaşi lucru s'a 
petrecut în propoziţiunea de mai sus şi cu demonstrativul cest. — 
In funcţie adjectivală, demonstrativul poate fi pus înaintea nu- 
melui: acest om sau după nume: omul acesta. Locul său fiind, de 
obiceiu, înaintea numelui, când îl găsim aşezat după nume, ne 
dăm seama că se stărue asupra ideii spaţiale a expresiei, astfel 
că expresia, este şi mai logică decât cea obişnuită. 


PRONUMELE RELATIV 


Ţine locul unui nume despre care a mai fost vorba, făcând 
în același timp legătura, între numele pe care-l înlocueşte și verbul 
propozițiunii următoare. Cartea pe care o vezi este a mea. La 
steaua care a răsărit. Pronumele care ţine locul substantivului 
steaua, stabilind în același timp şi legătura — relaţia — între sub- 
stantiv și predicatul a răsărit. Limba, românească, întrebuinţează 
două, forme de relative: care şi ce. Apoi se întâlnesc şi formele: 
carele, cele ce. Au şi început a face mestecături şi turburări în 
oardele cele ce sânt supt ascultarea Moscului, ce sânt la Cazan şi 
la Astrahan. (I. Neculce, op. c.). 


Stilistica pronumelui relativ. In limba vorbită azi se în- 
trebuinţează foarte mult pronumele relativ care. In exemplul de 
mai sus, luat din I. Neculce, se vede că, pentru înlocuirea, aceluiaşi 
substantiv, cronicarul întrebuinţează odată pronumele cele ce şi a 
doua oară pronumele ce. Motivul n'a fost decât stilistic. In primul 
caz, relativul este însoţit de articolul adjectival. Se insistă mai 
mult asupra ideii exprimate de substantivul oardele. 

Inlocuirea pronumelui care prin pronumele ce este mai ales 
predilecţia, poeţilor. Pronumele ce, fiind constituit dintr'o singură 
silabă, se potriveşte mai ușor la mlădierea ritmului. Pe lângă 
aceasta, ce este și mai puţin expresiv decât care. Care se între- 
buinţează pe lângă nume de lucruri și de fiinţe, pe când ce numai 
pe lângă nume de lucruri. Aceasta, este astăzi regula majorităţii. 
Cu toate acestea, pronumele ce este aproape exclusiv întrebuințat 
în poezie pe lângă nume de lucruri şi, adesea, și pe lângă nume 
de fiinţe. Nedeterminarea conținutului său intelectual îl face pro- 
priu pentru atmosfera; de basm a poeziei. 

I. Neculce întrebuinţează pe ce şi când este vorba de ființe. 
Astfel în acest pasagiu: „Atunce, la acea vreme, toată Europa se 

turburase cu oşti, de au umblat câțiva ani aceste oşti ce mai sus 
s'au scris“, în loc de: despre care... Iar în alt loc spune: „Şi-i în- 
treba pe cine va socoti din boerii Moldovei ce sânt pribegi“. Iată 
dar cum limba poeziei se identifică, în acest punct, cu limba, cro- 
nicarului. 

Autorii vechi întrebuinţează, forma articulată a pronumelui 
care, Astfel I. Neculce se exprimă întrun loc al operei sale: 
„Au zis. către vezirul că au stricat-o domnul carele este acum domn 
într'însa“. Astăzi nu se mai întrebuinţează această. formă. Când o 
auzim totuş, ea, trezeşte în sufletul nostru o nuanţă de solemnitate, 
simplitate, respect. Astfel în Rugăciunea Domnească: „Tatăl 
nostru carele eşti în Ceruri'“. Dacă am spune: care eşti în ceruri, 
parcă am ştirbi ceva din măreţia rugăciunii. 

In Colecţia de poezii populare G. Dem. Theod. întâlnim: Să 
mă duc la draga mea// Care mă iubeam cu ea// Din copilăria 
mea, în loc de: Cu care mă iubeam. Este tot o formulă stilistică, 
Intr'adevăr, dacă versul ar fi început prin pronumele care la cazul 
prepoziţional, mândra, în propoziţiune, ar fi ocupat un rol se- 
cundar. Poetul popular însă a început versul prin nominativul 
pronumelui care, ca şi cum el ar fi subiect, dându-i astfel însem- 
nătatea unui subiect. Mai târziu revine însă, făcându-ne să vedem 
adevărata idee. Intr'adevăr, înţelesul versurilor este: Să mă duc la 
mândra aceea a mea (o astfel de mândră) cu care mă iubeam din 
copilărie şi nu: să mă duc la mândra mea eu care mă iubeam 
cu ea. 

Mitrop. Dosoftei, în prefața Psaltirei în versuri, prefaţă 
scrisă în proză, deci nesupusă constrângerilor ritmului, întrebuin- 
țează, după nume de fiinţe, când relativul care, când relativul ce: 
Va să zică că bisiarica cea din limbi, caria era stearpă de darul 
lui Dumnezeu, şi:... le-am scris pentru cetitoriul iubit, ce va avea 
osârdie a cerca... şi: Atunci mi-au scris. sfinția sa tizulu mieu, 
carele acmu iaste în locul părintelui Nectarie Kyr Dosoftei. Este 
lămurită deosebirea dintre relativele ce, cari, carele în aceste rân- 
duri, Intr'adevăr, relativul ce, prin constituţia sa fonetică și ori- 
gina sa etimologică, este potrivit pentru numele nedeterminat 
cetitoriul iubit (nu ştim care, ci un cititor oarecare, oricine-o fi 
el); caria se referă la, besiarica, precis determinată, asupra căreia, 
autorul voeşte să stărue; iar relativul carele=el care, stărue şi 
mai mult asupra numelui. Așa dar, limba poeziei care întrebuin- 
țează mai mult relativul ce nu este alta decât limba obișnuită a. 
secolului XVII. Carele nu se mai întrebuinţează, decât în formule 

bisericești. Şi totuşi el ne trezește în suflet ecoul expresiilor bă- 
trânești, dacă-l întrebuinţăm în vorbirea obişnuită. 

Tot în limba sec. XVII și XVIII găsim acuzativul relati- 
vului care şi cu şi fără prepoziţia pe. Astfel: să răscumpere cetă- 
țile care le luase păgânii (Gr. Ureche, Letop. Când au luat Ştefan 
Vodă Chilia). şi:.. au fost şi Băsărabă Vodă..., pre carele toți 
domnii de primprejur îl cuvântă de rău. Se vede lămurit deose- 
birea dintre cele două expresii: în prima, confuzia între care su- 
biect şi care obiect este evitată de acuzativul le; în a doua ex- 
presie însă, autorul a voit să insiste asupra relativului; de aci 
prepoziţia pe şi articolul relativului, astfel că, în această frază, 
Băsărabă Vodă este numit de trei ori: 1) pre care 2) -le, 3) îl. 
Astăzi, în vorbirea obişnuită, se întrebuinţează acuzativul rela- 
tivului care fără prepoziţie. Este incorect însă în limba cultă, 
intelectuală, raţională, care exprimă cât mai complet mişcările 
sufleteşti, deci prin raporturi logice cât mai limpezi, explicite, 
nu implicite - 


PRONUMELE INTREBĂTOR 


Ține locul unui nume despre care se întreabă ceva. Ele sunt: 
cine, care, ce. Cine a venit? =Care fiinţă, cum se numeşte per- 
soana care a venit. Ce faci? =Cum se numeşte lucrul pe care-l faci. 
Care-i acolo? în loc de cine-i acolo. Pronumele cine ţine locul unui 
substantiv, nume de fiinţă: Doamne, 'ntr'al tău munte cine să se 
sue (Mitr. Dosoftei, Psalt. 23), adică ce ființă, care om, cum e 
numele lui. Pronumele ce ţine locul unui nume de lucru: Ce-ţi 
fu mare, de mergi, înspăimătă? (Ibid. 113)=ce lucru, ce pricină, 
cum se numește pricina, care te-a făcut să... In expresiile de mai 
sus cine şi ce ţin locul unor nume, sunt pronume. În expresia: 
Cine-i împăratul de vine cu slavă? (Ibid. 23). pronumele cine 
este tot pronume. Am putea spune însă: Care împărat a venit?, 
în cazul acesta pronumele care este în funcţie adjectivală. Tot aşa, 
şi ce: Ce faci? dar și: Ce lucru faci? Ce vuete şi ce viers de alăute 
se auzeau ieri? (M. Sadoveanu, Șoimii, IV, 1). 


Stilistica pronumelui întrebător. Pronumele cine ţine locul 
unui nume de fiinţă, pronumele ce ţine locul unui nume de lucru. 
Care, după cum am văzut, este relativ. Intrebuinţând pe care în 
loc de cine, dăm răspunsului pe care-l aşteptăm la întrebarea, 

noastră o notă de siguranţă. Când întrebăm cine-i acolo?, arătăm, 
prin întrebuinţarea pronumelui cine, că nu știm, care va fi răs- 
punsul. Dacă întrebăm însă care-i acolo, întrebarea noastră, prin 
prezența pronumelui care, lasă parcă, să se înțeleagă că oarecum 
cam ştim noi cine poate fi. Pronumele întrebătoare pot fi înlocuite 
cu adverbe, locuţii adverbiale şi alte expresii. Unde e Ştefan-al- 
Mariei? (Ibidem, VII, 1)=în ce loc... Cum au să ne ajungă? (Ibid. 
V, 4), în ce chip... Pe unde ai venit?=pe care drum, etc. Se vede 
ușor că adverbele, fiind vorbe ce lămuresc pe verb, deci, de cele 
mai multe ori, aducând preciziuni spațial-temporale, raţionale, 
nu au, pentru noi, valoarea afectivă pe care o au numele de fiinţe 
sau de lucruri. Astfel între: când ai venit şi în ce “vreme ai venit, 
expresia a doua este mai bogată, în conţinut afectiv, datorită sub- 
stantivului vreme. Tot aşa expresia: în ce chip ai isbutit? are o 
tonalitate afectivă mai mare, datorită substantivului chip, decât 
expresia: cum ai isbutit? 


PRONUMELE NEHOTĂRIT 


Ţine locul unui nume, arătând că persoana al cărui nume-l 
înlocueşte este nehotărită, nedeterminată. A venit cineva=a, venit 
un om, o persoană, dar nu se ştie cine este, cum îl chiamă. Dim- 
potrivă când spunem: a venit el, pronumele el ține locul unui nume 
determinat, arătând o persoană precisă, despre care a mai fost 
vorba. Pronume nehotărîte sunt: cineva, oarecare, oarecine, vre- 
unul, vreo, fiecare, fiecine, fiece, oricare, orice, vreun, vreo, vreunii, 
vreunele, niscaiva, altul, alta, alții, altele, cutare, tot, toată, 
anumit, anumită, anumiţi, anumite, nişte... Să nu-l pârască 
cineva... (I. Neculce). Pronumele nehotărîte pot fi întrebuințate şi 
în funcţie pronominală: A venit cineva la mine şi în funcţie ad- 
jectivală: A venit un om la mine. Voi sânteţi urmaşii Romei? 
Nişte răi şi nişte fameni! (M. Eminescu, Scris. 111). Și cât de viu 
s'aprinde el // In orişicare seară (Idem, Luceafărul). Și din adânc 
necunoscut // Un mândru tânăr creşte (Ibidem). 


Stilistica pronumelui nehotărît. S'ar părea că multe din 
pronumele enumerate mai sus sunt sinonime. Și totuși fiecare 
dintre ele are o nuanţă deosebită, Astfel: cineva, oarecine, careva, 
oarecare, unul, vreunul, cutare arată, în fond același lucru: o ființă 
nedeterminată. Cineva însemnează întradevăr: o ființă necuno- 

scută, nedeterminată. Dar careva, prin înţelesul relativ al lui care, 
ne trezeşte în minte ideia unei fiinţe dintr'un grup știut sau bă- 
nuit de noi. Să luăm următorul caz: A venit cineva la mine. Să 
înlocuim, pe rând, pronumele cine prin celelalte. Vom avea: A 
venit unul la mine=unul din cei pe care-i cunosc. A venit un 
oarecare la mine=un ins din mulțimea largă, un ins comun, nu 
distins. Nici nu putem spune: A venit careva sau vreunul la mine, 
aceste pronume fiind mai ales întrebuințate în propoziţiuni ne- 
gative: Să nu vie.careva. Nu era vreo scofală. Se pare că numai 
cineva arată o fiinţă nedeterminată, fără să ne trezească în minte 
ideia unei mulțimi din care face parte sau la care se referă, pe 
când toate celelalte pronume exprimă ideia, unei ființe nedetermi- 
nate proectate pe ideia unei mulţimi, de multe ori tot atât de 
nedeterminată, și ea. 

G. Ureche spune: Cine cum au putut (Letop. Războiul lui 
Ştefan Vodă cu Albert...), în loc. de fiecare cum a putut. Se vede 
lămurit progresul făcut de limbă în puterea. de a exprima, precis 
raporturi logice. Exemplul ne arată deasemenea, limpede că fiecare 
se referă, la un nedeterminat dintr'o mulţime determinată. Acelaşi 
cronicar spune: Și de aci i-au slobozit cine-şi pre la casa Sa 
(Ibid:)=pe fiecare la, casa sa. Ooarecare apare la Gr. Ureche arti- 
culat: Ridicatu-s'au un Ştefan oarecarele (Letop. De un Ştefan 
Vodă... văleat. 7074) Tot la el citim: Şi cu multe daruri capetele, 
cine era, le-au dăruit (Letop. Când s'au gătit Ștefan Vodă cu 
„ oaste să iasă împotriva Turcilor)=oricine erau ei. Aşa dar, la Gr. 
Ureche cine îndeplinea, o mulţime de funcțiuni pe care azi le îm- 
plinesc atâtea alte pronume. Înmulțirea acestor pronume este în 
fond înmulţirea expresiilor logice. Intrebuinţând pe cine în locul 
altor pronume nehotărite, vom da expresiei noastre mai papina 
preciziune logică şi deci mai multă nedeterminare. 


NUMERALUL 


Este unitatea din statica, limbii care exprimă cantitatea, lu- 
crurilor sau fiinţelor, precum și ordinea lor spaţială sau temporală. 
Măsurând deci cantităţi, spaţiu şi timp, numeralul este poate uni- 
tatea limbii cea mai lipsită de tonalitate afectivă. Astfel când 
spunem: am cinci mere, cuvântul cinci ne arată cantitatea me- 
telor, fără să ne miște simţirea, noastră. 

Ca și adjectivele, numerele se pun pe lângă nume de ființe 

sau de lucruri, dar pe când adjectivele arată însuşirile numelor 
pe lângă care sunt puse cu specială privire la afectivitatea, noa- 
stră, numeralele exprimă ideile reci de cantitate, timp, spaţiu. 

Astfel numeralele cardinale arată câte fiinţe sau lucruri exe- 
cută sau suferă mişcarea unui verb: au venit cinci oameni; am 
două cărți. Ordinalele arată ordinea în timp și spaţiu a ființelor 
şi lucrurilor: Întâiul om a fost Adam; a venit al treilea. Distri- 
butivele arată împărţirea cantităţii unui grup de fiinţe sau de 
lucruri: au venit câte doi, stau în rânduri câte trei. Multiplica- 
tivele exprimă ideia de înmulţire, deci de mărire a cantităţii: vei 
avea un câștig împătrit, coala e îndoită, adică câştigul tău va fi 
de 4 ori mai mare, etc. Adverbialele arată de câte ori s'a repetat 
mişcarea unui verb, măsoară deci cantitatea verbului. Numeralele 
substantive arată o unitate numerică întrebuințată ca substantiv: 
cincime, zecime, optime, doime, etc. Cele nehotărîte exprimă o can- 
titate nedeterminată, atât de precis, cum este în celelalte cazuri: 
mulți, toţi, puțini, etc.; toate aceste numerale arată o cantitate de 
ființe, dar nu atât de exact măsurată ca în cazul: cinci, opt, 
zece, etc. 


Stilistica numeralelor. Numeralele, după cum am spus, fiind 
niște adjective ale măsurătorii cantităţii timpului, spaţiului, vor 
avea, o stilistică asemănătoare cu a adjectivelor. Astfel, un pro- 
cedeu de exprimare a afectivității noastre cu ajutorul unui nu- 
meral este substantivarea numeralului: Câţi oameni sunteţi? — 
Cinci. In acest caz cinci este substantiv și are o forţă expresivă, 
mult mai mare decât dacă am zice cinci oameni. Am arătat prin 
aceasta, interesul, impresia afectivă pe care o exercită asupra 
noastră numeralul, deaceea l-am substantivat. Fie şi cazul: două 
mii lei în loc de două mii de lei. Suprimarea prepoziţiei de face 
ca, expresia, să, îmbrace un caracter telegrafic. 

Adeseori, în vorbirea, de astăzi, în locul numeralului ordinal 
se întrebuinţează, cel cardinal. Astfel, în loc de premiul al doilea, 
se zice premiul doi. Tot așa, în loc de trimestrul al doilea, se zice 
trimestrul doi, etc. Expresia aceasta, incorectă din punct de ve- 
dere logic, — fiindcă în acest înţeles ar însemna că e un trimestru 
dublu, — mai uşoară de pronunţat, fiindcă e mai scurtă, trezeşte 
în sufletul nostru tonalitatea afectivă a numerelor cardinale, 
reci, intelectuale. 

Dintre numerale, cele ordinale sunt acelea care pot mai ales 
exprima, tonalități afective. Astfel nu zicem calitatea una, mâna 

una, premiul unu, ci prima calitate, mâna întâia, premiul întâiu. 
O ordine spaţial-temporală trezeşte şi o ordine afectivă. 

Deaceea, înlocuirea ordinalelor prin cardinale duce la în- 
gheţarea expresiei din punct de vedere afectiv. 

Sunt însă situaţii în viaţa noastră afectivă când preciziunea 
matematică a numeralelor cardinale ar aduce lumini raţionale ce 
ar schimba starea noastră sufletească. Spre a se împiedica aceste 
încălcări ale raţiunii într'o dispoziţie afectivă a sufletului nostru, 
sistemul limbii a creiat expresiile de aproximaţie numerică. Astfel, 
în loc să spunem exact: erau şapte sute, adesea zicem: erau ca la 
şapte sute, erau vreo şapte sute, să tot fi fost vreo şapte sute, se 
apropiau de şapte sute, erau peste şapte sute, erau în jurul cifrei 
de şapte sute, erau cam şapte sute. Ne dăm cu toţii seama de 
nuanțele deosebite afective pe care le exprimă aproximaţiile de 
mai sus şi de deosebirea dintre ele şi cifra exactă de: şapte sute. 
M. Eminescu, pe de altă parte, spune: Porni Luceafărul // Creşteau 
în cer a lui aripe // Şi zeci de mii de ani treceau // In tot atâtea clipe. 
Ce s'ar fi întâmplat dacă, în loc de zeci de mii de ani, Eminescu ar 
fi zis 42000 de ani trecură? S'ar fi dus tot farmecul strofei, toată, 
atmosfera, de basm şi nedeterminare. Este și acesta, un procedeu 
de aproximaţie, mai bogat firește în expresivitate afectivă decât 
cel de sus. In ordinea puterii lor expresive: 1) şapte sute=cifră 
exactă, afectivitate zero; 2) ca la, vreo, peste, etc., şapte sute= 
afectivitatea, apare micşorând precizia. logică; 3) sute erau= logica 
aproape zero, afectivitatea a crescut la maximum. 

Pentru a arăta că două ființe sau două lucruri sunt întot- 
deauna împreună, s'a creiat termenul de pereche. Astfel se zice: 
o pereche de ochelari sau: am angajat o pereche (=soţ şi soţie). 
Substantivul pereche în fond este un numeral. El este plin de 
expresivitate afectivă. Intr'adevăr, dacă spunem: mi-am cumpărat 
o pereche de ochelari şi nu: mi-am cumpărat doi ochelari, o facem 
spre a arătă că suntem împresionaţi de faptul că cei 2 ochelari 

„sunt mereu împreună şi mereu egali. Ii denumim deci cu numele 
dat de simţirea, noastră, nu cu acela al raţiunii noastre şi care 
ar fi: doi ochelari. 

După cum la adjective, pentru a exprima o calitate întrun 
grad înalt, se întrebuințează articolul cel, cea, tot astfel se proce- 
dează şi la numerale. Astfel se zice: era întâiul la învăţătură, dar 
şi cel dintâi. Expresia a doua e mult mai bogată în conţinut 
afectiv, dat fiind că ne atrage atenţia, ne trezeşte interesul asupra 
calității lui de a fi cel dintâi. 

5 

„Am văzut cum I. H. Rădulescu, spre a arătă o calitate în- 
trun chip puternic, repetă adjectivul, intercalând conjuncţia şi: 
lungă şi lungă... Acelaşi lucru îl vedem şi la numeralele adver- 
biale : întâi şi întâi, mai întâi şi mai întâi, sunt expresii încăr- 
cate afectiv, fără niciun folos din punct de vedere logic. Rostul 
acestei bogății a lor nu este decât acela de a insista, de a trezi 
atenţia, interesul, deci afectivitatea noastră în legătură cu ceva. 

Tot afectivitatea noastră a făcut ca, atunci când e vorba de 
zilele lunii, în loc să se spună unu Ianuarie, după cum se spune 
pentru celelalte zile, — două, trei, patru, etc., Ianuarie — se zice 
întâi Ianuarie. Intr'adevăr, prima zi a lunii s'a făcut mai mult 
simțită de noi şi, spre a traduce această atenţie deosebită. pe care 
i-o acordăm, s'a înlocuit numeralul cardinal prin ordinal, care, 
așă cum îl pronunțăm astăzi, se confundă cu adverbialul. 


VERBUL 


Am spus, la început, că verbul este o unitate din dinamica 
limbii. Dacă cercetăm bine, vedem chiar că el singur constitue 
partea a doua a limbii, denumită de noi dinamica limbii. Intr'a- 
devăr, cl este voba care exprimă ideia de mișcare. După cum 
am arătat, ideia de timp şi spaţiu este implicită în ideia de 
mișcare. Așa dar, exprimând trilogia ideilor de mişcare, timp, 
spațiu, verbul are timpuri, adică, are forme care arată dacă miş- 
carea se petrece în clipa când vorbim, dacă s'a, petrecut mai 
înainte sau dacă se va petrece în viitor. El are și persoane, adică 
forme care ne arată dacă fiinţa sau lucrul care săvârşeşte miş- 
carea, este aproape sau departe de noi, sau dacă nu cumva suntem 
noi înşine. Dar, după cum am arătat la capitolul pronumelui, ară- 
tarea persoanei însemnează exprimarea unui raport de spaţiu. 
Astfel când spunem: Copilul merge la şcoală, verbul merge ex- 
primă deodată trei idei: ideia de mişcare, căci merge, își schimbă, 
poziţia în spaţiu; ideia de spațiu, căci schimbarea poziţiei se face 
în spaţiu; ideia de timp, căci copilul acum, în clipa de faţă, merge 
la școală. Acestea sunt cele trei idei fundamentale pe care le ex- 
primă, verbul. El mai exprimă şi felul cum se săvârşește o miş-. 
care — modul — şi ne arată și câte fiinţe sau lucruri săvârşesc 
mișcarea — numărul — şi dacă mişcarea este săvârșită de su- 
biectul propoziţiunii — forma activă — sau este suferită de su- 
biectul propozițiunii, forma reflezivă-pasivă. 

Dar, se pune întrebarea, ce mişcare exprimă verbele a fi 
și a şedea şi a sta şi a zăcea şi a dormi? Fără îndoială că 
în momentul când ședem nu facem nicio mișcare. După cum) nu 
facem nicio mişcare când zăcem sau când dormim. Dar aceste 
verbe, având toate formele verbelor care exprimă trilogia, ideilor 
de timp, spațiu, mişcare, sunt concepute, sunt văzute de mintea 
noastră sub forma unei mișcări. “Astfel este posibilă expresia: 
— Ce face Gheorghe? — Stă. Verbul stă este conceput ca fiind 
acţiunea, mișcarea pe care o face Gheorghe. Același lucru s'a pe- 
trecut şi cu verbul a fi. El exprimă numai existenţa lucrurilor 
sau a esențelor lucrurilor și fiinţelor și a însușirilor lor, dar, 
formulat sub aceleași forme sub care sunt formulate și celelalte 
verbe, verbul a fi ne face impresia că exprimă ideia, de mișcare. 
Deaceea, credem că este cu totul potrivită definiţia pe care am 
dat-o verbului, aceea, de vorba care exprimă mişcare, cuvânt care 
implică ideile de timp şi spaţiu. Acestea sunt rosturile raţionale 
ale verbului. 

Dar verbul nu servește numai să exprime concepte ale ra- 
țiunii noastre. Intr'adevăr,! sufletul lucrează întotdeauna întreg, 
chiar dacă în fiecare clipă o altă facultate a sal— una din cele 
trei: sentiment, voinţă, rațiune —e mai activă. Astfel că, pentru 
cazurile când voim să exprimăm odată cu activitatea raţiunii 
noastre şi mişcarea inimii noastre, verbul trebue să fie în stare 
să exprime şi aceste atitudini afectivo-volitive. „Astfel că verbul 
mai exprimă și felul cum se întâmplă mișcarea în raport cu su- 
fletul nostru, adică are moduri. Modul este o formă a verbului 
care exprimă aprecierea sufletului nostru faţă de mişcarea expri- 
mată de verb sau mai bine zis exprimă o mișcaie luată în con- 
sideraţie de sufletul nostru. Astfel: în propoziţia soarele stră- 
luceşte, verbul străluceşte exprimă ideia de timp, spaţiu, mişcare, 
dar în acelaşi timp arată şi partea, sufletului care e afectată de 
mișcarea exprimată de verb. In cazut de mai sus, modul indicativ 
ne arată că sufletul nostru nu face decât să constate, să ia act, 
prin rațiune, de faptul că soarele străluceşte. Dacă însă spunem 
Soarele să strălucească, noul mod al verbului, noua sa formă, arată 
să simţirea noastră e mișcată de mişcarea exprimată de verb: 
dorim ca soarele să strălucească. Tot așa și în cazul de-ar străluci 
soarele, strălucir'ar soarele, forma verbului s'a schimbat nu pen- 
trucă s'a schimbat ceva în trilogia ideii de mișcare, timp, spațiu 
pe care o exprimă, fiindcă, din punct de vedere al mișcării, tim- 
pului și spaţiului, acţiunea, exprimată de verb se petrece ca și în 

cazul indicativului și subjunctivului, adică timpul e prezent, în 
spaţiu e tot persoana a treia, mișcarea, — și cu ea încă, odată ideia 
de spaţiu — este exprimată. Forma verbului s'a schimbat, în 
acest caz, spre a exprima mişcarea sufletului nostru în prezența 
mișcării exprimate de verb. Intr'adevăr, aici nu mai este raţiunea, 
noastră care să ia act de mişcarea exprimată de verb, ca în cazul 
indicativului, nici simţământul nostru de îndemn, voința noastră, 
ca în cazul subjunctivului, ci dorinţa noastră, inima noastră! vor- 
beşte, dorind realizarea mișcării exprimate de verb: e modul op- 
tativ. Tot aşa și imperativul nu exprimă atitudinile sufletului 
nostru pe care le exprimă indicativul, subjunctivul, optativul, ci 
una cu totul deosebită: dorința noastră —sub formă de po- 
runcă — ca o mișcare să se întâmple. 

Dar despre moduri se va vorbi mai amănunțit în capitolele 
respective. Ceeace trebue reţinut acum este că verbul, — deşi prin 
excelenţă instrumentul raţiunii, devreme ce poate exprima prin- 
tro singură formă cel puţin o trilogie de idei raţionale, (în fond 
el exprimă deodată ideile de: 1) mișcare, 2) timp, 3) spaţiu, 4) nu- 
măr, 5) raporturi între numere) — are totuşi şi forme care exprimă 
şi glasul inimii noastre în prezenţa mișcării exprimate de el 
însuși. 


TIMPURILE VERBULUI 


Timpurile verbului sunt formele verbale care ne arată în ce 
timp s'a făcut, se face sau se va face mişcarea, exprimată de verb. 
Intr'adevăr, fie două forme ale verbului a merge: eu merg şi eu 
am mers. In aceste două cazuri, forma verbului nu s'a schimbat 
decât pentru a arăta că s'a schimbat ceva în ideia, de timp pe 
care o exprimă. Astfel, forma eu merg arată că mișcarea se în- 
tâmplă în timpul de faţă, în clipa în care vorbesc, pe când forma 
eu am mers spune că mişcarea s'a întâmplat în trecut, ieri alal- 
tăeri, etc. Așa dar, forma verbului nu s'a schimbat pentru a ex- 
prima o schimbare în ideia de mișcare sau în ideia de spaţiu, ci 
numai pentru a arăta o modificare în ideia de timp în care s'a 
petrecut mişcarea. 

Dar cu ce se măsoară, în comparaţie cu cine sunt judecate 
formele verbului ce exprimă ideia, de timp? Adică la cine ne re- 
ferim ca, să putem spune că o mișcare e prezentă, trecută sau vii- 
toare? Fără. îndoială că la momentul, la clipa în care se găsește vor- 

bitorul, pentzu limba vorbită, și cititorul sau scriitorul, în cazul 
limbii scrise. Să presupunem că cineva citeşte un roman: toate 
timpurile trecute ale verbului vor fi trecute pentru el cititor, după 
cum tot pentru el vor fi prezente mișcările verbului exprimate 
prin forma prezentului și viitoare cele exprimate prin forma vii- 
torului. Orice timp al verbului care are drept punct de compa- 
raţie pe vorbitor sau pe cititor se numește timp absolut. Timpurile 
absolute ale verbului sunt: prezentul, perfectul, viitorul. 

Dar omul nu sa mulțumit să compare timpul în care se 
petrece o mișcare numai cu clipa în care vorbește, citește sau 
scrie el. El a văzut că o mișcare exprimată de un verb poate fi 
mai îndepărtată în timp decât o mișcare trecută comparată cu 
clipa în care el vorbește; astfel am scris ieri, în trecut, fată de 
clipa când scriu, dar eu am scris și alaltăeri. Cum voiu arăta eu 
că am scris alaltăeri capitolul pe care voiam să-l scriu ieri? 
Cum voiu arătă, spre exemplu, că ieri tu ai venit la mine şi pe 
urmă m'am întors eu acasă? Pentru aceste cazuri sistemul limbii 
a creiat forma mai-mult-ca-perfectul prin care exprimăm o mişcare 
trecută față de, comparată cu, socotită trecută faţă de altă mișcare 
trecută. 

Timpurile verbului care exprimă o mișcare comparată cu 
altă mişcare trecută sau viitoare, se numesc timpuri relative. 


TIMPURILE ABSOLUTE 
PREZENTUL 


Arată că acţiunea exprimată de verb se săvârşeşte în mo- 
mentul în care se găsește persoana I, adică vorbitorul, persoana 
Iată ca punct de plecare: eu scriu, acum, când îţi spun, în mo- 
mentul de faţă; soarele străluceşte pe cer, acum, când îl văd şi 
ţi-o spun. 


Stilistica prezentului. Intrebuinţăm prezentul unui verb, nu 
numai când acţiunea exprimată se petrece în momentul de față, 
ci şi când ea s'a petrecut în trecut. In acest fel aducem trecutul 
în faţa ochilor, îl facem mai viu. Acest prezent este prezentul 

istoric. E un procedeu stilistic. Mureşan scutură lanțul cu-a lui 
voce ruginită, în loc, de: a scuturat a rupt, etc. 
Rumpe coarde de aramă cu o mână amorțită, 
Chiamă piatra să învie ca şi miticul poet... 
(M. Eminescu, Epigonii). 
a 


Inlocuim adesea şi viitorul prin prezent, pentru acelaşi 
motiv: mâine mă duc la târg, în loc de mă voiu duce. 

Proverbele se exprimă întotdeauna! la prezent, fiindcă ade- 
vărul exprimat de ele are valoare şi în clipa de faţă: ai carte, ai 
parte. Aşa a fost în totdeauna, așa este și așa va fi. 


PERFECTUL COMPUS ȘI PERFECTUL SIMPLU 


Perfectul compus exprimă o acţiune care s'a întâmplat în 
trecut. Ştefan cel Mare a zidit Mânăstirea Putna. Acest trecut este 
mai depărtat de prezent, decât cel exprimat de perfectul simplu: 
Auzii clopotele Invierii. 


Ca în cămara ta să vin, Trecu o zi, trecură trei, 
Să te privesc de-aproape, Şi iarăş, noaptea, vine 

Am coborât cu-al meu senin Luceafărul deasupra ei 
Şi mam născut din ape. Cu razele-i senine. 


Din sfera mea venii cu greu 
Ca să te-ascult şi-acuma, 
Şi soarele e tatăl meu, 
lar noaptea mi-este muma. 


Stilistica perfectului. La I. Neculce întâlnim: „Intr'un an au 
scos şi pre ţigani hârtii grele. Scos-au odată şi pe preoți un bir 
ce-i zicea mucarea'“.... In primul caz auxiliarul au este aşezat, ca 
de obiceiu, înaintea participiului. Este o mişcare exprimată prin 
forma obișnuită a perfectului; în cazul al doilea, autorul, voind 
să atragă atenţia cititorului, voind să sublinieze gravitatea fap- 
tului, adică să facă să intervie o apreciere deosebită din partea 
cititorului, a aşezat auxiliarul în urma participiului. 

Perfectul compus, creiat de latina populară pentru a obţine o 
mai mare expresivitate, ex. în loc de scripsi=scrisei s'a zis habeo 
scriptum=am. scris, a trecut în limba română, alături de cel simplu, 

derivat din perfectul latin. Şi în limba română, perfectul compus 
este un trecut cu o forță stilistică mai mare decât cel simplu. 
Pe lângă această deosebire însă, mai ales în unele regiuni ale 
Țării, Oltenia de pildă, perfectul simplu arată un trecut apropiat, 
pe când perfectul compus un trecut îndepărtat. In strofele din 
Luceafărul lui Eminescu citate mai sus, întrebuințarea perfec- 
tului simplu în locul celui compus se datoreşte forței expresive 
puternice, prestigiului stilistic al perfectului compus față de 
cel simplu. Intradevăr, în prima strofă, dacă poetul ar fi înlocuit 
perfectul compus prin cel simplu, acțiunile exprimate de verbele 
am coborît şi m'am născut n'ar fi fost atât de expresive. Este 
exact ceeace se petrece în strofa a treia unde venii este mai puţin 
expresiv decât ar fi fost am venit. Aceia pentru care perfectul simplu 
exprimă un trecut apropiat, iar perfectul compus un trecut în- 
depărtat, simt că deosebirea, stilistică între cele două forme verbale 
este aceeași. Exemplul următor ne va lămuri şi mai mult, 


Venia să te văd, 
Am venit să te văd, dar eşti supărat. 
Venisem să te văd, 


Cea mai expresivă formă e cea a 7mai-mult-ca-perfectului şi 
cea mai puțin expresivă a perfectului simplu. 

Intr'adevăr, distanţa. de timp care separă două acţiuni ale 
verbului, ce sunt în strânsă legătură logică, ne face să le privim 
cu mai multă atenţie, tocmai fiindcă se depărtează de forma 
obișnuită a sistemului limbii pentru acest caz. A privi cu mai 
multă atenție însemnează a privi cu mai mult interes, adică a 
acorda o mai mare valoare unor acţiuni, chiar dacă această va- 
loare este măsurată cu instrumentul rațiunii, cu forma, verbală a 
timpului. 


VIITORUL | 


Exprimă o acţiune care se va îndeplini în timpul care va veni, 
deci nu e de faţă, în viitor. Eu voi scrie, Nu acum, ci în clipa 
următoare sau deseară, mâine, etc. 


Stilistica viitorului |. După cum adeseori întâlnim pre- 
zentul în locul viitorului, spre a da o mai mare putere de ex- 
presivitate acţiunii, tot astfel înlocuim prezentul prin viitor 
pentru a slăbi, pentru a învălui oarecum ideia. Astfel, M. Emi- 

nescu, în poezia Dorinţa, în prima strofă, ca și în a doua, își 
exprimă, dorinţa prin trei prezente, iar în a treia prin viitor. Deo- 
sebirea e limpede simțită. lată versurile: 


Vino'n codru la izvorul Și cu brațele întinse 
Care tremură pe prund.... Să alergi, pe piept să-mi cazi... 


Pe genunchii mei şedea-vei, 
Vom fi singuri, singurei. 


Aceeaşi slăbire a afirmației o aduce viitorul și în proverbe. 
De aceea unele proverbe, conținând idei ce trebuesc spuse sub o 
formă mai dulce decât a celorlalte multe, se exprimă numai sub 
forma viitorului: Cum îți vei aşterne, așa vei dormi. Nu se spune 
niciodată: cum îți așterni, aşa dormi, sau daco spunem, voim să 
exprimăm ideia sub o formă tare. Tot astfel, dac'am spune: Vei 
avea carte, vei avea parte, am slăbi expresia ideii, care cere un 
ton de seriozitate în exprimarea ei: ai carte, ai parte. Sunt două 
forme de viitor. Voi merge şi am să merg, o să merg. Sunt for- 
mele populare ale viitorului latin, anume viitorul cu habeo și volo. 
Dintre formele voi merge și am să merg (o să merg) cea mai 
puternică expresie logică este voi merge şi cea mai puternic afec- 
tivă este am să merg, raportul logic de precizare temporală fiind 
umbrit. Astfel, I. Creangă (Amintiri...) zice: Ai să te duci în 
Fundul iadului... şi:.... şi dacă voi muri... Nu era deloc sigură 
mama scriitorului că soţul ei se va duce în iad, de aci viitorul cu 
qi să... dar soţul ei era. sigur că va muri..., de aci viitorul cu voi... 

Tot din motive afective este întrebuințată și inversiunea: 
Ședea-vei, în loc. de: vei şedea. S'a dat întâietate verbului principal, 
tocmai spre a-l scoate în relief. Deaceea, mai ales în limba veche, 
întâlnim această inversiune oridecâteori se stărue asupra acţiunii, 
Astfel: Ziceva cineva: Prietene, târziu este (M. Costin. Predos). 


TIMPURILE RELATIVE 
IMPERFECTUL. 


Exprimă o acţiune care dura în trecut, pe când se întâmpla 
sau când s'a întâmplat o altă acţiune. Ș'apoi Humuleștii şi pe vre- 
mea aceea nu erau numai aşa un sat de oameni fără căpătâiu... 
(|. Creangă, Amintiri....), pe vremea când scriitorul se ridica. 

băieţaș la casa părinţilor săi, deci în trecut. Cu alte cuvinte im- 
perfectul arată o acţiune care dura, curgea în trecut, după cum 
prezentul exprimă o acţiune ce curge în clipa în care se găsește 
vorbitorul. Punctul de plecare, termenul de comparaţie al imper- 
fectului nu este deci prezentul, ci perfectul, Chiar dacă acţiunea, 
trecută cu care se compară imperfectul nu este exprimată, ea este 
prezentă în subconștientul nostru. Imperfectul exprimă, datorită 
înţelesului său primordial, şi acţiuni care se repetau în trecut: 
După fiecare izbândă, Ştefan cel Mare înălță câte un locaş de în- 
chinăciune. 


Stilistica imperfectului. Exprimând o acţiune neterminată 
în trecut, imperiectul este tinipul cel mai potrivit pentru des- 
crierile poetice. Neindividualizând acţiunile, cum face perfectul, 
imperfectul îmbracă faptele exprimate în vălul legendar al lucru- 
rilor care durau mereu. Astfel, I. Creangă, în Amintiri din copi- 
lărie, spune: Şi unde nu s'au adunat o mulţime de băieți şi fete 
la şcoală, între care eram şi eu, un băiet prizărit, ruşinos. şi fricos 
şi de umbra mea. Dacă autorul ar fi zis: între care am fost şi eu, 
ar fi însemnat că s'au adunat odată, că autorul a fost și el o sin- 
gură dată, după care nu sa mai întâmplat nimic sau, în orice 
caz, pe autor nu-l interesează ce sa mai întâmplat. Intrebuin- 
tarea imperfectului face să se extindă şi asupra verbului s'au 
adunat ideia de repetiţie. Astfel că noi înţelegem s'au adunat şi 
atunci și se adunau mereu de atunci încolo. 

In O samă de cuvinte a lui I. Neculce întâlnim:... când au 
fosi arând cu dânşii, cu Leşii, i-au fost împungând cu strămu- 
vările. Forma au fost arând=ara. Această, formă se întrebuinţează, 
și astăzi în limba populară, în povestire. Este o formă mai expre- 
sivă decât a imperfectului. Mai departe, I Neculce spune.... iar 
când îi bătea cu biciuşcele, ei se ruga să-i împungă. Se vede uşor 
deosebirea de tărie expresivă dintre au fost împungând si îm 
pungea. 


MAI-MULT-CA-PERFECTUL 


Exprimă o acţiune trecută, terminată, faţă de o altă acţiune 
trecută. Terminasem de scris, când ai venit tu. Plecasem, când ai 
venit tu. Această formă a verbului a fost oreiată de limbă spre a 
arătă că o acţiune s'a întâmplat înaintea altei acţiuni trecute. 

Stilistica mai-mult-ca-perfectului. Se întrebuinţează adesea 
în locul perfectului, pentru a arătă o mare distanţă, întâi tem- 
porală şi apoi afectivă, între două acţiuni. Venisem să te văd, 
dar eşti supărat, în loc de: Venii să te văd, dar eşti supărat. Tot 
aşa, I. Neculce spune că Dumitrăşco Vodă ...Și-au făcut vreo cinci 
şase steaguri de lefeci... Și făcuse cuvânt că va să meargă... In 
realitate, el întâi a făcut steagurile de lefeci şi apoi a făcut cuvânt, 
aşa dar m. m. c. p. nu era cerut de înţelesul logic. L-a întrebuințat 
totuşi pentru prestigiul său stilistic: stărue asupra acţiunii ver- 
bului. Dimpotrivă, acolo unde înţelesul logic îl cere, nu-l între- 
buinţează: ...dar galioanele moschiceşti n'au putut să agiungă să 
le prindă, precum s'au fost apucat... în loc de precum se apucase. 
Novoind să stărue asupra verbului se apucase, îl pune tot la 
perfect. 


VIITORUL AL DOILEA 


Exprimă o acţiune viitoare terminată înaintea altei acţiuni 
viitoare. Când vei veni la mine, eu voi fi plecat. 


Stilistica viitorului al doilea. Exprimând o acţiune trecută 
faţă de o acţiune viitoare, viitorul II este o expresie logică. In- 
tr'adevăr, căutând să arate cu precizie raportul între două acţiuni, 
raţiunea noastră a creiat acest timp. Deci nu inima a fost cea 
mai activă când s'a, creiat acest timp și nu inima este cea, care 
vorbește când îl întrebuinţăm, ci, dimpotrivă, raţiunea noastră, 
aproape exclusiv, arată raportul temporal, deci logic, dintre două 
acţiuni. Fiind prin, excelență un instrument al raţiunii, viit. L 
nu se întâlnește decât în limba intelectuală. Este aproape cu 
totul absent în limba populară, care, pentru toate acţiunile vii- 
toare, întrebuințează viitorul I. Un om cult chiar, în vorbirea, 
obișnuită, se servește de viitorul I spre a exprima orice acţiune 
viitoare. Când însă, chiar în vorbirea obişnuită, un intelectual 
întrebuinţează viitorul 1, o face din motive afective: spre a apărea, 
cât mai mult ca omul preciziunilor logice, deci al distincţiei in- 
telectuale. 

MODURILE 


Am văzut că modurile verbului sunt acele forme verbale 
care exprimă atitudinea sufletului nostru — şi în deosebi a, 
inimii noastre — faţă de mișcarea exprimată. Astfel, fie 
forma: el să meargă; această formă a verbului exprimă: a) miş- 
care; b) timpul când se produce; c) persoana care o produce; 
d) numărul persoanelor care o produc; e) ce simțim, ce gândim, 
cum vedem noi această mișcare față de sufletul nostru — modul. 
Intr'adevăr, dac'alr fi e! merge, am arătă că noi constatăm pur 
și simplu, prin instrumentul raţiunii, mișcarea, fără ca inima, 
noastră să-şi spună cuvântul. Dacă însă schimbăm forma ver- 
bului, spunând el să meargă, n'am făcut această schimbare din 
vreun alt motiv, ci numai spre a arătă că mișcarea exprimată de 
verb nu se întâmplă în realitate, ci e dorită de sufletul nostru, 
E dorită, însă tot în prezent și tot la persoana, a treia singular 
Sunt firește mai multe forme ale -verbului numite moduri, după 
cum sunt mai multe atitudinile sufletului nostru faţă de mișcarea 
exprimată de un verb. 


INDICATIVUL 


Este modul prin care vorbeşte, rațiunea noastră. Când nu 
facem decât să constatăm că o mişcare se produce, fără să mai 
spunem nimic altceva, cu alte cuvinte, când constatăm, prin ra- 
țiune, pur şi simplu, că mişcarea se produce, întrebuinţăm forma, 
verbului numită indicativ. Astfel: el merge, tu citeşti, voi scrieți, 
ei vorbesc sunt forme verbale care exprimă mișcări constatate de 
sufletul nostru prin raţiunea sa. Sunt la modul indicativ, care 
este modul constatărilor reci, obiective, raţionale. 


Stilistica indicativului. Şi totuşi prin indicativ se manifestă 
şi simţirea. noastră. Astfel propoziţiunea: Frumos e afară! ex- 
primă, pe lângă constatarea unei realităţi și mișcarea simţirii 
noastre. Aceasta se datoreşte fireşte adverbului frumos, dar în- 
semnează că şi indicativul a fost în stare să exprime această, 
voce a inimii noastre, altfel sar fi schimbat în alt mod. Când 
voim să înlăturăm efectul supărător pe care poate să-l producă 
imperativul, îl înlocuim prin indicativ. Astfel, când învăţăm un 
lucru pe o persoană căreia îi purtăm respect, întrebuinţăm în- 
totdeauna indicativul Astfel, la înnot, la călărie, și la sporturi în 

general, specialiştii profesionişti, spre a arătă respectul persoanelor 
pe care vor să le iniţieze în sportul respectiv se exprimă prin 
indicativ: acum veți ridica brațul stâng, sau veți face cutare 
mişcare; apoi fără teamă, executaţi, ete Deasemenea, în loc să 
spunem unui prieten: vino după masă pela mine, îi putem spune: 
după masă, vei veni pela mine. In acest caz, viitorul indicativ înlo- 
cueşte prezentul imperativ. Este o invitaţie mai delicată, mai 
prietenească, decât cea exprimată prin imperativ. Este o între- 
buinţare stilistică a indicativului. Eminescu spune: Pe genunchii 
mei şedea-vei, în loc de: să şezi. 

Propoziţiunile indicative pot şi ele exprima simţăminte. 
Astfel în poezia O mamă, a lui M. Eminescu, întâlnim urmă- 
toarele versuri: 


Deasupra criptei negre a sfântului mormânt, 
Se scutură salcâmii de toamnă şi de vânt, 

Se bat încet din ramuri, îngână glasul tău..... 
Mereu se vor tot bate, tu vei dormi mereu. 


Este lămurit că din aceste versuri se desprind simțămintele 
poetului, dar aceste simţăminte nu sunt exprimate de verbe, ci 
ele reies, indirect, din toate părţile versurilor. Astfel este o deo- 
sebire lămurită între versurile: S'a stins viața falnicei Veneţii şi 
Să-ţi cer un semn, iubito, spre-a nu te mai uita? In primul vers, 
simţământul de tristeţe se desprinde din prezentarea unui fapt, 
în afară de persoama, poetului, pe când în al doilea vers este însăși 
expresia mișcării sufletești a poetului. 

Propoziţiunile întrebătoare la indicativ, pe lângă că arată o 
realitate, ele exprimă în același timp şi o atitudine sufletească a 
vorbitorului faţă de acţiunea verbului. Astfel în propoziţiunea: 
Codrule, codruțele, // Ce mai faci, drăguțule? M. Eminescu vrea, 
să spună că codrul face ceva, dar el nu ştie ce. Același lucru se 
întâmplă în versul din Strigoii: La ce-ai venit, regină, aicea în 
pustiu? Verbul ai venit exprimă mai întâi o acţiune reală, dar în 
acelaşi timp el exprimă şi mirarea poetului, deci simțământul celui 
care vorbeşte; dacă poetul ar fi zis numai: Ai venit, regină, aicea 
în pustiu, el nu ne-ar fi arătat simțământul său faţă de acţiunea, 
exprimată de verbul ai venit. Se vede astfel că în propoziţiunile 
întrebătoare indicativul are o întrebuințare stilistică. Astfel, în 
poezia Dorința de Mihail Eminescu, poetul exprimă simţămintele 

gingaşe de dragoste caldă, fără prea mult sbucium, nici suferință. 
Avem un imperativ: Vino'n Codru... apoi subjunctivele: 


Şi cu braţele întinse 
Să alergi, pe piept să-mi cazi... 


Inlocuirea acestor subjunctive prin imperative ar fi dat 
poeziei un ton prea solemn, care nu corespundea cu simţă- 
mântul său. 


SUBJUNCTIVUL 


Exprimă o mişcare ce nu se petrece în realitate, ci este voită, 
sau dorită de noi. Din punct de vedere raţional, subjunctivul ex- 
primă mișcări posibile. Nu însă de conținutul raţional este sub- 
junctivul încărcat, ci de cel afectiv. Astfel când spunem: să vină 
la mine, n'am întrebuințat subjunctivul spre a exprima glasul 
raţiunii noastre, adică spre a arătă că mișcarea nu este reală, ci 
este posibilă, ci spre a, exprimă, spre a da glas inimii noastre, 
care doreşte ca mișcarea să se întâmple, ca el să vină. Se vede 
lămurit deci că subjunctivul exprimă mișcările inimii noastre. El 
este modul afectivității noastre, după cum vom vedea că sunt și 
modurile optativ şi imperativ. După cum am văzut, şi indicativul 
poate să exprime stări afective, dar numai în mod indirect. Fireşte 
că în poezii, unde înainte de orice se caută expresia unor sen- 
timente, se întrebuinţează şi indicative. Sentimentul poetului nu 
reiese însă din modul predicatelor, ci din îngrămădirea de im- 
presii prezentate sub o formă obiectivă. Astfel, când Arald ajunge 
la preotul cel păgân, poetul ne prezintă imaginea următoare: 


Izvoare vii murmură şi saltă de sub piatră, 
Colo cenuşa sură în părăsita vatră, 

In codri-adânci cățelul pământului tot laitră, 
Lătrat cu glas de zimbru răsună în urechi... 


Simţământul poetului nu este exprimat prin forma verbelor, 
care sunt la indicativ. El este dedus din prezentarea, unor lucruri 
ce se petrec în afara sufletului poetului. Dimpotrivă, strofa urmă- 
toare, din poezia Dorinţa, ne arată atitudinea vorbitorului, adică! a 
poetului faţă de verb: 


Fruntea albă'n părul galben 
Pe-al meu braț încet s'o culci, 
Lăsând pradă gurii mele 

Ale tale buze dulci. 

Subjunctivul s'o culci exprimă dorinţa poetului, exprimată, 
sub forma unui îndemn. 

Propoziţiunile subjunctive pot exprima: a) un îndemn: să 
mergem; b) o îndoială: să fie oare aşa?; c) o chibzuială: să plec? 
să rămân? d) o poruncă: să vii la mine; e) o condiţie: să stai de 
vorbă cu el şi vei vedea ce-i poate pielea; f) o dorinţă mare: să fie 
sănătos! 

Unele din întrebuinţările subjunctivului în propoziţiunile 
independente sunt neapărat trebuincioase limbii, altele nu. Sunt 
neapărat trebuincioase subjunctivele care exprimă îndemn și chib- 
zuială, toate celelalte stări sufletești exprimate de subjunctiv pot 
fi exprimate şi prin alte moduri. Astfel, porunca prin imperativ: 
vino la mine; îndoiala prin indicativ: e oare aşa? concesia prin 
imperativ sau indicativ: stai de vorbă cu el (la amândouă mo- 
durile); dorinţa-urare prin optativ: o de-ar fi sănătos!. 

După cum am mai spus, în toate cazurile când alegem între 
două sau mai multe forme de vorbire pe care ni le pune la înde- 
- mână limba, o facem din motive stilistice. 

Astfel, dacă exprimăm o poruncă prin subjunctiv în loc de 
imperativ, îi slăbim puterea:. să vii la mine e o poruncă mai 
slabă decât vino la mine. Deasemenea, duce-te-ai pe pustii e mai 
slabă decât subjunctivul să te duci pe pustii. 


Vino 'n codru la izvorul 
Care tremură pe prund 
e mai tare decât 
Şi cu braţele întinse 
Să alergi, pe piept să-mi cazi. 


Se vede astfel că nu este indiferentă forma verbului prin 
care exprimăm o dorinţă, un îndemn, etc. Alegerea ei este însuși 
stilul vorbirii sau scrisului nostru. 

Uneori subjunctivul exprimă stări afective pure. Astfel: să 
mergem= îndemn; să fii sănătos= dorinţă; să vii la mine= poruncă. 
Sunt însă cazuri când el exprimă un conţinut raţional sub formă 
afectivă. Astfel este subjunctivul care exprimă: o condiţie: să stai 
de vorbă cu el (=dac'ai sta de vorbă cu el) şi vei vedea dât wa- 
lorează. (=ai vedea, ce valoare are); o concesie: să zicem că eşti 
Bun, dar ai dat dovada că eşti crud (=noi nu zicem, ci presu- 
punem c'am zice, deși am zice, oricât am zice). Să spui tu oricât 
că e bun, eu îl ştiu că e rău. (=ori cât ai spune tu, deși tu spui)... 

Intr'adevăr, subjunctivul să stai de vorbă cu el..., ete., este 

mai încărcat de afectivitate, — exprimând o ipoteză sub forma, 
unui îndemn, — decât condiţionala: dac'ai sta de vorbă cu el. Tot 
așă se întâmplă şi cu celelalte cazuri amintite. 

Adesea ṣe omite conjuncţia să: Fie voia Ta; iar Eminescu 
spune: toată lumea fericească-l= să-l fericească (=să presupunem 
că-l fericeşte). Este subjunctivul curat, vechi, popular, poetic. El e 
capabil să exprime o ideie, într'o haină curată, veche, delicată, 
deci o tonalitate afectivă. 


OPTATIVUL 


Exprimăm o dorinţă: de-ar veni! aş mânca! aş sbura la cer, 
ar fi mulțumit! Am văzut că şi subjunctivul exprimă o do- 
rinţă. Deosebirea dintre o dorinţă exprimată de subjunctiv și 
aceeaşi dorinţă. exprimată de optativ se datoreşte tonalităţii afec- 
tive pe care o exprimă fiecare dintre cele două moduri. Astfel 
când spunem: să vină la mine, dorinţa, noastră, ia şi tonul unei 
porunci și, în cazul de faţă, datorită înţelesului verbului, do- 
rința se şi confundă cu porunca. Fie însă cazul: să fie sănătos! 
Aici este lămurit că nu mai este varba de o poruncă, fiindcă ni- 
meni nu poate împlini dela sine această mișcare a verbului. Să fie 
sănătos este deci expresia unei dorinţi. Ea este exprimată însă 
prin modul voinţei şi de aci ea îmbracă tonalitatea, afectivă a unei 
porunci. O exprimăm dând parcă poruncă și aşteptându-ne să se 
şi împlinească. Fie aceeași dorinţă, exprimată prin optativ: de-ar 
fi nănătos! Fir-ar. sănătos. In acest caz exprimăm dorinţa noastră, 
curată, fără vreo tonalitate volitivă. Este o dorinţă mai slabă. 
Dovada că optativul exprimă o dorinţă mai slab decât subjunc- 
tivul o avem în blesteme: fir-ar a naibii să fie! Vedem optativul 
întărit imediat de subjunctiv, fiindcă, după cum am spus, ex- 
primând dorinţa noastră prin subjunctiv, aşteptăm ca ea să se 
şi împlinească. 

Trebue subliniat însă că nu toate formele subjunctivului 
exprimă în același fel o dorinţă, — ci numai cele de persoana II 
şi III şi, mai ales, cele de persoana a III. Persoana I exprimă, 
îndemn: să mergem sau îndoială: să mergem? sau concesie: să 
mergem (=să presupunem că mergem), să zicem, să admitem. 
Putem chiar să zicem: să fim sănătoşi! dar în acest caz dorinţa 
sar confunda cu o concesie, însemnând: să fim noi sănătoşi şi 
pe urmă vom vedea. 

Unii gramatici disting condiţionalul de optativ. In fond nu 
este decât un singur mod, optativul, întrebuințat în ipostasă con- 
diţională, Astfel: aş veni la tine este dorinţa noastră exprimată 
singură, fără s'o înserăm în realitate, spre a vedea dacă se poate 
împlini sau nu. Dacă spunem însă: aş veni la tine, dar e târziu, 
am pus o piedică, am înserat dorinţa noastră, în realitate, iar gral- 
matical i-am adăogat o coordonată adversativă. Mai putem să 
spunem însă și: aş veni la tine, dacă war fi târziu=dac'ar fi de- 
vreme, aş veni la tine, condiţionala ar fi de vreme este tot la 
modul optativ înserat în realitate, fiindcă dorinţa nu s'a schimbat, 
numai că ea este exprimată acum cu privire la realitate. Astfel 
că nu sunt două moduri, ci două întrebuinţări ale aceluiaşi mod, 
optativul. 

Dorinţa e altfel exprimată când auxiliarul este așezat în 
urma verbului; astfel Eminescu zice: Miresei dulci i-ar da su- 
Flarea vieții; dac'ar fi spus: da-i-ar suflarea... sar fi schimbat 
chiar înțelesul. Astfel, în primul caz, poetul constată dorinţa lui 
Okeanos; în al doilea, poetul și-ar exprima dorinţa sa. 

Să cercetăm însă fiecare formă a optativului: aş sbura= do- 
resc să sbor; sburare-aş= dorinţă, puternică=urare; ar sbura=el 
doreşte să sboare; sburare-ar=noi dorim ca el să sboare; am 
sbura= dorim să sburăm; sburare-am = ne urăm să sburăm; ei ar 
sbura= doresc să sboare; sburare-ar= noi dorim ca ei să sboare. 


IMPERATIVUL 


Imperativul exprimă o poruncă. Intrebuinţarea imperativului 
însă în locul subjunctivului îi dă valoare stilistică. Astfel impera- 
tivul exprimă o poruncă mai tare decât subjunctivul. El se în- 
trebuinţează când o autoritate poruncește unui subordonat, stă- 
pânul unei slugi, etc. Dar, tocmai datorită tăriei lui, el se între- 
buinţează de oratori în faţa mulțimilor, de credincioși în rugă- 
ciunile lor: Auzi-mă, Doamne! In acest caz, imperativul îmbracă o 
formă solemnă. Astfel, acelaşi mod poate exprima simţăminte 
deosebite. Intr'adevăr, altul este simțământul cu care un stăpân 
poruncește unei slugi, altul este simțământul unui rege care po- 
runcește poporului său şi altul este simţământul cu care un umil 
credincios se adresează lui Dumnezeu prin imperativ. Lasă-ți 
lumea ta uitată // Mi te dă cu totul mie, zice M. Eminescu. Dac'ar 
îi spus: să-ți laşi lumea ta uitată, ar fi slăbit dorinţa lui. Dea- 

semenea, în Luceafărul, dacă în loc de Cobori în jos, Luceafăr 
blând, ar fi zis să cobori în jos..., solemnitaitea, dragostei s'ar fi 
transformat într'o drăgălășie familiară. 

Tot aşa, în Psaltirea.... Mitr. Dosoftei, citim: Cântaţi Dom- 
nului cu cinste. (Ps 97). Dac'ar fi zis: Să cântaţi..., ar fi fost un 
adevărat îndemn, pe când, în cazul de faţă, îndemnul ia forma 
unei porunci. 

Imperativul, datorită însușirii sale de expresie a unei mișcări 
afective, în unele cazuri, tinde să se transforme într'o simplă in- 
terjecţie. Astfel, când voim să atragem atenţia cuiva asupra unui 
sgomot care abia, se aude în depărtare, zicem: ia! Este imperativul 
verbului a lua, care, în acest caz, are valoarea interjecţiei st! Inţe- 
lesul ei este acela de: ascultă! Aşa dar, vom putea să ne exprimăm 
în următoarele feluri; din ce în ce mai logice: 

1) st/=expresie afectivă, completă; 

2) ia=logica licărește printr'o vagă amintire a impera- 
tivului; 

3) Ascultă/=afectivitatea a scăzut, prin apariţia ideii lo- 
gice exprimate de imperativ. 


FORMELE VERBULUI 


Verbul ne mai arată, în afară de ideile de timp şi mod 
ale mişcării, şi cine săvârşeşte mişcarea. Cu alte cuvinte, 
când spunem: eu tai lemne, verbul arată că subiectul săvârşeşte 
mișcarea exprimată de verb. In acest caz, verbul este la forma 
activă. In cazul: lemnele sunt tăiate, predicatul sunt tăiate arată 
că subiectul suferă o mişcare săvârșită de altcineva. Verbul este 
la forma pasivă. Fie şi expresia: eu mă spăl. In acest caz, eu, 
subiectul săvârşesc mişcarea și tot eu o sufăr. Verbul este la, 
forma reflexivă. După cum se vede, aceste forme ale verbului, pe 
care gramaticii streini le numesc. genuri ale verbului (genera 
verbi) se referă la legătura dintre subiect și predicat, în ceeace 
priveşte cauza mișcării şi obiectul asupra, căreia se răsirânge 
această mişcare. 


Stilistica formelor verbului. Forma reflexivă a verbului, 
la persoana III singular, neprecizând cine este autorul mișcării, 
este foarte potrivită pentru expresiile în care eul, adesea supărător, 
trebue trecut sub tăcere. Astfel, în prefeţele cărților, autorii, în 

` loc să spună am făcut... am încercat să, am crezut, spun: s'a în- 
cercat, s'a făcut, etc. In porunci, în loc de: nu fumaţi, se spune 
adesea: a nu se fuma. Deasemenea, în observaţii, se zice: aici se 
stă, nu se lucrează, în loc de: staţi, nu lucraţi. M. Eminescu 
(Scrieri politice, Grigore Ghica Voevod) se exprimă astfel: Tre- 
buia dar nimicit acest om... Şi astfel s'a urmat, în loc de: astfel 
au făcut. lar mai departe: se asasinează, prin influența morală 
a Austriei, Domnul care a îndrăsnit a pratesta contra neruşinatei 
răpiri, în loc de: au asasinat, ete. Tot din această nevoe de a nu 
exprima subiectul s'au născut și expresiile: se spune (=lumea 
spune); se vede că... (=noi vedem, toţi văd). Unele verbe pot fi 
întrebuințate la toate cele trei forme. Astfel eu spăl, eu mă spăl, 
eu sunt spălat, eu port, mă mort, sunt purtat. Altele nu sunt în- 
trebuinţate decât la forma reflexivă: mă căznesc; întradevăr nu 
se spune eu căznesc sau eu sunt căznit. In toate cazurile de acest, 
fel, avem de a face cu specializarea, stilistică a unui verb. Intr'a- 
devăr, între eu mă spăl — verb reflexiv care e întrebuințat la cele 
trei forme de obiceiu — și între eu mă căznesc este o deosebire de 
intensitate afectivă. Şi, datorită acestei deosebiri, verbele care au 
exprimat maximum de afectivitate au sfârşit prin a nu se mai în- 
trebuinţa, decât la forma acestei maxime intensităţi afective, în 
cazul nostru la forma reflexivă. Din această, categorie face parte 
și verbul a se prăbuşi. Se zice: eu mă prăbuşesc, tu te prăbuşeşti, 
etc., dar nu eu prăbuşesc. Astăzi, printr'o abatere dela, această 
regulă a limbii, se zice adesea: a prăbușit cinci avioane. Motivul 
acestei abateri constă în aceea că vorbitorul voește să treacă. con- 
ţinutul afectiv legat de verbul a prăbuşi asupra unui obiect, nu 
asupra subiectului. Deasemenea între expresiile: Gallii au cucerit 
Roma şi Roma a fost cucerită de Galli, pasivul exprimă mai pu- 
ternic răsfrângerea, mişcării de cucerire asupra Romei. Se arată 
lămurit că Roma a suferit intens cucerirea și prin faptul că Roma 
e, în construcţie pasivă, la nominativ. 


FELURILE VERBULUI 


INTRANSITIVE ȘI TRANSITIVE 


Un verb exprimă, într'una din formele sale, ideia de miş- 
care, timp, mod, persoană, număr — aceasta la modurile perso- 
nale. El mai arată și cine suferă mișcarea: subiectul sau obiectul 
care, fireşte, este complementul verbului. Dar verbul mai exprimă, 

— prin înţelesul său, nu prin vreo formă specială — dacă mișcarea 
exprimată de el se resfrânge sau nu asupra vreunui obiect. Astfel 
verbul merg exprimă o mişcare care nu se răstrânge asupra, nici- 

` unui lucru. Dar verbul fac exprimă o mişcare ce ne trezește imediat 
în suflet ideia, unui obiect care să sufere mișcarea. Tot astfel: eu 
aprind, eu laud, etc. Verbele care exprimă o mişcare ce nu se răs- 
frânge, ce nu trece asupra unui obiect se numesc intransitive, iar 
cele care exprimă o mișcare ce trece asupra unui obiect se numesc 
transitive. Obiectul sufere mişearea, exprimată, de verb. 


Stilistica transitivelor și intransitivelor. Cele mai însem- 
nate fenomene sunt: intransivarea transitivelor și transivarea, in- 
transitivelor. Astfel verbul a spăla, din acela de spăl rufe. In limba, 
gospodinelor se spune: Săptămână viitoare spăl=.. spăl rufe. Este 
o expresie afectivă: într'atât s'a impus atenţiei noastre spălatul 
rufelor, încât a spăla=a spăla rufe. Eu râd a început să fie între- 
buințat, în anumie regiuni, reflexiv și activ, deci transitiv. Astfel 
adesea se zice: eu mă râd de el şi eu îl râd=iîl iau în râs. Amândouă 
fenomenele sunt pornite din nevoi de a exprima puternic o stare 
afectivă. Se poate să existe o expresie-care să fie capabilă să 
exprime puternic starea afectivă și, prin analogie cu ea, să se 
transiveze sau intransiveze un verb. Motivul nu este mai puţin 
nevoia, de expresie afectivă. Astfel expresia, îl râde este făcută după 
îl ia în râs; motivul a fost nevoia de a întării puterea expresiei 
verbului a râde. 


In Oltenia se zice: găina ouă, pe când în Moldova acest verb 
este reflexiv. Astfel, la I. Creangă întâlnim: găina babei se oua de 
două ori pe zi. Originea, acestei construcții deosebite a verbului a 
ouà se datorește afectivității mai puternice pe care a provocat-o 
faptul exprimat de verb în sufletele vorbitorilor. 


VERBE PERSONALE, UNIPERSONALE, IMPERSONALE 


Se numesc verbe personale acelea care se conjugă la toate 
persoanele. Astfel verbul a merge, a dormi, a lucra pot îi conjugate 
astfel: eu merg, tu mergi, el merge, noi mergem, voi mergeţi, ei 
merg. Verbele unipersonale n'au decât o singură persoană, adică 
nu se conjugă decât la o singură persoană: verbul a ouă; nu se 
poate spune decât găina ouă sau, în general, pasărea ouă. Verbele 

impersonale sunt acelea, întrebuințate doar la persoana III, care 
n'au subiect. Astfel: tună, fulgeră, ninge, plouă, ete. 


Stilistica unipersonalelor și impersonalelor. Unipersonalele 
nu se întrebuinţează, decât când e vorba de anumite fiinţe sau 
lucruri. Intrebuinţarea lor pentru persoane din alte categorii se 
face din motive stilistice. Astfel, când e vorba de avioane ce lasă 
bombe, se spune: au ouat bombe, sau s'au ouat. E lămurit că, în 
acest caz, avioanele sunt asemănate cu niște pasări. Şi numai 
afectivitatea noastră este mobilul cestei asemănări. Astfel că ex- 
presia. de mai sus e afectivă. 

Când spunem tună, nu ne gândim la niciun subiect. In 
minte ne apare fenomenul natural singur, mișcarea aerului pe 
care o numim tunet, iar în momentul când se produce tună. Tot 
astfel și fulgeră şi ninge, etc. Se personalizează totuși, din motive 
afective, aceste verbe. Astfel: oratorul a tunat împotriva adver- 
sarilor săi sau: a tunat şi a fulgerat în Cameră. In aceste cazuri 
mânia, violenţa unui discurs este comparată cu tunetul și fulgerul. 
Parcă vedem ochii oratorului scăpărând fulgere şi vocea lui sco- 
țând tunete de indignare sau revoltă. 


STATICA VERBULUI 


Am văzut, în introducere, că elementele sistemului limbii 
exprimă sau ideile unor lucruri ori fiinţe concepute în stare de 
repaos — numele — sau mișcarea. numelor — verbul. Și totuşi ver- 
bul a trebuit să-și creieze forme care să exprime, dacă ne e îngă- 
duit să spunem aşa, mișcarea văzută ca un lucru ce stă. Este un 
paradox, o contradicţie, o imposibilitate logică conceptul unei mi- 
șcări ce stă. Și totuși din punct de vedere afectiv sunt mișcări 
ce par că stau. (Am văzut de altfel că verbul a sta, deci a nu se 
mişca, se conjugă ca orice alt verb ce exprimă mișcare, este deci 
simţit şi apoi conceput ca și cum ar exprima o mișcare). Eu merg= 
eu săvârșesc o mișcare, ce constă din schimbarea. poziţiei picioa- 
Telor, dar mergere, adică faptul de a săvârşi această. mișcare, e con- 
ceput ca o unitate statică, așa cum e o casă, un pom, un om, ete 
Deasemenea, mersul sau mers = aceeași mișcare concepută în 
același fel, adică aşa cum este un substantiv, Dovada că sunt 
concepute ca niște substantive, deci ca niște unităţi statice, ne-o 
oferă faptul că atât forma mergere cât şi forma, mersul se pot de- 

clina. Tot așa, şi forma, mergând. Un om mergând este un om în 
poziţia mergerii, făcând mereu același lucru, aşa dar făcând din 
mișcarea mersului o însușire a sa. Dar o însușire este o realitate 
statică, exprimată în limbă prin nume. Tot aşa este și forma om 
lăudat, adică, un om căruia i s'au adus laude. Un om sfârșit este 
un om care a săvârşit mișcarea, sfârșirii și acum o are ca pe o în- 
suşire permanentă. 

Tot așa un om învățat este un om care a săvârşit mişcarea, 
învăţării şi acum © posedă — mai ales în rezultatul ei, — ca pe o 
însuşire permanentă. 

Formele verbale mai sus amintite fac parte din statica ver- 
bului. Ele sunt: infinitivul şi participiul. 


INFINITIVUL 


Este forma, verbului ce exprimă mișcarea concepută ca un 
substantiv. Astfel a merge-mergere, a învăța-învățare, a alerga- 
alergare. Fiind un substantiv, infinitivul nu va avea, forme ce ex- 
primă ideile de: timp, mod, număr, persoană. Va, avea, însă, toate 
însușirile unui substantiv: a) va putea fi subiect: a învăța e un 
lucru preţios; b) va fi obiect drept: doreşte alergarea pe câmp; etc. 


Stilistica infinitivului. Infinitivui, fiind un nume, nu va 
putea forma, gramatical, propoziţiuni. Va putea însă exprima ideile 
pe care le-ar putea exprima, o propoziţiune. Astfel putem spune: viu 
la tine ca să citesc, dar şi: viu la tine spre a citi. Sau: a plecat să 
se plimbe şi: a plecat la plimbare. Concepând infinitivul ca pe o 
unitate statică, bine definită, conturată, finala redată prin infi- 
nitiv este mai bogată în conţinut afectiv decât finala redată prin 
subjunctivul care exprimă ideia de: timp, spaţiu, mişcare. Infini- 
tivul mai poate îndeplini şi alt rol stilistic. Astfel, când e vorba 
să exprimăm, sub o formă modestă, o finală, o redăm prin infi- 
nitiv: în loc. să spunem ca să vă conving de acest lucru, voi 
arăta..., spunem: spre a vă convinge...; în acest fel, eul nostru a 
fost trecut subt tăcere. 

In general, înfinitivul, fiind un nume verbal, poate exprima 
aproape orice ideie pe care o exprimă verbul în propozițiune Astfel: 
a merge acum în oraş însemnează să îngheți de frig= dacă mergi 
acum .., deci o condiţională. In ciuda trecerii tale pela el, n'a 

venit=cu toate că ai trecut..., deci o adversativă. I-a plăcut ve- 
nirea ta=i-a plăcut că ai venit, deci o completivă. Pentru venirea 
ta a făcut aceasta= fiindcă ai venit tu..., deci cauzală. După pur- 
tarea ta vei fi şi răsplătit= după cum te vei purta..., deci o com- 
parativă. După trecerea ta pela el, s'a arătat foarte dispus=după 
ce ai trecut..., deci o temporală. Și așa mai departe. 

In toate aceste cazuri, ca şi în cele asemănătoare întrebuin- 
tate de sistemul limbii și-care n'au fost enumerate aici, mişcarea 
verbului este exprimată sub forma personificată a unui substantiv. 
Exprimarea, prin substantiv aduce cu sine toate însușirile stilistice 
ale unui substantiv fată de un verb. 


PARTICIPIUL 


Exprimă mișcarea unui verb concepută ca fiind continuă; în 
acest caz, el poate avea însușirile unui adjectiv. Astfel un om mer- 
gând este un om care merge mereu. Pe de altă parte, participiul 
poate avea un complement drept sau o completivă: dându-mi 
cartea, spunându-mi că vine; prin aceasta el este verb. Așa dar, 
participiul este şi nume şi verb, participă şi la însuşirile primei 
categorii şi la ale celei de a doua. De aci şi numele său. Parti- 
cipiul în -nd, în general nu se declină și are recţiune verbală. 
Participiul în -t este un adjectiv. El se declină, dar n'are recţiune 
verbală. Astfel un om lăudat este un om carea fost lăudat şi 
posedă această însușire. Totuşi, exprimând numai mişcarea, fără 
precizări personale și temporale, participiul în -nd este simţit de 
noi ca un adjectiv al mișcării sau ca o mișcare adjectiv, deci cu 
însușiri de expresie afectivă, după cum vom arăta, imediat. 


Stilistica participiului. Un participiu poate prescurta anu- 
mite categorii de propoziţiuni. Astfel: trecând eri pe stradă, m'am 
întâlnit cu prietenul meu= pe când treceam eri...; în acest caz am 
prescurtat o temporală. In același chip pot fi prescurtate condi- 
ţionalele, cauzalele, adversativele, relativele. A 

Participiul însă, fiind lipsit de preciziunile timpului, nu- 
mărului, persoanei şi exprimând doar o mișcare în neîntreruptă 
curgere, e mult mai puţin încărcat de elemente intelectuale şi 
deci mai aproape de atmosfera afectivă decât propoziţiunile pe 
care le prescurtează. Astfel, când spunem: dacă înveți bine, eşti 
răsplătit, condiţionala dacă înveți bine ne arată lămurit legătura 

logică, raţională, ce există între predicatele înveți și eşti fericit. 
Dacă zicem însă: învățând bine, eşti răsplătit, participiala învă- 
țând bine nu exprimă precis raportul dintre verbele învățând şi 
eşti răsplătit, acest raport logic este împlicit, nu explicit, Noi am 
văzut, însă că expresiile în care elementele logice, raţionale, sunt 
implicite, nu explicite, sunt cele mai încărcate de afectivitate. De 
aci întrebuinţarea largă a participiului la cronicari, în basme, 
în poezia populară, în poezia cultă. Astfel, la, I. Neculce, în cinci 
pagini, din cincisprezece idei ce puteau fi redate prescurtate prin 
participiu, unsprezece sunt prescurtate și numai patru sunt redate 
prin propoziţiuni cu predicate la forma, modală și conjuncţii. Ra- 
portul e lămurit: 11 participii contra, 4 predicate formând propo- ` 
zițiuni. La M, Eminescu (Scrieri politice), în cinci pagini de proză, 
din 8 idei care puteau fi exprimate prin participiu, 5 sunt în- 
tr'adevăr exprimate prin participiu, iar 3 prin propoziţiuni cir- 
cumstanţiale. Raportul, faţă de Neculce, e în favoarea, circumstan- 
ţialelor, adică, a, expresiilor logice. Tot la Eminescu însă, de data, 
aceasta în poezie, vedem că raportul se schimbă în favoarea, par- 
ticipiilor. Astfel, în Luceafărul, în 152 versuri, din 12 idei ce 
puteau fi exprimate prin participiu, numai 1 este exprimată prin 
circumstanţială, restul de 11 fiind într'adevăr exprimate prin par- 
ticipiu. Am spus că propoziţiunile temporale, cauzale, condiţi- 
onale, adversative, relative pot fi prescurtate în participiale. 
Nu însă absolut toate propoziţiunile acestor categorii. Astfel 
temporala: până să viu la tine, (am trecut pela librărie) nu 
poate îi redată, prin venind la tine, fiindcă înţelesul ar fi: pe 
când veneam la tine. Deaceea în calculele de mai sus am socotit 
numai acele idei care puteau întradevăr fi exprimate prin parti- 
cipiu. Fireşte că o ideie exprimată printr'un participiu poate 
fi redată şi printr'o principală. In cazul acesta, ea este și mai 
expresivă. Așa dar, vom avea trei grade de expresivitate afectivă: 
1) Veneam la tine. M'am întâlnit cu prietenul nostru. 2) Venind 
la tine, m'am întâlnit cu prietenul nostru. 3) Pe când veneam la 
tine, m'am întâlnit cu prietenul nostru. In primul caz, juxta- 
punerea, dă o forță expresivă la amândouă propoziţiunile. In cazul 
al doilea, această, primă ideie este exprimată sub o formă încărcată 
de mai puţine elemente întelectuale, deci mai apropiată de expre- 
siile afective. In cazul al treilea, raportul logic fiind lămurit ex- 
primat, expresia este complet logică, iar afectivitatea în totul 
absentă. Se poate ca raportul să fie invers exprimat. Astfel 
în Luceafărul găsim: S'a rupt din locul lui de sus // Pierind mai 


www.dacoromanica.ro 


88 


multe zile. Logic ar fi fost: Rupându-se din locul lui de sus // Pieri 
mai multe zile. Eminescu a voit însă să dea, expresie puternică 
primei idei. Deaceea a exprimat temporala, printr'o principală și 
principala printr'o temporală, In versurile din același poem: Când 
ale apei. valuri trec // Călătorind spre dânsul, participiul călăto- 
rind e un adverb de mod. El este, în acest caz, pe lângă verb 
ceeace este un adjectiv pe lângă un nume şi n'ar putea, fi înlocuit 
printr'o circumstanţială, care să exprime exact ceeace exprimă el. 


FELURILE MIȘCĂRII EXPRIMATE DE VERB 


Am văzut, până acum, că un verb poate exprima o mişcare, o 
acţiune, o lucrare prezentă, trecută sau viitoare, prezentă sau tre- 
cută înaintea altei acţiuni trecute, prezentă sau trecută faţă de o 
mișcare viitoare. Așa dar, verbul exprimă o mișcare, arătându-ne 
timpul în care ea s'a petrecut. Am văzut, deasemenea că, în a- 
celaşi timp, verbul mai exprimă şi atitudinea sufletului nostru 
faţă de mișcare, adică arată dacă o înregistrăm raţional sau dacă e 
expresia unei dorinţe, etc., cu alte cuvinte ne arată modul mişcării. 
Tot aşa, verbul ne mai arată și numărul, persoana, cine săvârşeşte 
sau sufere această mișcare, adică ne arată dacă subiectul sufere — 
forma pasivă — mișcarea sau o săvârşeşte — forma activă. Toate a- 
ceste idei exprimate de verb sunt arătate prin forme speciale. Cu 
alte cuvinte, când se schimbă timpul, modul, persoana, numărul, 
forma unui verb se schimbă și forma verbului. Astfel: eu laud= 
indic. prez. pers. I sing. activ. Fie: el ar fi fost lăudat. Din forma 
prezentului laud n'a mai rămas decât lăud, de rest întâlnim o 
serie întreagă de forme noi. Astfel: ar fi fost exprimă pers. III 
sing. opt. trecut dela verbul a fi. Apoi participiul trecut al ver- 
bului a lăuda. Aşa dar, în loc de laud, în al doilea caz, avem ar fi 
fost lăudut, deci, în loc de 1 formă, avem 4. Exemplul ne arată 
deci lămurit că atunci când se schimbă timpul, modul, persoana, 
numărul, forma unui verb se modifică și forma sa, fonetică. 

Verbul mai exprimă însă, după cum am văzut, şi alte idei, 
fără să-și modifice forma sa fonetică. Astfel, când spun: eu merg, 
am exprimat o mișcare ce nu se răsfrânge asupra nimănui, verbul 
merg e un verb intransitiv. Dacă zic însă: eu laud, în minte apare 
ideia-unei ființe sau a unui lucru pe care să-l laud. Verbul laud 


e un verb transitiv. Deosebirea dintre eu merg şi eu laud arătată, 


mai sus nu se arată însă prin vreo formă specială, ci mintea, 
noastră o deduce, din înţelesul verbului. 

O astfel de ideie, nearătată de vreo formă specială, este felul 
acţiunii. Astfel, un verb poate exprima o mișcare pe care © în- 
ţelegem că e în continuare, durează mereu, e în curgere, cursivă, 
durativă: eu scriu, tu citeşti, el merge. .Dar mai poate exprima 
şi o acţiune care s'a terminat: eu am scris, tu ai citit, el a mers. 
In acest caz se vede că mișcarea, verbului a durat, dar s'a terminat 
şi acum eu constat rezultatul ei: scrisul, am scris=eu am acum 
ceeace până acum am lucrat, am rezultatul mișcării mele, am 
scrisul, am scris. Această acţiune este terminată sau perfectă. 
Un verb mai poate exprima însă și dacă mişcarea, unui verb, fie 
ea întreagă, fie începutul, fie sfârşitul ei, durează numai o clipă. 
Astfel: dă-mi cartea= fă o mișcare, acum, o clipă. Tot așa: îți dau 
cartea=fac o mișcare de o clipă, pe care o văd mai ales când 
cartea ajunge la tine, deci către sfârșitul ei. In acelaşi chip îmi 
închipui și mișcarea exprimată de verbul încep: încep să scriu, 
încep lucrul, = fac o mişcare, care durează numai o clipă, pe care 
eu o văd ca durând numai o clipă. Intr'adevăr, când zic: încep să 
lucrez, înțeleg că voi lucra, dar prin verbul încep eu arăt că am 
în minte, că văd numai, începutul lucrării, început care durează. o 
clipă. Aceeaşi ideie momentană, de o clipă, exprimă şi verbul a 
sosi: la ora 12 sosim la Bucureşti=la, ora, 12, într'o clipă, săvârșim 
sfârşitul mișcării noastre de mergere spre București, sosim la 
București. 

Aşa dar, putem spune că verbele pot exprima trei feluri de 
acţiuni: 1) durative, 2) perfecte, 3) momentane. Grecii, pentru a, 
exprima acţiuni momentane, se serveau de o formă specială a 
verbului, de aorist. Latinii, ca și noi Românii, pierzând aoristul, 
au încredinţat funcțiunile lui unor verbe speciale, pe care am 
putea să le numim aoristice. Verbe, care exprimă, la toate tim- 
purile şi modurile lor, acţiuni momentane — sunt: încep, termin, 
sosesc, sfârșesc, o sbughesc, etc. Aşa dar, când voim să arătăm 
că o acţiune este privită numai la începutul sau la sfârșitul ei, 
deci ca durând un moment, acţiune momentană, ne servim de 
aceste verbe, care, repetăm, la toate timpurile şi modurile lor ex- 
primă acţiuni momentane. 


CONCORDANȚA TIMPURILOR 


Când a fost vorba, de formele verbale care exprimă timp, 
am spus că aceste forme sunt instrumentele raţiunii noastre, sunt 
expresii logice ale sufletului nostru. Acordul sau concordanța, 

cum i se mai spune, sau, mai bine zis, potrivirea timpurilor este o 
operaţie logică a sufletului nostru, o lucrare a raţiunii noastre. 
Intr'adevăr, pentru a arăta că o acţiune nu se petrece în același 
timp cu altă acţiune, trebue să întrebuințăm două timpuri diferite, 
altfel nu putem fi înţeleși. Astfel: Zic unii că şi moartea lui Alex- 
andru Vodă au fost cu înşelăciune. (Gr, Ureche, Letop. De moartea 
lui Alexandru Vodă Lăpuşneanul). Dacă Ureche ar fi zis: zic unii 
că... este cu înşelăciune... etc., ar însemna că Alexandru Vodă acum 
moare. Așa dar, limba a creiat perfectul şi viitorul, după ce, fi- 
reşte, mai întâi creiase prezentul, tocmai spre a arăta deosebirile 
de timp între două sau mai multe mișcări. A fost primul pas 
în ceeace astăzi numim concordanța timpurilor. Dar a stabili deo- 
sebini de timp, însemnează a stabili raporturi spaţiale, deci logice, 
raționale. Primul pas în distingerea logică a acţiunilor din punct 
de vedere al fixării lor în durată a fost deoi un pas de potrivire, 
de ordonare, de fixare întrun șir, al diferitelor acţiuni. Prin 
creiarea împerfectului, m. m. c. perfectului, şi viitorului, al doilea, 
sa mers și mai departe în această orllonare. Astfel: Rozanda 
doamnă-sa..., ştiind câtă moarte făcuse, l-au otrăvit. (Gr. 
Ureche, Ibidem). Așa dar, mai întâi Alexandru Vodă a făcut 
moarte şi apoi doamnă-sa l-a otrăvit, de aci m. m. cp. făcuse. 
Tot așa lucrează raţiunea noastră şi în cazul: când vei fi văzut, 
vei înțelege, adică mai întâi vei vedea şi numai după aceea vei 
înțelege. 

Se poate spune deci că a face concordanța timpurilor în- 
semnează a exprima lămurit şi precis ordinea temporală în care 
se întâmplă, s'au întâmplat sau se vor întâmpla diferite acțiuni. 
Două acţiuni pot fi: 1) amândouă prezente: spune-mi ce faci? tu 
scrii, când eu citesc; 2) una prezentă şi alta trecută: astăzi am 
învățat verbul, iar acum scriu la gramatică; fiindcă am lucrat 
mult ieri, astăzi mă simt obosit; 3) una prezentă şi alta viitoare: 
îți voi arăta mâine ce lucrez; vei vedea ce rău faci, neascultân- 
du-mă,; 4) amândouă trecute, împlinindu-se în acelaşi timp: când 
tu erai la şcoală, eu eram în bibliotecă; 5) una trecută înaintea 
alteia trecute: fiindcă făcuse moarte, l-a otrăvit; 6) una viitoare, 
faţă de alta trecută: mi-a spus că va veni; 7) amândouă viitoare: 
când vei veni la mine, vom vedea ce este de făcut; 8) una trecută 
față de alta viitoare: când vei fi citit poetul, îți vei da seama ce 
comoară artistică este. 


Stilistica concordanței timpurilor. A aplica regula concor- 

danţei timpurilor sau, mai bine zis, a exprima lămurit, conform 
cu realitatea, ordinea temporală a diferitelor mișcări arătate într'o 
frază, însemnează a întrebuința limba raţiunii, a da glas judecății 
noastre. Limba română însă, în contrast cu cea latină care ex- 
prima cu cea mai mare grije ordinea temporală a acţiunilor, este o 
limbă, din acest punct de vedere, afectivă. Astfel, noi Românii de 
cele mai multe ori nu aplicăm concordanța timpurilor, adică nu 
arătăm lămurit ordinea temporală în care s'au întâmplat diferitele 
acţiuni dintr'o frază. Astfel, Gr. Ureche zice: Radu Vodă, dacă 
au luat ajutoriu de la Turci, au intrat în Țara Muntenească cu 
15.000 de Turci, fără alţi lefeci ce-i adunase... (Letop. Războiul 
Radului Vodă cu a lui Băsărabă Vodă). E lămurit că mai întâi 
Radu Vodă a luat ajutor şi apoi a intrat. Logic ar fi fost: dacă 
luase ajutor, a intrat. In schimb vedem respectată regula în re- 
lativă: ce-i adunase. 

Tot la Gr. Ureche citim: Şi într'aceia laudă şi bucurie au 
zidit biserică în târg în Vasluiu, dând laudă lui Dumnezeu de 
biruința ce-au făcut (Latop. Războiul lui Ştefan Vodă... la Podul 
Inalt). Logic ar fi fost: de biruinţa ce făcuse, fiindcă, într'adevăr, 
mai întâi el repurtase biruință şi apoi a zidit biserica. In toate 
cazurile însă, în care cronicarul nu exprimă ordinea temporală a 
acţiunilor, lăsând cititorului s'o deducă, o face din motive afective. 
Intr'adevăr, dacă Ureche ar fi zis: au ridicat biserică pentru bi- 
ruința ce făcuse, verbul făcuse ar fi exprimat o acţiune prea în- 
depărtată în timp de cronicar. Punând-e deci pe aceeaşi treaptă. 
temporală cu au ridicat îi dă o mai mare însemnătate. Afectiv 
sunt construite timpurile şi în fraza: Şi atâția de ai noştri au 
pierit, cât au înălbit de trupurile celor pieriţi poiana, unde au fost 
războiul (Gr. Ureche, Letop... Valea Albă). 

Atât de mult s'a desinteresat limba română de exprimarea, 
logică a timpurilor, încât noi exprimăm prin prezent o acţiune 
trecută. Astfel: Şi încă îl sfătuia boierii ca să se dea la loc strâmt 
(Ibidem). Înţelesul este: ca să se dea atunci, nu acum, în prezent, 
aşa cum arată verbul, care este la prezentul subjunativului. La- 
tinul ar fi zis: suadebant ut angustiis se daret. Daret este im- 
perfectul subjunctiv. Aşa, dar, în acest caz, latinul exprima două 
acţiuni ce se împlineau aproape, în același timp în trecut, prin 
două timpuri trecute. Dimpotrivă noi exprimăm două acţiuni 
trecute, amândouă în același timp, printr'un imperfect şi un pre- 
zent. Aceeaşi construcţie afectivă, ne întâmpină, când în loc de 
viitorul II întâlnim viitorul 1. 

Intrebuinţările participiului prezent sunt cele mai dese 
călcări ale concordanţei timpurilor. Intr'adevăr, participiul pre- 
zent, după cum se ştie, este o formă verbală ce exprimă o acţiune 
în continuă curgere. Astfel: lucrând, mergând, cântând, etc., ex- 
primă lucrări, mișcări sau acţiuni în stare de curgere, de durată, 
acțiuni durative. 

Limba noastră întrebuinţează totuşi participiul prezent spre 
a arătă o acţiune trecută față de o altă acţiune trecută, prezentă 
sau viitoare. Astfel: împreunând deci oastea cea streină cu a sa, 
pre multe locuri au smintit pre Turci (Gr. Ureche, Când. au luat 
Baezit... Chilia şi Cetatea Albă). Inţelesul este: după ce au îm- 
preunat... au smintit. Dealtfel, însăşi raţiunea noastră ne spune că 
nu putea, să facă aceste două acţiuni în acelaşi timp, adică și să 
împreune oastea şi să lovească. Același lucru îl vedem în fraza: 
Şi strângând craiul oaste, au scos cuvânt cum va să meargă la 
timp (Ibid. Războiul lui Ştefan Vodă... cu Albert). E vădit lucru 
că mai întâi a strâns oaste şi după aceea a scos cuvânt. Dease- 
menea fraza: Intr'aceia, Ştefan Vodă, prinzând veste dela Unguri 
cum Olbricht va să vie asupra lui cu oaste. trimis-au la craiul 
leşesc... (Ibidem), ne arată lămurit că a trebuit Ştefan întâi să 
primească vestea și apoi să trimită. 

Dacă în toate cazurile de mai sus, în locul participiului, 
Sar fi pus m. m. c.p., am fi avut expresii logice, arătând precis 
ordinea, temporală a acţiunilor. Participiul însă, prin aceea că 
exprimă o acţiune în curgere, fără mărginire în timp, este o ex- 
presie afectivă, tocmai din pricina lipsei elementelor de determi- 
nare temporală, deci raţională, pe care le conţin celelalte timpuri. 
Deaceea, întâlnim întrebuinţarea, sa foarte deasă în limba poeziei 
și, în general, în limba afectivă. El este însă foarte potrivit între- 
buințat spre a arătă o acţiune ce durează în același timp cu o 
altă acţiune: Singur numai cavalerul suspinând privia balconul (M. 
Eminescu, Scris. IV). Cavalerul privea şi suspina în acelaş timp. 

Ca încheiere, vom spune că oridecâteori vom exprimă lă- 
murit şi potrivit realităţii ordinea temporală a acţiunilor expri- 
mate de verbele dintr'o frază, vom dă un aspect logic, raţional, 
intelectual expresiei noastre. Dimpotrivă, oridecâte ori vom călca 
regula concordanței timpurilor, adică vom exprimă prin alte 
timpuri decât cele cerute de logică ordinea temporală a unor ac- 
țiuni, vom îmbrăca expresia noastră într'o haină afectivă. Limba, 
română este, faţă de limba latină, mult mai afectivă, din acest 
punct de vedere, decât limba franceză, care are regule şi timpuri 
speciale, pentru exprimarea acestei ordine temporale. 

PREPOZIȚIA 


Prepoziţia este un cuvând nedeclinabil care determină, pre- 
cizează, lămureşte înţelesul unui nume sau al unui verb. Merg la 
şcoală. Prepoziţia, la serveşte să lămurească, înţelesul cuvântului 
şcolă, fiind că merg şcoală n'ar avea un înţeles imediat perceptibil. 
Aud pe Gheorghe cum cântă. Văd soarele răsărind. In primul 
exemplu prepoziţia pe înlocueşte articolul hotărît care lipseşte nu- 
melui propriu. In limba latină, în primele timpuri, după verbele de 
mișcare se întrebuința acuzativul fără prepoziţie al numelui care 
arăta punctul către care se mergea. Eo Romam=merg spre Roma. 
Mai târziu, fiindcă acuzativul s'a, tocit, s'a simţit nevoia să se 
întărească înţelesul şi, pentru numele obișnuite, s'a întrebuințat 
prepoziţia ad. Eo ad patrem= merg la tata. Eo ad scholam= merg 
la școală. Excepţie dela această regulă au făcut numele de insule 
mici, oraşe, precum și domus, humus şi rus, care, din pricina re- 
prezentărilor legate de ele, au avut înţeles şi fără prepoziţia ad, 
rămânând în limbă ca un fel de arhaisme cu mare prestigiu. Așa, 
dar, în cazul Eo ad patrem, prepoziţia ad nu face decât să întă- 
rească terminația em a acuzativului și, cu ea, ideia legată, de forma, 
acuzativului, care nu mai era lămurită în mintea celor ce auzeau: 
eo ad patrem. Este deci un fel de ajutător de caz, un determinant, 
un fel. de articol. Dealtfel, după ce ablativul şi acuzativul au în- 
ceput să se confunde ca formă şi deci şi ca înţeles, ablativul a fost 
înlocuit prin forma prepozițională a numelor. Astfel latinul spune: 
Fame înteriit, iar noi spunem: a pierit de foame. Așa dar, termi- 
nația e a ablativului, care nu mai da înţeles lămurit numelui, 
fiindcă, adesea, în pronunțare, nu se deosebea de em a acuzati- 
vului, a fost înlocuită în românește prin prepoziţia de. Şi înainte 
de a fi înlocuită în româneşte, a fost înlocuită în latina populară. 

Tot astfel se întâmplă şi cu verbele. Dela bolnav s'a, creiat 
verbul a boli şi a bolnăvi, dar s'a simţit nevoia unei întăriri și 
Sa spus a îmbolnăvi, i s'a adăogat deci prepoziția în. Dela strein 
sa zis a streina şi mai lămurit a înstreina. S'a zis şi se zice a 
lungi şi mai tare=a prelungi. A griji şi a îngriji. 


Stilistica prepoziţiilor. Prepoziţiile, după cum sa spus 
mai sus, au menirea de a lămuri, de a întări înţelesul numelor sau 
verbelor pe lângă care sunt puse. Datorită însuşirii lor de a întări 
înțelesul numelor sau verbelor pe care le însoțesc, limba logică, 
care caută expresiile lămurite raţional, întrebuinţează, acuzativul 

cu prepoziţie sau, mai bine zis, forma prepoziţională a numelui 
acolo unde nu este cerută de înţeles. Intr'adevăr, nu putem spune 
decât 1] văd pe Gheorghe sau IL văd pe tata, fiindcă propoziţiunile 
II văd Gheorghe, Il văd tata n'ar avea niciun înţeles. In aceste 
cazuri prepoziţia pe este cerută, de lipsa de înţeles a substantivelor 
Gheorghe şi tata în unire cu verbele respective. In cazul următor 
însă, întrebuinţarea ei nu-i cerută de lipsa de înţeles a construcţiei, 
ci de nevoia de a întrebuința 0 expresie logică, în locul alteia 
afective. Astfel se spune: A spus la copii în loc de: A spus co- 
piilor, fiindcă forma prepozițională a substantivului copii este mai 
logică decât dativul. In vorbirea populară, se spune a se închina la 
sfinţi în loc a se închina sfinților. Şi Ion Neculce, în O seamă 
de cuvinte, spune:... Să închine țara la Turci, iar nu la alte nea- 
muri, iar în alt loc, în aceeași operă, spune: au început a i se în- 
china şi nu a se închina la el. 

Comparând însă între ele cele două forme ale dativului a 
spus la copii şi a spus copiilor, observăm că forma cu prepoziţie a 
dativului face ca substantivul copii să nu fie atât de interesat 
la mișcarea exprimată de verb, pe cât este dativul copiilor. Aceasta, 
se explică prin faptul că prepoziţia la arată direcţia. Astfel că 
la copii exprimă mai mult ideia de: a spus în fafa copiilor, pe 
când a spus copiilor arată, şi interesul și deci atenţia copiilor la 
mişcarea, verbului. — Fără îndoială că acest dativ prepoziţional 
s'a întrebuințat mai întâi pe lângă verbe care însemnau: a trimite, 
a mişca spre. Astfel I. Neculce zice: Și au socotit Dimitraşco Vodă 
şi au scris o carte la paşa de Tighine..., adică şi a trimis o, scri- 
soare către paşa..., cum spune dealtfel I. Neculce în alt loc: Şi le 
trimitea la Dimitraşco Vodă... 

Unele prepoziţii şi-au schimbat forma, în decursul timpului, 
iar, în alte cazuri, au fost înlocuite prin altele. Astfel la I. Neculce 
citim... să iasă întru întâmpinarea oștirii; astăzi zicem: în în- 
tâmpinarea ; forma, veche la prepoziţiei trezește în sufletul nostru 
ecoul afectiv la unei limbi bătrâneşti. 

I. Neculce zice: Așijdere pre aceea vreme, fiind Mitropolitul 
Țării părintele Ghedeon... Astăzi spunem în acel timp, în vremea 
aceea; prepoziția pre a fost înlocuită prin prepoziția în, maï bo- 
gată în preciziune spațială. Pre, în cazul de mai sus, are aceeaşi 
culoare bătrânească. Tot la I. Neculce întâlnim :... alți boieri mari 
încă scria de rău pentru Dimitraşco Vodă la Moscali..., în loc de 
despre Dimitraşco Vodă... 

Tot la I. Neculce citim : în domnia dintâi, iar astăzi spunem 

în timpul primei domnii. Astăzi expresia cronicarului ne apare 
mult mai puternică decât cea pe care o întrebuinţăm noi în mod 
curent, tocmai fiindcă, mintea noastră fiind obișnuită cu expresia, 
a doua, cea dintâi are o tărie și o tonalitate afectivă mult mai 
puternică. Tot la Neculce întâlnim pre obiceiu, pe când astăzi . 
spunem după obiceiu. 

Dar chiar şi astăzi, putem înlocui unele prepoziţii prin altele, 
tot din motive stilistice. Spre a înţelege mai bine valoarea, stilistică 
a acestor înlocuiri, este bine să ne amintim că, în limba română, 
în afară de obiectul drept, când acesta este nume de fiinţă sau de 
lucru personificat, cazul prepozițional îndeplineşte funcțiunile pe 
care le-au îndeplinit în latina clasică acuzativul și ablativul. 

Astfel, spre a arăta locul în care se petrece o mișcare, locul 
către care se îndreaptă cineva, unealta, instrumentul prin care 
cineva săvârşeşte o acțiune, timpul în care se petrece o acţiune, 
persoana însofitoare cu care se săvârşeşte o acţiune, privința în 
care se săvârşeşte o acţiune, materia din care se fabrică un lucru, 
îmbrăcămintea unei persoane, etc., numele care exprimă aceste 
idei se pun în cazul prepoziţional. Astfel: citesc în casă, merg 
la școală, era rău la mânie, era îmbrăcat cu o manta lungă. Aşa 
dar, marea majoritate a complementelor verbului într'o propozi- 
fiune se exprimă prin nume în cazul prepozițional. 

Fie însă expresia unei propoziţiuni cu complement instru- 
mental: S'a ridicat prin sârguinţă. Ideia exprimată de cazul pre- 
poziţional prin sârguință mai poate fi exprimată şi în acest fel: 
s'a ridicat cu sârguință sa; în acest caz substantivul sârguința 
este parcă însoţitoarea persoanei care a săvârşit mișcarea, expri- 
mată de verb, impunându-se mai mult simţirii nosatre. Se mai 
poate spune: s'a ridicat datorită sârguinței sale şi : sârguința s'a 
l-a ridicat. In ordine afectivă crescândă, pornind dela expresia în 
care sârguința este instrument, deci este privită rațional, aceste 
expresii sunt: 1) s'a ridicat prin sârguința sa; 2) s'a ridicat cu 
sârguința sa; 3) s'a ridicat datorită sârguinței sale; 4) sârguința 
sa l-a ridicat. Vedem deci o deosebire stilistică chiar în sfera ca- 
zului prepoziţional. In Psaltirea în versuri Mitr. Dosoftei (Ps 9) 
zice: în tot ciasul şi, peste două versuri, citm: pre tot ciasul. Să 
comparăm. două versuri: In tot ciasul cu mintea curată (Ps. 24) 
şi: Şi căile sale pre tot ciasul spurcă (Ps. 9). Versul nu putea să, 
impună alegerea unei prepozițiuni în locul celeilalte, devremece 
amândouă au aceeași lungime: sunt de o singură silabă. Numai 

deosebirea, de înțeles a adus deosebirea de prepoziție. Intr'adevăr, 
în tot ciasul însemnează în orice ceas, în orice moment, în fiecare 
ceas, cu alte cuvinte autorul vrea să arate că nu există ceas în 
care să nu fie cu mintea curată. Dimpotrivă, pe tot ciasul, pe lângă 
ideia de în fiecare ceas, mai conține şi pe aceea de durată = în fiecare 
ceas, pe toată durata lui. Când este vorba, de numele care arată fiinţa, 
sau locul către care se îndreaptă cineva, sistemul limbii ne pune, 
deasemenea, mai multe prepoziţii la îndemână Astfel, putem 
spune: mergea la București, mergea spre Bucureşti, mergea către 
Bucureşti, mergea în direcția Bucureşti. Prepoziţia la, în exem- 
plul de mali sus, arată obiectul acţiunii mergea, având în vedere 
mai ales sfârşitul acestei acţiuni; spre arată ţinta acţiunii, arătând 
numai direcţia, fără ideia, de ajungere ; către exprimă ideia, de di- 
recţie, arătând că drumeţul avea mereu în faţă orașul București. 
Ultima expresie, mergea în direcția Bucureşti, este cea mai logică ; 
într'adevăr, substantivul direcția exprimă încă odată ideia, con- 
ținută în prepoziţia în. 

Exemplele de felul celor de mai sus se pot înmulţi. Ele nu 
vor face decât să arate şi mai limpede deosebirile stilistice dintre 
diferitele prepoziţii. 

O stilistică completă a prepoziţiilor în limba română nu va 
putea fi tăcută mai înainte de a se fi studiat prepoziţia la cei mai 
de seamă, dacă nu la toţi scriitorii din trecut şi prezent. 


CONJUNCŢIA 


Dacă prepoziţia e un lămuritor, un determinant al numelui 
sau verbului pe lângă care este pusă, conjuncţia nu face altceva, 
decât să lege două nume, două verbe, două propoziţiuni sau două 
fraze între ele, fără să fie legată mai mult de un membru decât 
de celălalt. Eu şi tu scriem. Conjuncţia, şi nu-i legată prea mult 
nici de eu, nici de tu. Tot așa se prezintă lucrurile și în cazul: 
Aş veni la tine, dar sunt ocupat: conjuncţia dar nu face decât să 
stabilească, legătura dintre verbele aş veni şi sunt ocupat. Eşti 
fericit la bătrâneţe, dacă înveți la tinereţe. Conjuncţia dacă arată, 
în ce legătură, în ce raport stau verbele ești fericit şi înveți. Nu 
se poate deci spune că dacă este mai strâns legată de un verb 
decât de celălalt. Te felicit, fiindcă ai vorbit foarte frumos. Con- 
juncţia fiindcă stabileşte ce fel de legătură există între mișcarea, 

exprimată de predicatul te felicit şi cea exprimată de predicatul 
ai vorbit. Nu putem spune că e mai legată de un predicat decât 
de celălalt. 

Unele conjuncţii, la început, au fost adverbe; astfel con- 
juncţia când: când ai venit? Când= în ce timp? sau: Unde eşti? = 
In ce loc ești? Astfel, în aceste cazuri, ca şi în altele pe care nu 
le enumerăm, dar pe care oricine le poate deduce, conjuncţia de- 
termină verbul, este adverb. Din interogative însă, aceste adverbe 
s'au făcut relative: Când ai venit, eram la masă. Odată cu tran- 
sformarea, lor în adverbe relative, ele au făcut legătura între două 
verbe, s'au făcut conjuncţii. 


Stilistica fiecărei categorii de conjuncţii este lămurită cu 
ocazia descrierii fiecărei. categorii de propoziţiuni, 

SINTAXA FRAZEI 


In acest capitol vom studia sintaxa părţilor frazei, adică a 
propoziţiunilor în frază şi a frazelor în perioadă. 

Pentru a prezenta într'o lumină cât mai vie ideile noastre 
cu privire la chestiunile ce alcătuesc materia acestui capitol, va 
fi nevoe să repetăm unele lucruri pe care le-am mai spus. 

Lucrarea, de faţă fiind un capitol al ştiinţei gramaticii, va 
fi inevitabilă repetarea unor lucruri în vederea lămuririi capitolelor 
din care fac parte. 


INTERJECȚIE. PROPOZIȚIUNE. FRAZĂ 


Am văzut mai Sus că omul se poate exprima și prin semne. 
Dar gramatica se ocupă numai de limbă, adică de arătarea gân- 
durilor și simţămintelor noastre prin vorbe, orânduite în propo- 
ziţiuni şi fraze, Dar, fiindcă adeseori semnele sunt întrebuințate 
ca să sprijine vorbirea, va mai fi ocazional vorba de ele. Materialul 
de cercetat al gramaticii este însă vorba, cuvântul. Ea vrea să 
ştie cum punem mai multe vorbe la un loc, în ce chip le punem, 
ce rost are fiecare, ce rezultate obţinem în calea arătării gându- 
rilor noastre. 

Organul de care ne servim ca să vorbim este aparatul fo- 
nator, alcătuit din nas, gât, limbă, gură, cu toate subdiviziunile lor. 
Dar, oare, numai prin niște sunete, care nu au înţeles. nu putem 
exprima mișcări ale sufletului nostru? Cu alte cuvinte, înainte 
de a orândui şiruri de cuvinte, nu mai există și alte mijloace dea 
arătă ce gândim sau simțim? Firește că există şi acestea sunt 
înterjecțiile. 


Interjecția este un sunet sau un grup de sunete pe care le 


emitem cu ajutorul aparatului nostru de vorbire, fără ca ele să 
aibă un înfeles logic, rafional, lămurit exprimat. Când, pe nea- 

şteptate, ne soseşte o rudă scumpă, pe care n'am văzut-o de multă, 
vreme, scoatem un vai’, care exprimă în chipul cel mai nemij- 
locit, deci cel mai complet şi mai repede, bucuria, noastră. 
Vor urma apoi propoziţiuni şi fraze, întrebări și răspunsuri, toate 
vor exprima aceeași bucurie, dar simpla interjecţie vai exprimă în 
chipul cel mai deplin bucuria, noastră. Dacă, în loc de interjecţie, 
am spune: mă bucur că ai venit, am exprima fireşte simţământul 
nostru de bucurie, dar prin simplul fapt că în loc de o interjecţie, 
în al doilea caz, am întrebuințat o propoziţiune, deci am exprimat 
în formă de judecată bucuria, noastră, tăria expresiei s'a- micşorat. 
Dacă în loc de această propoziţiune am spune: nu m'aşteptam să 
vii şi acum că ai venit mă bucur mult, fraza ar fi şi mai inte- 
lectuală și prin aceasta, și mai săracă în puterea de arătare a sen- 
timentului bucuriei. Este mai săracă, fiindcă ea lucrează cu no- 
ţiuni. Noţiunile sunt idei generale despre o clasă de lucruri sau 
fiinţe. Ca să ajungem la noţiune, trebue neapărat să părăsim 
tocmai ceeace este specific fiecărui lucru în parte 

Se vede lămurit că cu cât ne urcăm mai mult pe scara for- 
mulării gramaticale a gândurilor noastre, cu atât mai mult vor- 
birea noastră este mai săracă în conţinut sentimental şi mai 
bogată în judecăţi, în legături logice dintre noţiuni. 

E foarte adevărat că și o interjecţie exprimă un gând; în 
cazul de mai sus interjecţia exprimă ideia: mă bucur că ai venit, 
dar preocupaţi mai ales de exprimarea simțământului nostru de 
bucurie, am arătat-o prin mijlocul direct al interjecţiei, fără s'o 
mai trecem prin formularea judecății, care presupune reflexiune, 
deci cumpărire, mijlocire. 


Propozițiunea este o mişcare, o acțiune, un fapt, exprimat 
cu ajutorul unui verb. Și interjecţia, cum am spus, exprimă o 
ideie. Dar n'o exprimă cu ajutorul unui verb, deci nu face le- 
gătura între două noţiuni, nu este judecată. Mijloc. de expri- 
mare a inimii, interjecţia arată în cel mai direct chip simtă- 
minte; instrument al exprimării creerului, propozițiunea arată 
tormări de judecăţi, de legături raţionale, logice, între idei. 
Nu însemnează, însă că singură interjecţia, este în stare să exprime 
simţăminte în chip puternic. Chiar şi propoziţiunile și frazele o 
pot face, Dar nicio propoziţiune şi nicio frază, oricum ar fi alcă- 
tuită ea, nu are puterea de a, exprima atât de deplin şi nemijlocit 
un simțământ pe care o deţine interjecţia, Cu cât ne depărtăm de 
interjecţie și urcăm scara exprimărilor logice, începând cu propo- 

ziţiunea, continuând cu fraza simplă, trecând apoi la fraza com- 
plexă şi terminând cu perioada, cu atât vorbirea noastră va fi 
din ce în ce mai bogată în judecăţi şi mai săracă în nuanţe sen- 
timentale, afective. 


Fraza este un complex de propoziţiuni, în raport de de- 
pendenţă, logică. Cu cât ne depărtăm de interjecţie și, — trecând 
prin propozifiunea independentă, apoi prin propoziţiuni juxtapuse, 
progresând prin coordonare, — ajungem la frază, cu atât mai 
mult vorbeşte creerul nostru, iar limba este expresia completă a 
activităţii raţiunii noastre, Astfel, expresiile: 1) Vai? 2) ai venit! 
3) deşi nu credeam că vii, iată că ai venit si mă bucur formează o 
scară, a cărei primă treaptă — interj, — este expresia cea mai afec- 
tivă, iar ultima, — fraza — este expresia cea mai logică a mișcării 
sufletului nostru. 

Interjecţii singure nu pot îi întrebuințate decât în limba 
vorbită, când cei de faţă sunt conştienţi de situaţia în care se 
găsește cel care se exprimă printr'o interjecţie. In scris însă, in- 
terjecţia este însoţită de propoziţiuni care îi lămuresc rostul ei. 
Puterea ei de expresie se va vedea totuși compârând fraze sau 
propoziţiuni în care se găsesc interjecţii cu altele în care ele sunt 
absente și apoi propoziţiuni cu fraze şi fraze cu perioade. 

In poezia Sara pe deal de M. Eminescu versurile cu inter- 
jecţii: 

Ah! în curând satul în vale-amuţeşte, 
Ah! în curând pasu-mi spre tine grăbeşte; 
sunt mai bogate în conţinut sentimental, tocmai din pricina in- 
terjecţiilor, decât versurile următoare din aceeași poezie: 
` Nourii curg, raze-a lor şiruri despică, 
Streșine vechi casele'n lună ridică... 


Jar aceste două ultime versuri sunt şi ele mai ine de conţinut 
afectiv decât versurile din Luceafărul: 


Trăiud în cercul vostru strâmt, 
Norocul vă petrece, 
Ci eu în lumea mea mă simt 
Aemuritor şi rece; 
fiindcă în loc de trei propoziţiuni așezate una lângă alta, fără 
nicio legătură, avem două coordonate adversative, deci două pro- 
poziţiuni legate între ele printr'o conjuncţie ce exprimă raportul 

lor logic. Dar şi aceste versuri sunt mai sărace în conţinut logic 
decât, versurile: 


De-or trece anii cum trecură, 

Ea tot mai mult îmi va plăce; 

Pentru cămn toată a ei făptură 

E-un „nu ştiu cum“ şi-un „nu ştiu ce“. 


In aceste ultime versuri, aproape numai forma poetică a vorbirii 
ne mișcă sufletul în chip deosebit, altfel fraza conţine idei logice, 
raţionamente..., 

Să încercăm o schimbare a celor patru exemple. Să presu- 
punem că în strofa a doua poetul ar fi zis: Ah! nourii curg, ah! 
raze-a lor şiruri despică; fără îndoială că versul s'ar fi îmbogăţit 
cu un conţinut sentimental. Lipsa interjecţiei în vers însemnează 
un pas mai mult spre îmbogățirea cu conţinut intelectual. Să 
examinăm ultima strofă şi să presupunem că în loc de: 


19.  De-or trece anii cum trecură 
Ea tot mai mult îmi va plăce; 
Pentrucă'n toată a ei făptură 
E-un „nu ştiu cum“ şi-un „nu ştiu ce“ 


Eminescu ar fi zis: 


20, Anii vor trece. Mai trecură. 
Ea tot mai mult îmi va plăce; 
In toată-a ei făptură 
E-un „nu ştiu cum“ şi-un „nu ştiu ce“, 
sau 
30. Ah! cum îmi va plăcea în ciuda anilor! 


În cazul 1°, strofa e o frază, formată dintr'o principală și trei 
secundare, considerând propoziţiunile „nu ştiu cum“ si „nu ştiu 
ce“ drept substantive, In cazul 2%, avem patru propoziţiuni prin- 
cipale, nelegate între ele. In cazul 3%, o simplă propoziţiune ce 
însoţeşte o interjecţie Se vede lămurit că versurile din cazul 2° 
sunt mai bogate în expresivitate afectivă, decât, cele din cazul 1%, 
tocmai fiindcă sunt juxtapuse, iar versul din cazul 30 este cel 
mai bogat în conţinut sentimental, datorită interjecţiei. 

Exemplele sar putea înmulți la nesfârşit. Toate ne vor 
arătă, însă că cu cât ne depărtăm de interjecţie și întrebuinţăm 
mai mult propoziţiunea. și fraza, cu atât exprimăm mai multe ju- 
decăţi și mai puţină afectivitate, 

Este un sunet sau un grup de sunete care exprimă în chipul 
cel mai deplin un simţământ. In scris, într'o propoziţiune sau 
frază, ea dă o culoare sentimentală ideii exprimate de propoziţi- 
unea sau fraza în care se găseşte. 

Nu se întâlnesc interjecţii în tratatele de ştiinţe pozitive. 
Poporul le întrebuințează în gradul cel mai înalt. Se întâlnesc 
deasemenea în poezia în versuri și adesea în poezia în proză şi în 
scrieri retorice, precum şi în celelalte genuri literare. După nu- 
mărul interjecţiilor întâlnite înt”o bucată, ne vom putea da seama, 
de treapta de afectivitate a stilului respectiv. Chiar interjecţiile se 
deosebesc adesea, dela autor la autor şi dela regiune la regiune. 
După cum am spus mai sus, interjecţia singură nu poate fi în- 
trebuinţată decât numai în limba vorbită, unde ascultătorii își 
dau seama de situaţia în care se găseşte cel care o exprimă. 

Aceeaşi interjecţie poate exprima mai multe simţăminte 
Astfel interjecţia ei la I. Creangă exprimă: 
mirare: 


Ei, vedeți, zise iarăşi cel mare’). 
ironie-ameninţare: 

Ei, ei! Acum scoate, lupe, ce-ai mâncat”) 
mâhnire: 

Ei, ei! ce-i de făcut Ioane!) 
chemare: 

Ei, oameni buni, cred că acum aţi priceput. 


întrebare: 
Ei, stăpâne, cum [i se pare?4) 


Aceleaşi multiple întrebuinţări le dă Mihail Eminescu inter- 
jecţiei O. Astfel, această interjecţie, la marele nostru poet, èx- 
primă: 
revoltă dureroasă: 

O! moartea-i un haos, o mare de stele, 


Dar viața-i o baltă de vise rebele. 
(Mortua est) 


1) Capra cu trei iezi, 2) Ibid. 3) Amintiri... 4) Povestea lui 
Harap Alb. 

îndemnuri: 
O! fiarbă-vă mânia în vinele stocite. 
(Junii Corupţi) 
admiraţie plină de plăcere: 
O! eşti frumos cum numan vis 
Un demon se arată. 
(Luceafărul) 
îndemn plin de durere: 
O! dormi, 0, dormi în pace... 
x (Melancolie) 
îndemn plin de dor: 
O! vămâi, rămâi la mine, 
Te iubesc atât de mult... 
(0, rămâi, rămâi) 
ironie: 
O! te-admir progenitură de origine romană. 
(Scrisoarea lI) 


Ceeace arată deci conţinutul interjecţiei este propoziţiunea 
care o însoţeşte. Din aceasta se vede lămurit că, pentru a se în- 
țelege cu semenii săi, mai ales când semnele nu-i mai puteau fi 
de folos, omul a recurs la cuvinte, adică la noţiuni, la idei ge- 
nerale, aceleaşi pentru toată lumea, fiind mai întâi aceleaşi 
pentru o întreagă clasă de fiinţe sau de lucruri. Fiind generale, 
ideile exprimate în propoziţiuni şi fraze, nu mai au culoarea afec- 
tivă, şi personală pe care o are interjecţia. De aci provine între- 
buințarea acesteia în texte unde se exprimă simţăminte puternice. 
Aceleiaşi nevoi de exprimare a simţămintelor se datorește şi în- 
trebuințarea multiplă, şi adeseori pentru a exprima simţăminte 
deosebite, a aceleiași interjecţii. Astfel, vai/, este întrebuințată în- 
deobşte pentru a exprima durerea. Cu toate acestea, când voim să 
exprimăm un simţământ puternic de bucurie. întrebuințim tot 
interjecţia vai. De ce? Fiindcă vai!, fiind instrumentul de expri- 
mare al unei puternice dureri, va putea fi şi mijlocitorul unei 
adânci bucurii. Acest lucru nu se poate întâmpla fireşte, în chip 
obişnuit, cu ideile exprimate prin cuvinte. In chip special se 
poate totuși întrebuința un termen, pentru a exprima o ideie con- 
trarie. Astfel, îi putem. spune, în semn de simpatie, unei persoane 
„urîtule“, deși înţelegem contrariul. Tonul arată, ceeace însem- 
nează noţiunea. lată deci cum tonul, privirile, deci mijloace di- 
recte de comunicare cu semenii noştri, pot schimba înţelesul bine 

stabilit al cuvintelor. Acelaşi lucru se întâmplă cu ironia, când 
exprimăm, prin verbe, o ideie, înțelegând însă contrariul. 
Numărul interjecţiilor într'o poezie ne va: arătă lămurit 
gradul de afectivitate al mişcărilor sufletești exprimate acolo. Tot 
el va putea fi şi un criteriu sigur de comparare al diferitelor sti- 
luri Astfel, M. Eminescu, în 4365 de versuri întrebuințează 64 de 
interjecţii, dintre care 15 ah/, 44 07, 5 vail. G. Coşbuc, în 1500 
de versuri, întrebuințează numai 12 interjecţii, dintre care 6 
07, 2 aoleu!, 1 ei şi 1 ha. Gr. Alexandrescu, în 1004 versuri de 
poezie lirică, întrebuinţează numai 7 interjecţii, dintre care 4 al, 
2 0!, 1 va. La Alecsandri, în 550 versuri de poezie lirică per- 
sonală, întâlnim 16 interjecţii, dintre care 4 a! şi 12 O! In 30 
pagini de proză politică, la M. Eminescu, nu întâlnim nicio in- 
terjecţie, iar în 33 de pagini de poezie în proză abia întâlnim 7 
interjecţii. Cifrele sunt elocvente. Locul de frunte în expresiile cu 
interjecţii îl deţine Alecsandri. In rândul al doilea vine Eminescu, 
apoi Coşbuc şi, în sfârşit, Alexandrescu. Dar M Eminescu se deo- 
sebeşte de ceilalți poeţi prin variata, întrebuințare a interjecţiilor 
O şi vai. Astfel, la Alecsandri, O! exprimă numai invocaţia, pe 
când la Eminescu această interjecţie are o mulţime de înţelesuri. 
Dacă Eminescu nu-l întrece pe Alecsandri în numărul expresiilor 
cu interjecţie, îl întrece în varietatea, acestor expresii. Trebue de- 
asemenea, subliniată absenţa interjecţiilor în Proza politică a lui 
Eminescu, acolo unde vorbea, în primul rând, raţiunea poetului şi 
unde autorul acestei proze voia, mai ales, să convingă, nu să 
mişte. Această statistică nu face decât să confirme pe deaîntregul 
observaţiile noastre de mai sus cu privire la raportul dintre in- 
terjecţie şi frază. Trebue să amintim, deasemenea, că interjecţia, 
este numai un criteriu de judecare a unui stil şi că o judecată, 
completă, trebue să se întemeieze pe toate criteriile stilistice. 


PROPOZIȚIUNEA 


Din punct de vedere gramatical, propozițiunea este expresia 
unei mișcări, a unei acţiuni, a unui fapt cu ajutorul unui verb. 
Pentru a forma o propoziţiune este nevoe de un predicat şi de un 
subiect sau cel puţin de un predicat (verb), care presupune, sub- 
înţelege subiectul. Astfel în propoziţiunea Cerul întreg se întu- 
necase (N. Bălcescu, Ist. Rom. sub Mihai-Viteazu) avem un su- 
biect, un nume, un substantiv „cerul“, şi un predicat, un verb 

„se întunecase“. Subiectul cerul ar fı putut lipsi, în cazul când 
s'ar fi vorbit de el mai înainte. Cititorul ar fi înţeles atunci despre 
cine este vorba. Din punct de vedere al gândirii, propoziţiunea, este 
o judecată. Ea face legătura între două noţiuni, între două idei 
generale. Astfel, în exemplul de mai sus, se stabileşte legătura 
între ideia, generală de cer și aceea, tot generală, de înfunecare. 
Pentru a le pune în legătură, este nevoe să întrebuinţăm o anu- 
mită formă a substantivului cer, să-l punem în cazul nominativ, 
precum trebue să ne folosim tot aşa de o anumită formă a ver- 
bului, m.m. c. perf, indicativ, activ, pers. III singular. Punerea 
în legătură a acestor două noţiuni este o operaţie mintală, este o 
mișcare sufletească. Expresia ei grăită sau scrisă este ceeace 
numim o propozițiune. 

Pentru a avea o propoziţiune este nevoe de cel puţin un verb. 
Intr'adevăr, când spunem tună, am exprimat o mișcare, aceea! a 
tunetului produs de mișcarea aerului. După cum se vede, pentru a 
face legătura între două noţiuni, între două idei generale, este 
neapărată, nevoe de un verb. Se mai poate spune deci că propo- 
zițiunea este stabilirea legăturii între două noțiuni sau idei ge- 
nerale cu ajutorul unui verb. In cazul propoziţiunii tună, noţi- 
unea subiectului este subînţeleasă. Pentru popor este „Sf. Ilie“ 
sau „Dumnezeu“, pentru omul de ştiinţă este „mişcarea norilor“ 
sau altceva asemănător. Verbul acestei propoziţiuni s'a impus 
dela început atât de mult simţirii omului, încât subiectul a căzut 
cu totul în umbră. 

Multe idei bat la poarta gândirii şi simţirii omului. El poate 
face cele mai neobișnuite legături între ele. Va exprima deci cu 
ajutorul propoziţiunii tot felul de gândiri şi simţiri. In unele pro- 
poziţiuni va exprima numai constatări ale unor realităţi, fără să 
ne arate simțământul său faţă de ele. Vor fi propoziţiuni reci, 
obiective, unde numai inteligenţa se va mișca pentru a face le- 
gătura între două idei, vor fi propoziţiunile logice. Când spunem 
calul aleargă iute pe câmpie, am înregistrat obiectiv, rece, aler- 
garea calului pe câmpie. N'am spus ce simţim în fața acestei 
alergări. Același lucru se întâmplă când spunem soarele răsare 
sau boii trag la plug, etc. In toate aceste propoziţiuni cu conţinut 
logic, am aşezat numele — substantiv — subiect în primul loc, 
iar în al doilea loc verbul, predicatul. Subiect-predicat este ordinea. 
cea mai obișnuită în propoziţiune. Ea se întâlnește în limba știin- 
țifică, acolo unde raţiunea exprimă adevăruri reci, unde simţirea 
tace. Indată ce schimbăm această ordine, facem să vorbească, 

simţirea, inima. Dacă în loc de calul aleargă iute pe câmpie 
spunem aleargă iute pe câmpie calul, exprimăm simțământul iu- 
țelii cu care aleargă calul, arătăm, cu alte cuvinte, că suntem 
mișcaţi de iuţeala cu care aleargă calul, deci ea nu ne lasă reci, 
aşà cum se întâmpla în propoziţiunea în care subiectul ocupa, 
primul loc. Același lucru se va întâmpla, dacă, în loc de soarele 
răsare, vom spune răsare soarele sau dacă, în loc de boii trag la 
plug, trag la plug boii, etc. Această nouă ordine a elementelor 
propoziţiunii, în care verbul-predicat ocupă primul loc, iar nu- 
mele-subiect pe cel de al doilea, o vom numi ordine afectivă, sen- 
timentală, după cum ordinea subiect-predicat am numit-o ordine 
logică. 

Dar o propoziţiune nu este întotdeauna alcătuită numai din 
subiect şi predicat. Ea, după cum se ştie, mai poate avea și cu- 
vinte care lămuresc pe subiect, — atributul — și cuvinte care lă- 
muresc pe predicat — complementul. In propoziţiunea Găina babei 
se oua de câte două ori pe zi (I. Creangă, Punguța cu doi bani) 
substantivul babei lămureşte pe subiectul găina, este atribut, iar 
vorbele de câte două ori pe zi lămuresc predicatul se oua și for- 
mează, toate la, un loc, complementul verbului. In această, propo- 
zițiune autorul face o constatare logică, rece, obiectivă, fără să 
ne spună ce simte el în faţa acestei constatări. Este o propoziţiune 
logică. Ordinea părţilor propoziţiunii este cea logică: subiect- 
atribut-predicat-complement. Propoziţiunea de mái sus are aceeași 
ordine a părţilor ei, ca și cum ar fi propoziţiunea matematică: 
Suprafața dreptunghiului se află prin înmulțirea bazei cu înăl- 
țimea. 

Această, ordine a elementelor propoziţiunii subiect-atribut- 
predicat-complement pe care o numim logică, raţională, intelec- 
tuală este ordinea logic-firească în care se prezintă în minte lu- 
crurile din natură care pun inteligența noastră în mişcare. In 
acest caz inima tace. Am putea spune că, logic, inteligenţa omului 
a creiat întâi numele și apoi verbul. 

Indată ce intră simţirea în joc, se schimbă. şi ordinea părţilor 
propoziţiunii. Când Ion Creangă, în neîntrecutele sale Amintiri, 
spune: Şi cea dintâi şcolăriță a fost Smărăndița popii..., face o 
propoziţiune afectivă. Logic alcătuită, propoziţiunea ar fi fost: 
Smărăndița popii a fost cea dintâi şcolăriță. In acest caz însă ar 
fi pălit simţământul pe care-l exprimă autorul, anume acela de 
mirare plăcută că părintele Ioan din deal a început prin a da el 
însuși exemplu. Acelaşi lucru îl vedem și în versul: S'a stins viața 

falnicei Veneţii, din sonetul cu acelaşi nume al poetului Eminescu. 
Dacă poetul ar fi zis Viața falnicei Veneţii s'a stins, impresia du- 
reroasă a, stingerii vieţii din Veneţia n'ar mai fi fost atât de pu- 
ternic exprimată. Atât de însemnată este așezarea predicatului 
înaintea subiectului, încât basmele populare încep cu formula: 
„A fost odală ca niciodată, că, de war fi, nu s'ar povesti. A fost 
odată un împărat... etc. In propozițiunea a fost odată, nu întâlnim 
subiect. Simplul predicat — având înţelesul de s'a petrecut odată 
ceva — ne trezeşte în suflet simțământul de basm al unor în- 
tâmplări nelămurite. 

In vorbirea obișnuită, întrebuinţăm chiar și propoziţiuni 
fără predicat. Astfel, când ne ducem la un chioșc de ziare, spunem: 
Ziarul sau Timbre pentru o petiție. Situaţia noastră subînţelege 
verbul dați-mi, Este o vorbire obișnuită, scurtă, populară. Dar 
chiar şi atunci, dacă voim să subliniem buna noastră creştere, 
vom spune: Dafi-mi, vă rog, ziarul... ete. Am exprimat idei care 
se subînțelegeau prin prezenţa noastră, tocmai pentru a ne feri 
de o vorbire eliptică, una din însuşirile limbii populare și a celei 
obișnuite. Sau când vedem pe bunicul nostru, exclamăm: Tata 
Mare!, voind să spunem: vine Tata Mare. E vorbirea obişnuită, 
plină de afectivitate. 

In ceeace priveşte propoziţiunile eliptice, mai trebue să 
amintim câteva lucruri. In limba obișnuită, plină de afectivitate, 
în general se întrebuințează elipsa, după cum sa văzut, fie 
pentru a scurta vorbirea, fie pentru a exprima un sentiment. 

Elipsele sunt însă de două feluri: 1) elipsa predicatului; 2) 
elipsa subiectutui. Să presupunem că suntem la vânat, la pândă. 
Deodată, cineva strigă: lupul! Am înţeles ce a spus: vine lupul, a 
apărut lupul. Lipsa predicatului a conferit substantivului lupul 
valoarea unei expresii în care elementul intelectual este implicit, 
explicind elementul afectiv. 

Intr'o staţie de tramvai însă, după o lungă așteptare, ve- 
hiculul apare la orizont. Vine? este exclamaţia de ușurare a celor 
necăjiţi de îndelungata așteptare. In acest caz lipseşte subiectul. 
Dacă s'ar fi spus vine tramvaiul sau tramvaiul vine s'ar fi mic- 
șorat valoarea, afectivă, a expresiei. In această situaţie, în ordine 
descrescândă, valoarea afectivă a judecății va fi 1) vine=bogăţie 
afectivă, lipsește subiectul; 2) vine tramvaiul=afectivitatea s'a 
micşorat prin apariţia subiectului, deci prin completarea formei 
logice a gândirii; 3) tramvaiul vine = afectivitate sa redus 
aproape la zero, prin așezarea subiectului şi predicatului în ordine 

logică. Doar tonul, în acest caz, deşi înta'o măsură limitată, ar 
mai fi putut însufleţi afectiv expresia. 

Elipsa verbului a fi este cea, mai des întâlnită. Astfel, când 
suntem mulţumiţi de cineva, spunem: ce om cumsecade! Am sub- 
înţeles predicatul ești. Iar, când e vorba de un predicat nominal, 
nu pronunțăm decât numele predicativ: cald! cald de tot! în loc 
de: e cald, etc. 

In întrebăui, predicatul se aşează înaintea subiectului. Zn Po- 
vestea unui om leneş, de I. Creangă, întâlnim: — Dar muieți-s 
posmagii? zise atunci leneşul... etc. Chiar şi în propozițiunea. lă- 
muritoare... zise atunci leneşul predicatul este înaintea subiectului. 
Intw'adevăr, în întrebare se cere un răspuns. Se exprimă deci sen- 
timentui aşteptării. In Povestea porcului de acelaşi autor, întâlnim 
însă: — Vai de mine, moșnege!... Mie ostaşi îmi trebuesc? In acest 
caz, prin abaterea dela ordinea obişnuită în întrebări, s'a schimbat 
şi înţelesul întrebării. Baba întreabă: mie ostași îmi trebue sau 
linişte? Dacă ar îi zis: Mie îmi trebue ostaşi?, ar fi aşteptat ca 
să audă drept răspuns: Da sau nu. 

Propoziţiunea poate începe adesea cu complementul. In acest 
caz, complementul are valoarea afectivă a subiectului. Astfel I. 
Creangă (Amintiri...) zice: Ruşiţei lui Vasilică şi Mariucăi lui 
Onofreiu găseşti să le dai şi să le răsdai. La biserică mergi din 
Paşti în Paşti. Ca şi când ar fi zis: Biserica, acolo tu... sau: Ruşifa 
lui Vasilică şi Mariucă lui Onopeiu, lor le... 

Ceeace se întâmplă când se schimbă ordinea subiectului 
şi a predicatului în propoziţiune, se repetă şi când e vorba să nu 
se mai aşeze atributul și complementul la locurile obișnuite în 
vorbirea raţională. 

Iată prima strofă a poeziei Noapte de vară de G. Coșbuc; 


Zările de farmec pline 

Strălucesc în lumini; 

Sboară mierlele `n tufiş 

Şi din codrii noaptea vine 
Pe furiș. 


In primele două propoziţiuni, complementele de loc sunt 
aşezate după verb. In a treia, complementul din codrii este aşezat 
înaintea, predicatului. Obișnuiţi cu ordinea, logică, rațională ~a 
primelor două complemente ale propoziţiunilor de mai nainte, 
suntem surprinși de această, inversiune. Este o noutate afectivă. 
De altfel, în fiecare propoziţiune avem câte o inversiune. Astfel, 


www.dacoromanica.ro 


109 


în prima, propoziţiune, poetul spune: de farmec pline, în loc de: 
pline de farmec, în a doua, sboară mierlele..., în loc de: mierlele 
sboară. Sunt deci trei inversiuni: deosebite. 

Mihail Eminescu, în poezia O călărire în zori, aşează, atri- 
butul înaintea numelui; astfel el zice: 


A nopții gigantică umbră uşoară 
Purtată de vânt... 
în loc, de: 
Umbra nopții gigantică, uşoară, 
Purtată de vânt... 


Deosebirea, dinte cele două ordini ne face să vedem lămurit ce 
însemnată este pentru simțământ ordinea, afectivă. 


FELURILE PROPOZIȚIUNII 


O propozițiune care are singură înţeles deplin se numeşte 
îndependentă. Propoziţiunea zările de farmec pline în huniniş 
strălucesc n'are nevoe de ajutorul altei propoziţiuni, pentru a ne 
spune ceva. Nu depinde de nicio altă propoziţiune. Fie însă, 
fraza: — la, vreau să mă duc la Dumnezeu, să-i spun ceva (Ion 
Creangă, Ivan Turbincă). In această, frază, propoziţiunea, principală, 
este vreau, fiindcă ea cheamă pe celelalte două. Vreau n'are însă 
înțeles fără propoziţiunea să mă duc, care-i întregeşte înţe- 
lesul, o completează, și care este deci o subordonată completivă. 
Propozițiunea, să mă duc la Dumnezeu nu poate lipsi din frază, 
pe când ultima propozițiune să-i spun ceva lămurește, e drept, 
fraza, dar nu-i neapărat trebuincioasă. Intr'adevăr, fraza, Vreau să 
mă duc la Dumnezeu axe un înţeles deplin şi fără să-i spun ceva. 
Tot astfel se întâmplă şi cu fraza... ia acum văd şi eu că nu ești 
prost (Idem, Povestea lui Stan Pățitul). Dac'am zice numai ia 
acum văd şi eu, n'am înţelege nimic. Propoziţiunea, că nu eşti 
prost nu poate lipsi din frază, fiind neapărat trebuincioasă la, 
întregirea. înţelesului celei dintâi. Vom numi deci propoziţiune 
principală propozi[iunea care nu depinde de o alta, klar mici nu 
are singură înțelesul deplin, ci are pe lângă ea o altă propoziţiune 
care să-i întregească înţelesul, o completivă. Completiva este se- 
cundara care întregeşte înțelesul unei alte propozițiuni, fără să 
poată lipsi dim frază. Iar subordonate sunt propozițiunile care tă- 
muresc înțelesul frazei, dar care pot lipsi din frază, fără ca înţe- 
lesul acesteia să sufere. 

Fie însă faza: Intr'aceia Ștefan Vodă, prinzând veste dela 
Unguri cum Olbriht.va să vie asupra lui cu oaste, că nici Ungurii 
nu erau bucuroşi ca să cază domnia Moldovei pre mâna Leşilor, 
măcar că Laslău, craiul unguresc, ce se chiamă leşeşte Vladislav, 
era frate hu Olbrihi, craiului leşesc, ce se chiamă ungureşte 
Albert, înțelegând aceasta Ştefan Vodă, trimis-au la craiul leşesc 
cu solie pre credincioşii săi, pre Tăutul logofătul şi pre Isac vis- 
ternicul, ca să poată dintru dânsul cunoaşte ceva ce-i e voia să 
facă... (Gr. Ureche Letop, Războiul lui Ştefan când au bătut pe 
Albert). După cum se vede, în această frază lungă este o singură 
propoziţiune independentă: /ntr'aceia Ștefan Vodă trimis-au la 
craiul leşesc... etc. Celelalte sunt secundare. Ele nu fac alt- 
ceva, decât că aduc lămuriri în vederea înţelegerii logice a mo- 
tivelor care l-au determinat pe Ștefan Vodă să trimită solie. In 
fraza aceasta, sunt însă și propozițiuni completive: 1) cum Olbriht 
va să vie; 2) ca să cază domnia Moldovei pre mâna Leşilor; 3) ce-i 
e voia; 4) să facă. Niciuna din aceste completive nu întregește 
însă înţelesul unei principale, ci prima completează înţelesul parti- 
cipialei — ce exprimă ideia de cauză — prinzând veste, a doua 
este completiva cauzalei că nici Ungurii nu erau bucuroşi, a treia 
întregeşte înţelesul finalei ca să poată dintru dânsul cunoaşte, 
iar a patra este completiva completivei ce-i e voia. Aşadar, com- 
pletivele întregesc nu numai înțelesul unei principale, ci al or- 
cărui gen de propozițiuni. In acest caz, propoziţiunea care cere 
completivă, deși ea, însăși este o secundară, este numită de obiceiu 
propozițiune regentă. Regente sunt în general toate propoziţiunile 
secundare pe care le lămuresc alte secundare. Astfel, în fraza de 
mai sus, propoziţiunea măcar că Laslău, craiul unguresc, era frate 
lui Olbriht, este o lămuritoare a propoziţiunei cauzale cu com- 
pletivă că nici Ungurii nu erau bucuroşi..., iar aceasta din urmă 
este regenta primei. 

Asa” dar, vom distinge: 1) Propozițiuni. independente. Au 
singure înţeles deplin, fie că sunt singure exprimate, fic că sunt 
într'o frază. 2) Propoziţiuni principale. Nu lămuresc înţelesul altei 
propoziţiuni, dar nici nu pot sta singure, având ele înşile nevoe 
de o completivă care să le întregească înţelesul. 3) Propozițiuni se- 
cundare. N'au singure înţeles deplin, lămuresc sau întregesc înţe- 
lesul altor propoziţiuni. Secundarele se vor împărţi și ele în două, 
grupe: a) Completive. Intregesc înțelesul unei principale sau al 
unei secundare. Nu pot lipsi din frază. b) Circumstanțiale. Lămu- 
resc înţelesul unei principale sau al unei secundare. Pot lipsi din 
frază. 

PROPOZIŢIUNEA INDEPENDENTĂ 


Are singură înţeles deplin. Astfel este propoziţiunea S'a stins 
viața falnicei Veneţii. Este un adevăr exprimat printr'un verb, 
„care se înţelege fără ajutorul altui verb. Propoziţiunile înde- 
pendente pot avea predicatul la modul indicativ, subjunctiv, 
optativ, imperativ. Din punct de vedere sufletesc, propoziţiunile 
indicative sunt instrumentul raţiunii, logicei noastre. Ele exprimă, 
legătura dintre două noţiuni, fără ca verbul să exprime în acelaşi 
timp şi atitudinea sentimentală a celui care le spune fată de 
ceeace se spune. Astfel, propoziţiunea S'a stins viafa falnicei Ve- 
nefii nu ne spune decât că viaţa din Veneţia a încetat, fără să ne 
spună ce simte poetul, Locul predicatului, care este la începutul 
propoziţiunii, ne arată că poetul s'a simțit împresionat de pieirea 
vieţii, și nu verbul, care este la persoana a treia. Propoziţiunea, 
are aceeași formă pe care ar avea-o, bună oară, propoziţiunea: De 
trei ori cinci fac cincisprezece. Când însă același poet spune: O 
rămâi, rămâi la mine!, el exprimă, cu ajutorul verbului, şi atitu- 
dinea sufletului său: el vrea ca iubita lui să rămână la el, e o 
dorință a sa, de data aceasta, exprimată prin imperativ. Același 
lucru îl face subjunctivul în propoziţiunea, exprimată de acelaşi 


poet: Fruntea albă 'n părul galben 


Pe-al meu braf încet So culci. 


Optativul, după cum îl arată şi numele, exprimă o dorință: — Te- 
aş cere doar pe tine, dar nu mai eşti a mea (Despărţive), 'Te-aş 
cere=aș dori să te cer, sunt îndemnat să te cer. 

Din exemplele de mai sus se vede că modurile exprimă starea 
sufletească a vorbitorului față de acţiunea exprimată de verb. 
Sufletul omenesc e un întreg nedespărţit, întreg el lucrează întot- 
deaunal, numai că nu toate puterile sale lucrează deodată, ci în 
` timp ce, bunăoară, gândirea e încordată, simţământul și voința 
lucrează mai încet, iar în timpul unei mișcări trupeşti, voinţa e 
aceea care e în lucru, pe când raţiunea şi simțământul sunt mai 
în umbră. Omul, creind limba, a trebuit să găsească forme ver- 
bale care să exprime aceste trei stări sufletești: indicativul este 
modul care exprimă starea sufletului stăpânit de judecată, este 
modul judecății, al raţiunii; subjunctivul este modul simţirii, al 
dorințelor, jar imperativul este modul voinţei impuse altora. Parti- 
cipiul, infinitivul sunt oare moduri? Cu alte cuvinte exprimă ele o 
stare sufletească a vorbitorului faţă de acţiunea exprimată de 
verb? Hotărît nu, Ele nu sunt moduri, ci nume verbale; cu alte 

cuvinte nume, a căror ideie este aceea a acţiunii verbale. Alstfel, 
ideia generală de copac trezeşte în mintea, noastră imaginea unei 
plante mari, cu rădăcină, trunchiu şi ramuri. Infinitivul a merge 
exprimă ideia generală a, mişcărilor pe care le face un om când 
merge. Infinitivul este deci un nume ale cărui însuşiri sunt acelea, 
ale ideii generale exprimate de verb. Dealtfel, la început înfini- 
tivul a fost nume cu recţiune nominală. Numai mai târziu a câş- 
tigat şi recţiunea verbală. Infinitivul, participiul, supinul nu 
pot fi deci predicate, nu pot forma propoziţiuni după definiţia, 
propoziţiunii. 

S'a pus întrebarea dacă indicativul este mod, deoarece, în 
deobşte, el nu exprimă atitudinea vorbitorului faţă de verb, ci 
exprimă doar o realitate. Adevărul este că indicativul este un 
mod, fiindcă, pe lângă că exprimă atitudinea de simplă consta- 
tare a unei realități, el are chiar întrebuinţări modale, înlocuind 
adesea, celelalte moduri. 

Am revenit asupra acestei chestiuni, deşi ea a fost tratată 
în capitolul verbului, spre a evita confuzia ce se face la analiza 
propoziţiunilor dintr'o frază. 


FELURILE PROPOZIŢIUNILOR INDEPENDENTE 


Sunt atâtea feluri de propoziţiuni independente câte stări 
sufleteşti se pot; exprima prin cele patru moduri. Astfel prin in- 
dicativ se vor putea exprima propoziţiuni afirmative sau decla- 
rative, adică propozițiuni de constatare a unei realităţi, cum am 
văzut în propoziţiunea: S'a stins viața falnicei Veneţii. Subjunc- 
tivul exprimă: un îndemn-dorinţă: O, fiarbă-vă mânia în vinete 
stocite (M. Eminescu, Junii corupți); un îndemn: să mergem; o 
îndoială: să mergem oare? etc. Imperativul exprimă o poruncă: 
Cobori în jos, luceafăr blând,... Optativul exprimă o dorință: Aş 
dormi şi așa mai departe. 

O mai mare însemnătate decât chestiunea felului îndepen- 
dentelor o prezintă întrebarea dacă sunt singure sau nu, dacă sunt 
în legătură cu alte îndependente sau cu subordonate. Despre 
aceasta se va vorbi în capitolele respective. 


ACORDUL 


Vom vorbi despre acordul diferitelor grupuri de cuvinte în 
propozițiune. Cel mai însemnat dintre acorduri este acordul su- 
biectului cu predicatul. Astfel, în propoziţiunea pasărea cântă, su- 

biectul pasărea este la numărul singular, precum la singular este 
şi verbul cântă. Dacă în loc de omul vorbeşte am zice omul vor- 
besc, am săvârși o greşală în sensul că predicatul este la plural, 
pe când subiectul este la singular. Ar fi deci o nepotrivire de 
număr. Deasemenea dacă în loc de fu cânţi, am spune tu cântă 
am face o greşală de persoană. Acordul este deci potrivirea dintre 
subiect şi predicat, dintre formele lor, așa încât această potrivire 
să poată exprima lămurit o ideie. 

Dar această potrivire se cere nu numai când este vorba de 
subiect şi predicat, ci și între alte părţi ale propoziţiunii care sunt 
gândite împreună. Astfel, dacă în loc de cusa înaltă am zice casa 
înalt am face o greşală, am pune una lângă alta două forme no- 
minale — un adjectiv lângă un substantiv — din care n'ar reieși o 
ideie limpede: e o nepotrivire de gen, un dezacord de gen. Dacă 
însă spunem casa înaltă atunci avem în minte o casă ridicată, 
sus, cu pereţii înalţi, spre deosebire de alta cu pereţii joși. Există, 
atâtea acorduri sau potriviri de forme pe care trebue să le res- 
pectăm în vorbire, câte grupe de cuvinte sunt spuse sau scrise 
împreună, pentru ca din unirea, lor să căpătăm în minte o ideie. 


Acordul predicatului cu subiectul. In deobşte, când predi- 
catul este verbal, subiectul se potriveşte cu predicatul în număr 
şi persoană: tu lucrezi, el vorbeşte. Dacă sunt mai multe subiecte, 
predicatul se pune la plural: Ionescu și Popescu se duc la şcoală. 
Dacă subiectele sunt unul de persoana întâia și celălalt, de a doua, 
verbul se pune la persoana I: eu și cu tine mergem la şcoală; dacă, 
sunt însă de persoana II şi III, predicatul se pune la persoana II: 
tu şi prietenul tău mergeţi la şcoală. Dacă predicatul e nominal, 
numele predicativ se acordă cu subiectul în: număr, gen, caz: 
Şcoala e înaltă. Dacă subiectele sunt de genul masculin şi feminin, 
numele predicativ se pune la forma masculină: Tata şi mama sunt 
sănătoşi. Dacă subiectele sunt nume de lucruri, numele predi- 
cativ se pune la neutru plural: lemne, butuci, pari, cue, toate erau 
aruncate alundala. 

Acestea sunt regulele cele mai des aplicate. 


Stilistica acordului predicatului cu subiectul, Se vede lă- 
murit că acordul — în cazul când predicatul e verbal — se face 
cu persoana cea mai apropiată de vorbitor. Astfel, când sunt 
subicete de persoana I şi II, predicatul se pune la persoana I, 
când sunt subiecte de persoana II și III, predicatul se pune la 

persoana Îl. Este însemnătatea pe care și-a dat-o întotdeauna eul 
vorbitor. Spre a îndrepta, într'o oarecare măsură, acest lucru, în 
chip de politeţe, se pune întâi pronumele de persoana mai înde- 
părtată, apoi eul, deși verbul se pune tot la persoana I. 

Astfel: tu şi cu mine am văzut..., sau: Prietenul meu şi cu 
mine am făcut aşa fel... Deasemenea, în predicatul nominal, când 
subiectele sunt de genul masculin și feminin, iar numele predi- 
cativ se pune la masculin, acordul este afectiv. Intr'adevăr, în 
grupa masculin-feminină, bărbatul a fost acela care sa impus 
atenţiei vorbitorilor, a impresionat mai mult prin puterea sa și 
atunci s'a făcut un acord afectiv. 

Când subiectul este la singular, dar are un înţeles colectiv, 
acordul se poate face după formă sau după înţeles. Astfel putem 
spune: majoritatea elevilor a plecat sau majoritatea elevilor 'au 
plecat. In primul caz ideia de grup a stăpânit mintea noastră, 
în al doilea am avut în față mulţimea elevilor. Realitatea este că 
elevii erau mulți. Astfel că primul acord, fiind după formă, este 
logic, iar cel de al doilea afectiv. Majoritatea este o abstracţiune a 
minţii noastre. Considerând-o ca o realitate, şi acordând predicatul 
cu ea, creiem o expresie logică. Interesant este cazul când subiectul, 
după formă, este la plural, dar are înțeles de singular. Astfel M. 
Eminescu (Scrieri politice, Frază şi Adevăr) serie: Nu-i vorbă, nu 
erau aşa de străluciți Bucureştii pe atuncea. Numele oraşului Bu- 
curești, fiind el însuşi un nume stilistic — urmașii lui Bucur — 
acordul la plural este stilistic. Dac-am spune: nu era Bucureştii 
strălucit am înţelege oraşul București. Oraşul fiind însă o ab- 
stracțiune comună, acordul după înţeles este un acord logic, mult 
mai puţin încărcat de afectivitate decât acordul după formă. Se 
întâmplă şi alt fenomen: se zice adesea: Bucureștiul, Ploeştiul prin 
influenţa noţiunii oraș. E o expresie logică, ce se depărtează 
din ce în ce mai mult de culoarea afectivă a pluralului iniţial. 
Tot la Eminescu (Scrieri politice, Pătura superpusă) citim: 
Domnia fanariotă şi scurgerea sistematică de stârpiluri și faliti 
în şesul Țării româneşti a ținut 121 ani. Acordul s'a făcut nu 
logic, ci afectiv: subiectul al doilea s'a impus mai mult simţirii 
scriitorului și de aci verbul la singular. Sar putea spune că 
amândouă, subiectele sunt gândite ca un tot. Este o explicație pe 
care o dau unii gramatici. Credem că nu este cea adevărată, fiindcă 
cele două, subiecte sunt lucruri deosebite. M. Eminescu (Scrieri 
politice, Teoria păturii superpuse) spune: Practice sunt Caradulele 
care ştiu a utiliza tat în afaceri în aşa chip, încât ajung directori... 

Eminescu a făcut acordul după formă în primul predicat nominal, 
iar în al doilea după înţeles. Primul e un acord afectiv. Intr'adevăr, 
întrebuințând adjectivul feminin, implicit a feminizat şi numele 
proprii, ceeace constitue o slăbire batjocoritoare a conţinutului 
noțiunii. 


Acordul atributului. Numim atribut vorba care determină 
pe subiect sau un nume. Astfel: Copilul bun învață bine; 
adjectivul bun este gândit împreună cu copilul, este un determi- 
nativ al substantivului copilul. Atât bun cât şi copilul sunt uni- 
tăţi statice ale limbii. Atributul poate fi însă şi o formă verbală: 
plăcerea de a munci. Forma a munci face parte însă din statica 
verbului. Astfel că putem numi atribut unitatea sau unitățile 
statice ale limbii care determină un subiect sau un nume, fon- 
mând împreună o mare unitate statică. Astfel: Ştefan cel Mare, 
Domnul Moldovei, a învins pe Turci; toate cuvintele care deter- 
mină subiectul Ştefan cel Mare formează o unitate statică a limbii 
care săvârşeşte mișcarea exprimată de verb. Cuvintele Domnul 
Moldovei, ca să poată determina pe substantivul Ștefan trebue să 
fie în cazul nominativ, tot aşa ca şi adjectivul cel Mare, adică 
să se potrivească, să se acorde cu substantivul sau subiectul pe 
care-l determină. — Atributul poate fi: a) un substantiv: găina 
babei; om de nădejde; muntele Ceahlăul; b) un adjectiv: omul 
bun; c) un pronume: casa lor; d) un numeral: au venit doi 
oameni; e) un adverb: vremea de apoi; f) printr'un verb la parti- 
cipiu sau infinitiv: apa înghețată, plăcerea de a munci. Atributul 
adjectiv trebue să se acorde în număr, gen, caz cu numele de- 
terminat; astfel: casa mare, al casei mari, casei mare, pe casa 
mute, casele mari, etc. Atributul substantiv trebue să se acorde 
în caz: Grija casei (s'a pus în genitiv ca să arate posesia), Ghe- 
orghe portarul (Sa pus în nominativ spre a arătă calitatea), ete. 
Dac-am fi zis Gheorghe portarului n'am înţelege nimic sau, ca să 
înţelegem ceva, ar trebui să găsim un verb. Atributele la forma 
prepoziţională au forma cerută de prepoziţie. 


Stilistica acordului atributului. 

Eminescu (Împărat şi Proletar) spune: Și gloatele puternici, 
în loc de: puternice. E un dezacord datorită versului: puternice 
i-ar fi stricat ritmul. In poezia Visuri trecute, marele nostru poet 
zice: Candela ştersei de-argint icoane // A lui Apolon, crezului 
meu // Mă topesc tainic, însă mereu, Sistemul limbii noastre cu- 

noaște forma: Gloria lui Ștefan cel Mare, Domnul Moldovei. Cu 
alte cuvinte, atributul desvoltat, se pune în nominativ, chiar 
dacă numele pe care-l determină este în genitiv. Eminescu însă, 
prin acest acord neobișnuit, strânge și mai mult legătura dintre 
atribut şi substantiv. Dac'ar fi zis A lui Apolon, crezul meu, 
mintea noastră ar concepe două noţiuni deosebite, atribuite zeului. 
Pus la genitiv, atributul exprimă o noţiune ce se confundă cu 
ființa lui Apolon. 

Tot Eminescu (Junii Corupţi) spune: In preajma minţii 
voastre de patimi îmbătată, în loc de: de patimi îmbătate: Nu 
versul l-a constrâns să calce acordul. Este şi aici tot intervenţia 
afectivității poetului. Intr'adevăr, nominativul, fiind cazul su- 
biectului, dă atributului-participiu tonalitatea afectivă a unui 
nominativ-subiect. Se atrage astfel mai mult atenţiunea asupra 
însușirii exprimate prin numele îmbătată. In al doilea vers, poetul 
face aceeași încălcare a acordului: In preajma minții voastre ucisă 
de urgie. // Şi putredă de spasmuri şi arsă de beție. // Și sacă ke 
amor. Am dat, mai sus, exemple de atribute adjective și parti- 
cipii în dezacord cu numele pe care-l determină. Același lucru se 
întâmplă şi când atributul e un demonstrativ: Omului acesta, 
în loc de omului acestuia. 


Alte acorduri. In deobște, trebue ţinut seama că orice po- 
trivire formală, orice acord între cuvinte care alcătuesc o grupă, 
sintaxică, adică o grupă de unităţi ale limbii gândite împreună, 
se bazează sau, mai bine zis, este opera raţiunii noastre. Astfel 
când spunem operă al cărei rezultat a fost..., am pus pronumele 
relativ care în genitiv feminin, pentru a arăta că rezultatul a fost 
al operei. Când spunem: cele mai obişnuite dorințe ale poporului, 
întrebuințăm pluralul articolului posesiv, pentru ca să arătăm 
că dorinţele (pluralul) sunt ale poporului. Dac'am fi zis: dorinfe a 
poporului, am îi săvârșit o greșală, fiindcă am fi gândit substan- 
tivul dorinfe la plural, iar articolul la singular. 


Observaţii stilistice asupra acordului în general. In general, 
trebue să spunem că întotdeauna când se calcă regulele acor- 
dului, această, încălcare se face din motive afective. Intr'adevăr, 
având în vedere că acordul este o creaţie, o manifestare a raţiunii 
noastre, deci o lucrare a spiritului nostru în vederea unei lămurite 
cunoașteri a realităţii reci, obiective, orice turburare a acordului 
va fi opera afectivității noastre, care, adeseori, din punct de ve- 

dere raţional duce ia contradicții şi la lipsă de înţelegere, având 
în vedere forma, firește. Astfel corect spunem: operație al cărei 
rezultat... Şi totuşi adesea se spune: operație al cărui rezultat, 
Din punct de vedere formal e o unitate sintaxică nelămurită. In- 
tr'adevăr, pe deoparte avem substantivul operație, iar pe de alta 
al cărui rezultat, ca și când am mai aştepta un substantiv de 
genul masculin. Prin influenţa pe care o exercită însă asupra 
spiritului nostru substantivul rezultat, care e de genul masculin, 
s'a pus şi relativul care tot la masculin. Pentru sufletul nostru 
Substantivul rezultat are o mai mare însemnătate decât ope- 
rafie. Numai așa se explică faptul că uităm genul substantivului 
operaţie şi-l acordăm pe care cu rezultat. Unii gramatici vor zice 
că este o asimilare formală. Credem că, în limbă, a vorbi de 
atracţii numai formale este cu totul incomplet, fiindcă schimbarea 
unei forme este rezultatul mişcării spiritului nostru. 

Tot un procedeu afectiv al sistemului limbii este și între- 
buinţarea adjectivului în locul adverbului,. Astfel în loc să 
spunem: mergeau împrăștiat, zicem mergeau împrăștiați. Adjec- 
tivul, prin coloratura pe care o dă substantivului, face ca ideia, 
să se impună cu mai multă tărie simţirii noastre. 

Tot procedeu al afectivității noastre este şi acordarea parti- 
cipiului prezent în gen și, adeseori, și în caz cu substantivul sau, 
în general, cu numele pe lângă care este pus. Astfel Eminescu 
(La Heliade) zice: Eu naş alege liva vibrândă de iubire. Dacă 
poetul ar fi zis: lira ce vibrează sau lira vibrând, ideia exprimată 
de verbul a vibra nu sar fi identificat atât de mult cu ideia de 
liră, cum se întâmplă în cazul formei vibrândă. 

Poetul a adjectivat participiul vibrând, pentru a face şi 
mai mult dintr'o formă verbală ce exprimă o mișcare în curgere 
însușirea nedespărţită a unui obiect. Tot la Eminescu găsim şi 
alte forme ale participiului prezent adjectivat; astfel întâlnim: 
gemândul uragan (Amorul unei marmore) Murindului Speranța 
(ibid.). Aşa dar, vedem că*Eminescu nu numai că a adjectivat un 
participiu prezent la nominativ, spunând murindul, în loc de 
murind, dar chiar l-a declinat, zicând murindului. Trebue să re- 
cunoaștem că forma murindului este mai bogată în conţinut 
afectiv decât orice altă formă ce ar fi putut s'o înlocuiască: celui 
care moare, omului murind, etc. Tot aşa şi forma= Se cunun’ că- 
zânde jos, în loc de: Se cunună căzând jos (Misterele nopții). 

PROPOZIŢIUNI JUXTAPUSE 


ȘI 
PROPOZIŢIUNI COORDONATE 


Am văzut că propozițiună îndependente sunt acelea care au 
singure înțeles deplin, nefiind în legătură cu altele pe care să le 
lămurească sau de care să fie lămurite. Astfel propoziţiunile: Soa- 
rele străluceşte pe cer. lezii sburdă pe câmpie, Pârâul şerpueşte 
prin pajiștea verde. Fiecare dintre cele trai propoziţiuni are sin- 
gură înţeles deplin. Fiecare este o îndependentă. Nu e legată 
niciuna, de celelalte prin nicio formă. Numai că în mintea noastră 
ele nu sunt gândite izolat. Toate slujesc la alcătuirea unui chip al 
naturii. Astfel că în subconștientul nostru rămâne neexprimat un 
în timp ce. Totuşi, din punct de vedere formal, ele n'au nicio legă- 
tură, fiindcă după ce am pronunţat pe una, nu ştim ce va urma. 
Putem spune: Soarele străluceşte pe cer. Vântul bate frunza ul- 
milor sau onice altceva. Dacă însă spunem Soarele strălucește pe 
cer şi iezii sburdă pe câmpie avem două propoziţiuni de aceeaşi 
valoare, legate prin conjuncţia și, avem două coordonate. Niciuna 
nu servește la întregirea înţelesului celeilalte, fiecare putând sta 
singură, dar le-am legat prin și voind să arătăm că amândouă, 
sunt gândite ca un tot, în spaţiu și timp. Din punct de vedere 
logic nu s'a schimbat nimic, din punct de vedere afectiv însă s'a 
schimbat totul. Coordonatele sunt propozițiuni principale sau se- 
cundare de aceeaşi valoare legate între ele prin felurite conjunc- 
țiuni. Arătând poziţii în timp și spaţiu ale unor mișcări faţă de 
altele, coordonatele vor exprima prin excelenţă raporturi logice. 

Am spus că şi secundarele pot fi coordonate. Intr'adevăr, în 
fraza: Nu făcea oaste împotriva păgânilor, care în toate părțile 
fulgera şi tuna cu trăsnetul armelor sale,... ci gândi. . (Gr. Ureche, 
Letop. Răzb. hui Ștefan Vodă în Alberth.), prop. şi tuna este coor- 
donata velativei carii fulgera, amândouă fiind relative coordonate 
ropulative. 


COORDONATA COPULATIVĂ 


Este legată de ceiailaltă prin conjuncţia și. Soarele strălu- 
cește pe cer şi iezii sburdă pe câmpie. Conjuncţia și face ca pro- 
poziţiunea a doua să fie gândită ca o parte a unui tot logic. Şi 
în primul caz, când propoziţiunile erau juxtapuse, raportul logic 

exista. El nu era exprimat însă. Din punct de vedere afectiv, 
juxtapunerea, făcând ca legătura logică dintre două propoziţiuni 
să fie subînţeleasă, dă un mai tare răsunet simţământului. Astfel 
Caesar, după fulgerătoarea, victorie din Pont, a exclamat:veni, 
vidi, vici=am venit, am văzul, am învins. Dacă el ar fi spus: 
veni, et vidi et vici=am venit şi am văzut şi am învins, ar fi 
exprimat trei coordonate copulative, care ar fi format o frază, 
încărcată, greoaie, ce n'ar fi redat sentimentul iuţelii cu care 
Cesar a înfăptuit acţiunile exprimate de cele trei verbe. Se vede 
deci lămurit că între două sau mai multe independente juxtapuse 
şi aceleaşi independente transformate în coordonate copulative 
este o mare deosebire stilistică. Juxtapunerea, se întrebuinţează 
mai ales în vorbirea în care să dă cuvântul inimii, făcând jude- 
cata să tacă. Dacă Mihail Eminescu, în loc de: 
„Cobori în jos, luceafăr blând, 

„Alunecând pe-o rază, 
„Pătrânde'n casă şi în gând, 

„Norocu-mi luminează, 

ar fi zis: 


„Alunecând pe-o rază, 
„Cobori în jos, luceafăr blând, 
„Şi pătrunden casă şi în gând“ 
„Și norocu-mi luminează 


strofa ar fi trezit cu totul un alt răsunet sufletesc. 


Deşi independentă din punct de vedere al înţelesului, coordo- 
nata copulativă totuși, prin aceea că e gândită în legătură cu alta, 
nu dă satisfacţie deplină minţii noastre, dacă este pronunțată 
singură. Astfel, dacă în loc de: A răsărit soarele, am spune cuiva: 
Și a răsărit soarele, partenerul nostru n'ar înţelege chiar complet, 
fiindcă el n'ar ști ce sa petrecut mai înainte. Astfel că propo- 
zițiunile îndependente, prin coordonare, sunt pe prima treaptă a 
umbririi înțelesului lor logic, a îndependenţei lor, îndependenţă 
care dispare cu totul în treapta următoare, în subordonare. 


COORDONATA ADVERSATIVĂ 


Vom vorbi de adversativa îndependentă din punct de vedere 
al înţelesului. 

Este propoziţiunea. care, având şi singură un înţeles depiin, 
este legată, de o independentă printr'o conjuncţie ce arată deo- 

sebirea și adesea opoziţia temporală, spaţială între mișcările ex- 
primate de cele două predicate. Astfel fie fraza: eu voiu merge 
în grădină, iar tu te vei duce pela ograda de meri. Amândouă, su- 
biectele săvârşesc câte o lucrare, iar lucrările nu sunt aceleaşi, 
din punct de vedere spaţial, temporal, calitativ. In alte cazuri 
adversativa face trecerea dela, o acţiune la alta, stăruind asupra, 
celei de a doua, fără să arate că mișcările nu se exclud, ci se petrec 
deosebit în spaţiu. Astfel, în Făt-Frumos din.Teiu, M. Eminescu, 
spune: 


Ea apleacă gene lunge 
Peste ochii cuvioşi, 
lar pe buze-i trece un zâmbel..... 


Dacă în loc de iar ar fi fost şi, logic nu sar fi schimbat 
nimic, dar nu sar mai îi stăruit asupra verbului trece. In cazurile 
când adversativa exprimă o deosebire între două acţiuni sau sta- 
bileşte o legătură între două fapte, stăruind asupra celui de al 
doilea, se întrebuinţează conjuncţia adversativă, iar. 

Coordonata adversativă însă, după cum o arată și numele, 
exprimă opoziția dintre două acţiuni. Conjuncţiunile întrebuințate 
în aceste cazuri sunt: dar, însă, ci. 

Dar exprimă opoziţia în chipul cel mai obişnuit, Mihai voia 
să înceapă lupta, dar o seamă de boieri îi stătură împotrivă. (N. 
Bălcescu, Istoria Românilor...). Este o opoziţie categorică: Mihai 
voia, boierii nu voiau. In fraza: Alți ostaşi se mai luară după 
dânşii.. dar Turcii se apărau cu energia disperării... (Ibidem), 
se subinţelege propoziţiunea: şi Turcii ar fi trebuit să se dea 
bătuţi. Opoziția se face cu această propoziţiune subînţeleasă, în 
prima. Caracterul ei de adversativă nu se schimbă însă întru 
nimic. Din punct de vedere stilistic însă, subînțelegerea propo- 
ziţiunii cu care se face opoziţia, dă o mai mare tărie afectivă 
frazei. Același lucru se întâmplă în fraza următoare, luată din 
același autor: Românii jertfiseră totul pentru desrobirea lor, dar 
acesta e un bine atât de mare... 

Insă exprimă o opoziţie mai puternică. Din punct de vedere 
liberal, această lege e o adevărată erezie, din punct de vedere 
conservator însă, această lege e... (M. Eminescu, Scrieri. politice. 
Triunghiul principiilor conservatoare). Dacă M. Eminescu ar fi 
scris: dar din punct de vedere conservator..., opoziţia ar îi fost 
mai slabă. Uzul limbii așează din ce în ce mai mult conjuncţia 
însă înlăuntrul adversativei, La Bălcescu și adesea chiar la Emi- 

nescu conjuncţia, însă se întâlnește şi la începutul adversativei. 
Ci se întrebuinţează, mai ales ca. să exprime o opoziţie după o pro- 
poziţiune negativă. Ci exprimă raportul între două mişcări care 
se exclud: nu mănâncă, ci lucrează. 

Subprefectul nu mai are nicig treabă, ci e curat un agent 
între prefectură şi primării (M. Eminescu, Scrieri politice, Hu- 
straţii ad-tive), iar prefectura este un luz... Din acest exemplu 
se vede lămurit deosebirea, dintre ci, care exclude existenţa, neagă, 
arată că nu se petrece mișcarea, exprimată de verbele nu mai 
are şi iar, care face legătura între subprefect și prefectură, sco- 
țând termenul al doilea în relief. Acelaşi lucru se vede în Şi nu 
ne duce pe noi în ispită, ci ne îzbăveşte de cel viclean. In acest 
caz, ci n'ar putea fi înlocuit prin nicio altă conjuncţie adversativă. 


Stilistica ideilor adversative. Fie două idei care sunt în 
opoziţie: Eu strig. Tu nu mă auzi. Să căutăm să le exprimăm prin 
toate mijloacele sintaxice pe care le avem la îndemână. I. Eu strig. 
Tu nu mă auzi. (Independente juxtapuse). II. Eu strig şi tu nu 
mă auzi. (Coordonată copulativă). III. Eu strig, iar tu nu mă auzi. 
(Coordonată adversativă cu iar). IV Eu strig, dar tu nu mă auzi. 
(Coordonată adversativă cu dar). V. Eu strig, tu însănu mă auzi. 
(Coordonată adversativă cu însă). VI. Eu strig, ci tu nu mă auzi. 
(Coordonată advessativă cu ci). (Nu eu nu strig, ci tu nu mă auzi). 

Comparând toate aceste feluri sintaxice de exprimare a două 
idei în opoziţie, vedem că în primul caz, unde opoziţia nu este 
exprimată prin nicio particulă, elementul logic e în surdină, iar 
simţământul trezit, de juxtapunerea celor două acţiuni este foarte 
puternic exprimat. Cu cât mergem mai departe, cu atât expresia, 
ideii logice se întăreşte, iar aceea a simțământului păleşte. Astfel 
când spunem: eu strig şi tu nu mă auzi, atenuăim ideia de apo- 
ziţie, deşi, prin simpla. legătură între cele două verbe, o stabilim. 
In privinţa conjuncţiilor adversative, se vede că iar face aproape o 
simplă trecere, străruind asupra, termenului al doilea, dar exprimă 
opoziţia, întregei propoziţiuni, însă exprimă opoziţia, stăruind 
asupra pronumelui-subiect tu, ci exprimă un raport de exclusi- 
vitate, după o propoziţiune negativă. Astfel eu strig, ci tu nu mă 
auzi=nu eu nu strig, ci tu nu mă auzi. Cu alte cuvinte, când după 
o afirmativă; de formă urmează o adversativă cu ci, opoziţia este 
aceea dintre o negativă şi contrara ei 

COORDONATA DISJUNCTIVĂ 


Exprimă o ideie care exclude pe cea dintâi, de care se leagă. 
Sau te poartă cum ţi-e vorba sau vorbeşte cum ţi-e portul. Sau 
stăi liniştit sau pleacă. 


Stilistica disjunctivelor. Ca și în alte cazuri, şi la dis- 
junctive parataxa. sau juxtapunerea, are aceeași valoare de expresie 
afectivă. Astfel când spunem: mergi, nu mergi, -e tot una, ex- 
primăm cu mai multă tărie sentimentul nostru.de indiferenţă faţă 
de împlinirea sau neîmplinirea acţiunii exprimate de verbul mergi. 
In acest, caz, avem de a face cu două secundare coordonate dis- 
junctive. Intr'adevăr, prop. mergi, nu mergi sunt în fond conce- 
sive: fie că (să admitem că) mergi, etc. La I. Neculce citim: lar 
acum... ştiu să-şi piardă numele cel rău, au doar mai la vârstă ve- 
nisă, au doară chivernişisă viaţa lui. Conj. disjunctivă au este 
astăzi înlocuită prin sau, ori. Disjunctivele lui Neculce sunt şi 
cauzale juxtapuse. Atât juxtapunerea cât și conjuncţiile îmbracă 
expresia într'o seriozitate bătrânescă. 


COORDONATA CONCLUZIVĂ 


Exprimă urmarea logică a propoziţiunii de mai înainte. 
Falanga, pedeapsă polițienească pentru greşeli mici se putea răs- 
cumpăra, Deci clasa de mijloc avea numai două căi de scăpare. 
(M. Eminescu, Scrieri politice, Influența austriacă asupra Romă- 
nilor din Principate). Asmenea lucrări nu pot veni decât dela un 
om slăbit la minte. Aşa dar, Domnul meu, disprețuiţi şi D-vostră 
ca noi asemenea observări. (Odobescu către Barițiu). Toată inte- 
ligența Principatelor nare alt vis decât unirea în idpi cu frații 
de peste munţi... Primiţi dar înfrățirea cu junimea. (Ibidem). 
După cum se vede conjuncţiile coordinătoare concluzive sunt: 
deci, dar, aşa dar. 


Stilistica concluzivelor. O ideie concluzivă se poate exprima 
şi printr'o juxtapusă. Puterea, ei afectivă e mai mare, prin aceea, 
că elementul de legătură logică lipsește. Intrebuinţarea unei ast- 
fel de concluzive se întâlnește în limba populară, îndeobşte afec- 
tivă, și în poezie. Astfel în poezia Glossă, de Mihail Eminescu, 
întâlnim: 

Vremea trece, vremea vine 
Toate-s vechi şi nouă toate... 
Nu spera şi nu ai teamă 


Propoziţiunile : nu spera şi nu ai teamă sunt concluzia pro- 
poziţiunilor vremea trece, vremea vine (deci...). Exprimarea con- 
juncţiei deci i-ar fi dat un caracter prea raţional, prea logic, 
acoperind astfel glasul simţământului de resemnare al poeziei. 

In Doina, de acelaşi poet, versurile care încep cu Şiefane, 
Măria Ta sunt concluzia logică a ceeace a spus poetul mai înainte. 
Ele ar fi putut începe cu Aşa dar, Ştefane, Măria Ta. Lipsa con- 
juncţiei așa dar produce efectul luării fără veste. Tot astfel în 
poezia P'oae veștedă a aceluiaşi poet. 


Dulcea lor zădărnicie 
Nu măndur so pun pe foc 
Voiu păstra întreg amarul 
Și norocul ăstor foi. 


Logic ar fi: aşa dar voi păstră întreg amarul şi norocul, 
ăstor foi. Un raţionament logic tip ne va arătă şi mai bine lucrul 
acesta. Fie raţionamentul: Toți oamenii sunt muritori. Gheorghe 
e om. Gheorghe e deci muritor şi Toți oamenii sunt muritori. 
Gheorghe e om, Gheorghe e muritor. In cazul al doilea raţiona- 
mentul exprimă și o tonalitate afectivă prin aceea că nu exprimă 
raportul logic al concluziei fată de cele două premise, ci îl sub- 
înțelege. 

Vom avea următoarea gradaţie, pornind dela expresia cea 
mai încărcată de afectivitate: 1) Toți oamenii sunt muritori. 
Gheorghe e om. Gheorghe e muritor; 2) Toţi oamenii sunt mu- 
ritori. Gheorghe e om. Gheorghe e deci muritor; 3) Fiindcă toți 
oamenii sunt muritori şi fiindcă Gheorghe e om, Gheorghe e mu- 
ritor. Concluzia, este deci la mijlocul scării ce duce la deplina in- 
telectualizare a expresiei. 


PARATAXĂ. COORDONARE. SUBORDONARE. 


Trecând dela propoziţiunile coordonate la cele subordonate, 
este nevoe să stăruim încă odată asupra stării în care se poate 
găsi o propoziţiune faţă de alta. Deosebim mai multe cazuri : 

A. Două propozițţiuni independente pot îi puse una lângă 
alta, fără să aibă vreo legătură între ele. Ex.: Soarele străluceşte 
pe cer. Mieiù sburdă pe câmpie. Albina sboară din floare în floai e. 
Sunt independente juxtapuse. 

B. Dacă voim să sfabilim o legătură între ele, fără să le 
facem să depindă una de alta şi să le micşorăm înţelesul, le legăm 
printr'o conjuncţie de coordonate: Soarele străluceşte pe cer, ar 
mieli sbudă pe câmpie şi albina sboară din fiaare în floare. Le-am 
tăcut coordonate. Ele au prin ele înşile înţeles. Coordonarea nu 
face deci, în acest caz, decât să stabilească o legătură între două 
sau mai multe propoziţiuni care au singure înțeles deplin, fără să 
le micşoreze înţelesul, 

C. Fie două propoziţiuni juxtapuse.: Nal grijă, Petre, zise 
Dumnezeu (I. Creangă, Ivan Turbincă). Aceste două propoziţiuni, 
deși nelegate între ele prin vreo conjuncție, depind însă ca în- 
teles una de alta. Inrt'adevăr, dac'am spune număi: N'ai grijă, 
Petre, n'am înţelege despre cine e vorba, iar dacă am spune nu- 
mai : zise Dumnezeu, n'am şti ce a zis Dumnezeu. Se vede deci lă- 
murit că propoziţiunea N'ai grijă, Petre... întregește înțelesul pro- 
pozițiunii zise Dumnezeu, care, singură n'are niciun înţeles deplin. 
Această, frază se mai poate exprima și astfel: Dumnezeu zise lui 
Petru să n'aibă grijă. Tot astfel din propozițiunile juxtapuse: 
Mâine la teatru se joacă O scrisoare pierdută. Mi-a spus-o Ionel., 
pot fi exprimate prin: Jonel mi-a spus că mâine, la teatru, se 
joacă O scrisoare pierdută. Propoziţiunea. Mi-a spus-o Ionel n'are 
înțeles fără, ceailaltă. Astfel propoziţiunea că mâine se joacă este 
completiva propoziunii Mi-a spus Ionel. Depinde de ea, N'are sin- 
gură înţeles deplin, este o subordonată. Neputând lipsi din frază, 
fiindcă fără ea fraza n'ar avea un înțeles deplin, este o subordo- 
nată completivă, Fie fraza: Ifi spun că mă duc la scoală, ca să 
învăţ. Din cele trei propoziţiuni, câte sunt în frază, singură pro- 
pozițiunea ca să învăţ poate lipsi. la singură, nu are înţeles de- 
plin, dar, spre deosebire de propoziţiunea că mă duc la școală, ea 
poate lipsi din frază, pe când aceasta nu, 

Propoziţiunile: Soarele străluceşte pe cer. Mieii sburdă pe 
câmpie, neavând nicio legătură de înţeles între ele, nu pot fi sub- 
ordonate, Nu putem spune: Soarele străluceşte pe cer, că mieii 
sburdă.... 

Aşa dar, subordonatele sunt propozițiuni care n'au singure 
înţeles deplin, ele navând alt rost decât să lămurească înțelesul 
unei alte propozițiuni, căpătând şi ele, în acest chip, înțeles. deplin. 
Subordonatele sunt de două feluri: a) completive, care nu pot 
lipsi din frază şi b) circumstanţiale, care aduc o lămurire predi- 
catului principalei, dar care pot lipsi din frază, fără ca acesteia 
să i se ştirbcască înțelesul. 

Intregește înţelesul unei alte propoziţiuni. In fraza Ifi spun 
că a venit prietenul meu, propoziţiunea, Iti spun este principală, 
de ea depinde completiva că a venit. Dar completivele întregesc 
uneori şi înţelesul unor circumstanţiale. Astfel în fraza: Mi-am 
luat umbrela, fiindcă, la plecarea mea de acasă, am văzut că 
nouri negri se adunau pe cer. Propoziţiunea că nouri negri se 
adunau este completiva circumstanțialei cauzale fiindcă am văzut. 

Conjuncţiile care leagă o completivă de principala ei sunt 
că şi să. Simţiam că universul la pasu-mi tresăria... (M. Eminescu, 
Strigoii). Nu voiu părul să mi-l tae (Idem, Făt-Frumos din Teiu). 

Completivele mai pot fi legate de principala lor și prin pro- 
nume și adverbe. 

Prin pronume: Am arătat ce este agricultura (Odobescu, 
Asociaţiunea Transilvană). 

Ştii mai bine ce-ţi prieşte (M. Eminescu, Povestea Teiului). 

Prin adverbe: Vedeți cum urna crapă, cenuşa reînvie (M. 
Eminescu, Junii corupți). Spune-mi unde stai. In to.te aceste ca- 
zuri, completivele au rostul de a, întregi înţelesul propoziţiunii de 
care sunt legate. Răspund la întrebarea ce, întocmai ca un com- 
plement obiect drept. De aceea ele se numesc completive obiec- 
tive. Fie şi fraza E bine că ai venit: Completiva că ai venit între- 
geşte înţelesul propoziţiunii E bine. In acest caz ea ţine locul unui 
subiect. Se numeşte completivă obiectivă. 


Stilistica completivelor. 

Am văzut cum o completivă poate fi exprimată printr 
juxtapusă. Nu-i voie, zise Ivan (I. Creangă, Juan Turbincă), în 
loc de Ivan zise că nu-i voie. Din punct de vedere logic, amândouă 
formele spun acelaşi lucru. Din punct de vedere afectiv însă, 
Juxtapunerea ne înfățișează o vorbire mai vie, oprirea, lui Ivan e 
mai puternic exprimată. In vorbirea afectivă obişnuită, în vorbirea, 
populară, în poezie se întrebuinţează mai mult juxtapunerea. In 
limba cultă, intelectuală se întâlnește subordonarea. 


Ea 'nlănțueşte gâtu-i cu brațe de zăpadă, 
Intinde a ei gură deschisă pentru sfadă: 
„Rege, a venit Maria şi-ţi cere pe Arald. 
In aceste versuri, pe lângă lipsa conjuncţiei că şi verbul 
îi zice este înlocuit prin vrebul întinde a ei gură. 

De ce este mai bogată în conţinut afectiv o frază formată, 
din două juxtapuse decât o frază alcătuită dintro principală şi 
o completivă? Fără îndoială, fiindcă completiva exprimă raportul , 
logic dintre ea însăși şi principală. Mi-a spus Ionel că a fost în 
oraş. Dacă am spune numai: că Ionel a fost în oraş, n'am înţelege 
nimic, Conjuncţia că răpește orice înţeles de sine stătător propo- 
ziţiunii, o subordonează. Dar a subordona însemnează a ierar- 
hiza, a măsura cu logica, minţii noastre. Din pnct de vedere tem- 
poral, mişcările exprimate de cele două verbe s'au petrecut în or- 
dinea, următoare: a) Ionel a fost în oraș și b) mi-a spus. Și totuşi, 
făcând să depindă primul verb de al doilea, noi facem ca, din 
punct de vedere logic, prima mișcare să fie legată, să depindă, 
să n'aibă înţeles fără de cea de a doua. Fie şi fraza: Ifi spun că 
voi pleca în oraş. Completiva, că voi pleca în oraş, fiind subordo- 
nată celei dintâi, nu are tăria, de expresie pe care ar avea-o, dacă 
ar fi exprimată sub forma unei juxtapuse: Îți spun: Voi pleca 
în oraş sau Voi pleca în oraș, îți spun. Tot aşa şi în exemplul de 
mai sus: Jonel a fost în oraş. Mi-a spus., faţă cu Ionel mi-a spus 
că a fost în oraş. Conjuncţiile prin care completiva se leagă de 
principală sunt: că şi să: Ifi spun că viu. Te rog să vii. La |. 
Neculce citim: Au şi sosit o carte dela Mogâlde Serdarul precum 
au văzut un turc mare cu vreo treizeci de oameni viind de olao 
la Iaşi şi că alți Turci au purces din Tighine în sus. Se vede bine 
că precum este conjuncţia completivă. Ea este mai expresivă 
decât că, 

Trebue să menţionăm și completivele întrebătoare sau în- 
trebătoarele indirecte. Astfel expresia: ce faci? este o propozi- 
ţiune întrebătoare directă. Când spunem însă: spune-mi ce faci, 
am transformat-o în întrebătoare indirectă, făcând-o să depindă 
de propoziţia spune-mi. In acest caz, completiva poate începe 
printrun pronume relativ-interogativ sau printr'un adverb relativ- 
interogativ: Spune-mi când vii, unde te duci, cum ai petrecut la 
tară, etc. Când, unde, cum, la origine sunt adverbe interogativ- 
relative, întrebuințate mai târziu și în calitate de conjuncţie. I. 
Neculce întrebuinţează şi adverbul cum şi conjuncţia că, cum că, 
tocmai spre a întări ideia de subordonare și a da o mai mare pu- 
tere de expresie ideii cuprinse în completivă. Și astăzi se mai în- 
trebuinţează la, conj. cumcă în vorbirea populară. 

Propoziţiunile completive pot avea! predicatul la modul indi- 
cativ: Ifi spun că viu la tine. Completivele indicative constitue tipul 
intelectual prin excelenţă. Complâtivele pot avea, însă predicatul şi 

la subjunctiv. In acest caz, subordonarea este înţeleasă, fiindcă, 
în formă, nu avem decât o panataxă: Te rog să vii la mine; 
putem spune: Să vii ia mine, te rog. Se vede lămurit că propozi- 
țiunea, completivă, în acest caz, n'a primit o conjuncţie specială, 
semn al subordonării. Acest îel de completive sunt de două ori 
expresii afective: odată prin modul lor — subjunctivul — şi a 
doua oară, prin sintaxa lor: parataxa. Acelaşi lucru se poate 
spune şi despre interogativele indirecte: Spune-mi când vii; în 
acest caz găsim: parataxă și întrebuințarea, afectivă a predica- 
tului completivei. 

Unele verbe, prin însuşi înţelesul lor, au o valoare modală, 
chiar când sunt la indicativ; completivele acestor verbe nu vor 
putea fi decât la un mod afectiv-volițional. Astfel: vreau să vii 
la mine, nu însă: vreau că vii la mine, fiindcă, în acest fel, am 
obţine un alt înţeles: vreau (ceva) (fiind) că tu vii la mine. In 
categoria verbelor a voi întră și altele care exprimă: dorință, tre- 
buință, ideia de împiedicare; astfel: doresc să vii, trebue să vii, te 
împiedic să vii. In niciun caz aceste completive nu pot fi legate 
de principală prin conjuncţia că. Adesea ori, când voim să stă- 
ruim asupra subiectului completivei, putem începe fraza prin 
acest subiect, Astfel I. Creangă (Amintiri...) spune: Petre Todo- 
siicăi, crăşmarul nostru, aşa-i că [i-a mâncat suta de lei? în loc de 
Aşa-i că P. Tedos, ţi-a mâncat? 

In Prefafa Psaltirei în Versuri a Mitropol. Dosoftei citim: 
nemica să nu vă smintească a vă rugaria pururia. Este o comple- 
tivă infinitivală: a vă rugaria. Astăzi spunem Să vă rugați. Avem 
mai multe expresii la îndemână: 1) Mă împiedică să mă rog; 2) 
Mă împiedică de a mă ruga; 3) Mă împiedică dela rugăciune. Ce-a, 
mai afectivă expresie este a treia, datorită personificării lucrării 
exprimate de verb prin substantivul rugăciune. 


PROPOZIȚIUNEA CIRCUMSTANŢIALĂ DE TIMP 


Exprimă o acţiune,. care arată timpul în care sa săvârșit, 
se săvârşeşte sau se va săvârși acţiunea din principală. Cu alte 
cuvinte, temporala stabilește o legătură de timp între predicatul 
său şi cel al principalei. Având să fixeze timpul în care se pe- 
trece o acţiune faţă, de alta, temporala, ca orice subordonată, este 
o formă de exprimare a logicei noastre. Legăturile de timp cele 
mai obişnuite pe care le pot exprima temporalele sunt urmă- 
toarele: 

1) Două acțiuni s'au întâmplat aproape exact în acelaşi timp: 
Când m'a văzut, s'a bucurat. Noi când am văzut asta, am rămas 
încremehiţi (|. Creangă, Amintiri...). 

2) Acţiunea principală se petrece în același timp cu a tem- 
poralei : In timp ce tu scrii, eu citesc. | 

3) Acţiunea temporală a fost imediat urmată de a princi- 
pală: Indată ce am primit scrisoarea ta, ţi-am răspuns. 

4) Acţiunea temporală exprimă un timp nelimitat în care 
se petrecea, acţiunea principală: Pe când totul era lipsă de viaţă 
şi voință, nu fu minte pricepută (M. Eminescu, Scris. I). 

5) Acţiunea, temporalei s'a petrecut înainte de împlinirea, 
celej a principalei: A plecat mai înainte ca să-l fi văzut. 

6) Acţiunea principalei se petrece, așteptând să se împli- 
nească şi a, celei temporale: Până să mă întorc eu, citeşte. 

7) Amândouă acţiunile se repetă sau s'au repetat: Oride- 
câte ori îl vedea, îl striga. 


Stilistica temporalelor. După cum s'a spus mai sus, tem- 
porala este o formă sintaxică a expresiei logice a gândirii. Ra- 
portul de timp între două acţiuni poate fi însă exprimat şi prin 
două propoziţiuni juxtapuse. In acest caz, legătura logică fiind 
subînţeleasă şi nu exprimată, cele două acţiuni capătă o mai mare 
putere de expresie, se apropie mai mult de simţirea noastră. Tem- 
porala juxtapusă, ca orice juxtapuse, se întrebuinţează în vorbirea, 
populară şi în poezie. 


Porni luceafărul. Creşteau raportul logic este: 
In cer a lui aripe După ce porni luceafărul, 

Şi căi de mii de ani treceau  Incepură să crească în cer a lui aripe. 
In tot atâtea clipe 


Exprimată sub forma logică, temporala s'ar fi apropiat de 
vorbirea, obișnuită. 


Se cutremură Sultanul — se deşteaptă şi pe cer 

Vede luna ce pluteşte peste plaiul Eschişer 

Şi priveşte trist la casa Şeihului Edebali. 

După gratii de fereastră o copilă el zări 

(M. Eminescu, Scrisoarea 111). 
Logic ar fi fost: 
După ce se cutremură, Sultanul se deşteaptă. și când privi 
la, casa, el zări. 

In acest caz farmecul poeziei s'ar fi dus. 


Nu numai prin juxtapuse pot fi înlocuite temporalele, ci şi 
prin coordonate copulative: 


Și, după ce înfrână calul îi neteză coama. 
Calul ei cel alb ca neaua, 
li netează mândra coamă 
Și plângând îi pune şeaua. 
(M. Eminescu, Făt-Frumos din Teiu). 
Logic ar fi fost: 


Și, după ce înfrână calul îi neteză coama 
şi după ce îi neteză coama, îi pune şeaua. 


Este uşor de văzut deosebirea dintre cele două temporale, 
una juxtapusă.: îi neteză coama şi ceailaltă, coordnoată: și îi ne- 
teză coama. 

Și... neobositul părinte... umbla din casă în casă... şi sfătuia 
pe oameni să-şi dea copiii la învăţătură. Şi undă nu s'au adunat 
o mulţime de fete la învăţătură (I. Creangă, Amintiri din co- 
pilărie). Logic. ar fi fost: După ce părintele a umblat din casă în 
casă şi a sfătuil.... s'au adunat. Forma, coordonată, a temporalelor 
este mai puţin expresivă decât forma juxtapusă. 

Alegerea conjuncţiilor însăși este un procedeu stilistic. 
Am văzut, că pentru fiecare raport de timp există o conjuncţie 
anumită, care leagă principala de temporală. Astfel, bunăoară, 
pentru a exprima repetiţia a două acţiuni, se întrebuinţează locu- 
ţiunea conjuncţională oridecâteori. Se poate însă întrebuința şi 
o altă conjuncţie, pentru acest raport, anume conjuncţia când. 
Astfel, M. Eminescu în poezie întrebuinţează. conjuncţia când acolo 
unde, în proză, întrebuințează conjuncţia precisatoare de câte ori= 
ori de câte ori. 

Atunci ca şi silful ce n'adoarme'n pace 
(La Bucovina) 


De câte ori un creştin S'apucă la noi să scrie un rând, de- 
atâtea ori pune mâna în raft (Scrieri politice, Ilustrații ad-tive). 
Tot M. Eminescu întrebuinţează când în loc de după ce: 

Când laude, numai dânsul îşi ştia inima lui (Călin). 
Acum, după ce am văzut că suveranitatea, egalitatea... ne fin o 
jumătate miliard datorie (Ibid. Paralele economice). 

Când în loc de îndată ce: 


Când prin crengi s'o fi ivit 
Luna'n noaptea cea de vară, 
M'ei ținea de subsuoară, 
Te-oiu ţinea de după gât. 


Indată ce şi-ar fi făcut această întrebare, ar f} văzut ce 
lucru gingaş e administraţia (Ibid.). 

Aceste exemple ne arată lămurit cum M. Eminescu în proză 
întrebuinţează conjuncţii care precizează raportul logic al tem- 
poralei cu principala, iar în poezie le înlocuește aproape pe toate 
prin conjuncţia când, care poate exprima cele mai deosebite rar 
porturi de timp. O face pentru a pune o surdină elementului logic 
al frazei, aruncând un văl subţire de nedeterminare logică, şi prin 
aceasta de poezie, asupra celor două propoziţiuni. Este între- 
buinţarea stilistică a temporalei cu când. Exemplele pot fi în- 
mulţite. Toate ne vor arătă același lucru. Intrebuinţarea tempo- 
ralei cu când se întâlneşte aproape peste tot în poezia populară. 
Ea înlocueşte aproape toate celelalte conjuncţii temporale. Astfel 
în 824 versuri de poezie lirică populară, am întâlnit 36 de tem- 
porale. În aceste temporale conjuncţia, întrebuințată este când. 
Niciun pe când sau îndată ce. Tot atât de mult este întrebuințată 
temporala, cu când de Alecsandri şi Coşbuc. La Alecsandri, în 
colecţia, de poezii populare, întâlnim și conjuncţia cât pentru 
îndată ce: 

în loc de: 
Şi pe loc cât îl zărea Se oprea pe loc. 
Fără voe se oprea Şi îndată ce îl zărea 
(Marioara Florioara) 


In aceeași poezie a lui V. Alecsandri, întâlnim conjuncţia cum= 


îndată ce. Şi în dată ce mândra începe să-l 
lată, mări cum căta, asculte, un glas de mamă plân- 
Mândra cum îl asculta, gător.... 


Că din sat se ridica 
Glas de mamă plângător 
în loc de: 


Același lucru îl întâlnim în Amintirile lui Creangă: Şi cum (=în- 
dată ce) află privind, începe a ne porti pe fiecare la Bălan. 
Conjuncţiile poartă pecetia stratului social unde sunt în- 

trebuințate mai mult: cât şi cum, ca şi când dealtfel, sunt de 
origină populară. Intr'o scriere literară cultă, îndată ce vom în- 
tâlni un cum în loc de îndată ce, ne vom da seama de tonul! po- 
pular al temporalei. A înlocui pe cum cu îndată ce sau pe îndată 
ce cu cum însemnează a face stilistică. Tot așa I. Neculce, în 
O samă de cuvinte: Bun vis ai visat, jupâne, că cum om sosi la 
laşi şi la Suceavă, cum om vinde peştele. Origina temporalei cu 
cum este comparativă. De aci puterea ei de expresivitate. Mai de- 
parte, I. Neculce spune: Și când au coborit în vadul Docolinei, 
l-au şi întâmpinat gloata. In loc să spună cum a coborît..., l-a 
întâmpinat, el întrebuinţează conjuncţia şi care arată imediata 
îndeplinire a acţiunii din principală. Este o formă care se între- 
buinţează şi azi în vorbirea populară şi obişnuită. Tot la el în- 
tâlnim: Cum au înţeles acel sfat au şi repezit boerinaşi. 

La Gr. Ureche, (Letop. Când s'au împăcat Ştefan Vodă cu 
Mateiaş, craiul unguresc) citim:... şi încă după pace aşezată şi 
legătură tare ce făcură amândoi, au dăruit Mateiaş.... Autorul vrea 
să spună: după ce amândoi făcură pace aşezată şi legătură tare. 
Se vede lămurit că relativa lui Ureche nu-i decât o temporală. 
Acest, exemplu ne arată lămurit originea relativă a temporalelor. 
Dealtfel, conjuncţia când e tot una cu adverbul relativ interogativ 
când. Din punct, de vedere afectiv însă, relativa-temporală a lui 
Ureche este mai puţin logică, deci mai afectivă decât ar fi fost 
temporala. Tot la Ureche citim: Mai apoi, după eşirea neprietenilor 
şi a vrăjmaşilor din țară, dacă au strâns Ștefan Vodă trupurile 
morților, au făcut... (Ibid.); dacă au strâns este o temporală, întâl- 
nită des la cronicari. Ea exprimă sub o formă condiţională ideia 
temporală. Este mai puţin logică decât temporala, deci mai aproape 
de sfera afectivă a expresiilor ideii temporale. 


PROPOZIȚIUNEA CIRCUMSTANȚIALĂ DE CAUZA 


Cincumstanţiala de cauză sau cauzala exprimă motivul 
pentru care se îndeplinește sau nu se îndeplineşte acţiunea din 
principală. Mă culc, fiindcă. sunt obosit. Din ce pricină mă culc? 
Fiindcă sunt obosit. Fiindcă ai învățat bine, ai fost premiat. 
Faptul că ai învăţat a fost motivul premiului. 

Ca şi temporala, cauzala este o expresie a activităţii raţiunii 
noastre, deci lipsită de expresivitate afectivă. Conjuncţiile cau- 
zale cele mai întrebuințate sunt: că, căci, pentrucă, fiindcă, de- 
oarece, devremece, întru cât. Oricând voim să exprimăm o ideie de 

cauză, vom întrebuința una din conjuncţiile de mai sus. Ori pa 
care o vom întrebuința, logica frazei va fi adeeaşi. Nu însă şi stilul. 


Stilistica cauzalelor. O ideie de cauză, ca şi o ideie de timp, 
poate fi exprimată printr'o juxtapusă. Acţiunea exprimată de cau- 
zală, se va impune mai mult simţirii noastre. Vom întâlni cauzala 
juxtapusă în vorbirile unde expresiunea, simţămintelor e pe primul 
plan: vorbire populară, vorbire patetică, poezie, etc. 


Sa stins viața falnicei Veneţii, 
N'auzi cântări, nu vezi lumini de baluri; 
logic ar fi fost: 
Fiindcă n'auzi cântări, nu vezi 
lumini de baluri, s'a stins viața 
falnicei Veneţii. 


De asemenea o cauzală poate fi exprimată și printr'o coordonată: 
A învățat bine şi a fost premiut= Fiindcă a învăţat bine, a fost 
premiat. Coordonata cauzală e mai logică şi mai puţin afectivă, 
decât juxtapusa cauzală şi mai puţin logică, dar mai afectivă 
decât cauzala circumstanţială.. 

O cauzală mai poate fi redată și printr'o temporală, tot 
spre a slăbi tăria ei logică: 


Când sorii se sting şi când stelele pică, 
Imi vine a crede că toate-s nimică 
(M. Eminescu, Mortua est). 
în loc de: 
Fiindcă sorii se sting şi fiindcă... 
Imi vine a crede.... 


Şi cum erau filele cam unse, trăgeau muştele şi bondarii. la ele 
(I Creangă, Amintiri din Copilărie). 

Dintre conjuncţii, că este întrebuințată mai mult în proza 
şi poezia populară şi în vorbirea obişnuită. Dumnezeu să ierte pe 
cel răposați, cumătră, că bune sarmale ai mai făcut (I. Creangă, 
Capra cu trei iezi). Că=fiindcă. Căci este un că întărit: Arzi, 
cumătre, mori, căci nici viu nu ești bun (Ibidem). Dă-mi bani pe 
cal! Că sunt sărac! (G. Coşbuc, Bl-Zorab). 


Dar cel puțin nu spuneți că aveţi simţăminte, 
Că'n veci nu se îmbracă în veştede vestminte 
Misteriul cel sfânt 
în loc. de: 
fiindcă în veci... 

...(M. Eminescu, Junii corupți). Tot aşa I. Neculce în O seamă 
de cuvinte: Când au murit Ştefan Vodă cel Bun, au lăsat cuvântul 
fiului său,... să închine țara la Turci, iar nu la alte neamuri, căci 
neamul Turcilor sânt mai înţelepţi şi mai puternici, că el nu 
va putea... 

Pe măsură ce conjuncţiile cauzale s'au tocit din pricina în- 
trebuințării lor neîncetate, limba a căutat să le întărească sau să 
le înlocuiască cu altele mai pline de înțeles, după cum o bancă 
naţională, scoate din circulaţie monedele uzate şi le înlocuește cu 
altele noui. Astfel conjuncţia că, din pricina volumului său fonetic 
mic, a început, din ce în ce mai mult, să fie înlocuită prin căci. 
Dar nici aceasta n'a fost, mai târziu, atât de puternică; astfel i 
s'a pus înainte prepoziţia pentru și s'a făcut pentrucă, apoi s'a 
alăturat chiar participiul fiind, dând fiindcă. S'a simţit nevoia să, 
se întrebuințeze o conjuncţie cauzală și mai expresivă și atunci 
S'a zis deoarece, devreme ce. Și astăzi se întrebuinţează, o tânără 
conjuncţie cauzală: întrucât. Apoi se mai spune, tot din nevoia, 
de expresivitate, dat fiindcă, având în vedere că I. Neculce, în O 
samă de cuvinte, zice: Acum, devreme că ai omorit pe Velicico, 
trimite pe... Cele mai multe cauzale sunt introduse la el prin con- 
juneţia că. 

Această schimbare a conjuncţiilor cauzale nu a dus însă, 
bunăoară, la dispariția conjuncţiei că. Toate conjuncţiile trăesc, 
fiind întrebuințate de oameni făcând parte din felurite clase so- 
ciale sau sunt folosite de același om în diferitele sale situaţii. 
Astfel, întrebuinţarea conjuncţiilor cauzale — ca a oricăror con- 
juncţii de altfel — nu este, după cum am mai spus, fără nicio 
însemnătate, ci dimpotrivă ea este o expresie stilistică a limbii 
pe care o vorbim. 

Vom întrebuința o cauzală cu conjuncţia că, vom da vor- 
birei noastre un ton popular, familiar, poetic. Vom înlocui pe că 
prin fiindcă sau pe fiindcă prin deoarece, vom stărui asupra ideii 
cauzale, întărind conjuncţia, iar fraza noastră va fi şi mai logică, 
Acest lucru este adevărat astăzi. El a fost adevărat şi în trecut. 
Astfel I. Creangă, întrebuinţează pe că: Stai puțin cu carul, c'am 
să-ți spun ceva (Dănilă Prepeleac), pe căci: De multe ori fugea 
el de noroc şi norocul de dânsul, căci era leneş (Ibidem), pe pen- 
trucă: Cel mai mare era harnic, grijuliu şi chiabur, pentrucă unde 
punea el mâna, punea şi Dumnezeu mila (Ibidem). In douăzeci 
de pagini, pe care le-am cercetat, n'am întâlnit însă la Creangă, 
pe fiindcă. De deoarece, devreme ce, întrucât, nici nu poate fi vorba. 


www.dacoromanica.ro 


134 


La Eminescu întâlnim conjuncţiile că, căci, pentrucă şi mult mai 
puţin conjuncţia fiindcă. Aceasta în Scrierile politice. In poezie 
conjuncţia sa preferată este că. Aşa dar, la același Eminescu, în 
proză, unde argumentarea logică este preocuparea de căpetenie a 
expresiei sale, întâlnim conjuncţii cauzale puternice. In poezie 
însă, unde logica trebue învăluită în gingășia sentimentelor, con- 
juncţia că, cu un trup fonetic mic, veche şi roasă de întrebuințare, 
este cea, mai nimerită. Tot așa la Coşbuc, conjuncţia că este pre- 
dominantă, dacă nu singură întrebuințată. 

Propoziţiunile cauzale pot fi înlocuite și prin construcţii 
participiale. Participiul, din punct de vedere formal, e mai scurt, 
deci el prescurtează o propoziţiune cauzală. Din punct de vedere 
stilistic însă, prin aceea că el exprimă ideia verbală singură, fără 
nicio determinare de număr, mod, persoană, el are însuşirea 
de a exprima o ideie ce se potriveşte foarte bine unei atmosfere 
de basm. In poezia O, rămâi’, M. Eminescu înlocueşte o propo- 
ziţiune cauzală printr'un participiu. Astfel, strofa, a cincea a poe- 
ziei sună astfel: 


Şi privind în lună plină 
La văpaia de pe lacuri, 
Anii tăi se par ca clipe, 
Clipe dulci se par ca veacuri, 


Dacă poetul ar fi zis: Şi fiindcă priveşti la luna... tot far- 
mecul versului s'ar fi dus. 
La I. Neculce, întâlnim: Atunce, dacă au înțeles Dumitraşco Vodă 
de acea vorbă bună de prieteşug..., au şi chemat pre boierii... În 
acest caz, condiţionala înlocuește o cauzală sau temporală, spre a o 
reda sub o formă mai puţin logică. 


PROPOZIŢIUNEA CONDIȚIONALĂ 


Propoziţiunea, condiţională exprimă acţiunea, ce trebue înde- 
plinită pentru ca să se poată realiza acţiunea exprimată de prin- 
cipală. Ea arată în același timp că realizarea acţiunii exprimate 
de predicatul său atrage după sine îndeplinirea acţiunii exprimate 
de predicatul propoziţiunii principale. Dacă vine prietenul meu, 
plecăm în oraş. Aşa dar, numai în cazul venirii prietenului meu, 
numai dacă vine prietenul meu sau trebue să vină prietenul meu, 
ca eu să pot pleca în oraș. Dacă nu înveți, ai note rele. Condiţio- 

nala exprimă acţiunea, a cărei îndeplinire — neînvăţarea — aduce 
notele rele — luarea, de note rele. Și întrun caz şi într'altul, pro- 
pozițiunea condiţională exprimă o acţiune de împlinirea căreia 
este legată împlinireg acțiunii exprimate de propozițiunea prin- 
cipală. Propoziţiunea condiţională împreună cu principala ei for- 
mează o perioadă numită perioada hypotetică. Conjuncţiile con- 
diţionale în limba română sunt: de, dacă. 


Stilistica condiţionalelor. Forma, logică a condiţionalelor 
este cea arătată în exemplele de mai sus. Când voim însă să dăm 
o mai mare valoare acţiunii din propoziţiunea condițională, o 
exprimăm sub formă de juxtapusă. Ai carte, ai parte spune un 
proverb românesc. Dac'ar fi fost exprimat sub forma logică: Dacă 
ai carte, ai parte, proverbul ar fi pierdut din puterea cu care se 
impune inimii noastre, prin aceea că acţiunea ai carte ar fi fost 
subordonată celeilalte. 

M. Eminescu în Pe lângă plopii fără sof zice: 


O zi din viață să-mi fi dat, 
O zi mi-era de-ajuns, 
în Joc de: 
Dacă mi-ai fi dat o zi din viață, 
O zi mi-era de-ajuns. 


Apară... ele peste Olt, can vremea lui Tudor, naţia le-ar 
primi aşternându-le flori (M. Eminescu, Scrieri politice, Pătura 
Superpusă). Inţelesul este: Dacă ar apărea peste Olt, nația le-ar 
primi... 

Când voim să exprimăm o condițională tot sub forma de 
subordonată, dar sub o formă mai slabă, întrebuințăm o altă con- 
juncție, bunăoară pe când: Când vreți, puteți prea lesne pă- 
mântul să 'mpărțiți (M. Eminescu, Impărat şi proletar). Ințelesul 
este: Dacă vreți, puteţi... Conjuncţiunea când pune o surdină 
ideii de condiţie. Când voim să slăbim o ideie cauzală, o exprimăm 
sub formă de condiţională: Dacă și eu ti-am fost vreodată de 
Yolas, lajută-mă acum (înțelegând: fiindcă și eu ţi-am fost de 
folos). 

După cum am spus mai sus, în limba română întrebuinţăm 
două conjuncţii condiţionale: de şi dacă. Conjuncţia de este mai 
slabă din punct de vedere fonetic decât dacă. Se întrebuinţează, 
astfel mai mult în poezie, unde exprimarea cât mai vie a senti- 
mentelor și învăluirea cât mai dibace a judecății sunt preocupările 
de căpetenie. Dimpotrivă, dacă se întâlneşte acolo unde se stărue 


www.dacoromanica.ro 


136 

asupra, legăturilor logice dintre cele două propoziţiuni. Astfel, 
M. Eminescu, în 1500 de versuri, întrebuinţează 27 condiţionale, 
dintre care 23 sunt legate de principală prin conjuncţia de, iar 4 
prin dacă. La acelaşi poet, în 20 pagini de proză politică, din 22 de 
condiţionale, 20 încep cu dacă şi 2 cu de. Statistica aceasta, este o 
dovadă peremptorie: în poezie, exprimarea, simțămintelor aducea, 
pe pana poetului conjuncţia de; în proză, argumentarea logică, 
stăruința, asupra judecăților reci, obiective, fără preocupări sen- 
țimentale, cerea mai mult întrebuinţarea conjuncţiei dacă. 


De-oiu adormi curând, Piarbă vinu'n cupe, spumege pocalul, 
In noaptea uitării, Dacă fii-ți mândri aste le nutresc 
Să mă duceți tăcând 


La marginea mării (Ce-ţi doresc eu Tie, Dulce Românie). 


(De-oiu adormi)... 


In prima strofă, acţiunea exprimată de predicatul oiu adormi 
este înfățișată ca fiind posibilă, într'un timp nedeterminat, o în- 
chipuire de: vis, iar condiţionala este legată de principală prin 
conjuncţia de. Principala să mă duceți, prin aceea că exprimă 
porunca prin subjunctiv în loc de imperativ, aduce aceeaşi notă, 
de îndulcire a expresiei. Ea este în același ton cu condiţionala ce 
începe cu conjuncţia de. In a doua strofă, condiţionala exprimă 
în fond o acţiune reală. Gândul poetului este: dacă fii-ți mândri 
aste le nutresc (=şi ei le nutrese într'adevăr). Această siguranţă a 
îndeplinirii acţiunii exprimate de condiţională a adus după sine 
imperativele: fiarbă, spumege. Acelaşi lucru îl vedem în strofa 
următoare, luată din Luceafărul: 

Dar dacă vrei cu crezământ 
Să te'ndrăgesc pe tine, 

Tu te coboară pe pământ, 
Fii muritor ca mine. 


Aceeaşi deosebire între condiționala cu de și cea cu dacă o face şi 
G. Coșbuc: 


De-or întreba Şi dac'a fost pețită des, 
in sat de-a mea venire, E lucru tare cu "'nțeles.... 

Tun loc de adevăr să spui De-ai fi văzut cum au jucat 
Că wai de mine ştire, Copilele de împăral... 

Că mama dac'ar şti că-s mort (Nunta Zamfirei) 


Si-ar pierde firea 
(Rugămintea din urmă) 

' Muribundul nu știe dacă cineva va întreba de el în sat, 
de aceea, a întrebuințat condiţionala cu de. Era însă sigur că dacă 
mama, ar afla de mortea sa, și-ar pierde firea: de aci conâiţionala 
cu dacă. Acelaşi lucru se vede în strofa din Nunta Zamfirei: Zam- 
fira a fost peţită des, de aceea poetul întrebuinţează, condiționala 
cu dacă; verbul ai fi văzut exprimă o acţiune care nu s'a înde- 
plinit, o acţiune de vis, de aci condiţionala, cu de. 

După cum am văzut, conjuncţia dacă, deşi întrebuințată în 
cea, mai mare măsură în proză, nu înlocueşte cu totul conjuncţia, 
de. Astfel M. Eminescu, în articolul Federațiunea, scrie: Ei (Un- 
gurii) nu sunt competenţi să ne dea nimic; şi ne-ar da, e de 
datoria noastră ca dela ei să nu primim noi nimica. Să apelăm 
cu toată vigoarea de care dispunem la instanța adevărată „la 
tron“. Predicatul ne-ar da exprimă o acţiune care n'are sorți să se 
împlinească, de aci conjuncţia de. Am făcut și altă statistică, 
care ne.arată în ce măsură se întrebuințează de și dacă în poezie. 
Astfel, în 1200 de versuri de poezie populară epică, am întâlnit 
(colecția G. Dem. Teodorescu), 30 de condiţionale care începeau 
cu de și 11 care începeau cu dacă. In colecţia de poezii populare 
a lui V. Alecsandri, întitulată, Doine, am găsit, în 1400 versuri, 
30 de condiţionale, dintre câre.29 începeau cu de şi 1 singură cu 
dacă. In 1100 versuri de poezie personală ale aceluiaşi poet, am în- 
tâlnit 11 condiţionale, dintre care 8 introduse cu de și 3 cu dacă. 
Se vede de aci o creştere a condiţionalelor cu dacă în poezia per- 
sonală. In Balade și Idile de G. Coșbuc, în 1000 de versuri, am 
întâlnit 32 conidţionale, dintre care 21 începeau cu de și 11 cu 
dacă. Statistica ne arată deci că cea mai mare întrebuințare a 
condiţionalelor cu de o găsim în poezia populară şi la M. Emi- 
nescu. Este o trăsătură stilistică ce, alături de altele, ne vorbeşte 
destul de limpede de tonalitatea afectivă a textelor respective. In 
această ordine de idei, trebue amintit deasemenea că la Gr. 
Alexandrescu, în 1000 de versuri de poezie filosofică, din 23 de 
propoziţiuni 4 încep cu de și 19 cu dacă. Poet, filosof a fost și 
Eminescu, dar, prin întrebuinţarea largă a conjuncţiei de, el is- 
bueşte să învălue într'o gingaşe tonalitate logica prea vie a 
perioadelor hypotetice, dând astfel poeziei răsunetul simţirii 
sale nespus de delicate. I. Neculce, în O samă de cuvinte, în ma- 
joritatea, cazurilor întrebuințează conjuncţia condiţională de. 
Totuşi găsim și la el: Dacă n'am mers prin Țara Munteneuscă când 
ne îmbia Şerban Vodă, iar de aice ce să sătăm? Dacă n'am mers 
(şi întradevăr nam mers). 

Vrednic de ţinut minte este faptul că Gr. Ureche prin dacă a 
introdus aproape exclusiv propoziţiuni temporale: Jon Vodă, dacă 
au bătut pre Petru Vodă Șchiopul... sau lăsat în goană după 
dânşii... Dacă s'au întors oastrea lui lon Vodă, apucatu-s'au de 
Brăila... (Letop... lon Vodă...). 


PROPOZIȚIUNEA CIRCUMSTANȚIALĂ ADVERSATIVĂ 


Exprimă o mișcare în ciuda căreia, se împlinește mișcarea 
exprimată! de verbul principalei. Cu alte cuvinte, predicatul ad- 
versativei cere ca acţiunea din principală să nu se împlinească. Ea 
se împlineşte totuşi. Astfel în fraza: Deşi orele sunt înaintate, cer 
totuşi cuvântul, predicatul sunt înaintate arată că eu n'ar trebui 
să mai cer cuvântul, cu toate acestea eu îl cer. Conjuncţia adver- 

` sativă deşi exprimă această opoziţie în circumstanţială, iar totuşi 
în principală. Conjuncţiile întrebuințate în circumstanţiala ad- 
versativă sunt: deşi, cu toate că. Atât circumstanţiala, adversativă, 
cât şi principala ei exprimă acţiuni care se împlinesc, s'au îm- 
plinit sau se vor împlini, deci acţiuni reale. Deşi nu sa născut 
încă ceasul care să fie în stare a ne insufla frică,..: ne aşteaptă 
vremi grele (M. Eminescu, Scrieri politice, Tendinţe de cucerire). 
Aprobăm politica guvernului, deşi-l găsim foarte ińapt pentru a 0 
aproba (Ibidem). Deşi poporul român e numeros, lupta lui e dis- 
proporționat de grea (Ibidem, Pătura Superpusă). 


Stilistica adversativelor. Am arătat, cu ocazia expunerii 
stilisticei coordonatelor adversative, cum se pot obţine felurite 
gradaţii adversative, trecând dela juxtapusă şi mergând până 
la coordonata adversativă cu ci. Am stabilit următoarea gradaţie, 
în al cărei prim punct se găseşte exprimată forma! cea mai bogată 
în afectivitate a două idei adversative şi al cărei ultim punct ex- 
primă forma cea, mai logică. Să o repetăm: I. Eu strig, tu nu mă 
auzi. II. Eu strig şi tu nu mă auzi. III. Eu strig, iar tu nu mă 
auzi. IV. Eu strig, dar tu nu mă auzi. V. Eu strig, tu însă nu mă 
auzi. VI. Eu strig, ci tu nu mă auzi. Circumstanţțiala adversativă 
este forma cea mai logică a două idei adversative. Astfel căl ea, 
poate constitui treapta a şaptea şi ultima a scării stilisticei 
adversativelor. 

In ceeace priveşte conjuncţiile adversative, fiindcă cdon- 
juncţia deşi s'a tocit cu vrema, din pricina, deselor ei întrebuinţări, 

astăzi se întrebuinţează din ce în ce mai mult, când voim să stă- 
ruim asupra, formei logice a adversativei, conjuncţia, mai bine 
zis locuţiunea conjuncțională cu toate că. Circumstanţiala adver- 
sativă nu se întâlnește decât rareori în poezie, unde exprimarea, 
afectivă a ideilor e preocuparea de căpetenie. Cu toate acestea, 
în Scrisoarea I a lui M. Eminescu, vedem: 


Deşi trepte osebite le-au ieşit din urna sorții, 
Deopotrivă-i stăpâneşte, raza ta şi geniul morţii. 


Aceste versuri ne arată caracterul filosofic al pasagiului 
unde exprimarea logică a ideilor a fost scopul de căpetenie al 
poeziei. 

Adversativa circumstanțială în forma ei cea mai logică 
cere în principală conjuncţia, totuşi. Deşi eşti obosit, totuşi lu- 
crezi. Lăsând la o parte pe totuşi, obţinem o expresie mai afectivă 
a, ideilor adversative: Deşi ești obosit, lucrezi. Se poate exprima 
același gând și invers: Eşti obosit, lucrezi totuşi. In acest, caz am 
transformat circumstanţiala adversativă în coordonată adversa- 
tivă, obținând o altă expresie afectivă. 

In poezia, populară Vâlcan din Colecția G. Dem. Theod., 
citim: De-ai hrănit-o cu credință // Ea te vinde, făr 'căimță; De-ai 
cinstit-o ca pe frate // Ea te 'njură şi te bate. Inţeleșul esta: 
Deşi ai hrănit-o cu credinţă, ea te vinde..., deşi ai cinstil-o, ea te 
bate. Sub formele de mai sus, adversativele exprimă, sub o haină 
mai atenuată, mişcările celor două predicate. Este desigur forma, 
veche a adversativei cu deşi, după cum locuţia conjuncţională, ad- 
versativă cu toate că a fost la început că: Că ești obosit şi nu 
dormi. La, I. Neculce citim’ Deşi Iordachi, măcar că era un om 
deştept, firea îi era de Grec lacom la minte. Astăzi conjuncţia 
măcar că, apăsând în vorbire, ne trezeşte în suflet un ecou de ex- 
presie populară-arhaică, 

Aceeaşi conjuncţie o întâlnim și la Gr. Ureche: Şi ni-i 
amestecat graiul nostru cu a vecinilor de prin pregiur, măcar că 
dela Râm ne tragem (Letop. Pentru limba moldov.). 


PROPOZIȚIUNEA CIRCUMSTANȚIALĂ CONCESIVĂ 


Exprimă o acţiune care nu se împlinește în realitate, ne- 
reală, dar care este presupusă că se împlineşte, şi în ciuda căreia, 
în opoziţie cu care se împlineşte acţiunea exprimată de verbul 
propozițiunii principale. M. Eminescu zice: 

Poţi zidi o lume întreagă, pofi s'a sfarmi... Orice ai spune, 
Peste toate o lopată de țărână se depune, (Scrisoarea 1). 
Propoziţiunea, Orice-ai spune exprimă o acţiune care, dacă 
s'ar îndeplini, nar putea împiedica împlinirea, acţiunii exprimate 
de principală. Oricât ai fi de tare, nu mi-e frică de tine sau totuşi 
nu mie frică de tine. Eu nu spun că eşti tare, ci presupun, fac 
o concesie, de aci numele de concesivă dat acestei circumstanţiale. 


Stilistica concesivelor. Este aceeaşi ca și a adversativelor. 
Expresia, cea, mai plină de afectivitate este forma juxtapusă a con- 
cesivei. O întâlnim, firește, în limbajurile afective, deci și în 
poezie: 

Fericească-l scriitorii, toată lumea recunoască.-l... 
Ce-o să aibă din acestea pentru el bătrânul dascăl? (Scrisoarea 1) 

Înţelesul logic al frazei este: Oricât l-ar ferici scriitorii, ori-" 
cât l-ar recunoaşte toată lumea, bătrânul dascăl nu va avea nimic 
din acestea pentru el. Sub această formă, fraza n'ar fi exprimat 
puterea simţământului de desamăgire care stăpâneşte pe poet când 
scrie aceste versuri. Fraza, este de două ori încărcată de afectivi- 
tate: 1) prin aceea că cele două concesive sunt exprimate prin 
două juxtapuse; 2) prin faptul că principala afirmativă este în- 
locuită printr'o interogativă dubitativă. 


PROPOZIȚIUNEA CIRCUMSTANȚIALĂ DE SCOP 


Arată scopul în vederea căruia se împlineşte acţiunea din 
principală. Mă duc la şcoală, ca să învăţ. Scopul mergerii mele la 
şcoală este să învăţ, să dobândesc învăţătură. Cu alte cuvinte, pre- 
dicatul circumstanţialei de scop exprimă o acţiune care este 
scopul acţiunii exprimate de principală. Conjuncţiile prin care 
circumstanţialele de scop se leagă de principale sunt: să, ca să, 
pentru ca să. la poftim de încalecă pe Bălan, jupâneasă, zise pă- 
rintele de tot posomorit, să facem pocinog sfântului Nicolai cel 
din cuiu (I. Creangă, Amintiri din copilărie). Nevasta celui bogat 
de multe ori făcea zile fripte bărbatului, ca să-l poată descotorosi 
odată de frate-său (Idem, Dănilă Prepeleac). 


Stilistica finalelor.  Propoziţiunile de scop sau finale, 


arătând acţiunea în vederea căreia se împlinește acţiunea din 
principală, nu vor putea, fi niciodată înlocuite prin juxtapuse la, 

indicativ. Vor putea însă îi exprimate prin juxtapuse la sub- 
junctiv. Astfel putem spune: Am venit la tina, ca să citim şi Am 
venit la tine. Să citim. In cazul al doilea, ideia de scop nu e lă- 
murit exprimată, dar ea, reiese din frază. In schimb, expresiunea, e 
mai vie. In exemplul de mai sus: Ja poftim jupâneasă..., să facem 
pocinog sfântului Nicolai, propoziţiunea, să facem pocinog.... este o 
juxtapusă. In această frază, vorbirea, e mai vie decât în ceailaltă, 
unde finala ca să-l poată descotorosi.... este logic exprimată. In 
aceeaşi operă întâlnim: ...Şi poftiți de mai şedeţi, să ne şadă pe- 
țitorii. Este tot o finală sub formă juxtapusă. Tot juxtapusă este 
şi finala din fraza următoare luată din O samă de cuvinte a lui 
I. Neculce: Ştefan Vodă cei Bun, luând domnia Moldovei şi viind 
Turcii în zilele lui, să treacă în Moldova la Galaţi. 

Am stabilit o gradaţie între diferitele forme al finalelor, 
când ideia finală este exprimată cu ajutorul unui verb. O ideie de 
scop se poate exprima însă și prin alte procedee. Astfel I. Neculce 
ne spune: Ce se întâmplase cu măjile lui la Galaţi, la peşte, adică: 
pentru ca să pescuiască. Deasemenea I. Heliade Rădulescu, în Echi- 
librul între antitese, spune: Al treilea, spre împlinirea mijloacelor 
necesare la răscumpărare, se mai impuse un împrumut forţat, iar, 
în altă parte, același autor zice: Păcală se duse şi el odată la anul 
nou spre vizită, adică: să facă o vizită. Vedem, în toate aceste 
cazuri, ideia de scop exprimată prin cazul prepoziţional al unui 
substantiv. Un substantiv însă, fiind un nume de lucru sau de 
fiinţă şi trezind în sufletul nostru icoana, precisă a unei unităţi 
statice, e mult mai bogat în conţinut afectiv decât un verb, care 
exprimă) trilogia ideilor abstracte de: spațiu, timp, mişcare. In- 
tradevăr, e mult mai bogată în tonalitate afectivă expresia la 
peşte decât, expresia ca să pescuiască, după cum la fel sunt toate 
cele de aceeași categorie. 

O ideie finală se mai poate reda şi prin infinitiv: Spre a în- 
telege mai bine aceste chestiuni, să ne oprim mai mult asupra lor. 
Spre a înțelege e mai puţin expresivă decât forma personală: ca 
să înțelegem. Dar să revenim la ideia de a pescui. O putem ex- 
prima astfel) 1) S'a dus la Galaţi, la peşte; 2) S'a dus la Galaţi, 
la pescuit; 3) S'a dus la Galaţi, să pescuiască; 4) S'a dus la Ga- 
lați, ca să pescuiască; 5) S'a dus la Galaţi, pentru ca să pescu- 
iască; 6) S'a dus la Galaţi, spre a pescui. Observăm că, pe măsură, 
ce ne depărtăm de forma nr. 1 spre forma nr. 5, expresia este din 
ce în ce mai bogată în conţinut logic și mai săracă în tonalitate 
afectivă. In poezia populară Meşterui Manole din Colecţia G. Dem. 
Theod., citim: 

"Hai cu noi îndată, // Hai de mi-l arată. In aceeaşi colecţie, 
citim: Paparudă rudă // Vino de te udă. In aceste cazuri întâlnim 
finala cu de. Indicativul cu de, în acest caz, exprimă o ideie finală 
mai aproape de împlinire. La I. Neculce citim: Ce să trimită Măria 
Sa Paşa un agă a lui să-i ridice din laşi, ca să nu facă vreo belea 
țării şi târgului. Finala să-i ridice e juxtapusă, pe când finala, 
ca să nu facă... este logic exprimată, prima, deci e mai bogată 
în tonalitate afectivă. I. Neculce cunoaște și finala, ce începe cu 
conjuncția pentru ca, finală și mai bogată în conţinut logic. 

La Gr. Ureche (Letop. Când s'au împăcat Ştefan Vodă cu 
Mateiaș) citim: ...gândindu-se că într'acele amestecături. se vor 
închina lui pentru să le dea ajutor. El ar îi putut spune: Să le dea 
ajutor sau cq să le dea ajutor sau pentru ca să le dea ajutor. Lipsa 
lui ca ştirbește din tăria logică a expresiei. 


PROPOZIŢIUNEA CIRCUMSTANȚIALĂ CONSECUTIVĂ 


Exprimă acţiunea care se împlinește drept urmare a reali- 
zării acţiunii din principală. E atât de frig, încât îngheață apa. 
Predicatul îngheață este urmarea faptului că e frig. Atât de re- 
pede am fugit, încât îmi bate mima cu putere. Inima nu mi-ar 
bate repede, tare, dacă n'aş fi fugit repede. Conjuncţiile consecu- 
tive cele mai întrebuințate sunt: de, că, încât. Smarăndița plângea 
ca o mireasă, de sărea cămeşa depe dânsa. (I. Creangă, Amintiri 
din copilărie). 


Stilistica consecutivelor. O propoziţiune consecutivă poate 
fi exprimată şi printr'o juxtapusă. Astfel putem spune: E frig. 
Ingheaţă apa. Logic am spus: E atât de frig, încât îngheață apa. 
Juxtapusa este, ca întotdeauna, mai expresivă. Subordonarea 
micșorează puterea cu care se impune simţirii noastre predicatul 
consecutivei. Se mai poate exprima şi astfel consecutiva: Ingheață 
apa. Așa e de frig. In acest caz se stărue asupra principalei. E 
atât de albă noaptea, parc'ar fi căzut zăpadă. (M. Eminescu, Scri- 
soarea IV). 

Din conjuncţii, de și că sunt întrebuințate mai ales în limba 
populară, și în poezie. I. Creangă întrebuințează și pe de și pe 
încât. Ş'odată încep iepele a fugi, de pârâiau roatele (Moş Ni- 
chifor Cojcarul). Şi când a ajuns acasă era foarte vesel, încât nu 
ştia baba lui ce la găsit, de-i aşa cu chef... (Ibidem). In acest, 

exemplu, se vede lămurit cum stăruirea asupra, consecutivei a atras 
conjuncţia încât; a doua consecutivă, cu conjuncţia de, este mai 
puţin subliniată de autor. 

Conjuncţia că consecutivă are aceeași putere stilistică ca 
şi de. 


La steaua care-a răsărit 
E-o cale atât de lungă, 
Că mii de ani i-au trebuit 
Luminii să ne-a jungă 
(M. Eminescu, Lu steaua..) 


Conjuncţia consecutivă încât ar fi fost prea tare pentru lo- 
gica învăluită a poeziei. 

M. Eminescu a întrebuințat totuși conjuncţia încât. Astfel 
în articolul politic Influența austriacă asupra Românilor din 
Principate, găsim: Ce lipește elementele sale, vecinic în discordie, 
încât acestea constituesc o putere atât de mare? Numai valoarea 
stilistică a conjuncțiilor de și că, ce sunt mai slabe deât încât, 
l-a făcut pe poet să le prefere în poezie şi uneori şi în proză. I. Ne- 
culce, bunăoară, în 0 samă de cuvinte întrebuinţează aproape ex- 
clusiv consecutiva cu de. Impresia pe care ne-o produce, din acest 
punct de vedere, stilul său, e aceea, a unui basm popular. I. Ne- 
culce cunoaşte totuși consecutiva, cu cât= încât: Şi punea pe boieri 
dăjdii şi împrumute, cât nu se mai putea plăti. Prin aceasta se 
vede originea, relativă a consecutivelor cu încât. Atât ai striga 
de tare, (în) cât mă doare capid,=atât... cât... Totuşi I. Neculce 
întrebuinţează o altă conjuncţie consecutivă, după cum voeşte să 
sublinieze mai mult sau mai puţin ideia exprimată de consecutivă, 
Că aşa se arătă de bun şi de blând, că tuturor le era uşile des- 
chise, şi nemăref, de voroveau cu toți copiii. Şi în alt loc: Că așa 
murea (vitele), cât nu mai puteau oamenii să le desipoaie. Se vede 
lămurit că acolo unde Neculce voeşte să stărue asupra consecu- 
tivei întrebuinţează conjuncţia cât, în al doilea rând vine că; şi, 
în fine, de. Conj. că și cât stărue asupra, verbului din consecutivă, 
asupra împlinirii mişcării, iar de asupra posibilităţii de a se 
împlini. Gr. Ureche,-voind să stărue asupra ideii logice a conse- 
cutivei, întrebuinţează pe cât, de părându-i-se mai slab: Și atâta 
de ai noştri au pierit, cât au înălbit de trupurile celor pieriţi 
poiana. (Letop. ...Valea Albă....). 

PROPOZIȚIUNEA CIRCUMSTANȚIALĂ COMPARATIVĂ 


Arată o mişcare cu care se compară mișcarea exprimată de 
predicatul principalei. După cum itu scrii, eu citesc. Veţi orândui 
lumea, cum vă va plăcea vouă. (M. Eminescu, Scrieri politice, 
Bătrânii şi Tinerii). A compară însemnează a pune unul lângă 
altul două lucruri, spre a le vedca mai bine asemănările şi deo- 
sebirile. Același lucru îl face propoziţiunea comparativă. Ea ex- 
primă o judecată, cu care se aseamănă sau de care se deosebește ju- 
decata exprimată de principală. Cu alte cuvinte, predicatul compa- 
rativei ne arată în ce fel se împlineşte mișcarea, exprimată de 
verbul principalei. Precum viața consistă în mişcare, aşa şi adevărul 
social este de-apurure în mişcare (Ibidem). Adică, adevărul social se 
mișcă în chipul în care se mișcă și viaţa. Lipsa de mijloace nu ne 
iartă a le exploata după cum ar trebui. (A. Odobescu, România la 
expoziția universală din Paris). Conjuncţiile comparative sunt: 
cum, precum, după cum. 


Stilistica comparativelor. Se pot exprima şi prin juxtapuse, 
având forța expresivă a acestora. Exemplul de mai sus, din Emi- 
nescu, poate îi redat și prin: Viafa consistă în mişcare. Tot aşa 
şi adevărul social consistă în mişcare. După cum tu scrii, eu citesc. 
Tu scrii. Tot aşa eu citesc. 

Dintre conjuncţiile comparative, cum şi precum sunt între- 
buinţate de Creangă. Eminescu, în poezie, le întrebuinţează mai 
mult decât în proză. Este uşor de văzut că conjuncţia cum, to- . 
cindu-se, a fost întărită, cu prefixul pre, apoi cu prepoziţia după. 
Intrebuinţând pe cum, în loc de după cum, vom construi o pro- 
pozițiune comparativă cu o mai slabă apăsare asupra logicei 
frazei. Nu însemnează că propoziţiunile comparative Juxtapuse se 
întrebuinţează numai în poezie și invers. Astfel în articolul po- 
litic Influența austriacă..., M. Eminescu serie: Un mic bulgăr de 
omăt căzând din vârful unui munte se face din ce în ce mai 
mare, rupe cu el copacii codrilor, strică ogoarele, astupă un at. 
Un mic sâmbure greşit în organizația societății, în viața eco- 
momică creşte şi îngroapă o națiune. Prima frază este alcătuită, 
dintr'o serie de comparative. Logic exprimată ea ar fi fost: După 
cum un bulgăr de omăt..,, tot aşă un mic sâmbure. Fraza, aşa 
cum este exprimată de Eminescu, adică juxtapusă, este cu mult 
mai bogată. în expresivitate afectivă. 

Gr. Ureche (Letop. Moartea lui Alexandru Vodă Lăpuşneanul) 

scrie: Deci, văzându-l ei leşinând. şi mai mult mort decât viu, 
după cuvântul lui l-au călugărit... După cuvântul lui însemnează: 
după cum le spusese. Vedem deci o comparativă înlocuită printr'un 
nume în cazul prepoziţional. Ca în toate cazurile, și în cel de 
faţă, numele exprimă o ideie sub o formă mult mai încărcată de 
afectivitate decât verbul. 


PROPOZIŢIUNEA CIRCUMSTANŢIALĂ COMPARATIVĂ 
CONDIȚIONALĂ 


O propoziţiune comparativă compară mișcarea, predicatului 
său cu mişcarea predicatului principalei. Amândouă predicatele 
exprimă însă fapte care se petrec în realitate, mișcări care se îm- 
plinesc. Modul comparativelor este întotdeauna indicativul. 

Sunt însă unele comparative ale căror predicate nu exprimă 
mișcări ce se petrec în realitate, ci mișcări presupuse a se în- 
tâmpla, dar, neîntâmplându-se în clipa când se petrece mișcarea 
din principală, sunt ireale. Fie fraza: Vorbești parcă ai fi un 
copil. Sunt două verbe care se compară: vorbeşti, verb ce exprimă 
o mișcare reală, ce se întâmplă și parcă ai fi, verb ce exprimă o 
mișcare închipuită. Tu nu ești, în realitate, dar parcă ai fi. 

Propozițiunile comparative care compară o mişcare nchi- 
puită cu mişcarea reală a principalei se numesc comparative con- 
diționale. Conjuncţiile prin care se leagă de principală sunt: ca și 
cum, ca şi când, parcă. 

La Gr. Ureche (Letop. „Ion Vodă... cu Turcii) întrebuin- 
ţează o formă mai primitivă a conjuncţiei comparative... vă- 
zându-l lon Vodă, nu într'alt chip, ce ca când ar fi văzut înger 
din cer cu veste bună pogorât. Conjuncţia ca când, ne mai ex- 
primând destul de tare ideia de comparaţie a unei acţiuni înlo- 
cuite cu una reală, a fost înlocuită prin ca şi când. 

Tot la Ureche (Ibid... Aron Vodă cel Cumplit) citim: ca cum 
ar fi dela Dumnezeu însemnat în loc de: ca şi cum. 


PROPOZIŢIUNEA RELATIVĂ 


Relativele sunt propozițiunile al căror predicat determină, 
precizează, fixează un nume sau lămuresc înţelesul unui alt 
predicat. Fie cazul: Cartea pe care o vezi este a mea. Propo- 
zițiunea relativă determinată pe care o vezi ne precizează 

10 

despre care carte este vorba. Intr'adevăr, dacă am spune numai: 
Cartea este a mea, n'am şti care anume carte este a mea. Mișcarea, 
exprimată de predicatul vezi ne lămurește, ne precizează în spaţiu 
cartea despre care este vorba. Fie și cazul: Fericit eşti tu care ai 
fost la Roma. Relativa care ai fost la Roma poate avea două în- 
țelesuri: Fericit eşti tu care ai fost la Roma (din grupul de per- 
soane pe care îl avem înaintea, ochilor). In aceșt caz, ea ne ajută 
să determinăm spaţial, să găsim pe acela care este fericit, să 
găsim persoana arătată prin pronumele tu. In acest caz este o 
1elativă determinativă. Această relativă mai poate avea însă şi 
acest înţeles: Fericit eşti tu (cu care stau de vorbă) care ai văzut 
Roma (ştiu cine e fericit: tu, care stai de vorbă cu mine), dar 
vreau să spun că eşti fericit, ca unul care, fiindcă ai văzut Roma. 
In acest caz relativa.. care ai văzut Roma lămureşte predicatul 
Fericit eşti, arătând motivul fericirii. Acest fel de relative se nu- 
mesc relative explicative sau circumstanţiale. Ele pot exprima 
explicații cauzale după cum am văzut în exemplul de mai sus. 
Mai pot exprima: raporturi finale: Au venit soli, care să ceară 
pace (=ca să ceară pace); raporturi adversative: Eu care ştiu să 
înnot, nu mă avânt totuşi în larg (=deşi știu să înnot). 


Stilistica relativelor. Atât relativele determinative, cât și 
cele circumstanţiale exprimă în general raporturi de spaţiu, cauză, 
opoziţie între o mișcare şi un nume sau între două mișcări, adică 
raporturi ce sunt măsurate cu raţiunea noastră, raporturi logice. 
Nu toate însă exprimă raporturi logice și nici nu le exprimă cu 
aceeași tărie. Astfel, relativa determinativă este tipul expresiei lo- 
gice a raportului dintre un nume și o mişcare. Cartea pe care o 
vezi (în cutare punct din spațiu) e a mea și nu alta. Cel care a 
construit o astfel de relativă n'a lucrat decât cu judecata sa. Re- 
lativa circumstanțială finală însă, exprimând raportul între miş- 
carea reală a unui verb (Au venit Soli, în realitate) și una presu- 
pusă că se va împlini, — o dorință — (care să ceară pace, n'au 
ceru și nici nu cer, ci au venit dorind, voind, cu gândul să ceară 
pace) exprimă o mișcare afectivă a sufletului nostru. 

Dar relativele circumstanţiale de cauză și concesive exprimă 
tot raporturi logice. De ce preferăm să exprimăm uneori, o ideie 
cauzală sub forma unei relative circumstanţiale cauzale decât sub 
forma, unei circumstanţiale cauzale? sau o adversativă sub forma 
unei relative adversative? De ce adesea spunem: Eu care ştiu să 
înnot, nu mă avânt totuşi în larg, în loc de Deşi eu ştiu să înnot, 

totuşi nu mă avânt în larg? Prin simplul fapt că relativa circum- 
stanţială adversativă învălue ideia adversativă. Când spunem Eu 
care ştiu să înnoit ne așteptăm să auzim o ispravă a mea, Și de- 
odată vine raportul adversativ. Este o surpriză care, învăluind 
adversativa cu vălul relativei, dă o mai mare putere de expresie 
principalei. Aşa dar, circumstanţialele relative sunt forme mai 
afective al circumstanţialelor respective. 

Fără îndoială însă că atât determinativele cât și circum- 
stanţialele pot fi înlocuite prin paratactice, conferind astfel frazei 
maximum de expresivitate. Astfel: Vezi o carte. E a mea sau Ai 
fost la Roma; fericit eşti sau Ştiu să înnat, nu mă avânt în larg. 
Tonul, în aceste cazuri, va exprima raporturile logice. Dar tonul 
face parte din mijloacele de exprimare a afectivității noastre. 
Așa dar, şi aici, ca și în cazurile cunoscute până acum, parataxa 
este prin excelență instrumentul sintaxic de exprimare puternică a 
afectivității noastre. I. Neculce scrie: Cu multe valuri şi supărări, 
carele nu le pot înşira cu condeiul meu, în loc de pe care, iar în 
alt loc: Şi au boierit aceşti boeri cari-i scriu mai gios. In altă 
parte citim: Că străzile ce avea la Târgul Frumos şi: Şi faceți 
obiceiuri care nau mai fost şi: Sau împăcat cu toți craii ce s'au 
scris mai sus şi: Şi pre carii tâlhari pre unde i-au prins.. şi: Şi 
pre care nu erau boieriți, i-a boierii. Şi: şi au găsit un vad pe 
din gios, care nu-l ştia Tătarii... vreo trii boeri ce le era casele pe 
supt munte. 

Din exemplele de mai sus se vede că pronumele relativ ce 
este întrebuințat și pentru fiinţe şi pentru lucruri. Deasemenea şi 
pronumele care: obiceiuri care... Mai răspândit la Neculce este pro- 
numele ce. Întâlnim relativul la acuzativ mai des fără prepoziția 
pre sau pe. In cazul, mai sus citat: supărări, carele nule pot 
înşira..., relativul carele este la nominativ. Neculce a vrut să ne 
atragă atenţia asupra lor și, punându-le în nominativ, le-a dat 
valoarea, afectivă a nominativului. Ele sunt de fapt obiect în re- ` 
lativă şi atunci Neculce a arătat aceasta prin acuzativul pro- 
numelui personal le. Nu numai că a pus relativul la nominativ, 
dar l-a şi articulat: carele în loc de care. 

Astăzi tendinţa este să se întrebuinţeze aproape exclusiv 
care. De aci, întrebuinţarea lui ce capătă o valoare stilistică, con- 
ferind propoziţiunii tonalitatea gingaşe a acestui pronume. Ce 
este mult mai mult întrebuințat de Eminescu în poezie decât 
care. Care, în schimb, este mai des întrebuințat în proză, unde se 
accentuiază raportul logic. Această deosebire de tonalitate afec- 

tivă, după, cum am văzut, o făcea și Neculce. Iată şi alte dovezi: 
Şi au pus han nou pre Medligherii cel rău, carele mai fusese han... 
şi:... fratele Hatmanului Constantin ce este aice în Moldova. Fără 
îndoială că, în primul caz, Neculce a întrebuințat pronumele carele 
fiindcă, voia să stărue asupra ideii, pe când, în cazul al doilea, 
pronumele relativ ce, datorită constituţiei sale fonetice —o sin- 
gură silabă — şi vagilor reminișcenţe etimologice — limba, latină 
îl întrebuința pentru neutru, — deci pentru înanimat — face să 
treacă mai repede atenţia noastră asupra persoanei la care se 
referă. i 

Tot la Neculce relativul care înlocuește demonstrativul 
acesta, sau personalul el la începutul propoziţiunii: Şi au pus han 
nou pre Medligherii..., precum s'au scris mai înainte, că aceia au 
perit în Crâm. Care şade în Tighine... Această întrebuințare o în- 
tâlnim și azi în limba poporului. 

La Gr. Ureche (Letop. Când au lăsat de bună voe domnia 
Petru Vodă Schiopul...) citim: Şi aşa Petru Vodă putem să zicem 
cel milostiv, că binele său l-au lepădat pentru ţară, carele ca 
acesta nu sau mai aflat. Relativul carele este la nominativ. El 
înlocueşte numele propriu Petru Vodă, făcând legătura cu propo- 
ziţiunea al cărei predicat este verbul s'au... aflat. Ureche a voit 
să spune: la fel cu care nu sau mai aflat. A întrebuințat însă 
nominativul, datorită forței de expresie afectivă a acestui caz. 
Dealtfel Ureche declină relativul care: Aflară Turcii pre Aron 
Vodă căruia i-au dat fara. (Letop. ...4ron Vodă cel Cumplit...) 
Acelaşi cronicar întrebuinţează deseori forma carii: Andrei hat- 
manul şi alții mulți, carii nu se îndura de dânsul (Letop. ...Petru 
Vodă Șchiopul...). Este pluralul lui care. 

CUM SĂ NE EXPRIMĂM? 


lată întrebarea ce ne răsare în minte după punerea în lu- 
mină a celor mai obișnuite forme sintaxico-istorico-stilistice pe 
care ni le pune la îndemână sistemul limbii noastre, spre a întrupa, 
în ele mișcările sufletului nostru, Intrebarea se pune în chip firesc, 
fiindcă, după cum am spus la început, o sintaxă nu trebue să 
aibă numai o valoare teoretică, — aceea de a ne face să ne des- 
fătăm intelectual contemplând sistemul uimitor de bine construit 
şi variat al posibilităţilor noastre de exprimare, valoare nepreţuită, 
ci şi una practică, — aceea de a ne ajuta, să ne folosim în chip 
conştient de limba noastră, când e vorba de sintaxă, spre a ex- 
prima cât mai exact cu putinţă gândurile sau mișcările inimii 
noastre. 

Spre a răspunde lămurit acestei întrebări, trebue să avem 
mereu în lumina ochilor noștri două realităţi. — Prima realitate 
este sufletul nostru, care se frământă sau abia se mișcă la su- 
prâfaţă, ca valurile unei mări răscolite din adâncuri sau mân- 
gâiate de adierile gingaşe ale unui zefir, dar care niciodată nu stă 
cu desăvârşire liniştit; el poate fi luminat de razele apolinice ale 
gândirii sau poate fi întunecat de furia. oarbă a pasiunilor, sau 
întristat, fără prea multă, mișcare, de nourii cenușii ai gândurilor 
adesea, amare, dar o singură clipă liniştea deplină nu-i stăpâna 
lui. — A doua realitate este sistemul limbii, cu multiplele lui re- 
gule fonetice, morfologice, sintaxice, care așteaptă, ca o harpă cu 
nenumărate strune, să facă. auzite de semenii noștri mișcările su- 
îletului' nostru; o harpă fără să dea, sunete este un simplu obiect 
material, care nu se deosebește, în această stare, de un lemn sau 
de o piatră sau de oricare obiect obișnuit; numai când e strunită, 
când pe coardele sale lunecă și sboară sunete, abia atuncea se vede 
deosebita ei valoare. Aşă este și sistemul limbii. Neîntrebuinţat, 
el este un lucru fără niciun fel de valoare. Abia când îl umplem 

cu mişcările sufletului nostru, întocmai ca harpa strunită, el face 
auzită și simțită nespus de preţioasa, sa valoare. 

Fiecare dintre noi este deci un cântăreţ din harpă. In fiecare 
zi, aproape în fiecare clipă, noi facem să răsune sistemul limbii — 
pe unele coarde — de gândurile noastre. Cântarea noastră poate să 
fie monotonă sau apolinică, luminoasă ca razele soarelui, strunită, 
de mișcările minţii, sau dionisiacă, umplând fiecare cuvânt, proe 
pozițiune, frază, de clocotul din adâncuri al inimii noastre. Sau 
poate că suntem plini de gânduri sau de pasiuni, dar mintea 
noastră nu ştie să strunească coardele sistemului limbii, făcân- 
du-le să fie sincere grăitoare ale sufletului nostru. Mai ales acesta 
este rostul practic al unei sintaxe, adică să ne atragă atenţia că 
nu putem întrebuința oricum și oricând acest sistem — că nu 
putem struni oricând și oricum o harpă, — fiindcă, dacă o facem 
fără băgare de seamă, în loc de armonii, de pe coarde vor sbura 
scârţâieli, din propoziţiuni și fraze vor ieși confuzii și haos. 

Și acum, pentru a pune într'o cât mai curată lumină răs- 
punsurile cuvenite întrebării ce stă în fruntea acestui capitol, 
vom face iarăși, ca în introducere, două mari despărţăminte: a) 
limba rațiunii, b) limba inimii. Inainte de a studia însă aceste 
două chestiuni, să lămurim încăodată raportul dintre sintază 
şi stil. 


Sintaxă și stil 


Intotdeauna vorbim ca să spunem ceva, adică să arătăm 
aceluia sau acelora cu care stăm de vorbă ce gândim sau ce 
simţim, deci ce mișcări sunt în sufletul nostru. Același lucru îl 
facem când scriem. Intr'adevăr, ne servim de cuvinte, propoziţiuni 
şi fraze— ca să arătăm, pe această cale, acelora care vor citi 
scrisul nostru, mișcările sufletului nostru. Numai fiindcă ştim 
cuvinte și fiindcă știm în ce chip trebue să le orânduim în pro- 
pozițiuni și fraze, ca să exprime mişcări sufleteşti, ne putem în- 
țelege, adică putem “arăta, şi altora ce mișcări se petrec în su- 
fletul nostru. 

Dacă nu cunoaștem destule cuvinte sau dacă nu cunoaștem 
înţelesul adevărat al cuvintelor pe care le întrebuinţăm sau dacă, 
nu cunoaștem bine regulele de orânduirea, lor în propoziţiuni și 
fraze, mişcările sufletului nostru nu vor fi arătate așa cum sunt. 
Intocmai ca un pictor neîndemânatic, nu vom da un chip cre- 
dincios mișcărilor sufletului nostru. 

Oricine cunoaşte firește sistemul limbii materne. L-a în- 
văţat doar dela părinţii săi. A crescut învățând să vorbească. N'a, 
putut învăţa însă— în timpul copilăriei şi trecerii sale spre 
vârsta, omului ce poate fi şi el părinte — întreg sistemul limbii. 
Ba, adeseori, e nevoe să înveţe, la şcoală, unele chipuri de a se 
exprima, pe care nu le-a auzit niciodată în timpul creşterii sale. 

Acasă, la părinţi, nimeni nu învaţă despre ozigen sau hi- 
drogen sau despre elipsele lunii, despre ecuaţii sau despre legile 
gravităţii. Şi chiar după ce a terminat o școală sau mai multe, 
un inginer nu va înţelege complet vorbele unui jurist, un jurist 
pe al unui fizician și un filosof pe al unui medic, etc. 

Dacă cercetăm mai de aproape însă, vedem că neînțelegerile 
se datoresc mai ales cuvintelor deosebite pe care le întrebuințează, 
fiecare specialist. Deosebirile sunt deci de vocabular. Orânduirea, 
acestor cuvinte în propoziţiuni şi fraze însă, adică regulele după 
care înșirăm aceste vorbe sunt aceleaşi şi pentru astronomul cel 
mai desăvârșit ca, şi pentru ţăranul celui mai îndepărtat sat. Dar 
regulele de orânduirea, cuvintelor în propoziţiuni și fraze for- 
mează un aspect al obiectului acestui studiu — sintaza, Sintaxa 
ne arată cum să orânduim cuvintele în propoziţiune şi propo- 
ziţiunile în frază, spre a putea să arătăm lămurit acelora. cu care 
vorbim sau pentru care scriem gândurile sau simţămintele 
noastre. 

Oricând am vorbi însă, adică orice fel de mişcări sufleteşti am 
exprima, arătarea, exteriorizarea, acestor mişcări sufleteşti se face 
cu ajutorul, prin intermediul: a) creerului, în timp ce inima vor- 
beşte în surdină, b) al inimii, în timp ce creerul vorbeşte în sur- 
dină. In orice moment al vorbirii noastre deci şi creerul și inima, 
sunt active, numai că nu în aceeași măsură, ci atunci când vor- 
beşte creerul mai tare, inima vorbeşte în surdină, iar când glasul 
inimii se aude mai tare, creerul vorbește mai încet sau, dacă 
niciuna nu vorbește mai tare, amândouă vorbesc deopotrivă 
de tare. 

Aşa dar, în orice clipă noi facem deodată două lucruri: a) 
așezăm cuvinte în propoziţiune și propoziţiuni în frază, spre a 
exterioriza, mișcări sufleteşti — facem sintază şi b) exteriorizăm 
aceste mișcări sufleteşti mai mult prin creer sau mai mult prin 
inimă sau prin amândouă deopotrivă — facem stil. Cu alte cu- 
vinte, fie că vom voi să demonstrăm egalitatea a două triunghiuri 
sau să arătăm gândurile noastre cu privire la, legile lui Newton, 
fie că voim să arătăm sentimentele de melancolie pe care le avem 

într'o zi de toamnă, când cad frunzele, va trebui să ne servim, în 
exprimarea, acestor mişcări sufleteşti, mai mult de creer sau mai 
mult de inimă sau de amândouă deopotrivă, deci să facem şi sin- 
taxă şi stil. Care-i aspectul stilistic al sintaxei când vorbeşte ra- 
țiunea? Să încercăm a răspunde în paragraful următor. 


Limba rațiunii 


Rațiunea este puterea sufletului nostru care stabilește le- 
gături de timp, spaţiu, cauză, realitate sau irealitate, etc., fie 
între lucrurile din infinitul mare — Univernul, fie între cele 
din infinitul mic — Omul. Rostul raţiunii în sufletul nostru este 
tocmai acela de a stabili legături obiective, — aceleași pentru 
toată lumea — între diferitele lucruri din Univers. Pentru a putea 
face aceasta, raţiunea a trebuit. să, treacă peste ceeace este parti- 
cular în fiecare lucru şi să creieze anumite lucruri convenţionale, 
făcute de ea, artificiale, care, datorită acestei convenţii, să fie 
aceleaşi pentru toată lumea. Dacă n'ar fi așa, n'ar fi posibilă în- 
țelegerea. Nimeni n'a văzut în realitate ceeace exprimă cuvântul 
casă, fiindcă nu există o casă, în general, ci infinite case, deose- 
bindu-se unà de alta prin însușiri particulare. Când auzim însă 
cuvântul casă, ne mulţumim să ştim că este un lucru care are 
pereţi, acoperiș, uși, ferestre, destinat locuinţei. Cum, sunt ușile, 
ferestrele, pereţii unei case în particular nu ştim. Pentru a şti, ală- 
turi de cuvântul casă trebue să înșirăm o serie întreagă de alte cu- 
vinte care să ne spună însuşirile unei case anumite, însuşiri pe 
care nu ni le spune cuvântul general casă. Aşa dar, pentru a ex- 
prima realităţi obiective între lucruri, raţiunea, a creiat cuvintele, 
care exprimă, ideile unor lucruri artificiale, care nu există în na- 
tură, dar care au avantajul că sunt aceleaşi pentru toţi. Când 
spunem: el merge, tu citeşti, acest copac e un cireş, mâine mă duc 
la şcoală, nu ştim cum citeşti tu, nici dacă cireșul e înalt sau 
scund, drept sau strâmb, nici ce mișcări anumite fac când mă 
duc la școală, nici la ce anumită școală mă duc, dar știm că tu 
te uiţi pe o carte, fără să o vedem cum e şi înţelegi ceva de acolo, 
că e vorba de o plantă cu însuşirile unui copac. care face cireşe, 
că mă mişc spre o casă numită școală, etc. Aşa dar, când spunem 
vorbele de mai sus avem în minte anumite imagini care nu co- 
respund exact lucrurilor din natură, dar care sunt aproximativ 
aceleaşi pentru toţi. 

Tot aşa, când spunem cuiva: fiindcă eşti silitor, te laud, înţe- 
legem că nimeni n'a văzut în natură un lucru numit fiindcă, în- 
țelegem deasemenea, că acela căruia-i spunem că este silitor vede 
că nu-i arătăm, ce face ca să fie silitor, dar raţiunea. noastră care 
vorbim, întâi, şi apoi a lui, care aude, stabileşte o legătură obiec- 
tivă, — aceeaşi şi pentru mine care o spun şi pentru el care o 
aude —, între două fapte: eşti silitor şi te laud. Conjuncţia fiindcă 
este, ca orice conjuncţie în general, unul din cele mai luminoase 
exemple de creiaţiile raţiunii, care sunt: a) artificiale, n'au cores- 
pondenţe exacte în natură, b) obiective, toată lumea, înţelege 
aproape acelaşi lucru când. le pronunţă sau le ascultă. 

Dar toată! limba, întreg sistemul de cuvinte şi de regule ale 
orânduirii lor în propoziţiuni și fraze, este o creiaţie a raţiunii. 
Deci toată limba e o creiaţie artificială, care trece un gând dela, 
un om la altul, dar numai în ceeace are el mai general, nu în spe- 
cificul său particular. Mă doare capul, ne spune un prieten. Nicio- 
dată nu vom ști exacta durere a capului prietenului nostru, fiindcă 
altfel simt eu durerea, de cap şi altfel o simte el, iar cuvântul mă 
doare nu exprimă decât o durere în general. A! dacă, vedem pri- 
virea prietenului nostru, dacă vedem faţa lui și anumite gesturi 
de durere, simţim cât îl doare capul. Dar privirea, fața, tonul cu 
care spune, gestul nu fac parte din limbă, nu sunt deci, instru- 
mentul raţiunii. Așa dar, de îndată ce trecem dela exprimarea, 
unei mișcări sufletești prin mijloace extralinguistice, deci extra- 
raţionale, la exprimarea prin limbă, deci prin mijloace raţionale, 
vom arătă mișcările sufletului nostru într'o haină raţională, con- 
venţională, artificială, deci nu vom putea arăta tocmai ceeace au 
particular în ele. Și totuși, noi trebue să căutăm, înlăuntrul siste- 
mului artificial al limbii, să găsim mijloace de a exprima cât mai 
aproape de adevăr cu putinţă mişcările sufletului nostru, fiindcă 
nu întotdeauna ne putem servi de privire, ochi, gest, față ca să 
exprimăm tot ceeace este mai personal în gândurile noastre. 

Cu alte cuvinte, înlăuntrul unui sistem artificial, cum e 
limba, trebue să distingem mijloace de expresie mai aproape de 
rațiune şi mijloace de expresie mai aproape de inimă. 

Aşa dar, stil trebue făcut mai ales în limba scrisă. Dealtfel, 
în limba vorbită, nici n'avem nevoe să forțăm cuvintele, propo- 
zițiunile și frazele ca să exprime cât mai credincias mişcările su- 
fletului nostru, fiindcă mijloacele de dincolo de limbă — gesturi, 
priviri, ton — exprimă cum nu se poate mai credincios orice miş- 
care sufletească. 

Fie că vorbim însă, fie că scriem, dacă ne servim de limbă 
şi nu de alte mijloace — ton, gesturi, priviri, în vorbire, figuri, 
desene, în scris — trebue să avem în vedere chipul în care voim 
să exprimăm gândurile noastre: lăsând mai mult inima sau mai 
mult creerul sau pe amândouă deopotrivă să vorbească, 


După cum arată titlul acestui paragraf, aici ne vom ocupa 
de exprimarea prin care inteligenţa, rațiunea, creerul nostru vor- 
beşte mai tare, iar inima mai încet, 

Să presupunem că voim să arătăm, prin intermediul raţiunii, 
perindarea în timp, spaţiu şi cauză în fața sufletului nostru, a 
unor fapte. Rațiunea are tocmai menirea de a arătă legăturile de 
timp între fapte. Prin intermediul raţiunii ne înfăţişează perin- 
darea cauzală, spaţială, temporală a unor evenimente în faţa su- 
fletului său Gr. Ureche, când spune: „De care lucru fiind înhier- 
bântat Ştefan Vodă de războiu, socotind că are vreme de a-şi răs- 
cumpărare strâmbătatea sa de pre cela ce n'au călcat numai pacea 
cea veche, ce-au avut domnii Moldovei cu crai leseşti, ci şi jură- 
mântul şi pacea ce legase atuncea de proaspăt, tocmind să se în- 
ioarcă pre urmă pre unde şi venise, deci îl ațăţa şi ajutoriul ce-i 
venise de tutinderea, şi oastea sa toată gata, strânsă şi odihnită, 
văzând dobânda de pre cei flămânzi şi slăbiţi, au trimis înainte 
ca să apuce calea la codrul Cozminului, să săcuiască pădurea, să 9 
înţineze ca să o poată porni asupra oştii, dacă vor intra în pădure, 
iară el cu toată oastea au'tras după dânşii şi cu 2000 de Turci şi a 
patra zi i-au ajuns în pădure, Joi, Octomurie 26, şi luând ajutoriu 
dela Dumnezeu și cu ruga Sfinţiei Sale Precistei şi a sfântului 
marelui mucenic Dimilrie şi lovindu-i de toate părțile şi năruind 
copacii cei înținați asupra lor, multă oaste leşască au pierit, unii 
de oşteni, alții de ţărani, ce le cuprinse ca cu o vreajă calea, alții 
de copacii cei înținaţi (Letop.... Ştefan Vodă... cu Albert...). Este o 
frază lungă. Este alcătuită din independente, principale şi secun- 
dare. Avem, aşa dar, independente şi secundare, deci subordonare. 
Dar a subordona însemnează tocmai a arătă raporturile cauzale, 
temporale, spaţiale, etc. între anumite fapte, deci a da glas raţi- 
unii. Intr'adevăr, Gr. Ureche exprimă un fapt printr'o îndepen- 
dentă: ...au trimis înainte (oaste), dar, înainte de a ne arătă că 
Ștefan Vodă a săvârşit acest fapt, cronicarul ne arată şi alte 
fapte, petrecute înaintea! celui exprimat de independentă, fapte care 
au fost cauza acestuia din urmă. Fiind cauză, pentru raţiunea, cro- 
nicarului ele n'au avut aceeaşi valoare ca efectul lor, exprimat 

prin independentă, deaceea au fost exprimate prin subordonate la 
participiu: ...fiind înhierbântat, ... tocmind..., ...socotind, văzând, 
sunt faptele-cauze ale faptului efect au trimis. Cauzele-fapte s'au 
petrecut, însă înaintea faptului-efect, de aci şi ordinea, lor în frază: 
întâi subordonatele și apoi independenta. Același lucru a făcut 
cronicarul cu faptele-cauze, subordonate deci efectului, de mai 
departe: ...Juând ajutoriu..., ...lovindu-i din toate părțile..., ...nă- 
ruind copaci..., faţă de efectul: multă oaste leşască au pierit. 

Două, sunt deci trăsăturile cele mai de seamă ale textului 
de faţă, în care cronicarul ne înfățișează raţional o serie de fapte: 
a) subordonarea, orânduirea propoziţiunilor în independente şi se- 
cundare, deci exprimând raportul cauzal, spaţial, ierarhic dintre 
ele și b) ordinea propoziţiunilor în frază după timp, deci arătarea 
ordinei temporale. Aşa dar, timpul, cauza, spaţiul au fost expri- 
mate când a fost vorba de faptele înșirate de cronicar. Dar timpul, 
spațiul, cauza sunt creaţiuni ale raţiunii noastre. Ele nu cores-" 
pund unor realităţi tangibile din natură. Când le exprimăm, dăm 
glas raţiunii noastre. | 

Şi raţiunea nu vorbește tare, decât când exprimă aceste ra- 
porturi. 

Aşa, dar, a vorbi sau a scrie în subordonate, așezând pro- 
poziţiunile în- frază în ordinea lor temporală, însemnează a pre- 
zenta o serie de fapte în lumina, prin intermediul raţiunii. Incor- 
darea, raţiunii este un efort serios al creerului. Deaceea o frază 
alcătuită, din mai multe subordonate este urmărită mai cu greu 
decât o simplă propoziţiune. Se cere un efort intelectual pe care 
nu oricine poate să-l facă. 

In aceeași ordine raţională — temporală și de subordonare — 
ne sunt prezentate faptele și în fraza următoare: „Şi într'aceiași 
Duminică, trecând craiul Prutul la Cernăuţi, iarăş fu lovit de 
` oastea lui Ştefan Vodă, de i-au răsipit şi i-au tăiat, de abia au 
scăpat însuşi craiul cu puțină oaste a sa“ (Ibidem). Faptul de 
seamă este: ...fu lovit... Celelalte îi sunt subordonate. Sunt redate 
prin subordonate şi în ordinea în care s'au petrecut în realitate. 
Intradevăr, mai întâi craiul trecea şi apoi a fost lovit și abia după, 
aceea. i-a fost oastea risipită şi abia a scăpat cu viaţă. 

Am ales numai două din cele mai de seamă aspecte ale 
limbii raţiunii. Ele sunt numeroase. Şi sunt arătate în fiecare ca- 
pitol al sintaxei. Astfel, după cum în frază, în limba raţiunii, 
propoziţiunile sunt așezate în ordine subordinătoare și temporală, 
tot astfel şi în propoziţiune ordinea este: subiect-atribut-predicat- 

complement. Apoi cuvintele sunt alese ca să ne redea cât mai 
lămurit o ideie, deci având mai ales în vedere conţinutul lor ra- 
tional. Vor fi deasemenea întrebuințate cazurile logice prin ex- 
celenţă. Astfel, spre exemplu, în loc să se spună lumina primă- 
verii se va spune lumina soarelui primăvara, etc. 

Nu întotdeauna în frază vom avea numai subordonate, ci şi 
coordonate, cum este cazul în fraza examinată, mai sus a lui Gri- 
gore Ureche. Astfel că, după cum am mai spus, nu se poate vorbi 
de o limbă exclusiv a raţiunii, ci de o limbă în care predomină 
elementele raţionale. 

Am dat exemplu de o frază în care:sunt înșirate fapte ce sau 
petrecut, într'adevăr într'o ordine temporală şi nu în același timp. 
Unele au putut fi deci cauzele celor următoare. Raporturile dintre 
ele au fost temporal-cauzale. Să dăm şi un exemplu de înfăţişarea 
unor elemente care se găsesc în același timp în spaţiu. Nu se mai 
poate vorbi deci de o ordine temporală, fiindcă toate sunt deodată 
la locul lor. Cum le vom înfățișa prin mijlocirea raţiunii? Iată o 
frază din același cronicar: „ara leșască este țară mare; despre 
miază noapte se chiamă Borusia şi Pomerania, iară despre răsărit 
Litva şi țara Mazoviei, despre amiazăzi Rusia, ce se hotărăşte 
despre Unguri cu munții ungurești, iară despre apus Lusitania şi 
Slejia şi Moravia“ (Letop. ...Cumu-i fara leşască). Raporturile 
dintre diferitele elemente ale frazei nu sunt temporale, pentru ca 
să întâlnim conjuncţii temporale ca: după ce, pe când, etc., nici 
cauzale, spre a citi: fiindcă, deoarece, etc., ci sunt raporturi spa- 
tiale. Ele sunt arătate prin conjuncţia adversativă iară, care ser- 
veşte să facă, o trecere între două elemente gândite împreună. 
Faptul că gândim împreună aceste elemente, că adică ţara, leşască 
e gândită, e văzută ca un întreg cu mai multe părţi de noi, este 
arătat prin conjuncţia iară, expresie a raţiunii. 


Sa afirmat adesea că limba populară și limba vorbită, 
limba poeziei și limba retoricei sunt prin excelenţă afective. Ba 
chiar s'a afirmat că a face stil=a serie afectiv, că deci stilul trebue 
căutat în limba populară, în limba vorbită, în poezie, în retorică. 
Nimic. mai departe de adevăr decât această afirmaţie. 

Intr'adevăr, mai întâi, după cum am arătat adesea, stilul nu 
însemnează numai vorbire afectivă, cil stilul unei vorbiri este sau 
raţional sau afectiv, deci oricum este o vorbire ea are un stil. 
In al doilea rând, chiar și în limba vorbită, în poezie, în limba 
populară sunt momente când glasul raţiunii se aude mai tare 

decât glasul inimii şi atunci limba are un stil intelectual, raţional. 
lată câteva, exemple de limbă a raţiunii în secţiunile limbii soco- 
tite de unii ca fiind prin excelenţă afective: 


lar cel Ungurean Mișcarea raţiunii este: 

Şi cu cel Vrâncean, lar cel Ungurean şi cu cel 
Măre, se vorbiră Vrâncean se sfătuiră ca, 
Şi se sfătuiră, pela apus de soare să omoare 
Pe lapus de soare pe cel Moldovan, fiindcă 
Ca să mi-l omoare este ortoman şi are oi mai 
Pe cel Moldovan, multe şi multe şi cornute. 


Că-i mai ortoman 
Ş'are oi mai multe 
Multe şi cornute... 
(Mioriţa) 
După cum se vede, în poezie, raportul cauzal este exprimat prin 
conjuncţia cauzală că, pe care o întrebuinţăm și astăzi în vorbirea 
obişnuită. Sunt două propoziţiuni cauzale: ...este artoman..., ...are 
oi mai multe; poetul ar fi putut să le juxtapună, el le-a legat însă 
prin conjuncţia și. Conjuncţia iar, adversattivă, serveşte să facă tre- 
cerea între prezentarea, celor trei ciobănei, făcută, în primele ver- 
suri ale baladei, şi planul celor doi de a-l răpune pe cel de al 
treilea. Se vede lămurit că nu-i niciun raport logic între elementele 
frazei citate din Miorița care să nu fie exprimat. De ce a între- 
buinţat poetul, în această frază, limba raţiunii? Pentru simplul 
motiv că în acest moment al creaţiei sale în sufletul său răsuna 
mai tare glasul logicei, glasul raţiunii. Intr'adevăr, expunând pu- 
nerea la, cale a omborîrii celui de al treilea de către cei doi, în su- 
fletul său mişcarea de frunte era aceea de a lămuri, de a lumina, 
' nu de a mişca. Deaceea nici cuvintele nu sunt alese în chip deo- 
sebit, ci sunt întrebuințate cele mai obișnuite, cele care au cel mai 
mic răsunet afectiv în sufletul nostru, spre a exprima ideile res- 
pective. Astfel, el spune: se vorbiră, ...se sfătuiră, ...să mi-l 
omoare..., la apus de soare..., deşi ar fi putut să întrebuinţeze alte 
cuvinte care să trezească în sufletul nostru adânca, înduioşare şi 
chiar durerea, pentru soarta nefericitului Moldovan, care avea să 
fie omorît. Poetul ar fi putut să spună: să-l răpună sau să-i curme 
zilele, etc., şi: se tăinuiră, cuvânt care ar fi trezit în sufletul 
nostru simțământul uneltirii acesteia, şi, aşa mai departe, ar fi 
putut găsi cuvinte care să trezească în sufletul nostru emoția este- 
tică în fața punerii la cale a omoririi ciobanului Moldovan. Poetul 
nu a vrut însă să dea glas inimii sau, mai bine zis, nu inima a 


www.dacoromanica.ro 


158 


vorbit când poetul a scris aceste versuri, ca, să mişte şi să înduio- 
şeze, ci raţiunea, ca să lumineze, să instruiască. Se aude, fireşte, 
şi glasul inimii, dar în surdină. Astfel, avem repetiţia: Ș'are oi 
mai multe, // Multe şi cornute. In alte momente ale baladei va 
vorbi inima tare, iar raţiunea! în surdină. O vom vedea în para- 
graful închinat limbii inimii. 

Tot astfel, M. Eminescu!), unul din poeţi nostri care a folosit, 
în cea mai largă măsură juxtapunerea, adică fraze în care raportu- 
rile logice sunt ascunse, nu exprimate, în poezia Și dacă ramuri 
bat în geam spune: Și dacă ramuri bat în geam 

Şi se cutremur” plopii, 
E ca în minte să te am 
Şi'ncet să te apropii. 


După cum, se vede, toate raporturile logice dintre propoziţiuni 
sunt exprimate. Rațiunea vorbeşte puțin mai tare, inima puţin 
mai încet, Inima vorbește prin cuvintele: ramuri bat și: plopii se 
cutremur, care însufleţesc: numai oamenii bat în geam și se cu- 
tremur, şi prin înversiunile: se cutremur plopii în loc de: plopii se 
cutremur şi: în minte să te am, în loc de: să te am în minte şi: 
încet să te apropii în loc de: să te apropii încet. S'ar părea că gla- 
surile celor două puteri sufleteşti ale poetului se aud, în această 
strofă, cu aceeași tărie. Elementele logice, adică expresiunile care 
exprimă raporturile logice dintre idei, sunt totuși mai numeroase. 
Limba este ceva mai mult a raţiunii decât a inimii. 

Iată, și o strofă dintr'o poezie lirică populară, unde, fiind și 
erotică, este firesc ca sintaxa să ia o formă care să exprime cât 
mai puternic un simţământ;: 


Foae verde maghiran Că dragostea dela tine, 

Şo creacă de leuștean, Ma ofticat, vai de mine! 
In credință de ştian, Ma făcut din om neom . 
Nu mă mai amurezam, Şi ma uscat ca pe-un pom. 


(Colecţia G. Dem. Teodorescu). 


Toate raporturile logice sunt exprimate; într'adevăr, în cele 
opt versuri întâlnim o perioadă condiţională ireală — de ştiam.., 
nu mă amurezan —, apoi trei cauzale ce justifică afirmaţia prece- 
dentă — că dragostea... ma ofticat, ma făcut..., ...m'a uscat, 


1) A se vedea studiul nostru: Remarques sur le style de la syntaze 
pottique de M. Eminesco, în rev. Langue et littérature, 1943. 

Numai una dintre cele trei cauzale este juxtapusă, celelalte sunt, 
legate prin conjuncţia şi. 

Aşa dar, nu întâlnim decât un singur element sintaxic 
afectiv: cauzale juxtapusă ma făcut din om neom. Poetul n'a, 
exprimat un simţământ în aceste opt versuri, ci a făcut reflecţii, 
a judecat, a raționat asupra stării sale sufletești. Nu inima, ci 
raţiunea, a vorbit. Sintaxa, ne-o dovedeşte și ea. 

Acelaşi lucru îl vedem şi la I. Creangă, în Amintiri..., operă 
în care în chip firesc stările afective trebuiau să deţină locul de 
frunte. Astfel: La Crăciun, când tăia tata porcul şi-l părlea şi-l 
opărea, şi-l învălea iute cu paie de-l înăduşea, ca să se poată rade 
mai frumos, eu încălecam pe porc deasupra paielor şi făceam un 
chef de mii de lei, ştiind că mie are să-mi dea coada porcului s'o 
frig şi beşica s'o umplu cu grăunțe, s'o umflu şi s'o zurăesc după 
"ce s'o usca, ş'apoi vai de urechile mamei până ce nu mi-o spărgea 
în cap. Autorul exprimă, în rândurile citate, stări afective, El 
expune fapte care voesc să ne trezească în suflet starea, de veselie 
ce stăpânea, pe Creangă în acele momente. N'o face însă întrebuin- 
țând mijloacele limbii afective. Astfel fraza este alcătuită din 
trei independente, dintre care două coordonate și peste zece secun- 
dare, dintre care cinci coordonate. O singură juxtapusă: finala s'o 
umflu. Ordinea este aproape exclusiv cea logică în propoziţiune: 
subiect-atribut-predicat-complement, iar în frază cea temporal-spa- 
țială, deci tot cea logică: 1) tăia..., 2) îl pârlea..., 3) îl opărea..., 
4) îl învălea..., 5) îl înăduşa..., 6) încălecam..., 7) făceam..., 8) 
îmi da..., etc. Doar câteva inversiuni: tăia tata, deci întâi predicat, 
apoi subiect; mie are să-mi dea, complement înaintea verbului; 
vai de urechile mamei, predicat eliptic, înlocuit prin interjecţie, 
înaintea subiectului logic. 

Vocabularul este obișnuit. Interjecţia doar afectivează. ultima 
parte a frazei, înlocuind predicatul. Această formă logică, raţio- 
nală a sintaxei face ca starea, afectivă pe care ne-o trezește fraza, 
să nu fie prea adâncă. Dimpotrivă, ea ne este prezentată, sub forma 
luminoasă a unor gânduri însorite 

Sar mai putea aduce și alte numeroase exemple de limbă a 
raţiunii în poezia populară, în limba vorbită şi în limba în care 
inima, vorbește mai mult şi mai tare. Toate ne vor arăta același 
lucru, anume că nu există limbă exclusiv afectivă, după cum nu 
există nici limbă exclusiv logică. 

Tot din exemplele de mai sus se vede că atunci când starea, 
sufletească a celui care vorbeşte este predominată de rațiune, 

inima, se aude în surdină. Intr'adevăr, şi în strofa din Eminescu, 
şi în versurile din Miorița şi în versurile din ceailaltă poezie po- 
pulară, precum și în rândurile din Amintirile... lui Creangă, prin 
faptul că autorii au fost preocupaţi să exprime raporturi logice, 
simțămintele au fost palid exprimate. Ce împresionantă ar fi 
putut să fie fraza, lui Gr. Ureche, prin care ni se înfăţişează lovi- 
tura, pe care a dat-o Ştefan cel Mare Polonilor în Codrii Cosmi- 
nului! Totuşi, dată fiind preocuparea autorului de a explica, nu 
“de a trezi simțăminte puternice, fraza este alcătuită din subordo- 
nate și coordonate, ordinea e logică, cuvintele sunt alese după! va- 
loarea lor logică, iar simţământul păleşte. 

Rațiunea este un arhitect al gândurilor în limbă. O frază 
construită, din subordonate şi coordonate este întocmai ca o con- 
strucţie arhitectonică — casă, palat, templu — în care fiecare parte 
este așezată. în locul propriu însemnătăţii ei. Independenta, sau 
independentele sau, în lipsa lor, principalele alcătuesc baza, acestui 
edificiu logic-fraza. Celelalte propoziţiuni, circumstanţiale şi com- 
pletive, sunt părţi care n'au nicio valoare în sine, niciun înţeles, 
dacă nu sunt puse în legătură cu baza. Dar, întocmai ca în con- 
strucţia unui templu, — unde, dacă ornamentele, statuete, tablouri, 
etc., nu sunt aşezate în locul cel mai potrivit, ele nu mai sunt 
adesea prinse de privirea noastră, oricât de mare ar fi valoarea 
lor — tot așa și în frază, orânduirea, secundarelor faţă de prin- 
cipală și a părţilor în propoziţiune și alegerea, cuvintelor, precum 
și legăturile între ele tirebuesc făcute în aşa fel, încât nimic să nu 
scape ochiului raţiunii noastre. Altfel, vom lua. o coloană drept 
ornament, o statue drept coloană, etc., pierzând din vedere rostul 
însuși al frazei: prezentarea ierarhică a unor idei, în jurul uneia 
de căpetenie. 

O frază lungă este mai greu de urmărit. Este mai uşor să 
priveşti mai întâi o coloană, apoi o friză, apoi o statuetă, etc., 
decât să priveşti dintr'o dată un templu alcătuit din toate aceste 
elemente. Dacă cercetarea, simultană a părţilor unui templu, în 
aşezarea lor arhitectonică, cere un efort intelectual mai mare decât 
ar cere fiecare element, dacă ar fi văzut separat, cu atât mai mare 
atenţie se cere la construirea lor, pentruca, — chiar în ciuda um- 
bririi fatale pe care o aduce privirea unui element întrun an- 
samblu,—ele să poată fi cât mai luminos văzute de mintea noastră. 

Cine nu poate să înalțe temple ale raţiunii în care cea mai 
mică cută, să nu poată scăpa vederii noastre, să nu mai încerce. 
Confuzia va îi rezultatul gândirii sale, Să ne amintim de faimosul 


www.dacoromanica.ro 


161 


Proces-verbal al lui Caragiale, unde, poate puţin exagerat, dar to- 
tuși real, avem o strălucită pildă de o neîndemânatică construcţie 
linguistică a raţiunii. 

Vom da câteva, pasagii, care vor lumina, în chip comic 
fireşte, unde poate duce excesul de subordonare la un arhitect ne- 
îndemânatic al limbii. lată-le: 

Astăzi Miercuri 27 Oct. anul una mie nouă sute, orele 1 p. m. 

Noi comisarul Secţiei 55, după reclamaţia părților şi anume 
domnişoara Matilda Popescu de profesiune particulară menajeră, 
împreună cu mama sa d-na Ghioala Popescu idem, domnişoara 
Lucreția lonescu de profesiune rentieră împreună cu mătușa sa 
d-na Anica lonescu, de profesiune văduvă pensionară viageră, şi 
d. Stavrache Stăvrescu de profesiune proprietar, după ce l-am eli- 
berat azi dimineaţă dela secţie, deoarece la prima cercetare ce am 
făcut-o aseară la fața locului pentru scandalul provenit, s'a pro- 
nuhțat cu wociferări la adresa guvernului, care este un obiceiu al 
său cunoscul de toți concetă[enii din această suburbie şi în contra 
noastră chiar în eserciciul Toncțiunii, transportându-ne în strada 
Graţiilor No. 13 bis, unde se află imobilul în chestiune al sus 
menționatului proprietar Stavrache Stăvrescu, închiriat domni- 
şoarei Matilda Popescu cu mama sa pe şase luni dela Sf. Dumitru, 
coreni până la Sf. Gheorghe următor şi pe care nu-l permite a intra 
în posesiune numai cu arvuna fără a completa chiria, iar domni- 
soara Lucreția Ionescu cu mătuşa sa trebue să se mute şi pretinde 
că nu vrea, deşi proprietarul susține că i-a rămas. pe trecut datoare 
22 de lei, lăsând şi soba stricată, care d-sa contestează şi nu lasă 
nicio mobilă amanet, constatând următoarele: 


e. ` 
Ec) ad d >” 


Având în vedere că, după cum rezultă din declarațiile păr- 
ților, aseară ar fi venit domnişoara Matilda Popescu în birje 
singură fără mobilă, numai cu mama sa d-na Ghioala Popescu ca 
să vadă când începe să se mute domnişoara Lucreția lonescu şi 
cu mătuşa sa d-na Anica Ionescu, iar acestea au început să râdă 
spunând că parol, dumneavoastră aţi luat casa! iar la întrebarea 
domnişoarei Matilda Popescu că de ce râde, vechile chiriaşe au 
răspuns că dânsele o au casa până la Sf. Gheorghe, atunci au în- 
ceput mnouile chiriaşe să râdă, iar la întrebarea d-rei Lucreția 
Ionescu că de ce râde, nouile chiriaşe au răspuns că dânsele au dat 
arvună în regulă, şi atunci au început să caute pe proprietar, căci 
era ascuns în casa sa de alături... 

Aceste două pasagii din minunatul Proces-verbal, a cărui în- 
sușire de căpetenie este prea marea lui asemănare cu realitatea, 
sunt deajuns spre a ne putea lămuri asupra condiţiilor pe care 
le cere din partea vorbitorului sau scriitorului o corectă limbă 
a raţiunii. 

O primă gravă lipsă de care dă dovadă d-l Comisar al sec- 
tiei 55 din anul 1900 — una din cele mai delicioase însușiri în 
cazului comicului de față — este confuza, şi adesea, pedosnica, înţe- 
legere și întrebuințare a cuvintelor. Dăm numai câteva, exemple: 
el vorbeşte de profesiune rentieră, de profesiune proprietar, ară- 
tând că a înţeles pe dos ce însemnează cuvântul profesiune. Apoi 
întrebuințează verbul a transporta pentru fiinţe omenești — tran- 
sportându-ne — coborându-se în numărul obiectelor grele; verbul 
a permite întrebuințat transitiv: nu-l permite a intra în posesiune; 
pleonasme: numai cu arvuna fără a completa chiria; verbul pre- 
tinde având drept completivă verbul a voi: pretinde că nu vrea; 
uniri de cuvinte al căror înţeles este contradictoriu, dâhd naștere 
Şi la înţelesuri comice: Singură fără mobilă, numai cu mama sa 
d-na Ghioala Popescu; după locul cuvintelor în această frază, se 
înţelege că mama sa d-na Ghioala Popescu e o mobilă; substantiv şi 
pronume pleonastic întrebuințate și rău așezate: o au casa; apoi 
iarăş pleonasm: arvună în regulă. 

Dar ceeace înalță pe culmi de comic rar atinse acest Proces- 
Verbal este subordonarea. Fără îndoială, faptele se petrecuseră. în 
ordinea, următoare: Stravrache Stăvrescu vociferase, comisarul îl 
arestase; dimineaţa l-a eliberat, apoi s'a dus în strada Graţiilor. 
In felul acesta se explică şi faptele unul pe altul: întâi a vociterat, 
şi deaceea l-a arestat, apoi n'a putut să-l elibereze mai înainte de 
a-l fi arestat şi, în cele din urmă, nu se putea „transporta“ la faţa 
locului fără proprietar. Așa cum sunt orânduite în frază însă, 
faptele sunt în raporturi inverse de timp și cauză. Astfel: după 
ce l-am eliberat azi dimineaţă... deoarece s'a pronunțat cu voci- 
ferări.... Aşa dar, după limbă, l-a eliberat fiindcă, vociterase, când, 
în realitate, îl arestase fiindcă, vociferase. Relativa care este un 
obiceiu al său aşezată, imediat după substantivul guvernului face 
să se înțeleagă că guvernul este un obiceiu al său. Tot aşa și pro- 
pozițiunea eliptică de predicat şi în contra noastră chiar în eser- 
ciciul foncțiunii, fiind legată prin conjuncţia copulativă, şi de re- 
lativa citată are aerul să spună că obiceiul proprietarului e îm- 
potriva sa în eserciciul foncţiunii. Acordul greşit în expresia: 
închiriat domnişoarei Matilda Popescu cu mama sa; autorul Pro- 

cesului-verbal vrea să spună că imobilul a fost închiriat d-rei M. 
P. şi mamei sale, aşa cum este exprimată ideia însă, înţelegem că 
imobilul împreună cu mama sa a fost închiriat d-rei M. P. 

Trebue menţionată şi trecerea, incorectă și neașteptată dela, 
stilul indirect la cel direct: spunând că parol, dumneavoastră aţi 
luat casa! şi: iar la întrebarea domnişoarei Matilda Popescu că de 
ce râde. Aşezarea, cauzalei căci era ascuns în casa de alături după 
propoziţiunea și atunci au început sa caute pe proprietar dă 
naștere unui înțeles contrariu celui avut în vedere de autor: l-au 
căutat fiindcă era ascuns în casa de alături, dar dacă ştiau unde 
este ascuns, nu mai erai nevoe să-l caute. 

Am scos în lumină câteva din perlele Procesului-verbal. Ele 
ne arată cu prisosință că acela, care voeşte să-și exprime mișcările 
sufletului său prin limba raţiunii, trebue “să îndeplinească urmă- 
toarele condiţii: 

1) Să cunoască înţelesul primordial al fiecărui cuvânt, acel 
înţeles care face sâmburele luminos în jurul căruia se mai pot 
grupa şi alte înţelesuri secundare, mai puţin luminoase. 

2) Să așeze cuvintele în propoziţiune, propoziţiunile în frază 
şi frazele în perioada, în ordinea spaţial-temporal-cauzală în care 
s'au întâmplat faptele pe care le exprimă. 

3) Raporturile între cuvinte să fie exprimate prin cazurile 
raţionale, lăsându-se cât mai puţin loc pentru afectiv. 

Acestea sunt cele trei mari condiţii. Din ele decurg cele- 
lalte de amănunt. Nu e nevoe să insistăm asupra, lor. 

Fireşte pentru îndeplinirea, lor, cel care doreşte să scrie în 
lungi perioade trebue să fi primit şi încuviințarea, naturii prin 
înzestrarea cu cele două mari daruri, neapărat necesare în această 
situaţie: memoria și judecata. 


Limba inimii 


După cum am spus adesea, când vorbim sau scriem, expri- 
măm mișcări sufleteşti printr'un instrument creiat de rațiune: 
limba. Așa, dar, prin simplul fapt că vorbim sau scriem, deci în- 
trebuințăm cuvinte pe care le orânduim în propoziţiuni şi fraze, 
facem o operaţie raţională. Așa dar, rațiunea noastră este activă, 
«oricând în faptul vorbirii. Chipurile însă în care ne sunt prezen- 
tate de rațiune sau prezentăm prin rațiune mișcările noastre su- 
fleteşti pot împresional în chip deosebit simţirea acelora, cărora 
ne adresăm sau a noastră când auzim sau citim limba altuia. 

Vom aşeza procedeiele de exprimare afectivă în ordinea în- 
semnătăţii lor, pornind dela cele mai puternice: 


Juxtapunerea sau parataxa, Este cel mai puternic mijloc 
de exprimare afectivă sau, mai bine zis, mijlocul prin care sim- 
țirea noastră se exprimă și e împresionată în chipul cel mai tare. 
A juxtapune însemnează a pune alături, fără niciun cuvânt de 
legătură, două, cuvinte, două propoziţiuni, două fraze a căror le- 
gătură de înţeles este ascunsă. Când spunem găina babei n'avem 
fireşte o juxtapunere, fiindcă legătura dintre cele două cuvinte 
ne e dată de forma babei care este la genitiv. Legătura, de înțeles 
ne este deci arătată de o formă. Când spunem însă: Sunt trist. 
Afară plouă., nicio formă, specială, niciun cuvânt deosebit nu ne 
arată ce legătură, este între aceste două fapte care se şi petrec 
separat în natură, sunt și exprimate sub forma de independente. 
In mintea noastră se face totuşi legătura; mintea noastră, impre- 
sionată, de faptul ploii, stabilește imediat legătura dintre cele două, 
fapte. Dacă am spune: Fiindcă afară plouă, sunt trist., am exprima 
același conţinut logic ca în cazul independentelor, dar, prin faptul 
că l-am exprimat prin ajutorul luminii raţiunii aduse de con- 
juncţia cauzală fiindcă, tristeţea noastră a pălit prin aceea, că 
faptul ploii, exprimat printr'o subordonată, deci umbrit, nu s'a 
mai făcut simţit de inima noastră cu atâta tărie. 

Așa dar, parataxa prin aceea că exprimă cuvintele, propo- 
ziţiunile, frazele ca unităţi individuale, independente, le face mai 
lămurit simţite de inima noastră. 

Rațiunea, prin subordonare, aruncă lumină) multă asupra in- 
dependentelor și principalelor şi umbrește secundarele. Ştim însă, 
că ceeace este mai în umbră nu este tot atât de clar văzut ca un 
lucru luminat. Şi lângă umbră căutăm lumina, dar lumina nu 
mai are nevoe de umbră. După auzirea unei secundare, raţiunea 
noastră caută neapărat o independentă sau o principală, deci raţi- 
unea e chemată la activitate, nu inima. Dimpotrivă, o indepen- 
dentă are singură înţeles. Ea nu mai cere nimic. altceva. Deaceea, 
nici nu ştim ce va urma după ce auzim sau citim o independentă, 
Tocmai în aceasta constă valoarea afectivă a juxtapunerii, în 
pauzele logice pe care le face între diferitele elemente ale unei 
fraze. Într'adevăr, când auzim spunându-se, fiindcă afară plouă, 
rațiunea noastră, nefiind- mulţumită cu această propoziţiune, aş- 
teaptă încordată o alta a cărei lumină să lămurească și rostul 
acesteia. Dimpotrivă, dacă ni se spune: afară plouă, îndată după 

pronunțarea. propoziţiunii, activitatea raţiunii noastre a încetat, 
fiindcă a găsit un înţeles complet. Dacă după propoziţiunea afară 
plouă, mai spunem: sunt trist, raţiunea, fireşte, a făcut legătura, 
de cauzalitate între cele două propoziţiuni, dar a făcut-0 printr'o 
activitate în surdină, care e cu mult mai mică decât activitatea, 
inimii când primeşte impresiile venite dela, aceleași propoziţiuni. 
Același lucru se vede în cazul: Se usucă iarba pe câmpuri. Niciun 
nour pe cer. Sa mâniat Dumnezeu pe noi. 

Țăranul care exprimă aceste gânduri își exprimă cu mult 
mai puternic durerea sa, decât ar fi făcut-o, dacă ar fi zis: Fiindcă 
se usucă iarba pe câmp şi fiindcă nu plouă, vedem că s'a mâniat 
Dumnezeu pe noi. 

Intâlnim. întrebuințată juxtapunerea în limba celui mai 
umil ţăran, precum și a celui mai luminat intelectual, atunci 
când se vrea să se exprime cu un răsunet afectiv puternic anu- 
mite fapte. Astfel, în Miorifa citim: 


lar la cap să-mi pui Soarele şi luna 


Flueraş de os, Mi-au ținut cununa, Felişoara lui 
Mult zice duios? Brazi şi păllinaşi Spuma laptelui! 
Plueraş de soc, l-am avul nuntaşi; Mustăciora lui 
Multe zice cu foc! Preoți munţii mari, Spicul grâului! 
Pasări lăulai i, Perişorul lu 
Păsărele mii Pana corbului. 


Și stele făclii. 


Altele ar fi fost rezonanţele în inima, noastră, dacă poetul ar 
fi zis: Plueraş de os, fiindcă mult zice duios şi: Flueraş de soc, 
fiindcă mult zice cu foc şi: Feţişoara lui era ca spuma laptelui, 
tar mustăcioara lui era ca spicul grâului, în timp ce perişorul lui 
cra ca pana corbului. Fără îndoială că inima ar îi fost mai puţin 
împresionată, fiindcă glasul raţiunii ar fi fost mai tare. 

Același lucru ni-l arată şi versurile următoare din Strigoii 
lui Eminescu: 


Pe-un jilț tăiat în stâncă stă fapăn, palid, drept, > 
Cu cârja lui în mână, preotul cel păgân. 

De-un veac el şade astfel, de moarte-uitat, bătrân; 
In plate-i creşte mușchiul şi muşchiu pe a al lui sân, 
Barban pământ i-ajunge şi genele la piept. 


Acelaşi lucru ni-l va arăta orice exemplu de oriunde. Juxtapu- 
nerca, prin pauzele logice pe care le face între propoziţiuni, fraze, 

elemente de propoziţiuni şi de fraze, dă mai tare glas inimii 
noastre. Nu este nevoe să mai dăm astfel de exemple. 

Ceeace trebue să amintim însă, este efectul pe care-l are 
asupra auditorului sau cititorului parataxa în limba ştiinţelor prin 
excelenţă raţionale. Fie un exemplu din geometrie. In Geometria 
pentru cl. II secundară de Al. Andronic şi Gh. Dumitrescu, ed. VI, 
la pag. 110 citim: In figura 188 este desenat un cerc O şi sectorul, 
AOB, astfel că unghiul la centru A0B=500. Centrul sectorului 
AOB este tot punctul O. Desenăm şi sectorul COD, astfel că 
C0D=500. Pe hârlie transparentă copiem sectorul AOB. Tăiem 
această hârtie în lungul razelor OB, OA şi în lungul arcului AB. 
Hârtia transparentă ia forma din figura 189. 

In acelaşi manual, la pag. 87, citim: In figura 145, dacă 
ducem, bisectoarea mediană şi înălțimea vârfului B, constatăm că 
aceste segmente sunt diferite. Şi în cazul figurei 188 şi în cazul 
figurei 145 se exprimă în fond o perioadă condiţională. Intr'a- 
devăr, și în primul caz înţelesul este: dacă desenăm un cerc O şi 
sectorul AOB şi... dacă apoi copiem pe hârtie transparentă... şi 
dacă apoi tăiem această hârtie, vedem că hârtia transparentă ia 
forma... lată dar două raporturi logice condiţionale, odată expri- 
mate prin juxtapunere și altă dată prin subordonare. Ce efect are 
juxtapunerea în acest caz? E lucru vădit că ea are un efect de o 
mai mare luminare a elementelor care ar fi fost umbrite prin 
subordonare şi drept urmare o mai luminoasă înţelegere a acestor 
elemente. Pe de altă parte, prin faptul că nu ţine raţiunea într'o 
continuă încordare, ea face ca urmărirea, demonstraţiei să se facă, 
mai ușor, cu mai puţină oboseală. 

Același lucru îl vedem şi în silogismele tip, pe care le în- 
tâlnim în orice manual de logică. Iată unul din aceste silogisme: 
Toți oamenii sunt muritori. Gheorghe este om. Gheorghe e deci 
muritor. 

Dacă s'ar fi exprimat raporturile logice dintre aceste pro- 
poziţiuni, silogismul ar fi trebuit să aibă următoarea formă: 
Fiindcă toți oamenii sunt muritori şi fiindcă Gheorghe este om, 
Gheorghe este muritor. Iată deci că raportul de cauzalitate dintre 
cele două premise, care sunt juxtapuse, nu este explicit, ci im- 
plicit. De ce? Tocmai spre a face să se întipărească mai bine în 
sufletul celui care citeşte acest silogism individualitatea fiecărui 
fapt, a fiecărei premise, a, fiecărei sfere. 

Iată dar cum juxtapunerea, întrebuințată în domeniile prin 
excelenţă rationale, departe de a duce la o slăbire a înţelegerii, 

duce dimpotrivă la o întărire a ei, prin punerea, într'o egală lu- 
mină a tuturor elementelor unei fraze. Cine nu poate să scrie în 
subordonate şi voeşte să exprime limpede mişcările raţiunii sale, 
să întrebuinţeze mai bine juxtapunerea. 


Ordinea cuvintelor în propozițiune și a propoziţiunilor în 
frază sau topica. După cum am. spus, ordinea logică a elemen- 
telor unei propoziţiuni este următoarea: Subiect-atribut-predicat- 
complement. Astfel în propoziţiunea Ștefan, Domnul Moldovei, a 
fost viteazul cel mai mare depe vremea sa (P. Ispirescu, Istoria lui 
Ştefan cel Mare şi Bun...) elementele sunt așezate în ordine na- 
turală, reală, logică. Intr'adevăr, întâi trebue să existe Ştefan 
omul, apoi el are un atribut, după aceea abia putem afirma că el 
săvârşeşte o mișcare sau îi revin alte însușiri și în fine vin îm- 
prejurările în care se săvârşeşte mişcarea, exprimată de verb. In 
această ordine realităţile exprimate de cuvinte se prezintă raţiunii 
noastre. Rațiunea este aceea, care măsoară și exprimă măsura, rea- 
lităţii. Imediat ce ne-am abătut dela această ordine, am făcut să 
tacă, raţiunea, şi să vorbească inima. Dacă spunem: cel mai mare 
viteaz de pe vremea sa a fost Ştefan cel Mare, dăm însemnătate de 
subiect adjectivului. Orice inversiune a ordinii logice creiază o 
ordine afectivă. Astfel: predicat-subiect: s'a stins viaţa falnicei 
Veneții; adjectivul înaintea substantivului: falnicei Veneții; com- 
plementul înaintea predicatului: Vântw-o foae veştedă // Mi-a 
adus... (M. Eminescu, Foae veștedă); complementul înaintea su- 
biectului şi predicatului: Pe aceeaşi ulicioară // Bate luna în fe- 
reşti (M, Eminescu, Pe aceeaşi ulicioară); atributul înaintea su- 
biectului şi a predicatului: Ah, subțire şi gingaşă, // Tu păşai 
încet, încet (Ibidem), etc. Tot aşa în frază; efectul înaintea cauzei: 
S'a stins viaţa falnicei Veneţii // N'auzi cântări, nu vezi lumini de 
baluri... sau: Nu spera şi nu ai teamă. // Ce e val ca valul trece 
(M. Eminescu, Giossă); independenta înaintea temporalei, deşi 
faptul din îndependentă este posterior temporalei: Nu spera când 
vezi meșeii // La izbânzi făcându-şi punte; condiționala în urma 
principalei: Deaceea una-mi este mie // De ar vorbi de ar tăce; (Idem 
De-or trece anii); finala înaintea independentei: Pe soare să-l 
oprească el noaptea o recheamă (Idem, Strigoii). 

Intr'un cuvânt, oridecâte ori vom așeza elementele în propo- 
ziţiune şi propoziţiunile în frază nu în ordinea în care ele sunt 
percepute de raţiunea, noastră, ordine în care se prezintă și în rea- 
litate, ci într'o ordine inversă, în ordinea în care sunt simţite de 

noi, deci percepute de inima noastră, vom avea, o ordine afectivă. 
Există o serie întreagă de a orândui cuvintele în propoziţiune şi 
propoziţiunile în frază, căreia. îi corespunde o serie de variate to- 
nalităţi afective. 


Elipsa. Este lipsa unui element sau a mai multor elemente 
din propoziţiune. Sunt adesea cazuri când o propoziţiune poate fi 
exprimată printr'un singur element. Am dat exemplu de elipsa 
subiectului și a predicatului în cazul când un copil, surprins de 
venirea bunicului, strigă: Tata mare! Inţelesul este: Vine tata 
mare. Este o propoziţiune eliptică de predicat, Apoi când un elev, 
zărind pe profesorul care vine spre clasă, intră repede și anunţă pe 
ceilalți: Vine!. Inţelesul este: D-l Profesor vine. In vorbirea obiş- 
nuită, se întreabă: Cât este ceasul? — Şapte. Înţelesul este: Ceasul 
arată ora şapte; sau: Unde e cartea? — Pe masă; sau, la chioșcul 
din colţ: — O cutie de chibrituri. In toate aceste cazuri, situaţia 
vorbitorilor înlocuește cu uşurinţă elementele logice care Lipsesc. 
Principiul rămâne însă: Cu cât am exprimat cât mai puține 
elemente logice — cuvinte, propozițiuni, fraze — cu atât mai mult 
inima a vorbit mai tare, iar glasul raţiunii s'a auzit mai încet. Am 
văzut, la începutul lucrării, cum exprimarea eliptică este primul 
pas făcut dela interjecţie spre gândirea logică. Dealtfel și juxta- 
punerea sau parataxa nu-i altceva decât o frază eliptică de cle- 
mentele logice de legătură între diferitele propoziţiuni ce alcătuesc 
fraza. 

In limba scrisă însă, adesea trebuesc adăogate propoziţiuni 
lămuritoare propoziţiunilor eliptice. Nu întotdeauna este nevoe de 
aceste propoziţiuni. Astfel, înţelegem despre ce este vorba când 
lipseşte predicatul: A fi? Nebunie şi tristă şi goală (M. Eminescu, 
Mortua est) sau: Sus inimile voastre (Idem, Rugăciunea unui dac). 
In dialoguri, în deosebi, unde, datorită, elementelor logice conți- 
nute în întrebări, răspunsul poate să se lipsească de ele. Astfel: — 
Măi loane, dragi ţi-s fetele? — Dragi! (Creangă, Amintiri...). In 
alte cazuri este însă nevoe de proppoziţiuni și chiar fraze care să 
lămurească, situația în care a fost spusă propoziţiunea eliptică. 
Astfel, propoziţiunea eliptică: Aşa, cumnată dragă! este lămurită 
de fraza: zise mătuşa Măriuca, strângând cu nedumerire din 
umere când se punea la masă (Ibidem). Această frază n'ar mai fi 
fost necesară în cazul limbii vorbite, prezenţa persoanelor înlo- 
cuind-o. 

Oricâte exemple vom da, ele ne vor arătă toate același lucru, 

anume că o propozițiune eliptică cu cât este exprimată prin mai 
puține elemente, cu atât este mai încărcată de afectivitate, datorită 
principiului că inima caută să exprime un cât mai mare conţinut 
sufletesc prin cât mai puţine instrumente raţionale: cuvinte, pro- 
pozițiuni, fraze. 


Cuvintele, Am început cu unitatea cea mai mare a vor- 
birii, — fraza, spre a termina cu unitatea cea mai mică — cuvântul. 

Am văzut, în paginile închinate unităţilor sistemului limbii, 
că dinamica limbii, care cuprinde verbul la toate formele lui, este 
instrumentul cel mai logic, deci cel mai puţin afectiv al limbii. 
Fiind instrumentul prin care se exprimă deodată o serie de idei 
logice: timp, spaţiu, număr, persoană, mod, el este vorba, cea mai 
încărcată de raționalitate. Statica limbii cuprinde de asemenea 
unităţi încărcate de logică: numeralul, pronumele, prepoziţia, con- 
juncţia, unele adverbe. Dar ea cuprinde şi unităţi în care, în jurul 
sâmburelui logic, se găsește și un conţinut afectiv: substantivul şi 
adjectivul şi unele adverbe. 

Intr'adevăr, când auzim spunându-se trandafir, înţelegem, 
deci percepem logic, că este vorba, de o floare, dar, în acelaşi timp, 
inima noastră este plăcut impresionată de amintirea sensaţiilor 
pe care o trezește în sufletul nostru acest cuvânt. Tot aşa și ad- 
verbul frumos, care este şi adjectiv, sau adjectivul înalt. 

Aşa dar, dacă vrem să lăsăm să vorbească, cât mai tare 
inima, prin cuvinte, n'avem decât să alegem substantivele, adjec- 
tivele şi adverbele care sunt încărcate de cel mai mare conţinut 
afectiv, deci care sunt în stare să miște cât mai puternic inima. 
Se întâmplă însă că raţiunea nu îngădue prea mult această ale- 
gere, fiindcă, altfel, propoziţiunea sau fraza, încărcată numai de 
cuvinte afective, ar putea să nu mai aibă niciun înţeles deplin. 
Astfel, pentru a exprima ideia că Turcii au năvălit în Țara Ro- 
mânească, oricât de afectiv ar dori cineva, să exprime această 
gândire prin cuvinte, nu-i pot sta la dispoziţie decât un număr 
restrâns de cuvinte. Astfel, cuvântul Turcii nu poate fi înlocuit 
prin cuvântul Tătarii căci s'ar schimba înțelesul propoziţiunii. 
I se mai poate adăoga fireşte un adjectiv: fioroşi, cruzi, etc., dar 
atunci avem două cuvinte. Problema este însă: să se exprime 
aceeași ideie, pe cât e cu putinţă, prin cât mail puţine cuvinte, 
dar care să aibă un cât mai puternic răsunet afectiv în sufletul 
nostru. Pentru a răspunde acestei nevoi de exprimare a inimii, 
limbile au creiat ceeace numim: figurile de stil. Ele sunt, în marea 

lor majoritate, încercări făcute de vorbitori de a face cel puţin 
unele cuvinte să impresioneze cât mai mult inima. Astfel, în 
cazul 'Purcilor, spre a se găsi un procedeu care să răsune cât mai 
afectiv, dar să fie și cât mai caracteristic pentru nume — cuvântul 
Turcii nu poate fi înlocuit prin altul, se putea zice Turcii cruzi, 
dar au mai fost şi alte popoare crude, Turcii păgâni, dar mai 
erau şi alte popoare păgâne — s'a zis Semiluna. Intr'adevăr, acest 
cuvânt îndeplineşte cele două, condiţii ale numelui: arată și pe 
Turci, arată și însuşirea lor de păgâni. Dar Semiluna nu exprimă 
încă însușirea de cruzi a Turcilor. S'a recurs atunci la un alt 
cuvânt: Jataganul. Cuvântul este de origină turcească şi însem- 
nează: sabia! încovoiată! cu două tăișuri pe care o purtau Turcii. 
Multe inimi româneşti făcuse să tremure de spaimă această sabie; 
numele ei, în mintea celor care-l auzeau, trezea, ideia de Turci 
cruzi, cu mult mai mare răsunet afectiv însă decât aceste două 
cuvinte. Dar să ne oprim asupra celor mai principale figuri de stil. 


Metafora. Este cel mai tipic procedeu al sistemului limbii 
de a creia expresii afective cu ajutorul staticei limbii, în general, 
şi a numelor, în special. Intr'adevăr, când poetul popular spune: 
Perişorul lui // Pana corbului, // Ochişorii lui // Mura câmpului, 
face o comparaţie a culoarei părului şi a ochilor ciobănaşului 
cu două lucruri: pana corbului şi mura câmpului. Dece face 
această comparaţie? Hotărît lucru, nu pentru a aduce mai multă, 
lumină înţelesului, deci nu din nevoi logice, fiindcă, în acest caz, 
ar îi putut să spună: foarte negru, ci, dimpotrivă, spre a impre- 
siona, simţirea ascultătorului. De pana corbului şi de mura câm- 
pului sunt legate unele nuanţe afective. Trecute asupra părului şi 
mustăcioarei, ele ni le prezintă pe acestea din urmă sub o formă 
care ne trezește în suflet anumite nuanţe afective. Tot așa, ciobă- 
nașul nu se însoară într'un plaiu, ci pe-o gură de raiu. 

Vedem aşa dar că metafora este întrebuinţarea unui cuvânt 
în locul altuia, spre a exprima o ideie într'o formă cât mai în- 
cărcată de afectivitate. Inlocuirea se poate face numai datorită 
asemănării dintre ideile exprimate de cele două cuvinte. Multe 
din figurile de stil ce poartă altă denumire nu sunt în fond decât 
niște metafore. 

Procesul sufletesc ce are loc în faptul metăforei este unul 
dintre cele mai interesante, devremece prin metaforă omul, dacă, 
ea aparţine unui individ, poporul, dacă ea, este creaţia unui popor, 
își desvălue cele mai caracteristice însușiri ale sufletului său. 

Intr'adevăr, sunt multe lucruri ce au părţi asemănătoare, 
după cum un lucru se poate asemăna, în anumite privinţe, cu 
mai multe lucruri deodată. Fie cazul ochilor. Prin aceea că ei 
sunt, cum e cazul ciobănașului, negrii, au fost asemănaţi cu mura 
câmpului. Dar ei mai pot fi asemănaţi şi cu alte lucruri. Astfel 
se zice: doi ochi negrii ca noaptea. Dar noaptea e adâncă) şi ne- 
pătrunsă, iar mura este strălucitor de neagră, gingașe și fin lu- 
crată, Cel care spune că ochii sunt ca mura este impresionat mai 
ales de puternica lor culoare neagră și de fineţea făpturii lor, iar 
cel care aseamănă ochii cu noaptea este isbit mai ales de privirea, 
lor tainică şi nepătrunsă, Se înţelege, firește, că asemănările pe 
care le facem se datoresc și calităţilor lucrurilor între care facem 
o asemănare. Dar ele se datoresc mai ales sufletului nostru, fiindcă 
o însușire a unui lucru neobservată de noi e ca și cum nu există, 
Așa dar, cel care spune că ochii sunt negrii ca noaptea arată o mai 
ascuţită, sensibilitate decât cel care îi aseamănă cu mura, iar acesta 
din urmă ne dovedește o deosebită simtire pentru lucrurile făpturii. 
In cazul metaforei plaiu= gură de rai, sufletul omenesc ne desvălue 
încă o înfățișare a sa, anume că e adânc pătruns de ideile meta- 
fizice creştine, Intr'adevăr, dacă, la atingerea sufletului cu un 
plaiu frumos, -răsunetul a fost metafizic-creştin, ne dăm uşor 
seama, ce adânc este plămădit acest suflet cu idei creştine. Dea- 
ceea, metafora, prin nesfârşitele posibilităţi de asemănare pe care 
le poate oferi, este un mijloc mult mai potrivit spre a cunoaşte în- 
sușirile specifice sufleteşti ale unui individ sau ale unui popor. 
Căci juxtapunerea, bunăoară, este un instrument al exprimării 
afective pe care-l întrebuinţează toate limbile, pe când metafora, 
datorită varietăţii ei, ne poate oferi exemplare care să fie ale unui 
singur îndivid sau ale unui singur popor. 


Alegoria. Gramaticii o numesc o continuă metaforă. Așa 
precum şi este, Intr'adevăr, când spunem corabia vieții sau Drep- 
tatea legată la ochi, facem din niște abstracţiuni lucruri reale sau 
fiinţe vii, Când dreptatea este reprezentată în culoare sau printr'o 
statue ca o femee legată la ochi, ţinând în mână o cumpănă, avem 
în faţă o alegorie în sculptură sau pictură, deci în artă. Ea a fost 
văzută, mai întâi de sufletul nostru și exprimată de limbă, Pro- 
cesul sufletesc este același ca și în cazul comparării unui lucru 
real cu alt lucru real. Intensitatea afectivă este însă mai mare în 
alegorie, de vreme ce aci se aseamănă o abstracţiune cu un lucru 
real. Toate celelalte observaţii făcute la metaforă au valoare și în 
cazul alegoriei. 


www.dacoromanica.ro 


172 


Personificarea. I se mai spune și prosopopeea. Insemnează 
ridicarea, la rangul de om a unor lucruri inanimate. In Miorița 
citim: Brazi şi păltinaşi // l-am avut nuntaşi, // Soarele şi luna // 
Mi-au ținut cununa. Fără îndoială că brazii, păltinaşii sunt ființe, 
dar n'au suflet şi nici nu se mișcă, iar soarele şi luna se mișcă, 
dar nu sunt fiinţe, și niciuna dintre ele nu sunt ființe omenești, 
astfel că nu puteau fi nici nuni, nici nuntași. 

Aceeași tendinţă de asemănare a sufletului nostru, întâlnită, 
în procesul metaforei, o găsim aici. In cazul metaforei: ochişorii 
lui mura câmpului, lucrul cu care se face asemănarea — mura 
câmpului — nu era însufleţit. In cazul personificării brazi-nuntași, 
brazii sunt asemănați cu nişte oameni, deci însufleţiţi, dar totuşi 
tot asemănaţi. O personificare face şi Eminescu în poezia Junii 
Corupţi, când spune: 


Virtutea despletită şi Patria-ne zee 
Nu pot ca să aprindă o singură scântee 
Im sufletu-îngheţat. 


Metonimia. Este, în fond, tot o metaforă. Se întrebuințează 
un cuvânt în locul altuia, ca şi la metaforă. Deosebirea constă în 
aceea, că, procesul asemănării este foarte mult ușurat din pricină 
că, în cazul metonimiei, cuvintele asemănate sunt în legătură. 
Astfel, Semiluna în loc de Turcii, Vulcan, în loc de focul, dar Semi- 
luna. este semnul de pe steagul turcesc, iar Vulcan e zeul focului. 
Este cea mai des întrebuințată figură de stil în vorbirea de toate 
zilele. Astfel, la tot pasul întâlnim expresii ca: tot orașul ştie în 
loc de: toată lumea, toți oamenii din oraş, caz în care se ia cu- 
prinzătorul pentru cuprins, sau: să-mi găsesc şi eu un acoperă- 
mânt, în înţeles de casă, deoarece casa acopere, adăposteşte. 

Metonomia, este foarte des întrebuințată şi foarte răspândită 
datorită tocmai ușurinţii cu care se face înlocuirea unui termen 
prin altul. 


Sinecdoca este tot o metonimie, fiindcă, așa, cum o definesc 
gramaticii, — figura de stil care întrebuinţează partea pentru tot 
şi totul pentru parte — ea este rezultatul aceluiași proces sufletesc 
ca și metonimia. 


Hyperbola. Este întrebuinţarea unui nume spre a exprima, 
o calitate exagerată a altui nume: mai iute ca gândul. Și aici 
este un proces de asemănare. Copiilor cu nasul mic li se spune în 
dezmierdare: cârnule! Unui om înalt i se spune uriaș. 


www.dacoromanica.ro 


173 


Ironia. Este întrebuinţarea unui cuvânt, înțelegând însă, 
contrariul de ceeace exprimă el. Astfel, când îi spunem cuiva 
care nu este punctual: punctualitatea Dv. este desăvârşită, am 
făcut o ironie. Tot ironie este, conform definiţiei de mai sus, şi 
când îi spunem unui om punctual: eşti de-o nepunctualitate stri- 
gătoare. 

Gramaticile înţeleg prin ironie mai ales întrebuinţarea unui 
cuvânt cu înţelesul contrar spre a lua pe cineva în râs, spre a 
dojeni, a mustra, etc. Este o specializare a cuvântului în acest 
înţeles. In fond tot o ironie facem și când spunem unui copil de 
doi-trei ani, care abia merge, moșnege sau uriaşule. 


Eufemismul. Este întrebuinţarea unui cuvânt, în locul 
altuia, cu care are puncte comune de înţeles, spre a exprima un 
lucru dureros sau urît, în orice caz neplăcut, printr'o expresie mai 
plăcută. Astfel, în loc de a murit se spune: a plecat, s'a dus, a de- 
cedat, a repauzat, s'a dus la Domnul, s'a dus în lumea drepțilon, a 
adormit pe vecie, etc. Ca şi metafora, eufemismul este caracte- 
ristic pentru sufletul unui individ sau al unui popor. 


Onomatopeea. Este formarea unui cuvânt al cărui înţetes 
reiese din imitarea fonetică a lucrului sau faptului pe care-l arată. 
Astfel: zumzetul albinelor, murmurul apei, foşnetul frunzelor, 
pocnetul armei, etc. Cuvântul zumzet exprimă mult mai afectiv 
sgomotul făcut de albine, decât ar fi făcut-o, bunăoară, cuvântul 
sgomot, tocmai prin imitaţia fonetică a acestui sgomot. 


Gramaticile limbilor vechi mai vorbesc şi de alte figuri de 
stil. Ele nu sunt însă decât expresii afective ale sintaxei, după 
cum metafora, alegoria, personificarea, metonimia, hyperbola, 
ironia, cufemismul, onomatopeea sunt expresii afective ale cu- 
vântului luat în sine. Cu alte cuvinte, în cazul figurilor de stil 
enumerate până acum, afectivitatea este exprimată luând ca in- 
strument înţelesul cuvântului în sine, fără a privi legătura sin- 
taxică, cu alte cuvinte. Vom aminti unele expresii sintaxice, deja 
tratate în cursul lucrării, pe care cei vechi le socoteau figuri de 
stil. Astfel: 


Elipsa. S'a vorbit despre acest fenomen și în cursul lu- 
crării şi în cursul acestui capitol. 

Synesis. Este acordul după înţeles. nu după formă. Sa 
vorbit despre el la sintaxa acordului. 


Brachiologia. Expresia scurtă. Aici intră aproape toată sin- 
taxa afectivă a juxtapunerii, elipsei, pronumelui, etc. Cei vechi 
n'au observat însă decât foarte puţine cazuri de brachiologie. 


Pleonasmul. Este, se spune, întrebuinţarea unui mai mare 
număr de cuvinte decât cere înţelesul. In poezia populară se spune: 
Şi din gură aşa grăia. Curent se zice: Am văzul cu ochii mei. Am 
auzit cu urechile mele. Analizat de aproape, se vede că, mai în 
toate cazurile, pleonasmul nu este decât forma cea mai logică a 
expresiei. Intr'adevăr, când spunem, în chip obişnuit, l-am văzut 
eu, nam exprimat toată realitatea, fiindcă n'am exprimat şi in- 
strumentul vederii, care există în realitate. Astfel că pleonasmul, 
deși necerut de înţeles, este totuşi o expresie logică mult mai com- 
pletă decât cea obișnuită. Stilul în care vor fi multe pleonasme este 
caracteristica unui om preocupat de precizări logice. 


Hendiada. Este exprimarea unei idei prin două cuvinte le- 
gate printr'o conjuncţie, ideie care, în chip obişnuit, se exprimă 
prin două, cuvinte al căror raport este arătat de terminaţiile 
cazuale. E o figură de stil întrebuințată foarte des de poeţii clasici 
latini. Astfel Vergilius, în Georgica, 2,192, spune: pateris libamus 
ct auro=facem o libaţie din cupe şi din aur, în loc de: ...pateris 
aureis=din cupe de apr. 

Această figură de stil constă în schimbarea adjectivului în 
substantiv — procedeu afectiv amintit de noi în stilistica sub- 
stantivului și a adjectivului — și în introducerea donjuncţiei copu- 
lative în locul raportului cazual, ceeace face ca cele două cu- 
vinte — deși în fond exprimă unul şi același lucru — să pară că 
exprimă două lucruri diferite. Astfel în hendiada: urbem et pro- 
missa Lavini moenia, Aen. 1, 258=orașul şi zidurile făgăduite ale 
Laviniului, în loc de: moenia promissa urbis Lavinii=zidurile 
promise ale oraşului Lavinium, se dă impresia că zidurile sunt 
independente de oraş. Este un procedeu afectiv care constă în a 
îndepărtă afectivitatea de subordonare pe care o trezesc în su- 
fletul nostru raporturile cazuale. 


Anacolutul. Este schimbarea care se produce în cursul unei 
propoziţiuni sau fraze, prin care prima parte rămâne fără com- 

plementul cerut de gramatică, Astfel: Zilele de sărbătoare, atunci 
le vei duce la biserică; zilele de sărbătoare sunt în nominativ, 
ne-am aştepta să avem un predicat al cărui subiect să fie aceste 
cuvinte, când colo dăm peste un predicat cu alt subiect care face 
ca nominativul zilele de sărbătoare să rămână fără predicat. Scopul 
afectiv a fost însă atins prin sublinierea cuvintelor în nominativ. 
Fenomenul acesta afectiv a fost amintit de noi în stilistica no- 
minativului. 


Enállage. Este întrebuințarea unui numeral în locul altuia, 
unui gen în locul altuia, etc. Astfel în cazul: trimestrul doi, în 
loc. de: trimestrul al doilea, întâi lanuarie în loc de: unu lanu- 
arie. Despre aceste fenomene s'a vorbit adesea la stilistica dife- 
ritelor nume. 


Hypallage. Este o schimbare a raporturilor gramaticale. 
Astfel: dare classibus austros, Verg. Aen, III, 61=a da flotelor 
vânturi, în loc de ... classes ventis=...flotele vânturilor. 


Prolepsa. Punerea unui cuvânt înaintea aceluia pe care-l 
cxplică. Submersas obrue puppes, Verg. Aen. I, 69=Răstoarnă pu- 
pele scufundate, adică: răstoarnă corăbiile aşa încât să sc scu- 
funde. Este anticiparea ideii de realizat, prin aceea că este prezen- 
tată ca deja realizată. 


Hysteron proteron. Răsturnarea ordinei logice a faptelor 
despre care s'a vorbit adeseori în cursul lucrări.. Cei vechi citau 
exemple de felul celui următor: moriamur et in media arma rua- 
nus, Verg. Aen. 2,353=să murim și să dăm năvală în mijlocul 
armelor. Ei nu observaseră încă cele două ordini: logică şi psiho- 
logică, în toate urmările lor. 

Hyperbaton. Răsturnarea ordinii logice a cuvintelor. despre 
care s'a vorbit, deasemenea, în cursul lucrării. 


Litota. Este afirmaţia obţinută prin tăgăduirea contra- 
riului. Astfel: nu e băiat rău=e băiat bun. Se vede lămurit că, 
această afirmaţie, obţinută prin tăgăduirea ideii opuse, este mai 
slabă decât afirmaţia directă. Intre e bun şi nu e rău, mai pu- 
ternic afirmă expresia e bun. 


a 

Oxymoron. Așezarea unul lângă altul a două cuvinte con- 
tradictorii. Astfel: însanientis sapientiae, Hor. Odae, 1,34,2=a 
înţelepciunii nebune. În popor am auzit spunându-se: de deştept 
ce e, se prosteşte. Cazurile sunt asemănătoare. Observaţia care a 
dus la aceste expresii se bazează pe un fapt sufletesc precis: în- 
cordarea la maximum, a unei stări sufleteşti poate duce deodată 
la starea contrară. 


Anaphora. Este aşezarea aceluiaşi cuvânt sau a unor cu- 
vinte cu înţeles asemănător în acelaşi loc al frazei. In poezia Nu 
mă înţelegi, M. Eminescu spune: 


Și azi când a mea minte, a farmecului roabă, 
Din orişice durere îți face o podoabă 

Și când răsai 'nainte-mi ca marmura de clară, 
Când ochiul tău cel mândru străluce în afară... 


Revenirea, conjuncţiei când în acelaşi loc îi dă o putere de expresie 
deosebită. 


Chiasmul. Aşezarea cuvintelor ce aparţin aceluiaşi grup în 
două chipuri deosebite: pro vita hominis nisi hominis vita red- 
datur, Caes. De b. g. 6,16,3=dacă pentru viaţa unui om nu se 
dă în schimb o viaţă de om, Eminescu spune în Ce-fi doresc eu 
ție, dulce Românie: La trecutu-ţi mare, mare viitor. Logica 
minţii noastre ne spune că, — după expresia La trecutu-ți mare, 
unde întâlnim un substantiv însoţit de un adjectiv — trebue să 
urmeze aceeași ordine: substantiv+adjectiv. Când colo, ordinea 
cuvintelor grupului se schimbă, producând o surpriză, stârnind 
deci în sufletul cititorului un răsunet afectiv. 


Antithesa. Așezarea, unul lângă altul, a două cuvinte cu 
înțeles contrar. Ei tot, şi voi nimica. (M. Eminescu, Impărat și 
Proletar). 


s 
Climax. (Gradația). Este așezarea într'o ordine din ce în ce 
mai urcătoare a unor verbe, epitete, ete. Astfel, M. Eminescu, în 
poezia O călărire'm zori, spune: 


A nopții gigantică umbră uşoară, 
Purtată de vânt, 

Se'ncovoaie tainic, se leagănă, sboură 
Din aripi bătând, 

Verbele se'ncovoaie..., se leagănă, sboară exprimă mişcări din ce 
în ce mai repezi. 


Apostrofa. Este abaterea, neprevăzută dela mersul aşteptat al 
ideilor, deci. logic, spre a ne adresa dnei fiinţe sau unui lucru. 
M. Eminescu, în poezia, Peste vârfuri, spune: 


Melancolic cornul sugă, 


Mai departe, mai departe, De ce taci, când, fermecală 
Mai încet tot mai încet, Imima-mi spre tine 'ntorn? 
Sufletu-mi nemângâiet, Mai suna-vei, dulce corn, 
Indulcind cu dor de moarte... Pentru mine vreodată? 


După terminarea, versului Indulcind cu dor de moarte, aşteptam 
să urmeze tot un amănunt al cântecului cornului, când, deodată, 
pe neaşteptate, poetul se adresează cornului, Această abatere ne- 
prevăzută atrage și mai mult atenţia noastră asupra ideilor ur- 
mătoare. 


Mai sunt şi alte câteva figuri de stil care, fiind mai ales 
întrebuințate de cei vechi, vor îi amintite în Sintaza limbii latine. 

După cum se vede, cei vechi au observat unele din aspectele 
afective ale expresiilor sintaxice. Observațiile lor au fost. însă 
puțin numeroase, iar explicaţia fenomenelor este cu desăvârșire 
absentă. 


CONCLUZIE 
Aşa dar, cum să ne exprimăm? 


Am arătat, în decursul lucrării, în amănunt, și în acest ca- 
pitol, în general, care sunt formele sintaxice de exprimare pe care 
ni le pune la dispoziţie sistemul limbii noastre. Am văzut că cu 
cât vorbeşte mai tare rațiunea noastră, cu atât mai încet se aude 
glasul inimii noastre. Rațiunea însă se exprimă prin noțiuni cât 
mai încărcate de logică, adică de lumini ce ne introduc în reali- 
tatea obiectivă, şi prin forme sintaxice care să dea, cât mai complet 
mișcările înţelegerii noastre cu privire la lumea obiectivă, pe când 
inima, căutând, să, exprime tot ceeace este mai deosebit în sufletul 
nostru, fuge de noţiuni, oricât de afective ar fi ele, și reduce la 
minimum formele sintaxice, lăsând cât mai mult loc subînţele- 

11 

sului. De ce cât mai mult loc pentru subînţeles? Cum vom punea, 
noi să exprimăm nuanțele unei stări afective făcând contrariul 
ezprimării, adică să arătăm mult prin erpresii puţine? 

La prima vedere e un paradox şi totuşi aceasta e realitatea, 
Motivul: cele mai credincioase instrumente de arătare ale unei 
mişcări a inimii noastre sunt mijloacele subnoționale ca: priviri, 
gesturi, mişcarea feţii, etc.; cum am trecut la noțiune, am. părăsit 
o privire care ar fi fost unică, fiindcă ar fi fost numai a ochilor 
noştri, un gest unic, făcut, numai de mâna noastră, etc., ducân- 
du-ne la un semn pe care toată lumea îl cunoaşte dinainte, care 
trezeşte în sufletul tuturor stări afective aproape identice, deci 
care trece sub tăcere tot ceeace are mai particular în ea mișcarea 
inimii noastre. Şi cu cât legam mai multe noţiuni între ele, for- 
mând propozițiuni şi cu cât arătăm prin mai multe cuvinte legă- 
turile dintre propoziţiuni, făcând fraze şi perioade, cu atât mai 
mult creerul vorbeşte, iar inima tace. 

Am văzut însă că aproape niciodată inima nu tace. Ele- 
mentele de exprimare cele mai încarcate de logică au totuşi şi un 
răsunet, afectiv. Unele au însa un răsunet mai puternic, altele un 
răsunet, mai slab. Şi în orice caz, înmulţirea sintagmelor, adică a 
arătării legăturilor logice dintre cuvinte, propoziţiuni şi fraze 
duce la sărăcirea, conţinutului afectiv al expresiei. 

Se va spune însă: vorbirea, se face aproape în chip irraţional; 
atât de repede se formeaza o judecată în sufletul nostru, încât 
n'avem timp să mai reflectam asupra calităţilor ei logice sau afec- 
tive; cum deci să mai aplicăm unele regule de stil? Această obiec- 
ţiune este numai în parte întemeiată şi chiar această parte nu este 
întemeiată! decât în limba vorbită. In limba scrisă însă, oricând şi 
oricum se pot aplica orice regule de stil. Cititorul, nefiind de faţă, 
n'are cum să știe schimbările pe care le-a suferit o expresie până a ` 
ajunge la forma pe care o are înaintea ochilor, iar scriitorul are 
tot timpul să reflecteze asupra tonalităţilor stilistice ale expresiilor 
şi să le dea forma, cea, mai potrivită gustului sau Stărilor sale su- 
fletești. 

Dar chiar în limba vorbită, sunt destul de numeroase ca- 
zurile când ne gândim asupra vorbelor pe care le vom spune. In 
convorbirile noastre cu persoane care nu ne sunt familiare, cu au- 
torităţi, cu subordonați, păstrăm sau căutăm să păstrăm și în 
gesturi și în limbă o ţinută cât mai aleasă. Dacă în momentul 
când căutăm o expresie cât mai aleasă, fie ea logică ori afectivă, 
ar fi prezente în mintea noastră anumite îndrumări stilistice, ele 
ne-ar fi de un neprețuit folos. 

Două idei stilistice generale ar trebui în orice caz şi oricând 
să ne stea la îndemână: 


1) Rațiunea e apolinică. E ca raza de soare care dă contur 
lucrurilor și ne arată ce formă au şi unde sunt aşezate. Noaptea, 
pe întunerec, nu mergem, pe căi necunoscute de teama de a nu ne 
rătăci. Dar ziua, la, raza soarelui, formele și poziţia lucwvurilor ne 
sunt lămurite. Nu mai putem greşi. O rază de soare a sufletului 
nostru — care se manifestă prin creer—este și raţiunea. Fără 
lumina ei viața în societate n'ar mai fi cu putinţă. Am lua drept 
cireş un anin şi am confunda apa cu focul, am plăti odată un car 
de fân pentru o haină și o haină pentru un litru de lapte. Dar ra- 
tiunea noastră ne mântueşte. 

Ea, creiază idei în sufletul nostru și cu ajutorul lor nu mai 
confundăm nici laptele cu mierea, nici apa cu focul şi nici nu 
mai suntem înşelaţi când facem un schimb de produse, căci ea a 
născocit greutăţile și moneda. Şi, mai ales, ca să ne înţelegem, 
ea a născocit cuvintele, frazele, perioadele, — limba. Numai da- 
torită raţiunii putem spune unui om plec, fără ca el să înţeleagă 
că viu. Numai datorită ei putem spune cuiva: mă doare capul, 
fără ca el să înțeleagă: afară e soare. 

Fiind lumină, rațiunea caută să se exprime prin uneltele lu- 
minii: cuvinte, propozițiuni, fraze. Cu cât ne vom exprima deci 
prin mai multe cuvinte logice, orânduite în cât mai ample pro- 
pozițiuni şi fraze, cu atât mai mult vom vorbi rațional. 


2) Inima e dionisiacă. In ea îşi au sediul simţămintele. Sim- 
țămintele ne mână adesea pe căi care nu sunt ale raţiunii. Ba 
mai mult, două simţăminte ale noastre nu sunt niciodată identice. 
Starea, noastră! afectivă este într'o neîncetată schimbare. Altfel 
am simţit un răsărit de soare la cinci ani, altfel la douăzeci de 
ani, altfel se va simţi la cincizeci de ani. Cu atât mai puţin se 
aseamănă două simţăminte a două persoane diferite. 

Altfel va impresiona, un apus de soare pe un coleric şi altfel 
pe un melancolic. Și totuși, când e vorba, să exprimăm aceste 
simţăminte, de cele mai multe ori trebue să ne folosim de instru- 
mentele raţiunii — de limbă. Dar ştim că cu cât întrebuințăm 
mai mult limba, cu atât mai mult vorbim logic, raţional. Con- 
cluzia: ca. să exprimăm un simțământ cât mai puternic, trebue să 
întirebuinţăm cât mai puţine cuvinte şi fraze. Şi ce vom pune în 
locul lor? Când vorbim: priviri, gesturi, etc., iar când scriem : 

pauze, subînțelesuri. Dar cum poate să vorbească tăcerea, adică 
antipodul exprimării? Să ne fie îngăduită o asemănare. Inainte de 
cinematograful sonor a fost cinematograful mut. Intr'un film mut, 
nu vedeam decât figuri, gesturi, situaţii. Nici o vorbă. Fiecare, după 
însușirile sufletului nostru, sufeream mai mult sau mai puţin cu 
personagiile de pe ecran. Imaginaţia noasţră era liberă. A venit 
filmul sonor. Imaginaţia nu mai avea câmp liber aci. Vorbele per- 
sonagiilor aduceau preciziuni care ne sileau să interpretăm într'un 
anumit fel un simţământ, o situaţie, etc. De aceea, până a ne 
obişnui cu filmul sonor, filmul mut părea detronat. 

Aşa este şi în limbă. Dacă cineva ne spune —,„,Capul!“, 
făcând un gest de durere, suntem mai impresionați decât dacă 
ne-ar spune, fără să facă niciun gest: —,Mă doare capul“. Lipsa, 
cuvintelor mă doare, în primul caz, a lăsat un gol, a făcut o pauză, 
o tăcere, lăsând să apreciem noi, după puterile sufletului nostru, 
durerea. Dar — se va spune — nici în acest fel nu ştim exact cât 
de mult sufere partenerul nostru. Am spus, încă în Introducere, 
că nimeni nu va cunoaşte niciodată exact starea sufletească afec- 
tivă a cuiva, fiecare inimă avându-și mişcările ei proprii, care o 
deosebesc de toate celelalte, ci că. întrepretăm, răspundem, inima 
noastră e mișcată după firea ei, la mişcarea altei inimi. 

Im orice caz, cu cât mişcarea unei inimi ne este arătată prin 
cât mai puţine elemente logice, cu atât inima noastră este lăsată 
să răsune mai puternic, după cum, în noaptea adâncă, palide raze 
de lună adâncesc şi mai mult misterele întunericului, 

PREFAŢĂ . . . . . 
LĂMURIRE . . . . . . i 


INTRODUCERE ; ; : 
Suflet şi limbă ; 
Statica şi dinamica limbii 
Limba rațiunii š 
Limba inimii 


SINTAXA PROPOZIȚIUNII 


Statica limbii şi cazurile 
Nominativul 
Vocativul 
Genitivul 
Dativul 
Acuzativul 


Numele A 
Substantivul 
Articolul 
Adjectivul 
Adverbul 
Pronumele 
Pronumele personal 
Pronumele posesiv 
Pronumele demonstativ 
Pronumele relativ 
Pronumele întrebător 
Pronumele nehotărit 
Numeralul 


Verbul 
Timpurile verbului 


Timpurile absolute 
Prezentul 
Perfectul compus şi perfectul Simplu 
Viitorul 1 i 


Timpurile relative 
Imperfectul . 
Mai mult ca perfectul 
Viitorul al doilea 


Modurile 
l ndicativul 
Subjunctivul 
Optativul 
Imperativul 


Formele verbului 

Felurile verbului . 
Intransitive şi transitive 
Verbe personale, unipersonale, impersonale 


Statica verbului 
Infinitivul 
Participiul 


Felurile mişcării exprimate de verb 
Concordanţa timpurilor . 

Prepoziţia i ; 
Conjuncția s i . . A . . . 


SINTAXA FRAZEI 


CUM 


Interjecţie. Propoziţiune. Frază 
Imterjecția i 
Propozițiunea 
Fraza 


Interjecţia 

Propoziţiunea 

Felurile propoziţiunii i 
Propozițiunea independentă . . 
Felurile propoziţiunilor independente 
Acordul 

Propoziţiuni a beci şi i Propoziţiuni digi adu state 
Coordonata copulativă 

Coordonata adversativă 

Coordonata disjunctivă 

Coordonata concluzivă 

Parataxă. Coordonare. Subordonare 
Propozițiunea completivă 
Propozițiunea temporală 

Propozițiunea cauzală 

Propozițiunea condițională 
Propozițiunea adversativă 
Propozițiunea concesivă 

Propozițiunea de scop . 
Propozițiunea consecutivă 
Propozițiunea comparativă 
Propoziţiunea comparativă condițională 
Propozițiunea relativă . 


SA NE EXPRIMĀM? 


Sintaxă şi stil 
Limba rațiunii 
Limba inimii 
Juztapunerea sau parataza 
Ordinea cuvintelor 
Elipsa 
Cuvintele 
Concluzie 

